
Trys saujos žemės 


E ais labai seniai senajame Kurdistane valdė padišachas, neregėjęs 
nei lietaus, nei vėjo ir tiek tenumanęs apie savo valdas, kiek buvo gir- 
dėjęs: pradžia jų — kur saulė teka, pabaiga — kur ji leidžiasi. .. 

Valdė padišachas ir vis nepatenkintas buvo: viską žino, bet ne viską 
matęs!.. Tad nutarė kartą pasivaikščioti pasidairyti, savo akimis pama- 
tyti, kaip jo Žmonės gyvena. 

Nutarta — padaryta. 

Štai eina padišachas, persirengęs „dervišo ! drabužiais, ir mato: sėdi Ba- 
lulas Zana * kryžkelėje, priešais pasidėjęs tris saujas žemės. 

Pasisveikino padišachas. 

— Balulai, ką čia veiki? .. Ką čia pasidėjęs turi? 

— Žemę. Parduodu aš ją. 


; 
Padišachas suvokė, jog Balulas ne šiaip sau tas tris saujas žemės par- 
davinėja. | 
— O kiek nori už jas? 
— Po auksinį už kiekvieną saują. 
Padišachas davė jam tris auksinius. 


— Tepažirs šita sauja žemės prakeiksmu ant galvos tam, kas eina iš- 
vien su nedorais žmonėmis, — pasakė Balulas. 


—— 


! Klajojantis musulmonų vienuolis. 
Ž Balulas išmintingasis, mėgiamas kurdų pasakų personažas. 


— O ši žemė tepažirs prakeiksmu ant galvos tam, kas tingus, kas ne- 
gerbia savo šeimos, — tarė Balulas ir padėjo į šalį antrąją saują žemės. 
— O ši sauja žemės, — tęsė Balulas,— tepažirs prakeiksmu ant galvos 
tam, kas, pavydo akinamas, savo valia nepasisotina. .. = 
Padišachas, tai išgirdęs, susigūžė ir pasišalino. 


Išaušo 


Rais trys jaunuoliai pakilo kelionėn. Aukščiausiajam lėmus, apniu- 
ko dangus, užėjo lietus. Reikia pastogės dairytis. Bet jau ne kažikur 
nubėgsi — kiaurai peršlapsi. 

Ir visi trys atkalnės šliejosi, baukščiai į dangų dairėsi. 

— Paliaus žliaugęs, toliau eisime, — nutarė jie, tačiau lietus, regis, tik 
įsismagino, ir jau toksai smarkus: žemę plaute plauna, akmenis judina. 
Maža to — su griausmu, su žaibais — blykst-pa-blykst ir — kad trenks! 
Visai čia pat atkalnės besišliejančių. Skilo ji, prasivėrė. 

Draugams, ką ir bekalbėti, net pagaugai per užpenčius nuėjo. 

Lietus nė nemanė liautis — visai pašėlo: skalbia, ir galo nėra. 

Mato keliauninkai, kad, ko gero, ir nakvoti gaus. O jau sustiro, pa- 
mėlo,— jei ne nuo šalčio, tai iš baimės, — glaudžiasi prie kits kito, o žodį 
tarti lyg ir nedrąsu: perkūnas už juos atkalba... 

— Ir kas čia dabar bus?— prabilo vienas. 

— Ag tikrai!-—- drąsiau pasidarė ir kitam. 

Trečiasis susimanė pasižiūrėti, ką ten, trenkęs, žaibas padarė. 

— Ė! Betgi čia kaip kambary,— šaukia draugus, — aukščiausiasis pasi- 
rūpino!.. 

Atėjo šauktieji. Stebisi: 

— Vienu kirčiu — ir stogas, ir sienos, ir grindys. Stebuklas! 

Ir vos tik trečiasis įėjo į prasižiojusią atkalnę, plyšys bemat užsivėrė. 

— Kuro!, kažkuris iš mūsų yra labai negerai pasielgęs,— staiga sumo- 
jo vienas vaikinas. 

— Chairan?, gal aš, — ir ėmė pasakoti laikęs save kalčiausiu.— Mano 
tėvas sirgo, buvo žiema, o jį karštligė krečia, įsigeidė šalto vandens, net 
su ledais. Kol iki šaltinio niubėgau, kol grįžau nešinas vandeniu, tėvas 
užmigo. Tačiau kiekvienu akimoju galėjo atsimerkti, nors ir klejodamas 
paprašyti gerti, todėl nė žingsnio nesitraukiau, dubenėlį ledinio vandens 
rankose laikiau. 

Atsimerkė tėvas. Paprašė gerti. Aš prie jo sukepusių lūpų glaudžiau 
indą, vis Mmažumėlę paversdamas, ir jaučiu — skauda, sakytum kas odą 
nuo delnų plėštų... Bet kad nėra kam ją plėšti — netikiu. 

Atsigėrė tėvas, ir tik tada pamačiau savo kruvinus delnus, mat, buvo 
prie dugno prišalę. Bet ne delnai tąkart buvo galvoj — tėvo liga, tas ma- 
no nerangumas: juk jis užmigo iš troškulio, kol vandens atnešiau... 

Iki šiolei negaliu sau atleisti. 

Sulig šiais žodžiais plyšys truputį paplatėjo, šviesa įsigavo į vidų. 

— Kuro, te nesugriūna tavo namai, argi tai nuodėmė?! Aš kur kas la- 
biau prasikaltęs,— ėmė pasakoti kitas.— Mano tėvas irgi dažnai nesvei- 
kuoja, todėl visas namų ūkis ant mano pečių gula. Kas rudenį kviečiu 
palus3 javams nuimti. Nors mūsų zavis * ir didelis, bet ir ne mažas, ypač 
kai geri metai, be keturiasdešimties darbo rankų derliaus nesudorosi. .. 
O tą rudenį kad jau užderėjo — varpos per porą gniaužtų! Ir ne man 
vienam. Visiems ir darbo rankų reikia. 

Susikviečiau palus, trisdešimt devynis, vieno trūksta, ir nėra ką be- 
kviesti, ko pagalbos prašytis. Tatai žinodami, ankstėliau įprasto atsikė- 
lėm, neblogai iki pusryčių padirbėjom. Pusryčiaujam šalia kelio, matau: 
eina žmogus piautuvu nešinas. Aš jam ir sakau: 

— Kurba?, jeigu neapsirinku, tu ieškai darbo? 

— Taip, neapsirinki,— atsakė praeivis. 

— O man kaip tik vieno trūksta... Dėl užmokesčio susitarsim, gali 
neabejoti. .. 

— Gerai, — sutiko palas.— Kiek jiems mokėsi, tiek ir man. Kiek jie 
dirbs, tiek ir aš... Neatsiliksiu. 


! Vaikinas. 

2 Gerbiamieji. 
3 Darbininkas. 
* Laukas. 

5 Brangusis. 


— Chairan, kam tau iš kailio nertis, saulė aure kur!.. Prieš saulėtekį 
pradėjom... Kiek suspėsi, tiek ir užteks. 

— Ne, nemanyk, aš nesigiriu — nenusileidžia palas. 

— Ką gi, tavo reikalas, — sakau jam, o sau galvoju: negi man blogiau, 
sparčiau dirbs, anksčiau baigsim... 

Pasišnekėjom. Pusryčiaujam. Keturiasdešimtasis palas šalia mūsų parū- 
kė, o valgyti nesutiko: ,,Neužsidirbau. .. Svetimos duonos nevalgau. . ."— 
pasakė jis. 

Po pusryčių vėl kibom į darbą. Ir keturiasdešimtasis palas stojo, užsi- 
ėmė sau barą iš zavio galo ir varo... 

Geri pasitaikė palai — plataus žingsnio, tvirtų rankų. 

Žiūriu aš į naująjį ir matau: už du eina,— stebėtis tenka, kad tokių 
yra... Kaip sau dirba. O ir tos jėgos jėgelės!.. Ne, tokių retai pasitaiko. 
Taigi, spėriai dirba ir prie valgio neužmiega... Kaip dabar atsimenu, 
sėdasi jis — tas keturiasdešimtas — valgyti, seiles tik ryja, tik ryja, o kai 
burnon dėjo, tai kažin, ar pajuto, ką kramtė, ką nekramtęs nurijo... 

Pavalgė ir sako: 

— Ačiū, skanu buvo, gerklėje neįstrigo man tavo duona... 

Vėl dirbam, javus klojam — kūlimui ruošiam. 

Gerai padirbėjo palai, anksčiau, negu įprasta, baigė. Pats metas už 
"darbą užmokėti. Trisdešimt devyniems turėjau paėmęs, o keturiasdešim- 
tajam — ne: nebuvau numatęs, tai ir sakau: | 

— Kurba, eime pas mane į namus, pasilsėsi, pavalgysi, o rytojaus ry- 
tą, jeigu dabar neskubi, galėsi keliauti sau sveikas. 

— Chairan,— sako palas,— jeigu dar turi kokio darbo, tai aš galiu 
rytdienai pasilikti. 

— Ne, daugiau darbo neturiu, — prisipažinau aš. 

— Neturi. ..— susimąstė jis.— Jau vėlus laikas. Eisiu į kokį artimesnį 
kaimą, rytdienos darbams pasisiūlysiu,— ir nuėjo, dieną dirbęs, užmokes- 
čio negavęs. 

Parsivežiau nupiautus rugius. Laukiu dieną, kitą, — turi gi Žmogus atei- 
ti, užmokesčio pasiimti. 

Neateina. > 

Galiausiai nutariau nupirkti ožką, tegu, sakau, auga, ir kartu su avių 
banda auginu. 


Pavasarį ožka ožkutę atsivedė. 
Dabar jau dvi mano avių bandoje. Viena tvirtėja, kita pieno duoda. 

Rudenį už parduotą pieną dar vieną ožką pirkau. 

Penkerius metus žmogus nesirodė. Penkerius metus aš jam buvau sko- 
lingas, gausėjo jo banda — ožkos, avys. 

Kartą, pavasarį, Matau: iš kelio pasukęs, žmogus į mane eina. Priėjęs 
klausia, kur aš gyvenu. | 

Nepažino jis manęs ir niekad mano namuose nebuvo. 

— Kurba,— sakau aš jam,— eikš į vidų. 

Dėkoja už kvietimą ir sako: 

— Ieškau žmogaus, kuriam prieš penkerius metus dirbau. 

— Kurba,— sakau jam.— Čia tavo namai, kur tu ko beieškosi? 

. Nepatikėjo žmogus, kad teisybę sakau, tik iš pagarbos užėjo. 

Pavaišinau jį, visas namų kertes aprodžiau, jo ožkų, avių bandą nuo 
savosios atskyriau ir sakau: 

— Kurba, tai užmokestis tau už darbą. 

— Chairan, ką tu kalbi, argi čia užmokestis man už darbą?! 

— Kuro, — sakau jam.— Nesistebėk, įuk tai buvo prieš penkerius me- 
tus! Ir tavo penkeri metai negalėjo praeiti tuščiai. 

Žmogus išklausė, ką sakau, bet nepatikėjo, jog tai jo banda. 

Išėjo. š 

Aukščiausiasis regi, negaliu sau atleisti, kodėl iškart neatsilyginau pa- 
lui už darbą... 

„Sulig šiais žodžiais plyšys dar labiau prasiplėtė, kalvos nelaisvėje be- 
są jau galėjo vienas kito veidą įžiūrėti. 

— Chairan,— atsiliepė iki šiol tylėjęs.— Neslėpsiu ir aš savo nuodė- 
mės. Klausykitės, jeigu esate pasiruošę. .. 

Tie du linktelėjo galvom. - 

— Turtingai gyveno mano tėvas. Vienas jis toks visame kaime tebu- 
vo. O čia, prieš javapiūtę, pritrūko žmonėms duonos. Gi mano tėvo ča- 
las ! niekuomet nebūdavo tuščias. 

Atėjo valstiečiai ir prašo: 

— Atidenk čalą, alkaniems grūdų duok, ir tavo duona bematant pa- 
šviežės: mes, nuėmę derlių, atsilyginsim, skolingi neliksim. Javus suvežę, 
tuojau pat pripildysim tavo čalą. 

Tėvas atidengė čalą, ėmė dalinti grūdus, ir aš nusileidau į duobę, jam 
padedu. Padedu seikėti grūdus, o pats galvoju apie mūsų kaimo gra- 
žuolę: „Būtų gerai, jeigu ji ateitų..." 


! Duobė grūdams laikyti. 

Atėjo, tačiau ne ji — jos tėvas. Aš jam nedaviau grūdų: kaip atėjo, 
taip tuščiomis ir grįžo. 

Motina irgi be nieko sliūkino namo... 

Galų gale mano išsvajotoji pasirodė. Klausia: 

— Kodėl mums neduodate grūdų? Kuo mes prastesni už kitus? 

— Seserėle,— atsiliepiau aš iš čalo,— kaip gerai, kad atėjai! Seniai ta- 
vo balso negirdėjau,— ir jau lipu jos veideliais pasigrožėti. .. 

Pas čalą mes lyg brolis su seserimi greta kits kito stovėjome. .. Žiū- 
riu į ją ir atsižiūrėti negaliu, o ji man apie grūdus, apie badmetį, apie 
šeimos vargus pasakoja. 

Daviau jai grūdų. Tačiau iki šiolei mane graužatis kamuoja: vis dėlto 
negalima buvo šitaip elgtis... 

Vos tik jis prisipažino, kalno plyšys visu platumu prasivėrė, ir visi trys 
jaunuoliai išėjo į saulėtą, tarsi ką tiktai išaušusią dieną. 


Balulas Zana ir varguolis 


D. gero žmonės yra girdėję apie Balulą Zaną — varguolių už- 
tarėją. 

Šit ir atėjo pas jį vienas badmiriaujantis, klausia: 

— Išmintingasis Balule, kuriems galams man duotas gyvenimas, jei- 
gu aš vos verčiuosi, niekaip negaliu savo vėdaro prikimšti. Patark man, 
Balulai, ką daryti? 

— Nenuogąstauk, žmogau, moliūgo sėkliukes paberk į žemę, kas iš- 
digs, tas bus tavo. 

Kaip Balulas Zana mokė, taip varguolis ir padarė. 

Rudenį gražiai jam darže moliūgai užderėjo. Ir jau didumėlis jų! 
Daugiau nei vieną rankomis neapimsi. O perpiovęs tokį — visą pūrą 
gražiausių grūdų turi. Tikra tiesa. Taip buvo. Žmonės atsimena. 

Praturtėjo moliūgo savininkas, tačiau gobšumas vėlei atvedė jį pas 
Balulą. | 

— Na galvočiau, patark man, ką dabar sodinti, sėti? 

Įskaudino jis Balulą, nepagarbiai kreipęsis. Varguolių užtarėjas taukais 
aptekusiam tarė: 

— Česnaką... 

Kaip Balulas Zana tarė, taip anas ir padarė: česnako sėkliukes žemėn 
pabėrė. 

Rudenį derlių nuėmė, saulėje paliko džiūti, o čia, kaip tyčia, lietus 
prapliupo, ir visas jo derlius perniek nuėjo. 

Vėlei varganos dienelės atvedė žmogų pas Balulą. 

Pasipasakojo varguolis, užuojautos tikėdamasis, o Balulas jam ir sako: 

— Atsimenu aš tave, neužmiršau, kaip tu, pirmąkart atėjęs, manęs 
prašei ir kokiu žodžiu antrąkart kreipeisi. Pralobai. Išpuikai. Ir va, vėl 
ant mano slenksčio — nuskurdęs, tačiau šįkart laukų vėjas tegul tau pa- 
"taria...— nusigręžė Balulas Zana nuo varguolio. 


2 Naja, 2 


Pas Lemti 


D. bėdžiai, pakiemiais vaikščioję, duoneliavę, kartą nutarė: 

— Eime pas Lemtį, ko ji iš mūsų tyčiojasi, iš paskutiniųjų stengiamės, 
o vis tas pats, ne gyvenimas, o vienos ašaros. Tegul pasirausia savo 
kraitskrynėj, negi nieko gero ji mums nežada duoti?! 

Ir išėjo bėdžiai. Beeidami sutinka piemenį. 

— Kur traukiate?— klausia piemuo. 

— Pas Lemtį, savo dalies atsiimti — atsako tie du. 

— Vala !| Ir aš kartu su jumis, tuo pačiu reikalu. .. 

Dabar jau trise kelia vieškelio dulkes, nosies tiesumu pas Lemtį eina. 

— O kai nueisim, ką mes jai pasakysimė— parūpo ką tik prisidė- 
jusiam. 

— Aš, pavyzdžiui, norėčiau turėti nuosavą namą, — prisipažino vie- 
nas.— Ir kaimenę arklių, aš juos naktigonėn ginčiau. 


— Man gero žemės sklypo užtektų, užveisčiau sodą, idirbčiau žemę, 
ko tik širdis geidžia turėčiau. ..— ėmė garsiai svajoti kitas. 


— O tu ko norėtum?— veik vienu balsu paklausė bėdžiai šalia jų 
einančio. 

— Aš?.. Aš nieko, gal tik gerą pačią... 

Prajuko kiti du, išgirdę savo naujojo bendro geidavimą. 


1 Dievas mato. 

O tuo tarpu Rabje Alamis! Aminą Džibrailą2 pavertė seneliu, įdavė 
jam į rankas sausą lazdelę ir paleido pasitikti trijų bėdžių. 

Senelis žilas žilutėlis išėjo į kelią, mato: bėdžiai pėdina. 

— Lao*, kur einate?— pasitiko juos Aminas Džibrailas. 

— Pas Lemtį, savo dalies. ..— atsiliepė visi trys. 

— O ko jūs norėtumėte? : 

— Aš, pavyzdžiui, norėčiau turėti nuosavą namą, kaimenę arklių. Va- 
sarą ginčiau juos į kalnus, — pasakė pirmasis. 

— Jeigu jau taip, statyk savo koją man ant kojos. 

Kaip senelis liepė, taip pirmasis padarė. Dievo valia jis atsidūrė ne- 
matytame, neregėtame kaime. Aplinkui — jokio pažįstamo, o prie vie- 
no namo — minia žmonių. Susirinkę pusbalsiu šnekučiuojasi. 

Jis priėjo — laidotuvės! 

Tfu tfu — kad tik toliau nuo jūsų... 

Išvežė numirėlį. Palaidojo. Sugrįžo žmonės. Mirusiojo pati jauna, gra- 
ži. Gaila moterėlės. .. 

Kaimynai paguodė ją, paguodė ir paliko vieną ant slenksčio gedėti 
savo vyrelio. Bet jos ašaros seniai išverktos, todėl ji iškart pastebėjo 
nepažįstamąjį, iš tolo įsistebeilijusį į ją. 

— Avde chude *— klausia ji — Kas tu per vienas? 

— Aš svetimšalis ir, kaip matai, vienas tarpu svetimų. 

— Tai užeik, bent pernakvosi,— pasiūlė moteris. 

Kai svetimšalis įėjo, moteris pastatė jam dubenį su vandeniu rankoms 
nusiplauti, paskui atnešė valgyti. 

Pasistiprinęs, padėkojęs, vyriškis klausia: 

— Viena gyveni? 

— Taigi. Nuo šios dienos... 

— Giminių turi? 

— Ne, neturiu nei savų, nei vyro giminių. 

Pagailo svečiui moters. | 

— Ar neprieštarautum,— klausia jis, — jeigu aš pasilikčiau, padėčiau 
tau darbus nudirbti? .. 

Ji sutiko, svetimšalis pasiliko našlės namuose. 


O dabar pažiūrėkime, kas kitiems dviem nutiko. 


! Pasaulio valdovas, dievas. 

2 Ištikimasis Gabrielis, mirties angelas. 
3 Sūnus. 

* Dievo žmogus. 

Aminas Džibrailas klausia antrojo bėdžiaus: 

— Ko pats norėtum? 

— Aš būčiau begaliniai laimingas, jeigu turėčiau sklypą žemės: už- 
veisčiau sodą, daržą. .. 

— Ką gi, — tarė baltagalvis senukas, — statyk savo koją man ant kojos. 

Ir vos tik bėdžius pastatė savo koją Aminui Džibrailui ant kojos, die- 
vo jėga nubloškė jį į nepažįstamą vietą. Jam prieš akis stojosi sodas su 
aukšta tvora. Štai ir keliukas jo link vingiuoja. Tuo keliuku arkliukas 
kinkuoja, jam iš paskos — senukas, vis prilaiko savo keturkojį draugą, 
nešantį dvi tuščias pintines, kurios abipus arkliuko šonų pūpso. 

„Ar tik ne iš turgaus?“ — pagalvojo bėdžius ir pasisveikino su senuku: 

— Salam aleikum, tėve. 

— Aleikum salam, sūnau, iš kur keliauji? 

— Jeigu žinočiau, kur keliauju, būčiau laimingas... Va, vos pravėriau 
akis ir — priešais tave stoviu. 

Patylėjo, pagalvojo senas žmogus ir sako: 

— Ką tu į tai, jeigu pasiūlyčiau mane savo tėvu vadinti? 

— Mielu noru. | 

— Tai eime su manimi, namie laukia anūkė našlaitė... Imtum ją per 
žmoną, a4— klausia senukas. 

— Mielu noru. 

Pravėrė pirma einąs aukštos tvoros vartus ir nusivedė svečią, lyg ir 
nebe svečią, o anūkės sužadėtinį. .. 

Tegul jie ten — už aukštos tvoros tarp plačiašakių vaismedžių gyvena, 
o mes pasižiūrėkim, kas trečiajam — piemeniui nutiko... 

Amino Džibrailo užklaustas, piemuo tarė: 

— Jeigu sutikčiau dorą, darbščią mergelę, būčiau laimingas. 

Ir žilas, sausa lazdele besiramstąs Žmogus pasiūlė piemeniui eiti jam 
iš paskos. 

Vos tik žengė — atsitiesė, paaukštėjo, per rankų mostą pečiuosna pa- 
platėjo,— tai tau ir senas senutėlis, lazdele besiramstąs. .. Tik spėk pas- 
kui tokį! Ir plaukai pajuodo, ir akys pašviesėjo — jaunas, gražus Ami- 
nas Džibrailas sakytum žaibas iš aukštybių nužengęs. .. 

— Eime,— spartino jisai piemens žingsnį — čia netoli — vestuvės. .. 

Priėjo jie kaimą. Aminas Džibrailas parodė į kairę, į dešinę: 

— Nori —į tą, nori — kitą trobą eik, čia žmonės svetingi: paprašysi 
vandens — pagirdys ir pavalgydins, pernakvoti pasiūlys. 


- 

Kaip Aminas Džibrailas mokė, taip piemuo ir darė: pasibeldė į pirmą 
pasitatkiusią trobą, pasisveikino, vandens paprašė. Jį garbingiausion vie- 
ton pasodino, skaniai pavaišino, nors jau buvo pasiruošę — apsitaisę, iš- 
sipustę — į vestuves eiti. 

Svečias paskutinį kąsnį užgėrė, žodžiu kitu su šeimininku pasikeitė, 
na, ir ką — reikia padėkoti ir kilti... 

— Chairan,— tarė šeimininkas, supratęs svečio mintis, — niekur mes 
tavęs neišleisime: kartu su mumis vestuvėse paviešėsi, pasidžiaugsi. 
Eime. | 

Nejau atsisakys! Eina. 

Vestuvėse paprašė vandens. Šeimininkė davė gardaus gėrimo. 

— Ne, man stiklą vandens, — patikslino svečias. 

Vandens — tai vandens... 

— Prašom, — atnešė moteris. 

Ir vos tiktai svečias grukšnį nugėrė — durys užako: neliko nei staktos, 
nei slenksčio — lygi siena... 

— Kur durys?! Kas čia dabar darosi?!— išsigando žmonės. 

— Atsiras durys,— prakalbo Aminas Džibrailas,— jeigu jaunąją, sle- 
piamą už uožuolaidos, atiduosite mano geram draugui,— ir parodė:— Štai 
jis — jaunas gražus, kuo ne jaunikis! 

— Džanem !| Argi maža nuostabių mergelių, kad jau be mūsiškės, lyg 
be vandens, negalite apsieiti?! 

— Gal ir ne maža nuostabių mergelių, tačiau mano draugui jūsų gra- 
žuolė pati tinkamiausia... Jis nė žingsnio iš čia nežengs, kol neatiduosi- 
te slepiamos. ..— paaiškino Aminas Džibrailas. 

Ką žmonėms daryti?! Susispietė apie jaunąjį ir jo tėvą, tariasi, svaIrs- 
to ir — visi vienos nuomonės: troba be durų gyvam žmogui — ne troba, 
veikiau — grabas, tačiau kam jis — gyvam žmogui?.. 

Galiausiai nutarė: tegul sau veda jaunąją... 

— Geriau aš sužadėtinės neteksiu, negu svečius nelaisvėje laikysiu — 
pabrėžė jaunasis. 

Moterys atvedė mergelę, slėptą už užuolaidos, ir vos Aminas Džibrai- 
las palietė jos ranką — atsirado durys, pačios atsivėrė, kvieste kvietė 
eiti. Aminas Džibrailas ir piemuo, stoję abipus išrinktosios — doros, 
darbščios, žmogaus akiai ir širdžiai malonios mergelės — išėjo. 

— Džanem!-— susižvelgė ant slenksčio likę.— Argi nematote, jie mus 
apgavo! Vykimės!-— vienas kitą ragino. 


1 Gerbiamasik (kreipinys nepašitnkmMinui reikšti). 

Atsirado drąsuolių, greituolių, vietoje nerimstančių, kumščiais grūmo- 
jančių. Bet ir jie — pasiviję — pernelyg didelio smarkumo nerodė: pa- 
ėmė mergelę už rankos, vienas vedėsi, kiti lydėjo, kartas nuo karto at- 
sigrįždami, kad kokia nelaimė iš paskos nesektų... 

Atsekė. Ir į trobą nepastebėti įžengė Aminas Džibrailas ir piemuo. Kas 
jiems žmonių priešinimasis?! Aminas Džibrailas viską gali... Tai va, ši- 
taip ir buvo: šeimininkams džiaugsmas, sveteliams vėl vestuvės — gerk, 
valgyk, linksminkis! Ir niekam nė galvoje, kad neprašytieji svečiai — 
jaunosios pagrobėjai — čia pat, dairosi vandens. .. 

Atsigėrė, patys pasidarė regimi, o durų — lyg nebuvę... 

— Vai! —išsigando kažkuris svečias. — Durų nerandu! — grabinėjasi, 
sakytum, aklas ar perdaug išgėręs.— Padėkite duris surasti! 

— Kaip tai?!— susidomėjo ir kiti. — Negali būti! Geriau paieškok... 

— Kad ieškau, o jų visvien nėra! 

Susispietė žmonės — tikrai, nėra durų — lygi siena. 

— Be reikalo stengiatės... — prabilo Aminas Džibrailas. — Grąžinkite 
mums mergelę! 

Lyg žado netekę — žiopt, žiopt — spokso į nekviestuosius: nesupranta, 
iš kur tie, kartą išėję, vėlei nemalonę trobon atvedę!.. 

— Chairan,— pirma kitų atsiliepė jaunasis, — te vedasi ją... Geriau aš 
sužadėtinės neteksiu, negu svečius nelaisvėje laikysiu. .. 

—- Gal tikrai, tegul sau. ..— pritarė sūnui tėvas.— Ar maža nuostabių 
mergelių“! 

— Tegul vedasi — galiausiai sutiko ir jaunosios tėvai.— Galgi ne žvė- 
rys — nesudraskys jos... 

Ir, kai tiktai Aminas Džibrailas palietė mergelės ranką, atsirado durys, 
pačios atsivėrė, kvieste kvietė eiti. Abipus doros, darbščios, Žmogaus 
akiai ir širdžiai malonios mergelės stojusios išėjo. .. 

Parsivedė piemuo jaunąją, susėdo jie, patylėjo, kits kitam į akis pa- 
žiūrėjo. 

— Na, tai ką dabar veiksime?— klausia piemuo.— Nėra nei vandens, 
nei duonos: seniai namuose nebuvau... 

— Kaime tave pažįsta? 

— Pažįsta, aš gi piemuo! 

— Užeik pas vieną kitą šeimininką, paprašyk duonos, tai ir pasistip- 
rinsime, o rytojaus dieną, kai galvijus išginsi, viena liksiu, pietus tau 
parūpinsiu. 

Patiko piemeniui jo išrinktosios samprotavimas, nuėjo Jis pas respį! 
duonos prašyti. Tasai pasitiko jį ir klausia: 

— Kaipgi taip+! Kelinta diena galvijų neganai!.. Kur trankaisi?! 
Žmonėms darbas iš rankų krinta: nei ką dirbt, nei galvijus ganyt! 

Piemuo kantriai klausė respio priekaištų, tylėjo, o kai tas pailso, tarė: 

— Aga“, aš vedžiau. 

— Ką padarei?!— nenugirdo respis. 

— Sakau: žmoną parsivedžiau, 

— Žmoną?! Žiūrėk tu man, jisai žmoną parsivedė!:. Tai ko dabar nori 
iš Manęs? 

— Mes alkani. 

— O manei būsi sotus, kai žmoną šalia turėsi?! 

Piemuo nudelbė akis. 

— Gerai jau, gerai, — liovėsi pamokslavęs respis, pašaukė pačią. — 
Duok mūsų piemeniui duonos. Kelis papločius,— dar pridūrė respis— 
jis dabar ne vienas: žmoną turi!.. 

Respio pati ne vien duonos, bet ir svogūnų, druskos nepašykštėjo. 
Piemuo padėkojo moteriškei už tokį širdingumą, parsinešė valgį namo. 

— Matai, ar aš nesakiau!-— pasitiko mergina begrįžtantį — Dabar kad 
taip vandens kur gavus, ir jau prie stalo galėtume sėstis. .. 

Atnešė piemuo ir vandens. Susėdo juodu, veidus prausę, rankas plo- 
vę, pasistiprino, paskutinį kąsnį užgėrė ir nuėjo gulti. Piemuo sukry- 
žiavo rankas ant krūtinės *. 

— Kas dabar tau?!— nustebo mergina. 

— Rytoj galvijus išginsiu į pievas, o tu liksi tokia pat graži, ne pras- 
čiokų rūbus dėvi, tai kaipgi dabar pakiemiais vaikščiosi, duonos pra- 
šinėsi? .. 

— Gerai, aš persirengsiu. .. Nueik pas respį, paprašyk, gal jo žmona 
ras kokius senus drabužius... Sugrįši iš ganyklos, aš, jeigu tau patinka, 
dėvėsiu nekasdieniškus ES ir tau atrodys, kad šventa diena... Nejau- 
si nuovargio, ir mums abiem bus gera... | 

Mato piemuo, jog žmona jo galvota. Reikia klausyti. 

Antrą kartą eina pas respį. Respis nepatenkintas atidaro duris: 

— Vėl? Kuo gi dabar mane nudžiuginsi? .. 

— Mano žmona nuoga. 


! Seniūnas. 
2 Ponas. 
3 Blogos nuotaikos ženklas. 

— Tikra laimė, nieko nepasakysi, — kandžiai šyptelėjo respis. 

— (Gal turite kokią padėvėtą suknelę? 

— Jūs tik pažiūrėkite į jį!-— respis pasisuko į žmoną.— Girdėjai, ką 
pašnekėjo?! 

— Girdėjau, — atsiliepė respio moteris, — reikia žmogui padėti, nejau 
be nieko... ' 

— Be ko — be nieko?— respis pertarė pačios nedrąsius samprotavi- 
mus.— Negi visai nuoga?! Ei, kur tu ją tokią radai?.. 

— Radau ir nenoriu prarasti — prisipažino piemuo. 

— Na, jei taip, tai taip! Nieko nepadarysi, nešk, žmona, kokią padėvė- 
tą suknelę, tegul žmonės prisidengia. .. 

Respio žmona surado atliekamą suknelę, padavė piemeniui. Piemuo ją. 
parnešė savo pačiutei. O anksti rytą išginė bandą. Žmona jį bandotakiu 
išlydėjo ir jau nebegrįžo namo, 0 ėjo per žmones, duonos prašė. 

Į pavakarę grįžo ji nešina pilna kraitele, čia ir vaisių, ir duonos, ir ko 
tik širdis geidžia prikrauta. 

Išdėjo ant stalo, laukia vyrelio, nė kąsnio neima: sulauks, tuomet ir 
valgys pasiskanaudama. 

Grįžo piemuo, žmona jam vandens rankoms plauti, veidui prausti at- 
nešė. Nusiprausė, susėdo valgyti. Tegul jie valgo, o mes dirstelkime ton 
šalin, ton pusėn, kur kiti du keliauninkai gyvena... 

Tas bėdžius, kursai norėjo arklių kaimenę ginti į kalnus, klajoklio 
gyvenimu džiaugtis, liko našlės namuose. Dievas jiems buvo palankus, 
ir namuose nieko netrūko. 

Tasai bėdžius, kurs svajojo apie sodą, daržą, irgi sočiai gyveno. 

Aminas Džibrailas nutarė kiekvieną jų aplankyti. 

Visų pirma susirado svajojusį auginti arklius. 

Nespėjo žilas senukas, lazdele pasiramsčiuodamas, prieiti prie nakti- 
gonių, kūrenančių laužą, o ant prabangaus čiužinio sėdintis suriko: 

— Ėl seni, ko pačiam reikia? 

— Aga, aš ligotas, senas žmogus, nevaryk manęs nuo ugnelės. Pasi- 
šildysiu, išmiegosiu naktelę ir toliau eisiu, kur mane aukščiausiasis 
ves... O gal jau ir mirsiu. 

— Ko nori?!-— pertarė jį gerkločius. 

— Vaistytojas man sakė: atgaučiau jėgas, jeigu išgerčiau juodos ave- 
lės pieno... 

— Oho! Jūs pamanykit! Atseit, nealkanas, duonos neprašo, tik — 

pieno, ir dar juodos avelės... Geros, seni, tavo akys, kad tamsoje įžiū- 
rėjai Mano vienintelę juodą avelę... 

— Ėjau pro šalį, sakau, pasišildysiu. .. 

— Šildykis, bet juodos avelės aš nevaikysiu, nė nemanyk, tegul sau 
ganosi... 

Kad ir kaip senelis prašė — ne ir ne. Atkarus aga. Todėl Aminas Džib- 
railas, su aukščiausiojo padėjimu, šykštūną grąžino į jo ankstesnę būk- 
16 — te elgetauja, duoneliauja DoS jeigu toks nejautrus seno 
žmogaus maldavimams. . 

„O kaip antrajam so kasioi = pagalvojo Aminas Džibrailas ir jau eina 
keliuku. Priešais — aukšta tvora, už tvoros — gražus sodas, tvirtas namas. 

Pasibeldė, pasiprašė į vidų. | 

— Ko pačiam?— klausia šeimininkas, išėjęs ant slenksčio. 

— Nieko. Pasėdėsiu, va, kojas pailsinsiu, o tu, sūneli, juodosios vyn- 
uogės kekę atnešk man paragauti. 

Šeimininkas net išsižiojo: 

— Ko?! 

— Juodosios vynuogės paragauti, sakau... 

— Seni, matyt, nesveikas esi, kad šitokius niekus tauški?! 

— Taigi, kad nesveikas. Tačiau, jeigu atneštum juodosios vynuogės 
kekę, tą, kuri nė karto nėra saulės regėjusi, aš suvalgyčiau ją ir bema- 
tant pasveikčiau, net pajaunėčiau... 

— Jūs tik pamanykit, koksai senis!— delnais suplojo sodo šeimininkas. 

Atlėkė tarnai. 

— Lauk jį varykit ir vartų pravirų nepalikinėkit. „„ Vaikšto čia viso- 
kie!-— plyšojo šykštuolis. 

Senukas sausa lazdele bandė gintis nuo jo tarnų. Triokšt pokšt — su- 
laužė tarnai lazdelę... 

Aminas Džibrailas, išvarytas už sodo vartų, su aukščiausiojo padėjimu 
ir antrąjį gobšuolį grąžino į ankstesnę būklę — tegul sau, jeigu toksai 
beširdis... | 

Pirmi du elgetauja, o kaipgi gyvena piemuo, troškęs turėti gerą 
žmoną? 

Pravėrė Aminas Džibrailas piemens namuko duris ir sako: 

— Sveika, moterėle. Kurgi tavo vyras? 

— Bandą gano. 

— Ak taip!— vos ant kojų besilaikąs, staktos šliejasi. 

— O jūs, tėvuk, tarpdury nestovėkit,— tiesia moteris ranką.— Eik į vi- 
dų, kad vėjas neperpūstų. .. Va čia, prašom prie stalo... O aš tuojau vi- 
ralą nukaisiu. .. 

— Ne, ne, aš valgyti nenoriu. Aš tik pavargęs... Atsisėsiu, kojas at- 
gausiu ir vėl eisiu... 

— Kur, tėvuk, eisi?! Kur dabar! 

— Dabar pat — ne, po kokios valandžiukės — tikrai, ne visam laikui 
gi aš pas jus... 

— O kad ir visam, — šnekina šeimininkė senuką, o pati jau ir viralą 
nukaitusi, jau ir duoną raiko... 

— Ne, ne, valgyti aš nenoriu: man, senam, valgymas — irgi darbas... 
Vargas, vienas vargas, dukrele... 

— Gerai, tai aš tau, tėveliuk, patalą paklosiu. 

Paguldė piemens pačiutė seną žmogų, stropiai apklostė, apkamšė ir 
laukia vyro iš ganyklos pargrįžtant. 

Šit ir jis peržengė slenkstį. Žmona padavė vandens rankoms plauti, 
veidui prausti ir sako: 

— Svečią turim. Labai seną, išvargusį žmogų. Siūliau viralo, duonos — 
nieko nė į burną neima. 

Piemuo, nusiprausęs, apsitvarkęs, priėjo prie senuko ir sako: 

— Tėveliuk, ko geidautum, gal šilto pieno? 

— Nieko man, sūnau, nereikia. Va, pailsėsiu ir toliau eisiu, kur aukš- 
čiausiasis nuves. ..— pailso bešnekėdamas, patylėjo ir tarė:— Mirsiu aš, 
vaikai mano... Mirsiu, jeigu šešių mėnesių kūdikio krauju nenusiprau- 
siu... Vaistytojas taip sakė... 

— Kūdikio kraujo jums reikiaį— paklausė piemens pati. 

— Aha, šeimininkėle, šešių mėnesių, ne vyresnio... 

— Mūsų ne vyresnis, šešių dar neturi, — prisipažino piemens pati,— ir 
žiūri vyrui į akis: ką jis į tai?.. 

„Aišku, mes dar jauni“. ..— suprato piemuo žmonos žvilgsnį... Ir juo- 
du nuėjo prie savo kūdikio, perpiovė venas, nuleido kraują, tuo krauju 
senukui davė nusiprausti. Senukas nusiprausė ir užmigo. 

Piemuo ir jo žmonelė stojo prie jo budėti: gal pabus, vandens papra- 
šys... 

Bebudėdami užmigo. .. 

Senukas apyaušriu pabudo, už galvos susiėmė: „Ką aš padariau? Ką 
aš padariau?! Ne, šitaip nepaliksiu. . ./'— priėjo prie vaikiuko lovelės, 
kurioje mažiukas — nebegyvas — gulėjo, rojaus plunksnele palietė per- 

piautą veną, paskui — smilkinius, ir kūdikėlis bemat atgijo, pasirąžė ir 
pravirko. 

— Kas ten!?— nustebo motina.— Rodos, verkė kas... 

— Tau tik pasigirdo. — pasakė vyras. 

Bet vaikas vėl pravirko. 

Puolė abu prie kūdikio lovelės. 

— Gyvas! 

— O kur senukas?— piemuo dairosi po kambarį. 

— Nėra jo. Bet pažiūrėk, kas čia!— piemens žmona rodo į kūdikio 
rankelę.— Ką jis mūsų vaikui ant riešo paliko, matai, auksinę apyrankę! 

— O mes pramiegojome. .. 

— Gal jis kur nors kieme, eik, pasidairyk, — paliepė moteris, tačiau 
ir pati su kūdikiu ant rankų išėjo į kiemą. 

Vos tik jie iš trobos, troba virto rūmais, ir kur tiktai užmetė akį, besi- 
dairydami senuko, visur ėmė šakotis, lapoti, žydėti, vaisius megzti di- 
džiuliai sodo medžiai. 

Tai šit kaip kartais būna. 


Laimingas ir be marškinių laimingas 


S sirgo padišachas !. 

Manot, jeigu padišachas, tai ir neserga? 

Anaiptol. Susirgo. Visokiausiais vaistais — žolelėmis gydė jį rūmų dak- 
tarai, o padišachas, lyg rąstigalis, guli, nesikelia, ir jau nebeaišku, kuo 
valdovo liga baigsis. Persigando daktarai, tačiau visi aliai vieno bejė- 
giai. Bet atsirado žmogus ir tarė: 

— Būk pagarbintas, padišache, pakilsi iš patalo, jeigu laimingojo 
marškiniais apsivilksi. 

Padišachas tuoj pasiuntė savo pavaldinius ieškoti laimingojo Žmogaus 
marškinių. 

Ilgai pasiuntiniai vargo, ieškojo laimingo, nesielvartaujančio, tačiau 
nerado tokio žmogaus, kursai prisipažintų esąs laimingas. 

„Ką gi, matyt, teks grįžti be nieko“, — galvojo valdovo pasiuntiniai, 
tačiau bijojo prasitarti, nes tai tolygu mirčiai!.. 

Nežinia, kiek jie būtų po pasaulį klajoję, jei ne atsitiktinumas: ginė 
piemuo kaimenę, o priešais — padišacho pasiuntiniai, ir klausia: 

— Kaip gyveni? 

— „Kai pabundu, tai ir gyvenu, — atsiliepė piemuo. 

— Ar esi vargo matęs? 

— Kur čia ką pamatysi!? 

— Vargo, sakom, ar nebuvai gyvenime sutikęs? 


1 Valdovas. 

— O kaip jis atrodo? Šaknis į žemę suleidęs auga ar bandoje ganosi? 

„Tas pats, kurio mums reikia!“ — patenkinti susižvelgė padišacho pa- 
siuntiniai ir piemėniui apsakė, kokios bėdos, kokie vargai gali žmogų 
ištikti, o Čia — padišachas serga, reikia laimingojo marškinių... 

— Parduok savo marškinius. 

— Marškinius?!— nustebo piemuo.— Aš neturiu marškinių. Jeigu tu- 
rėčiau, nedvejodamas atiduočiau. Kam jie man? Ką šeimininkas pakiša, 
tą ir dėviu. Dėl kažkokių marškinių nė galvos sau nekvaršinu. .. Ma juos 
plynė! Tur būt, nė dienos neišgyvenčiau, jeigu marškiniais rūpinčiaus. 

Padišacho pasiuntiniai sugrįžo į rūmus ir pasakė: 

— Būk pagarbintas, padišache, laimingas žmogus marškinių nene- 
šioja... 


Salam 


i P vieno kaimo gyventojai ėjo vieškeliu. Jiems už nugaros sukauk- 
šėjo kaustyto arklio kanopos. Neilgai trukus einančius pasivijo raitelis. 

— Salam aleikum,— tarė jojęs pro šalį. 

Visi trys atsiliepė: 

— Aleikum salam,—ir susiginčijo: kuriam iš jų buvo tarta „salam“. 

Vienas sako man, kitas — man. Visi jie atkarūs, nenori nusileisti. 

— Tegul raitelis sprendžia, — nutarė galiausiai ir visi trys pasileido 
jam įkandin. 

— Ei žmogau!-— vėjasi jį. 

Atsigręžė raitasis, mato: trys rankomis mostaguoja, vienas per kitą šū- 
kaloja. Sulaikė žirgą, palaukė beskubančių, išklausė ir sako: 

— Kurba, „salam“— dievo žodis. Nenusiminkit, visiems trim „salam“ 
priklauso. 

— Ne, ne,— neatlyžo pėstieji — Tu geriau pasakyk, kuriam iš mūsų? .. 

Suprato raitelis, jog geruoju vargu ar atstos gerkločiai... 

— „Salam“ tam, kuris iš jūsų kvailiausias,— tarė jis.— Bet jau šito 
manęs neklauskite, patys kaip nors susitarkite. 

Tie trys iškart atlėgo. 

— Dievo valia, mes tavo aukos. Kaip nors išsiaiškinsim, kuris iš mūsų 
kvailiausias. .. 

Raitelis nujojo, o pėstute mynę nutarė: 

— Kelias ilgas, o kad jis neprailgtų — pasipasakokim. .. 

— Taigi, vienas kitam kokią nors istoriją. .. 

— Ir kuri pasirodys neįtikimiausia, tam — raitelio „salam“". 

— Aš, atsimenu, — pradėjo vienas, — dažydavau siūlus. Kartą sumečiau 
juos į katilą šalia tvenkinio, kuriame po dažymo plaudavau drobę, tai- 
gi, sumečiau siūlus į katilą, ugnį po juo pasmaginau, kaip dabar atsime- 
nu, dirstelėjau į tvenkinį, ir išsigandau, nes iš vandens į mane kažkas 
žiūrėjo. .. 

„Vagis — pagalvojau, — taikosi prie mano siūlų“! 

Pasikviečiau kaimyną, sakau: 

— Kurba, padėk man vagį sugauti. Aš pasinersiu po vandeniu, o tu 
kuo gali tvok jam per galvą, kai tik pasirodys. .. 

Kaimynas paėmė svaringą lazdą. .Aš pasinėriau toje vietoje, kur ma- 
čiau vagį — ieškau, ieškau — nerandu. Išnėriu kvapo atgauti, o mano 
kviestasis man per galvą — bam! 

Akyse sužaibavo, kraujais apsipyliau. 

Aš jam ir sakau: 

— Asile, ar nematai, jog čia aš?! 

O jis man: 

— Tu pats asilas. Liepei gi tvot, jei iš vandens kas nors išnirs. .. 

Tris mėnesius galvos nuo pagalvės nepakėliau. Trisdešimt trijose vie- 
tose mano galvą susiuvo. Ir tik po trijų mėnesių atsistojau ant kojų. 

Matot, kaip buvo. Ir dabar, kai pagalvoju, kraujas tose vietose, kur 
mano vargšė galva sulopyta, tvinkčioja. 

— O dabar manęs klausykite— ėmė pasakoti kitas, — dar anais me- 
tais, kai mokiau pirmos— ketvirtos klasės vaikus, visa tai atsitiko... Ne- 
nuolaidžiavau jiems: nemoki — kalk, iki išmoksi. Ir jie manęs, kaip ne- 
žinia ko, bijodavo. Būdavo — įeinu į klasę ir matau: iš baimės virpa, kad 
tiktai nešaukčiau atsakinėti. 

Bet kartą, vos įžengiau, o mokiniai — vienu balsu: 

— Paha!'! Mūsų mokytojas blyškus lyg popierius. .. 

Kitą pamoką einu į kitą klasę — ir jie: 

— Paha! Mokytojas lyg popierius,— atseit, jaudinasi, aišku, todėl ir 
nerimsta, ne mokslas galvoje... 

Šiaip taip iki skambučio ištvėriau. Einu pas trečiokus, praveriu duris — 
„Paha!“— kaip susitarę. Aš ir pagalvojau: matyt, sergu, kad visi vieną 
ir tą patį pastebi. 


! Jaustukas, pažodžiui neverčiamas. 

— Mokiniai, eikit namo, — sakau jiems,— aš sergu. 

Kad būtumėt matę, kaip jie apsidžiaugė! 

Ką gi, parėjau namo. Namie niekas nieko nepastebi, nieko nesako 
man... Tuoj supratau: apgavo mane veikėzai, visose klasėse susitarė. Tr 
jau taip negera dėl tokio jų įžūlumo, nepagarbos pasidarė, kad nejuo- 
kais sunegalavau. Tris savaites iš lovos nesikėliau. Motina atneša valgy- 
ti, nesupranta, kas man yra, aš irgi nesuprantu, tik vieną jaučiu: akyse 
raibsta ir nieko nesinori. Nesikėliu. Bijau net pagalvoti, .kas būtų, jeigu 
atsikelčiau. .. | 

Kartą motina verda kiuftą2, girdžiu — bulk-bulk — kunkuliuoja, seilę 
varvinu, galva svaigsta.—,,Negi taip ir mirsiu?“ — pačiam savęs gaila, 
bet nieko negaliu padaryti. Ir motina verkia, verda kiuftą ir verkia, kad 
jau kelinta savaitė nesikeliu. 

Verkė prie puodo, paskui išėjo ant slenksčio verkti. 

Aš, tokiai progai pasitaikius, pašokau iš lovos ir — prie viralo, išsi- 
griebiau vieną kiuftą — burnon, kad ir verdantį, atgalios į lovą, kenčiu. 

Grįžta motina, žiūri į mane. 

— Ką tau, sūnau, skauda? — kalbina, sėdasi šalia ant lovos krašto. 

Tyliu. Vos kenčiu: kiufta gomurį degina, net ašaras iš akių varo. 

— Sergi ir nieko nevalgai — sako motina.— Kaipgi tu pasveiksi?! 

Tyliu, kaip įmanydamas tyliu. Vienas žandas išsipūtęs... Motina pa- 
stebėjo tai. o 

— Kas gi čia dabar tau?! 

Pečiais traukioju, atseit, nežinau. 

— Vai! Vai!-— sukliko ji — Ir jau nebekalbi, burnos negali praverti, 
o "tenai kažkas auga!.. Te apanka mano židinio sergėtojas, jeigu jisai 
nemato, kas sūnui pasidarė!.. 

Pakvietė gydytoją. Pačiupinėjo žandą — kieta. Išsiėmė peilį — šnirkš- 
telėjo per tą vietą — iškrito gabalėlis mėsos. Gydytojas parodė jį motinai: 

— Va koksai, kaip kiufta... Dabar jam bus lengviau. 

„— Ar tikrai?— klausia motina. 

— Tikrai, — sako gydytojas.— Kas buvo nereikalinga, išėmiau, dabar 
tegul sočiai pavalgo, išsimiega, ir bus gerai. 

Taip motina ir padarė: davė man kiuftos. Prisisprogau. Išsimiegojau, 
tiesa, tik žandas ilgokai negijo. O kai užgijo, tai ir visai pasveikau... 
Randas va, tebenešioju... Netikiu, kad kam nors būtų taip atsitikę. 


2 Maltinukų sriuba. 

— Gal ir ne taip — ėmė pasakoti trečias:— Mano pati turėjo draugą. 
Tuomet, kai visa tai atsitiko, nežinojau, jog ji turi draugą. Dienų dienas 
žiūrėjau darbo, kito ko nebuvo kada nusitverti. O kad ji meilužį turėjo — 
tikra teisybė. 

Kartą susimanė išsiųsti mane į turgų ožką parduoti. 

Aš jos klausiu: | 

— Ką melšim, ką nemelžę gersimė 

O ji manęs negirdi: vesk ožką į turgų, parduok, už gautus pinigus jai 
suknią, šukas, apyrankę nupirk. Vis jai... Kad nors kartą būtų mane at- 
siminusi — nesulauksi... Tik, sako, nepasimesk — turguje tūkstančiai 
žmonių, kurie labai panašūs. .. | 

Prisipažinsiu, aš nelabai supratau tų jos būgštavimų, todėl paklausiau, 
ką man turguje daryti, kad nepasimesčiau. 

Žmona pasiūlė baltą lopinį ant nugaros prisiūti. 

— Jeigu pasimesi,— paaiškino ji man,— pasižiūrėk, ar su lopiniu esi? 
Jeigu su lopiniu, vadinasi, — tu, ne kas kitas. 

Anksti ji mane prikėlė: 

— Eik, jau metas, kelias tolimas. 

Išėjau. O ji man įkandin savo draugą išsiuntė, irgi su lopiniu ant nu- 
garos, ir ožką jam įdavė, gal iš kaimynų pasiskolino... Bet ką aš čia 
sakau! Negi kaimynams ožkos nereikia, jeigu gerą kas turėdavo, tai, lai- 
kyk, apsirūpinęs ir pienu, ir vilna... Žodžiu, nežinau, iš kur ji paėmė 
ožką, bet savo akim mačiau: aplenkė mane vyriškis su lopiniu ant nuga- 
ros, ožka vedinas. Man tuojau pat — mintis: „Jeigu jisai — aš, tai kas gi 
tuomet aš?! Gal jau pasimečiau!.." 

Ėjau paskui žmogų su ožka ir stebėjau, ką jisai perka. Tiesa, ožką par- 
davė už tris šimtūs manatų !. Aš atsimenu, pačiai sakiau: pigiau nepar- 
duosiu. .. 

Taigi pardavė ožką ir perka šukas, apyrankę... 

„Vadinasi, jis — aš, 0 aš — nebe aš. .."— supratau, kad ir kaip nenorė- 
jau tokios tiesos suprasti... “ 

Pardavė jis ožką, pripirko moteriškei dovanų, grįžta. 

Seku iš paskos. Spoksau į baltą lopinį jam ant nugaros ir seku... Va, 
jau durys,— pasibeldžia, prasiveria jos, ant slenksčio pasirodo mano 
žmona, tačiau aš — ne aš, ir jeigu mane įsileis pernakvoti, būsiu didžiai 
dėkingas... 


! Piniginis vienetas. 

Taip ir pasakiau. : 

Įsileido. Paprašiau vandens. Davė vandens ir duonos su svogūnais. Pa- 
sistiprinau. Mane moteris nuvedė į atskirą kambarį, kur du adžamai !, 
įsiprašę nakvynėn, ilsėjosi. | 

— Seserėle, aš tolimon kelionėn pakilęs, — sakau jai, — būk maloni, ne- 
užmiršk mane pažadinti kaip galima anksčiau. 

— Gerai. Kai tiktai pabusiu — pažadinsiu, — pažadėjo moteris. — Kuo 
ramiausiai miegok. .. 

Užmigau. Nežinau, kiek ten miegojau, kiek ne,— girdžiu: 

— Kurba, kelk, jau metas... 

Praplėšiu akis — kambary šviesu. Aš ir pagalvojau, kad pats laikas — 
išaušo jau. Pašoku iš guolio, spėriai apsirengiu, o mano kolozas * kabo 
šalia adžamų papachų,— skubėdamas nė nepastebėjau, ką ant galvos už- 
sidėjęs. 

Atsisveikinu su šeimininke ir išjoju. 

Nebeatmenu, ilgai ar trumpai jojau, tik vieną galiu pasakyti: išniro 
mėnulis pro debesis ir meta mano šešėlį priešais ant kelio... 

„Džanem! Negi čia aš?! Tokią aukštą papachą tik adžamai nešioja. . ."— 
apsičiupinėju, tikrai, adžamas, o ne aš. Vadinasi, aš tebemiegu, ogi rei- 
kėtų keltis ir keliauti... 

Sugrįžau, tai yra sugrąžinau papachą. 

Namų šeimininkė pasitinka ir klausia: 

— Kas tau? | 

— Seserėle, tesergi dievas tave ir tavo namų židinį, aš juk prašiau ma- 
ne, o ne adžamą pažadinti. Man svarbu kuo anksčiau iškeliauti. .. 

— Avde chude, ką tu kalbi?! — nustebo ji.— Ar iš proto išsikraustei? 
Kur tu žadi keliauti? Kokia aš tau seserėlė?! 

Taip aš buvau sugėdintas. Nors kiaurai žemę prasmek... 

— Tu, žmonele, atleisk man: prisisapnavo,— teisinausi tąkart. 

— Tikrai, nepavydėtina buvo tavo padėtis — pripažino pakeleiviai. 

— Vadinasi, man priklauso „salam“? 

— Tau, aišku, tau, — pritarė šalimais ėję. 


— 


1 Persai. 
2 Veltinė kepurė, apvyniota margaspalve juosta. 

Kiekvienam — ko jis kitam geidžia 


| jo keliu, gal šiaip susitikę, o gal sykiu kelionėn pakilę, trys draugai. 
Taip jie ėjo ėjo, ir sutemo naktis. Tamsu, tarytum tankiame miške, tiktai 
kur-ne-kur žybsi, sakytum rasa, žvaigždės. 

Ką pakeleiviams daryti? 

— Eime, kam nors į duris pasibelsim,— pasiūlė vienas. 

Kiti du pritarė jam, eina. Priėjo odą !, beldžiasi, prašosi į vidų: 

— Mes ne plėšikai, ne žvėrys, mes dori žmonės, tik pernakvoti norim. 

Įsileido juos šeimininkas. 

— Salam aleikum. 

— Aleikum salam,— tiriančiu žvilgsniu vienmarškinis nužvelgė kiek- 
vieną.— Prašom, matau, kad ne žvėrys, kad ne plėšikai — dori žmonės... 

— Mes tik nakčiai... 

— Prašom, prašom,— susizgribo duris pravėręs, per ilgai panaktinius 
ant slenksčio laikąs, o pats galvoja: „Kažin kuris iš jųjų vyresnysis? . ." 

Nutaikęs tinkamą progą, kai jau svečiai apsiprato, klausia: 

— Būk malonus, pasakyk man, kuris iš jūsų vyresnysis? 

Užklaustasis paaiškino: 

— Nors mes ir pakeleiviai, bet jie — mano asilėnai... 

Šeimininkas padėkojo jam. O po kurio laiko antrojo klausia, ar kar- 
tais tas nežino, kuris iš jų vyresnysis? .. 


! Troba, kambarys. 

— Mano pėdsakai vertesni už jų galvas, — pabrėžė antras.— Jie, gali- 
ma sakyti, mano šunys. 

Šeimininkas ir pastarajam padėkojo. 

Trečiojo klausia: 

— Brangusis, pasakyk man, kuris iš jūsų vyresnysis? 

— Kuris vyresnysis? .. Liežuvis mano neapsiverčia... Abu jie ir pro- 
tu, ir visu kuo pranašesni už mane, ne mano nosiai spręsti... 

Šeimininkui patiko atsakymas. 

— Atleisk, brangusis, kad sutrukdžiau. Prašom prie stalo. 

Ir šeimininkas paliepė Žmonai: 

— Tris stalus pataisyk. Ant pirmojo sukrauk, ką mes galvijams duoda- 
me. Ant antrojo — kaulus, kuo šunis šeriame. O trečiam — garbingam 
svečiui — nešk visa, ką skaniausio turime. 

Nustebo svečiai, pamatę po atskirą stalą kiekvienam. 

— Prašom, prašom,— drąsino juos šeimininkas, — nesigėdykit, kiekvie- 
nam padėjau, ko jis savo draugams geidė... 


Achleva! 


N. taip seniai — gal ir dabar dar tebegyvena tas vyras ir ta moteris, 
pas kuriuos kartą atėjo svečiai — o jie neturi kuo pavaišinti. 

Vyras ir sako: 

— Žmona, atvesk savo šunį — piausim. 

Eina žmona šuns, 0 šuo — tekinas nuo jos. Nepagavo. 

Vyras ir sako: 

— Žmona, atnešk gaidį — piausim. 

Ir gaidys nesileidžia pagaunamas. 

Vyras nekantrauja: 

— Negaišuok, katiną piaukim, jeigu gaidžio nepagauni. .. 

Pati katinui — „kic, kic“. Katinas: „Ne jau... ne jau“, — ir išlėkė į lau- 
kus užrietęs uodegą... 

Vyras pataria žmonai: 

— Asilą piaukim... 

Asilas subliovė, pasišokėjo — ir tiek jį tematė... 

Be nieko liko vyras ir jo pati. Svečiai išsivaikščiojo. Šuo, gaidys, ka- 
tinas ir asilas namus paliko. Gėda tokiems šeimininkams. Net vienas ki- 
tam į akis gėdisi pažiūrėti... 

Atsigulė abu, antklodę užsitraukė, kad niekas nematytų, ir užmigo. 

Tegul jie sau miega, o mes pasekime iš paskos katino, šuns, gaidžio 
ir asilo. 


! Badmetis kas pavasarį. 

Visi jie susidraugavo, nutarė nesiskirti. Ėjo ėjo ir priėjo mišką. 

Miške gyveno iki pat pirmojo sniego. 

— Ką dabar daryti?— klausia jie vienas kitą. 

— Reikia surasti išeitį — galiausiai nutarė ir išėjo iš miško. 

Ėjo per lauką be takelio, priėjo šaltinį. Atsigėrė. Takeliu patraukė 
į viešą kelią. | 

Kelio dulkes į padebesius kėlė, baisiai ištroško, vėl visi pasuko iš ke- 
lio per lauką be takelio — šaltinio ieškoti. 

Nerado šaltinio, bet užu kalvos dūmelį pastebėjo. 

Priėjo kalvą, užkopė — rūmai! 

— Tikri rūmai!-— apsidžiaugė šuo, katinas, gaidys ir asilas. — Eime 
į tuos rūmus. 

Įėjo. Rūmuose nė gyvos dvasios. Menėje ilgiausias stalas valgiais ap- 
krautas. 

Pavalgė keliauninkai, kiekvienas sau kampą susirado. Ilsisi, sapnus 
sapnuoja. Kai nebeliko ko sapnuoti, gaidys pirmas pabudo ir sako: 

— Ko-ko-ko, nebėra ko miegot. 

— O ką veiksime?— klausia katinas. 

— Šeimininkų lauksim,— atsakė šuo. 

— Aš bėgsiu jų pasitikti, — pasisiūlė asilas. 

— Nereikia. Nebūk kvailas, — perspėjo jį katinas.— Jie ir be tavęs 
pareis. 

— Bet pasiruošti vis viena reikia,— neatlyžta šuo, — jie — šeimininkai, 
mes — svečiai. 

— Ko-ko-ko tau iš jų reikia?— paklausė gaidys. 

— Slėptis, štai ko reikia... — perspėjo draugus katinas. — Jūs — ži- 
nokitės, o aš ant krosnies lipu,— užlipo ir ėmė murkti. 

— O aš ant sietyno!-— užskrido gaidys. 

— O aš po sietynu, lyg elnias, ragais pasipuošęs, stovėsiu,— džiaugėsi 
asilas. " 

— Aš prie durų būsiu,— tarė šuo.— Stversiu už kojos, jeigu kas į vi- 
dų eis. 

— Jie mano akių tamsoje išsigąs,— murkė katinas. 

— O aš suplasnosiu, ko-ko-ko tamstoms reikia, paklausiu. 

— O aš kad subliausiu!-— ir asilas parodė, kaip jis bliaus. 

— Liaukis, — nutildė jį šuo. 

Taip jiems besitariant, sutemo. Grįžo galiūnai — rūmų šeimininkai — 
broliai septyni, vienas už kitą didesni, vienodai platūs, vienodai drąsūs. 

likom. ..— siūlo jauniausiajam broliai. 

Jaunėlis vos tik žengė — šuo įkando. Atšoko jis ir mato: kažkas iš. 
tamsos į jį ugniaakėm žiūri.“ 

„— Ko-ko-ko tamstai reikia?— užgiedojo gaidys. 

— Aš čia, aš čia, pirmą tokį — kanopa!-—-- drąsinosi asilas. Galiūnai ne- 
juokais išsigando. 

“ — Kas čia dabar?!— klausia vienas kitą. 

— Baisu!-— tiek tepasakė jaunėlis. 

— Tikrai, ten yra kažkas! ..— susižvelgė broliai, žengę iš paskos jau- 
niausiojo ir kartu su juo atšokę nuo rūmų slenksčio. 

— Tas kažkas turi aštrius nagus! 

— Jis ugniaakis! 

— Aštriadantis! 

—- O balsas!.. 

— Eime greičiau iš čia, kol tas kažkas nesusimanė mūsų vytis. .. 

Taip va ir liko šuniui, katinui, gaidžiui ir asilui galiūnų rūmai. 

Gaidys anksčiausiai keliasi, anksčiausiai tupia ant sietyno palubėj. 

Asilas — kaip kada. Atsikėlęs mėgsta vaikščioti po laukus, matuoja jų 
ilgį, plotį, gamta grožisi ar šiaip ką nors prasimano. Kartais su šunimi 
į medžioklę eina. O šuns diena medžiokle prasideda ir baigiasi. Katinas 
gi dienų dienas rūmuose tupi, laukia šuns laimikio, laižosi ir murkia. 

Sykį išalko murklys, o šuo vis negrįžta. Negi badu dvės?! Išėjo laukan. 

„Turėtų grįžti?'— galvoja katinas... 

Lyg ir užuodė šviežios mėsos kvapą. 

Eina, kur uoslė veda. 

Netoli jis tenuėjo, nes rūmų kieme rūsį priėjo. Laipteliais nusileido, 
apie duris pasitrynė, surado landą, nes kaip gyvas tokio skanaus kvapo 
neuodė. Aišku, tai buvo goštė kelandi ! kvapas. Ir kad prisipūtavo! Net 
apsvaigo. Čia pat užmigo. 

Kelias dienas katinas išbuvo rūsyje. Gal būtų ir neišėjęs, bet reikia ir 
pasilsėti, o rūsyje ir krosnies nėra. Žinia, nusipenėjęs ir šaltį lengviau 
pakelia, tačiau, ką ir besakyti, pasiilgo katinas draugų. Sugrįžo. Tik 
žvilga kailis, tik viksi uodega! .. Tikras rūmų šeimininkas. 

— Kur buvai?— klausia asilas. 

Murklys papasakojo apie rūsį... 


! Kepta mėsa. 


Jo draugai be galo apsidžiaugė. 

—- Labai gerai, žiemą turėsim ką valgyti, — tarė šuo.— Nereiks kasdien 
plūktis iki devinto prakaito. .. | 

Atėjo žiema. Šalta. Katinas gulėdamas šildo krosnį... Nė vienas, net 
šuo, nenori eiti medžioklėn, juoba kad rūsyje pilna mėsos... Kiekvienas 
turi savo dalį. Reikia manyti, ir achleva juos aplenks... 

Gal ir būtų aplenkusi, jei ne katino vagiliavimas. 

— Negali būti!-— nustebo šuo, pamatęs, jog mėsos atsargos baigėsi. 

— Mus apvogė!— užbliovė asilas. 

— Kas apvogė?— klausia gaidys. 

Šuo visus apuostė ir nustatė: 

— Katinas mus apvogė! Jis visas taukais aptekęs, jis nežino, kas yra 
achleva!— ir puolė šuo vytis katino. 

Per tris kaimus vijosi, visiems girdint šaukė: „Katinas nežino, kas yra 
achleva! Katinas nežino, kas yra achleva!..“ 

Baigėsi achleva, aprimo šuo, abu su katinu grįžo namo, kur jau lau- 
kė asilas, gaidys ir namų šeimininkai — vyras ir žmona, pažadinti iš 
miego. 


Trys pamokymai 


Bu taip ar nebuvo — vienas dievas težino, bet žmonės pasakoja, 
jog gyveno varguolis, triūsęs akmeningoje žemėje. O kas dygsta ant 
akmens? Patys suprantate — niekas. 

— Et, ką aš čia iš negyvų beprikelsiu!.. Eisiu pas turčių piemenauti,— 
nusprendė vargovaikis. 

Atsisveikino su artimaisiais, tie jį palydėjo, vieną kitą ašarą nubraukė. 

Eina žmogus keliu, švilpiniuoja, dairosi į šalis, kur čia pievos plates- 
nės, žolė tirštesnė, kur toji banda, kurią jis mielu noru ganytų, kad tik 
pakenčiamas šeimininkas būtų... 

Rado žmogus tokį šeimininką. Jam piemens jau seniai reikėjo. Sulygo 
su juo. Išginė bandą. Metus dieną dienon ganė ją, o kai sniegas kalvo- 
tose vietose iškrito, atėjo pas šeimininką ir sako: 

— Šeimininke, dar metams norėčiau pasilikti, tu man iš karto už dve- 
jus sumokėtum, tai aš daugiau ką galėčiau savo šeimai nupirkti. 

Praėjo ir antri metai. Šeimininkui patiko klusnus, rūpestingas piemuo, 
tačiau nebe toli ta diena, kai piemuo ateis prašyti atlyginimo... Dveji, 
ne vieneri metai, ir užmokestis už darbą dvigubai didesnis! .. 

Žodžiu, šeimininkas ėmė šykštauti, priekabių ieškoti, kas dieną vis 
kas nors negerai: tai avis šluba, tai neėdusios bliauna. O ką bekalbėti, 
jeigu kokią vilkas papiauna!.. 

— Nieko, brolyti, nieko tu neuždirbai, nuostolingi man tavo tarnystės 
„metai... Eik sau, kur nori! 

Išvarė. O ką varguolis prieš turčių gali? Nei jėga, nei įstatymu tu jo 
nepaveiksi. .. 

— Šeimininke, dėl dievo meilės, nors kelis auksinius duotum man ke- 
lionei,— prašė piemuo. 

Davė jam šeimininkas tris auksinius. 

Eina žmogus keliu, neskuba — menkas džiaugsmas grįžti tuščiomis. 

Gal dieną, gal dvi namo ėjo, kelio dulkes kėlė, iš visų šaltinių gėrė 
ir pamatė senuką, ant žemės sėdintį. 

— Tėvuk, ar pavargai, gal padėti tau atsikelti? 

— Ne, aš naudingus pamokymus pardavinėju,— atsakė senukas, prie- 
šais save nosinaitę pasitiesęs ir nuolat barzdelę glostąs. Jis kartas nuo 
karto tai į nosinaitę linkčiojo, tai į dangų žiūrėjo ir kažką pakuštomis 
kalbėjo. 

-— Kokius pamokymus?— paklausė keleivis. 

— Naudingus,— pakartojo senukas. 

"Piemuo susimąstė: „Keista senuko prekyba“ — ir tarė: 

— Jeigu tu parduodi, tai aš, sakykim, perku. Na, ką tu man gali pa- 
tarti? : | 

— O pinigai? Už pamokymą imu po auksinį. 

Piemuo davė senukui auksinį. 

— Na, klausau. 

Senukas tarė: | 

— Keleivi, jei tu sutiksi besimušančius — apeik juos. Tai mano pir- 
masis pamokymas. 

— O kiek dar jų turi?— susidomėjo piemuo. 

— Dar du. Du auksinius duosi — savo išmintį tau perleisiu. 

Varguolis pagalvojo: „Du auksiniai... Kokie čia pinigai? Geriau senu- 
kui atiduosiu, bent jau pamokys... Gal ir pravers...“ Ir atidavė piemuo 
savo dvejų metų uždarbį. 

— Dabar klausyk,— tarė žilagalvis.— Pasistenk neužmiršti: jeigu ateisi 
kada į svečius ir jeigu tavo akivaizdoje vyras su žmona susiginčys, ne- 
sikišk, ką nori, te vienas kitam daro. Tai antras pamokymas. O trečias šit 
koks: visur kur būk kuklus, daug nekalbėk, tuo tik laimėsi. 

Piemuo įsidėjo į galvą visus tris senuko pamokymus. 

Eina sau keliu, dulkes kelia, saulė vidudangėn pasikopėjusi lydi jį, 
šypsosi, deja, varguolis tuo pačiu jai atsakyti negali: tuščios jo kiše- 
nės — nėra žvangančių, dėl kurių tiek toli buvo nusitrenkęs, be kurių 
nelinksmas grįžta... 

„Čia dabar kas?!— stabtelėjo žmogus.— Mušasi!.." 

Tekinas pasileido į dviejų susikibusių pusę. Jau buvo beišskiriąs juos, 
bet pačiu laiku atsiminė pirmąjį žilagalvio pamokymą. .. 

Netrukus pasirodė kareiviai. 

Susipešę, — o jie, pasirodo, dėl aukso susipešę buvo,— paslėpė ąsotį. 
Piemuo matė, kur jie ąsotį paslėpė: šalia kelio į krūvą akmenų įkišo. 

Kareiviai suėmė juos ir nusivedė. Piemuo pasiėmė ąsotį, susižėrė visa, 
kas jame buvo, į savo kelionmaišį ir laimingas pargrįžo namo. o 

Visam kaimui buvo didelio džiaugsmo. O kaipgi?! Grįžo žmogus, ir ne 
tuščiomis. Visus į vaišes kviečia, visus prie stalo sodina: valgyk, atsival- 
gyk už badmetį, džiaukis, atsidžiauk už vargo metus — užsidirbo žmogus, 
užsikrutėjo!. 

Tačiau niekam jis nepasakė savo paslapties... 

Namą pasistatė — nė padišachui nebūtų gėda tokiame apsistoti. .. 

Ėjo metai. Kartą, grįždamas iš miesto, apsinakvojo pas nepažįstamus 
žmones. Vos tik jį įsileido, vyras ir žmona ėmė nežinia dėl ko ginčytis. 
Pašaliniam lyg ir nepadoru terptis į šeimyninius reikalus, tačiau pats ir 
pati kone už gerklės vienas kitą stveria. | 

Svečiui keistas pasirodė toksai jų nesutarimas: „Lyg tyčia!“ — pagal- 
vojo jis ir atsiminė žilagalvio pamokymą. .. 

„Ė! Mat juos plynė! Kartą paklausiau senuko — į naudą išėjo, ne mano 
reikalas. .."/— taip jis ir užmigo. 

Išaušus dienai, keliasi iš patalo, svečioj troboj dairosi, kur šeiminin- 
kas, kur šeimininkė! .. O, pasirodo, jie jau susitaikę — stalą. dengia. 

— Prašom, prašom. Kaip išsimiegojot?!— švyti abu. 

— Ačiū, gerai išsimiegojau, tik iš vakaro kažko galvą skaudėjo. 

Vyras ir žmona susižvelgė, atseit, užuomina, kad barėmės. 

Ir jie veik vienu balsu prašneko: 

— Prisipažįstame: jūs pirmas, kuris nepaisėt mūsų nesutarimų, todėl 
ir išsimiegojote laimingai. Kiti neištverdavo, neįsikišę į mūsų ginčą, ir, 
suprantama, svečias nukentėdavo... 

— Nuo ko?— nesuprato žmogus. 

— Nuo karštos rankos... 

Svečias tylėjo. 

„Gerai, kad anais metais, — pagalvojo žmogus, — nepašykštėjau trijų 
auksinių už senuko pamokymus..." 

Tai šit jums ir pamokymai. .. 


Užsispyrėlis mola 


as mola pačią ir veršį. Kas rytą su pačia dėl to veršio kildavo 


nesutarimai. Mola įsitikinęs tvirtindavo: 


— Jau metas veršį girdyti. 

— Ne, brangusis, man dar ne metas. Jei nori, pats girdyk. 

Ir iki vakaro kartais veršis laukdavo, kada jį kas pagirdys. 

Kartą mola pasiūlė pačiai: 

— Kas pirmas prabils, tas ir girdys. .. 

Moteris sutiko. 

Išmiegojo abu nakti. O vos išaušus, molos pati atsikėlė ir išėjo pas 
kaimynę. 

Įsišnekėjo moterėlės, tandurą kūrena, pusryčius taiso. O tuo tarpu pro 
molos namą sliūkino vagis. Pastebėjo praviras duris ir įėjo vidun. 

— Labas rytas!-— pasisveikino vagis. 

Tyla. 

— Kuro, tu nebylys? Ar kurčiasį 

Tyla. 

Įtūžo vagis, stvėrė molą už barzdos, išsitraukė peilį ir nupiovė ją. 
Mola atkakliai tylėjo. 

Vagis, praradęs viltį prašnekinti namų šeimininką, ėmėsi savo darbo. 
Kuo stropiausiai surinko visus daiktus, sudėjo į drobulę, suėmė už kam- 
pų, užsimetė ant kupros ir — gaudyk vėją!.. 


Sugrįžo. molos pati. Mato bebarzdį vyriškį ir nesupranta, kas jis toks. 
Kodėl jis jos namuose? .. „Manasis buvo su barzda!'— atsimena moteris 
ir, susigėdusi svetimo vyriškio, nusigręžia. .. Tačiau smalsumas ima vir- 
šų, ji šhaira dirsteli ir klausia: 

— Kuro, tu mola? 

— Štai ir prabilai!— apsidžiaugė mola.— Tavo eilė girdyti veršį... 

— Te sergi dievas tave, sutinku. Bet pasakyk, dėl dievo meilės, kur 
tavo barzda? | 

— Vala! Tu klausi, kur barzda. Apsidairyk, ar bent šapelį namuose 
rasi?! 


Alas Neverakas 


P. vienu stogu gyveno vyras ir moteris. Dūmelis rūko, gyvenimas 
ėjo, tik žmona vis negalėjo išvilioti vyrą užu slenksčio. 

— O ką aš ten pamatysiu? 

— Tik eik ir pamatysi, ko nematęs. 

— Kad viskas čia po vienu stogu: dešinėj— mes, kairėj — gyvulėliai, 
piemuo ateina, bandotakiu išveda juos ganyklon. Man visa tai gražu, ir 
iš tarpdurio gerai matyti... 

Bėga metai, o vyrelis — nė žingsnio už slenksčio, baukščiai pasidai- 
ro — lyja, nelyja, saulė ar mėnuo šviečia — ir vėl atgalios — migio šu- 
tinti, net jeigu saulė žeme ridinėjasi. .. 

Žmona nebežino, ko stvertis, kaip tą kelmą išjudinti, barasi: 

— Manai, namų tvirtybė nuo to pareina, kad slenkstį bijai perženg- 
ti! .. Dienų dienas vis namie ir namie. 

— Ko tu iš manęs nori?— stebisi vyras.— Ką reikia, padarau, vaikai ne 
alkani, tavęs neužmirštu. .. Niekus paistai. 

— Geriau prisipažink, kad bijai koją iš namų iškelti... 

— Kaip galiu prisipažinti, ko nėra? 

Pati nebetveria ir nukerta: 

— Tavęs, štai ko nėra!.. 

— Tai kad, rodos, esu, va, pasiturėk man už rankos. 

Žmona neima siūlomos rankos. Eina pas vyro motiną ir skundžiasi: 

— Meldžiuosi už jūsų sūnaus laimę, patark, ką daryti, kaip vyrą iš 
namų išvilioti... 

— O tu paimk kuo didesnį indą miltų, vandens — užmaišyk tešlą duo- 
nai, nueik pas kaimynus, iškepk gatą' ir nuo kaimynų iki pat savo na- 
mų ją išdėliok ant žemės. Namo parėjusi, išvesk vyrą ant slenksčio ir 
per naktį palijo... Skubėkim pasirinkti saldžios duonelės, kol kiti dar 
neužtiko. .." Jeigu nepatikės, duok gatos paragauti. O kai tik pajus sal- 
dumą, neatsispirs pagundai, peržengs slenkstį. O tu tuo tarpu užtrenk 
duris, užšauk jas ir neįleisk, tegul pabūna už durų iki apsipras, iki išga- 
ruos ta jo baimė. = 

Kaip pamokė vyro motina, taip ji ir padarė, užminkė rėčką tešlos, pas 
kaimynę prikepė gatos, pareidama išdėliojo kur ant švaresnės žolės — 
vis dėlto duona! O duris pravėrusi, šaukia vyrą: 

— Žiūrėk, kuo per naktelę palijo!.. 

— Kuo? 

— Argi nematai, pilnas kiemas ir už kiemo ant žolės — visur gata. 

— Negali būti!-— trina akis vyras. 

— Apsamanojai, apsmurgai, vyreli, nė tokio didelio daikto, kaip ga- 
ta, nebeįžiūri... Gėda, oi, gėda! 

— Meluoti, brangioji, gėda... 

— "Še, paragauk,— atlaužė moteris gatos. 

Vyras paragavo. 

— Saldu, gata! | 

— Matai, ar aš nesakiau?! Eime greičiau, surinkime, kol kaimynai ne- 
subėgo... Ne kasdien gi lietus toksai dosnus. .. 

Vyras žiūri žmonai į akis, svarsto: eiti ar neiti? Gal jis sapnuoja? 

Žmona niuktelėjo pašonėn: | 

— Dieve brangus, ar man vienai reikės bėgti... O juk dviese daugiau 
prisirinktume, kol kaimynai pastebės. .. 

— (Gal ir tavo teisybė, — pamindžikavo vyras. 

— Eik gi!— žmona dar kartą niuktelėjo jam į pašonę, tasai susverdėjo 
ir atsidūrė kitapus slenksčio, pati tik klept — duris užkabino ir sako vy- 
rui.— Nestovėk gi, eik, surink gatą, visą apyaušrį kepiau... * 

— Tu kepei?! Tu mane apgavai ir dar duris uždarei! 

— Bailys! 


! Saldi sluoksniuota duona papločio pavidalo. 

— Atidaryk,— daužo vyras į duris.— Aš jas išlaušiu. 

— Laužk, bet verčiau jėgas patausotum, nes kieme ir nakvosi, įsi- 
dėmėk. 

— Ne, ne, ką tu sugalvojai, žmonele?! 

— Ogi už durų palaikyti, tą nelemtąją baimę tau išvaryti... 

— Ne, ne, šitaip netinka. Geriau aš grįšiu į vidų, ir dviese baime lau- 
kan varysim. 

Žmona kaip kirviu nukirto: 

— Ne, kiek jau metų dviese ją varėm, o ji vis viena tavyje sėdi... 
Nieko neatsitiks, jei naktį, kitą lauke pabūsi... 

— O jeigu mirsiu iš baimės, jeigu mane meškos sudraskys, vilkai 
suės?! 

— Ir tegu, tokio bailio man nereikia... Eik sau, kur nori — ir žmona 
pasitraukė nuo durų. 

Sutemus Alas užsilipo ant stogo ir pro koleką ! sako žmonai: 

— Žmona, aš mirštu. 

— Tik nesakyk, kad alkanas... Ar surinkai gatos papločius? 

— Kieme surinkau. 

— O už vartųė 

— Kaimynai surinko. 

— Taip ir maniau: aš visą priešaušrį tešlą minkiau, kepiau, o jam drą- 
sos neužtenka už vartų paėjėt,— perpyko žmona.— Dink man iš akių, 
ko ten ant stogo užsikorei? 

— Kad tu galėtum matyti, kaip mane žvėrys — meškos, vilkai draskys. 

— Ai, ai!-— suplojo moteris delnais sau per šonus.— Jį vilkai draskys, 
pasigailėkit jo, žmonės! .. O kam tu toks nevėkšla reikalingas?! Tegu sau 
drasko, — pasakė moteris ir palindo po stora vatine antklode. 

Išaušo. Alas beldžiasi į duris: 

— Žmon, atidaryk, aš jau nieko nebijau. 

— Netikiu. 

— Vai, dievas tegu tave teisia, duok man pavalgyti, jau išaušo. 

— Vakar gatą surinkai? 

— Surinkau. 

— Tai ir valgyk. 

— Sprangu be nieko... 

— Vanduo šuliny. 

— Ir viskas? 


! Anga dūmams išeiti, šviesai patekti. 

— Viskas. Nestovėk už durų, nemaldauk, nesileisiu, net jeigu iš bai- 
mės tau akys iššoktų ant kaktos... 

— Neiššoks. Aš jau drąsus. 

— Negi?! Cha-cha-cha,— nusikvatojo moteris, — jau drąsus, girdėjot! 

— Netiki? 

— Netikiu. 

— Gerai, aš tau įrodysiu. Duok mano kelionmaiši. 

— Kad tu jo niekad neturėjai. 

— Duok bet kokį, jis man kelionmaišį atstos, įdėk į jį miežių, kuokš- 
telį ašutų iš arklio uodegos ir iš karčių, įdėk ir miltų, du ar tris kiauši- 
nius ir visa tai duok man. 

Ko vyras prašė, žmona viską į maišelį sudėjo, užrišo ir tąjį turtą pro 
koleką vyrui iškišo. 

— Te dievas teisia tave, — pasakė. vyras, imdamas maišelį — Aš išeinu, 
ir tegu mane meškos sudrasko, vilkai suėda. 

— Aš to ir noriu. Tu man — kaip kilpa ant kaklo... Išeik. 

Jis išėjo. Jo pati liko viena. Gyvulius žiūri, namų židinį saugo, o jos 
bailusis, trobon neįleistas vyras,— užsimetė maišelį ant kupros ir kin- 
kuoja, baukščiai į šalis dairydamasis, ar akmuo — tai tik akmuo, o ne 
kokio žemėsna užsislėpusio pakaušis! .. O ko tie medžiai šlamščia, ką jie 
pakuštomis tarpusavy šneka?.. 

Baisiausia mūsų keliauninkui buvo, kai reikėjo eiti per upę. Jis tol 
pakraščiu ėjo, kol pasiekė tiltą su turėklais. Tai buvo trečią jo kelionės 
dieną. 

Perėjo tiltą, užkopė ant kalvos ir tolumoje pamatė debesėlį dūmų. Ta- 
sai debesėlis, iš tolo žiūrint, atrodė gniutulas vilnų, o iš to gniutulo, sa- 

„Eisiu dabar, iš akių jo neišleisdamas, visvien ką nors prieisiu, jeigu 
neužpuls meškos, vilkai, jeigu liksiu gyvas. ..'— nutarė bailusis, žmonos 
iš namų išvarytas vyras. | 

Gerą pusdienį ėjo — pradžioj slėniu, paskiau per kalvą ir vėl slėniu 
ėjo, nepaleisdamas iš akių šviesaus debesėlio, ir ant vyrų balso. Jų pačių 
nemato, tačiau- girdi — rambius, tvirtus. .. 

Persigando: „Jie mane suvalgys! ..“ 

Bet išalkęs, seniai gėlo vandens negėręs, bailys vis artinosi prie jų. 

Įlomėj, tarpe krūmokšnių, susėdę aplink laužą, šnekučiavosi septyni 
galiūnai. Kažką valgė... 

— Labas vakaras, broliai, — tarė ką tik atėjusis. 

— Labas! Jei nejuokauji,— atsiliepė vienas, o kiti tik galvas linktelė- 
jo.— Sėskis, žŽmogau,— pasiūlė tas pats. 

— Dėkoju. Ilgą kelią į jūsų laužo dūmus ėjau, labai norėjau susidrau- 
gauti su jumis. Aš daug apie jus esu girdėjęs, — virpančiu balsu melavo 
ateivis.— Jūsų Žygių garsas pasiekė mane, ir štai aš čia. 

— Vai! teisingai padarei, kad atėjai, — prabilo galiūnai visi vienu 
balsu. 

Davė ateiviui pavalgyti: padėjo jam veršiuko kulšį — dorok, kad ap- 
žioji. . 

Supraišaiiaiyo žmogus, kol suvalgė, nenorėjo menku prieš galiūnus pa- 
sirodyti, godžiai dantimis plėšė mėsą nuo kaulo, čepsėjo. 

Pavargo labiau, nei ilgą kelią ėjęs. Krito miegot. 

Ugnis budi, aštuoni miega šalia jos, o, rodos, giria ošia. .. 

Aušra pažadino septyniasdešimt dvi pasaulio tautas, septynis galiūnus 
ir Alą!. 

Papusryčiavo. Galiūnai susitaisė medžioklėn. Alas — galiūnų svečias, 
todėl pirmą dieną liko prie ugnies. 

Mano Džaliliui 2 štai ką pasakysiu: išėjo broliai medžioti, o Alas turi 
jiems pietus virti. Kaipgi kitaip?! | 

Alas pataisė jiems pietus. Galiūnai sugrįžo. Valgo. Vos pavalgė, žiū, 
ogi saulė jau prie laidos. Skuba saulelė. Kur ji skuba? Alas dar nė ne- 
mano eiti miego, jis tik labai nuvargęs, per visą dieną neturėjo kada nė 
pagalvoti apie savo baimę, o dabar... Dabar pakinkliai užnižo, širdelė 
lyg uodega avelės nerimsta: „(O jeigu jie mane!.."/— baisu pagalvoti, 
kokios jų rankos, kokie jų dantys!.. 

Ir Alas, pats save drąsindamas, prakalbo: 

— Liūdna kažkaip, broliai, ką čia dabar prasimanius? .. 

— O ką siūlytumė 

Alas kasosi pakaušį... Galvoja, galvoja — sugalvojo: 

— Ogi štai ką: kas iš pažastų išspaus aliejų, a? 

7 galiūnai nežinojo, kas per daiktas tas aliejus, bet o 5 Alo pa- 

Alas gi, kiaušinį po pažastimi pabrukęs, dedasi, kad ir jam selstisvs: 
tačiau „aliejus“ sunkiasi, rodo jiems: 

— Va, aliejus... Norit, iš jūsų pažastų išspausiu. 


! Kurdų supratimu pasaulyje gyvena 72 tautos. 
2 Turimas omeny Džalilė Džalilis, klausęs šios pasakos. 

— Ne, ne, — purto galvas, rankomis moštaguoja. — Tikim, kad ga- 
li...— o patys sau galvoja: tai bent jėga! Toliau nuo tokio! Ir šalinasi. 

Alas vėl siūlo broliams galiūnams naują pramogą: 

— Kieno pažastų plaukas triskart ilgesnis už savą pėdą, a? Varžomės. 
Man įdomu — jūs galiūnai, o ar išrausite štai tokį!— rodo ašutą iš ark- 
lio karčių. 

Vargšai galiūnai, kad ir kaip stengiasi, jų pažastyse nėra tokio plauko 
gal šešių pėdų ilgio. Veik visus išrovė — trumpi, su plauku iš svečio 
pažastų nė iš tolo nesulyginsi: ilgio tiktai per keturis pirštus. 

Alas žino, ką daro: ranką užantin, o iš tenai traukia ir traukia ašutus... 

Galiūnai savo akimis netiki: stebuklas! Ir tvirtumas tų — svečio pažas- 
ties plaukų — nepertrauksi, pirštų so „„ O jei taip, tai kiek 
jėgos jisai pats turi! Geriau su juo neprasidėti. . 

— Broliai, va, akmuo, — pakelia Alas saujoje einant akmenį.— Kas 
iš jo syvus išspaus? 

Net išraudę galiūnai vienas po kito gniaužo akmenį, deja, syvų iš- 
spausti negali. 

Vėlei Alas paima akmenį. Galiūnai net bijo pasižiūrėti. 

— Broliai — sako vienas.— Ką darysim? Jis dar tik mankštinasi, o kai 
sumanys eit su mumis imčių!!! 

— Jo rankos bet ką į miltus paverčia. 

— Ką gi mums daryti? 

— Nieko, — sako ketvirtas.— Nesipykim su juo, ir bus gerai. Toksai 
galiūnas mums visuomet pravers... 

Aprimo galiūnų širdys, ir Alas, regis, savo baimę nuginė, užmigo. 

Vos išaušus, kas rytą, vienas kuris galiūnas, jeigu būdavo jo eilė, sku- 
bėdavo vandens. O tuokart Alas, užsivertęs burdiuką', ėjo prie šal- 
tinio... 

Ką mano Džalilui bepasakysi, ėjo Alas ir keikė burdiuką, kad jis tuš- 
čias laužia jam nugarą, o kas bus, kai reikės nešti pilną vandenst!-— 
Alas bijo net pagalvoti apie tai — ,Kad man diena neišauštų, jeigu dar 
nors kartą imsiuos tokio darbo. . 

Ir Alas, įsitikinęs, jog niekas nEbėkia: kaip jis neša burdiuką, bloš- 
kė jį žemėn ir velka. Atvilko iki šaltinio, pripildė vandens ir — nė iš 
vietos. Pusę, o gal daugiau negu pusę, išpylė, pripūtė oro, šiaip taip už- 
sivertė ant kupros. Neša. 


I Avikailio maišas. 

Broliams galiūnams atsibodo laukti, dairosi, ar negrįžta jų svečias? .. 

Praėjo pusryčių metas, reikia pietus ruošti, o nei vandens, nei svečio 
nėra... Gal kas atsitiko? .. Eina pažiūrėti. 

— Ė! grįžta jau, — staiga apsidžiaugė vienas, pastebėjęs ant Alo nuga- 
TOS pilnut pilnutėlį burdiuką.— Galiūnas! Mes šitiek niekad nepripilam. 

Alas priėjo prie brolių, atkimšo burdiuką, užsivertė ir vaizduoja ge- 
riantį, o juk jam svarbu išleisti orą! .. 

Galiūnų akyse burdiukas tuštėja, bliūkšta. .. 

— Alai! — puolė prie jo galiūnai.— Mes nuo pat ryto be vandens, o tu 
vienu mMmauku pusę burdiuko ištuštinai! 

Alas liovėsi gėręs. Užkimšo burdiuką. Atidavė jį galiūnams. 

— Alai! Te dievas tavo namo duris prieš tave uždaro, — nepatenkintas 
sako vyriausias galiūnų brolis.— Mes kas dieną pusryčiams einame van- 
dens, bet ne pietums jį parnešame... 

— Užtekdavo jo visai dienai — ir praustis, ir gerti, valgiui virti. O 
tu — gurkšt, gurkšt ir nebeliko, — stebisi kitas galiūnas. 

— Ne, prisiekiame daugiau tavęs nesiųsti vandens, — nutarė broliai 
galiūnai, ir tuojau pat vienas, nešinas burdiuku, nuskubėjo prie šaltinio. 
Kiti pasirūpino, kad laužo ugnis negestų. 

Pusryčiavo, pietavo ir vakarieniavo saulei leidžiantis. Užtat kitą dieną 
iš pat ryto broliai sako: 

— Alai, eik į mišką, malkų ugniai prirink. 

— Gerai, — sutiko Alas.— Einu. 

Kol jis išnarpliojo galiūnų virves, kol jas tvarkingai surišo, devyni pra- 
kaitai išmušė, akys ant kaktos iššoko. 

Užsimetė Alas virves ant pečių, išėjo malkų. Galiūnai sekė jį žvilgs- 
niu, Alas tai matė, tačiau, kai tiktai dingo jiems iš akių, numetė vir- 
ves — tą nelemtąjį jungą, atvilko iki pirmojo medžio, aprišo jį vienu ga- 
lu virvės, o kitą ėmė tempti paskui save. Taip jis apėjo visą mišką. 
Sugrįžo prie virve aprišto medžio ir kitu galu virvės apjuosė to pačio 
medžio kamieną. 

Pavargo. Atsišliejo medžio ir galvoja: „Štai ir viskas, nebėr vilties iš- 
sipainioti, sėdėsiu čia, iki kas ateis... 

O broliai galiūnai nekantrauja. 

— Kuro,— vienas kito klausia.— Reiktų nueiti miškan, pažiūrėti, ką jis, 
tas mūsų svečias, veikia? .. Laužo ugnis vos gyva, o malkų nėra!.. 

Ir pasiuntė broliai jauniausiąjį. 

Priėjo galiūnas mišką, ir, kaip jūs manot, ką mato? Virve apjuostą - 
mišką, o Alas atsišliejęs į medį, rankas už galvos atmetęs, kamieno lai- 
kosi... 

„Ar tik ne visą medį rauna, kojomis į žemę įsispyręs?!"— pagalvojo 
galiūnas. 

— Alai, Alai! Ką tu čia darai? 

— Ką darauę.. Pats matai, medį raunu. Gaila man jūsų triūso: kas 
mielą dieną vandenį nešat, malkas velkat, ar ne geriau bus, jeigu aš 
jums visą mišką išrausiu — deginkit sau sveiki... 

— Alai,— persigando galiūnas,— te dievas tave teisia, ką tu sumanei?! 
Juk miškas iš metų į metus auga, lapoja, sausuolius mums ugniai meta, 
jis visas pats — užuovėja, grybai, uogos, samanų patalas, todėl mes čia 
ir apsistojom, kad miškas netoli, šaltinis pašonėj. .. 

— Ne,— sako Alas.— Gal ir gražiai pašnekėjai, bet manęs neįtikinai — 
Iausiu mišką. 

— Alai, te saulė tave teisia, nerauk miško, aš pririnksiu sausuolių, aš 
juos, virve surišęs, namo parnešiu. Jei norėsi, ir pats galėsi ant ryšulio 
užsilipti. 

Alas lyg nenorom sutiko. 

— Rink sau sausuolius, rišk juos į vieną, bet, žiūrėk, broliams nesi- 
girk, kad tu šitoks darbštuolis. .. 

— Ne, jokiu būdu,— pažadėjo galiūnas ir paskubom surinko visas 
sausas miško šakas, Žagarus, tvarkingai juos ilgąja virve apjuosė, suver- 
žė, kad nešamas kūlys neiširtų, užsimetė ant pečių. 

— Alai, lipk, jeigu nori, kad panešėčiau... 

— Koks čia gali būti noras?! Nebent kad jau buvo taip sutarta. ..— 
ropščiasi Alas ant žagarų.— Na, nešk. 

Ką veiks galiūnas nenešęs, neša ir Žžagarus, ir Alą. 

Aukštai sėdėdamas, vos tik išvydo laužo dūmą, Alas nušoko nuo ga- 
liūno nešulio ir eina sau kaip didelis, galiūnas iš paskos pūtuoja. 

Priėjęs laužavietę, galiūnas nusimetė naštą, atsitiesė, prakaito lašus nuo 
kaktos nusibraukė ir pusbalsiu sako broliams: 

— Visa laimė, kad mane pasiuntėt, Alas buvo pasišovęs mišką iš- 
rauti... 

— Alai! — nustebo galiūnai— Kam tu mūsų mišką norėjai išrauti, kuo 
jis tau nepatiko? 

Alas galvoja: ar tikrai jis jam nepatiko?.. 

Dar nespėjo sugalvoti, o broliai vėl sunerimę klausia: 

— Kuro, dėl dievo meilės, pasakyk, kodėl tu taip darai? 

— Kaip+— nesuprato Alas.— Man regis, aš nieko blogo nepadariau, aš 
tik norėjau palengvinti jums gyvenimą... Aš taip, kaip jūs, kas dieną 
po šapelį rankiot nemoku, nė kantrybės neturiu... Jeigu jau neštis mal- 
kų, tai su visais medžiais. ., 

— Vai, vai, Alai, dievo vardu meldžiame, neik daugiau miškan mal- 
kų,— prašė galiūnai. 

Taip Alas atsikratė dar vieno nepakeliamo darbo. 

Po kurio laiko Alas pastebėjo, kad broliai vengia jo, paslapčiom kažką 
šnibždasi. 

„Vertėtų pasiklausyti“, — nusprendė Alas. 

Ir štai ką jis kartą išgirdo: 

— Kuro, te aukščiausiasis mane baudžia, jeigu neteisybe sakau,— tarė 
vienas galiūnas.— Tasai Alas mus visus į ožio ragą suries, jeigu juo ne- 
atsikratysime. Kiekvieną dieną jis gali ką nors baisaus sumanyti. .. Ge- 
riau išbūkime jį, kol nevėlu... 

— Tegu šiąnakt ramiai atsigula, o kai įmigs, užpulsim, sukaposim 
į smulkius gabalėlius ir išmėtysim, tuomet tikrai galėsime ramiai pagy- 
venti, — pasiūlė kitas. 

Alas pabalo lyg mėnuo aiškią naktį: ,Sukapot mane žada! Ne, to ne-| 
bus!— nutarė Alas, o po vakarienės, ankstėliau, negu įprastai, nuėjo 
miegoti. Alas tik šiaip sumerkė akis, dėjosi miegąs, o pats bukliai klau- 
sėsi, kaip galiūnai kvėpuoja. 

Kai tik jie užkriokė, jis pakilo, susirado dvišakį medelį iš ugniai at- 
neštų, aprengė jį savo drabužiais, užklojo kaip žmogų ir pasislėpė tarp 
krūmokšnių. Nemiega. Laukia, kas bus?.. 

Nė neįpusėjus nakčiai, galiūnai, vyresniojo pažadinti, stvėrė kirvius, 
peilius ir puolė prie Alo guolio. Supiaustė, sukapojo. Girdėjo, kaip sve- 
čio kauleliai braška, matė, kaip jis skėtojasi, bet, tur būt, pirmu kirčiu 
jį pribaigė — svečias nė balso neparodė. 

Nusiraminę, atlikę savo darbą, nuėjo galiūnai miegoti. Alas sugrįžo 
į savo sukapotą patalynę. 

Išaušo rytas ir kaip nustebo galiūnai, pamatę Alą sveikutėlį, besirą- 
žantį. 

— Kas per stebuklai*!-— prasitarė vienas. 

— Kokie stebuklai?— sukluso Alas. 


Galiūnai susižvelgė. 

— Aš sakau,— stebuklingą sapną sapnavau,— sumelavo vienas jų. 

— O man visą naktį blusos nedavė ramybės: visą kūną sukandžiojo— 
kasėsi Alas. 

— Blusos?!— išsižiojo broliai. 

— Taigi, taigi — nenoriai atsiliepė Alas ir, kur tinkamas, nuėjo šalin. 

Pasinaudodami proga, galiūnai, sukišę nosis, ėmė tartis, ką daryti, kaip 
neprašytuoju svečiu atsikratyti. 

— Reikia susipykti su juo. 

— O jeigu jis mus visus suriš virve, kaip tą mišką!.. 

— Susipykim tarpusavy, pasidalykim auksą, jam aštuntą dalį atseikė- 
kim, ir tegul sau eina. 

Taip galiūnai ir padarė —,,susipyko". 

Alas taiko juos: 

— Broliai, ko jūs nepasidalinot, kad šitaip vienas kitą koneveikiat? .. 

— Aukso nepasidalinom,— tarė vyriausiasis. 

— Aukso?— lyg nenugirdęs klausia Alas. 

— Turim šešis mMaišus, o mes septyni. 

— Neškit auksą, aš padalinsiu,— pasisiūlė Alas. 

Broliai atnešė šešis maišus aukso. 

— Imk kadą !, atseikėk kiekvienam po lygiai, — tarė jam vyriausias ga- 
liūnas. 

Alas paėmė iš galiūno rankų saiką, priėjo prie pirmojo maišo, broliams 
liepė saujas laikyti rieškučiomis ir savo eilės laukti. 

Išsėmė Alas pirmąjį maišą aukso, pavargo bevaikščiodamas nuo maišo 
prie brolių, o tie — kiekvienas savo krūvelę aukso sergsti, rieškučias at- 
kišę, saiko laukia... 

— Ne, geriau jūs prie manęs eikit, greičiau išdalinsiu. . . 

Ir galiūnai ėjo ratu nuo Alo prie savo aukso krūvelių. .. 

Išdalino Alas penkis maišus. 

— O šeštas — man už darbą, — nusprendė Alas. 

Galiūnai susižvelgė. .. 

— Jei norit, galit patys rieškučiomis atseikėti, kad išeitų po lygiai... 

— (Gerai,— sutiko broliai. 

Ir Alas kadu broliams į rieškučias žeria auksą, o broliai jam — palei 
kojas pila. Alas skaičiuoja. 

Taip išėjo, kad vyriausiasis galiūnas vienom rieškučiom gavo mažiau, 
negu kiti jo broliai. 

1! Toks saikas. 

— Maišas tuščias, — paaiškino Alas, — visi, kad vyriausiajam nebūtų 
skriaudos, man iš savo dalies po gerą saują pridėkit. 

Galiūnai vėl susižvelgė, bet, regis, Alo teisybė: turi būti lygybė! Ir 
seši broliai pridėjo po gerą saują aukso. O jauniausiasis galiūnų brolis 
užsimetė Alo maišą ant nugaros ir sako: 

— Alai, lipk man ant pečių, aš tave iki namų panešiu. 

Taip galiūnai atsikratė neprašytuoju svečiu. Lengviau atsikvėpė, vis 
dėlto gyvi liko, o dėl jaunėlio jie mažiausiai suko galvą. Žus nuo Alo 
rankos, ką gi, tokia, matyt, lemtis... Geriau apie tai nė negalvoti. Ir jie 
stengėsi kuo greičiau užmiršti visa, kas jiems priminė Alą. 

Alas gi, ką mano broliui pasakyti ', sugrįžo namo ir šaukia pačią: 

— Žmon, ei, žmonele! Atidaryk duris. 

Žmona stovi už durų, netiki: 

— Vai, Alas sugrįžo!— atvėrė jam duris. 

Tuo tarpu galiūnas nusiėmė nuo pečių maišą aukso ir laukia, kas jam 
bus įsakyta. 

— Žmon, ei, žmon, paduok man aną, kur palei namo sieną guli. 

— Ką tokį?— nesupranta moteris. 

— Nagi stulpą! 

— Kam jis tau?— nustebo ji. 

— Tai ar nematai, koks nevėkšla šalia manęs stovi ir nesuvokia, jog 
man baisiai delnai niežti tuo stulpu jam paskuigalį palyginti. .. 

Galiūnas, vos išgirdęs, ką Alas ketina daryti, suriaumojo, kad net žemė 
ir dangus sudrebėjo, ir nešė kudašių ton pusėn, iš kur buvo atėjęs. .. 

Galiūnas visą kelią bėgo, dar su saule sugrįžo, papasakojo broliams, 
kaip jam pasisekė gyvam išlikti. 

Alas irgi patenkintas užmigo. 

Kitądien Alas atrišo maišą aukso, žmonai parodė. Žmona net žado ne- 
teko, sukišo pirštus į auksą ir negali ištraukti... 

Atėjo kaimynai. 

— Alai, iš kur šitiek aukso gavai?— klausia jie. 

— Sėdit namie, niekur toliau slenksčio neinat, nežinot, kas pasaulyje 
dedasi, o aš tris jaučius papioviau, nulupau odą, supiausčiau, va, į to- 
kius štai ritulėlius,— Alas parodė monetą, —ir pardaviau miestiečiams. 

— Ar nebūtų geriau nepiaustytą jaučio odą pardavinėti?!— samprota- 
vo kaimynai. 


! Pasakotojas kreipiasi į klausytoją. 

— Ne, būtinai supiaustyti, — aiškino Alas, — nepiaustytos neperka. 
Jiems nepiaustyta per brangi. Kas turtingesnis, kilogramais perka, kas 
vieną kitą auksinį turi — vieno kito odos skritulėlio prašo. .. 

— O kur ją nupirktą deda? — pasidomėjo kitas. 

— Nei aš pirkau, nei aš žinau. Man buvo svarbu pa = 
Alas. 

— Ne, čia kažkas ne taip — abejojo kaimynai.— Arba tave apgavo, 
arba tu... 

— Ką?— pašoko žmona.— Mano vyras, visi žino, koks! Niekad nieko 
nėra apgavęs. 

— Tai, matyt, auksas netikras... 

— Tikras, kaip netikras, — nenusileido žmona, dabar jau karšta vyro 
užtarėja.— Netikit — nereikia, mums ir taip gerai. 

Išėjo kaimynai. Namie susėdę svarstė, galvojo, galiausiai nutarė, kad 
verta išpiauti visus galvijus, juk už gerą maišą odos skritulėlių gavus 
maišą aukso, galima šimteriopai daugiau prisipirkti jaučių, karvių, arklių. 

Taip jie ir padarė. Nuvažiavo į miestą, atrišo maišus. 

— Kam odos skritulėlių?! Kam odos skritulėlių?! 

Atsirado besidominčių „oda aukso vertės“, tačiau, kai pasižiūrėjo 
į prekijų maišus, nustebo: 

— O ką su ja veikti? 

— Į auksą mainyti, — aiškino kaimiščiai: 

— O kur tas auksas?— nesuprato miestiečiai. 

— Taigi jūsų kišenėse! — stebėjosi kaimiečiai tokiu pirkėjų nenuvo- 
kumu... 

Ir, aišku, tai išgirdusiems buvo juoko su atkratomis. Grįžta namo Alo 
kaimynai nusiminę, pajuodę, tamsesni už pačią tamsiausią naktį: kaip 
jie dabar gyvens be galvijų, ką valgys? 

— Alai,— beldžiasi jie į duris.— Alai! te nubaudžia tave aukščiausiasis, 
ką tu padarei, ką padarei!.. 

Alas atidaro duris. 

— Susimildami,— sako jis.— Ar aš jums ką nors padariau?! 

— Kaipgis, jis dar klausia?! Gyvulėlius visus išpiovėm, kailius jiems 
nudyrėm, supiaustėm, kaip mokei, turgun vežėm, o tenai apsijuokėm. .. 
Ką tu, Alai, mums padarei, ką padarei?! 

— Nežinau, kaip jums, o man prekyba gerai nusisekė,— sako Alas— 
patys matot, — ir vėl rodo kaimynams auksą... 

Nebeliko ką valstiečiams sakyti, išsiskirstė, tačiau neilgam. Susitarė 
atkeršyti kaimynėliui ir kartą sako jam: 

— Alai, mes tave įmesim į jūrą, išplauksi — tavo laimė, neišplauksi — 
tau taip ir reikia, per tave mes badmiriaujame. .. 

— Ką gi, — sutinka Alas.— Jūsų valia, veskit prie jūros, meskit van- 
denin, ar čia aš esu, ar čia manęs nebus — pasaulis dėl to nesugrius. 

Taip ir buvo, Džalilai, veda valstiečiai tavo Alą prie jūros. 

Atvedė. Rankos jam už nugaros užlaužtos, virve surištos, jau stums 
nuo skardžio. .. | 

— Ir šitaip jūs mane į jūrą? — klausia Alas. 

— O kaipgi kitaip? — nesupranta atvariusieji. | 
 — Kaip ten buvo, kaip ne, bet kaimynai mes buvom „Beri, galėtumėt su 
muzika Mane į aną pasaulį palydėti... Dafą ! ar zurną * atneštumėt, jeigu 
patys nenorite, tai aš pats sau pasigročiau prieš mirtį, vis lengviau su 
jumis atsisveikinčiau. .. 

Pagailo valstiečiams Alo, ir jie nuskubėjo į kaimą ieškoti dafo, zur- 
nos... 

Alas liko vienas. Tuokart pro šalį piemuo ginė bandą avių. Alas, su- 
rištomis rankomis ir kojomis besėdįs ant skardžio, ėmė šaukti: 

— Nenoriu aš padišacho dukters, nenoriu! .. 

Piemuo išgirdo ir galvoja: „Ko tas papaikėlis bliauna? Jam padišachas 
dukrą perša, o jis spyriojasi. Kad man tokia dalia!.." 

Ir priėjo piemuo prie surišto žmogaus. Klausia: 

— Ko šūkaloji? 

— Kažin ką pats darytum, jeigu tau tektų vesti padišacho dukrą, ku- 
rios nemyli. 

— Mielu noru, kad ir šleivą kreivą: padišacho duktė — ne parsčioko, 
turi žvangančių skambančių, o man tai užvis svarbiausia. 

— Tavo reikalas, — nenoriai atsiliepė Alas. 

—- Klausyk, keičiamės drapanom,— pasiūlė piemuo. 

Apsikeitė drapanom. Alas piemeniui surišo rankas, kojas, palinkėjo 
linksmų vestuvių ir parsiginė piemens bandą į savo namus. 

Po kurio laiko Alas išgirdo jūros link traukiančius dūdininkus ir būg- 
nininkus. 

Priėjo tie prie surištojo ir nustebo, išgirdę, ką tasai sapalioja. .. 


! Būgnas. 
2 Dūdelė. 

— Kokios padišacho dukters tu nori?! 

— Man tas pats, aš sutinku, tik į jūrą nemeskit,— aiškino piemuo. 

— Tyčiojasi jis iš mūsų, ar ką?!— perpyko valstiečiai ir įmetė piemenį 
į jūrą. 

Kitą dieną, iš pat ryto, Alo kaimynai renkasi šalia jo kiemo, tikėda- 
miesi iš vienišos moters atimti maišą aukso. Bet kas čia? Argi tai Alo 
kiemas? Pilnas avių!.. | 

Beldžiasi į trobos duris. Prasiveria jos... 

— Alas?!— nustebo kaimynai.— Mes gi tave į jūrą įmetėm. 

— Įmetėt,— sutinka Alas. 

— Ir tu nenuskendai? 

— Nuskendau ir labai gailėjausi, kad vienas buvau, jei būtų kas nors 
padėjęs, dveja tiek avių būčiau parsiginęs... Ten, jūros dugne, jų, 
auksavilnių, akimi neaprėpiamos bandos ganosi. 

— Taip jau ir ganosi? — savo ausimis netiki klausęsi Alo. 

— Ganosi, ką jos veiks nesiganiusios. .. 

— O piemenys?! 

— Kokie ten piemenys?! Nueisite ir ginsitės, kaip piemenys. .. 

„— Ir avys bus mūsų? 

— O kieno gi daugiau?! 

Kaimynai patikėjo Alo žodžiais, dideli ir maži bėgo prie jūros, visas 
kaimas bėgo, ir ne vienas kaimas bėgo, tiktai nukaršę seneliai liko su 
anūkais, bet ir tie, žiūrėk, stebisi: 

— Anūkėli, o tu kodėl namie likai? Pargintum bandą avių iš jūros 
dugno, a? 

Ir anūkėlis strimgalviais lekia prie jūros, puola į bangas — kliunkt, 
kliunkt — skęsta. 

Ir taip kiekvienas. 

— Alas, ką jis pasakė?— klausia, kas girdėjo savo artimojo kliunk- 
telėjimą. 

— Ką jis pasakys... Nežino, kokias rinktis: buolas ar raguotas. 

— Al 

Po kurio laiko, žiūrėk, vėl — kliunkt, kliunkt... Ir vėl žmogus skuba 
sužinoti, ką jam Alas pasakys... 


— Dabar?— Alas susimąsto... Sunku kiekvienam klausiančiam rasti 
tinkamą atsakymą.— Dabar prašosi pagalbos. .. 


— Pagalbos?! —ir galį pagelbėti puola į bangas, netgi karšinčiai ar 
paliegėliai — kad tik didesnę bandą parsiginus. .. 


55 


Visame kaime tik Alas ir jo pati beliko. Visi kiti nuskendo. Laimingai 
jie amžių nugyveno. 

Eik ir tu, žmogau, savo, savo artimųjų laime džiaukis, nes nieko kito 
nebus, kaip tik tai, kas yra, ką pats uždirbai, užkrutėjai, tą akimis regė- 
si, rankomis jausi, ir tavo, ir tavo artimųjų širdžiai bus mielas šisai gy- 
venimas. 


Nesantaikos obuolys 


T iaeki viziris! ir vakilisŽ — trys vienos rankos pirštai... Kiti 
du — irgi viziris ir vakilis. Tai jie visi išleido įsakymą: „Šiąnakt neva- 
lia degti žiburio, vaikščioti miesto gatvėmis. Šiąnakt įsakau miegoti!" — 
galvojo ir rašė viziriai, vakiliai, o padišachas pasirašė. 

Tačiau tai dar ne viskas. Padišachas per dieną išsimiegojo, persirengė 
dervišo drabužiais ir su savo patarėjais išėjo tikrinti, kaip vykdomas 
įsakymas... 

Išsiskirstė jie kas kur. 

Eina padišachas gatve — visur tamsu, vadinasi, visiems brangi sava 
galva... Taip ir turi būti. 

Bet štai — žiburėlis! 

Padišachas pasibeldė į duris. 

Atsivėrė jos, tarpdury — mergina, gražumo kaip perė *. 

Pakvietė ji padišachą į vidų. Perės motina dukrai liepė pavaišinti sve- 
čią. Gražuolė atnešė obuolį, peilį, truputį druskos, keletą adatų ir visa 
tai padėjo priešais svečią. 

Padišachas paklausė: 

— Džanem, argi šiuose namuose daugiau nieko valgomo nėra? .. Ada- 
tų, aišku, aš nevalgysiu. ..— atsipiovė padišachas dalį obuolio, suvalgė, 
padėkojo. 

! Ministras. 


2 Ministro patikėtinis. 
3 Nepaprasto gražumo mergina. 

Ir, kai tik padėkojo, perė ir jos motina stvėrė iš pašalio pagalius, puo- 
lė padišachą. Tasai išlėkė pro duris, trindamas skaudamas vietas. 

— Dieve, kas per moterys! .. Geriau jau kuo toliau nuo tokių. 

Padišachas perėjo kiton pusėn gatvės. Kiek paėjęs, grįžtelėjo — ir ką 
pamatė! Prie perės namo priėjo vakilis. Pasibeldė. Įsileido jį viduje 
esanti, bet netrukus vakilis strimagalviais išlėkė laukan. 

Štai ir viziris beldžiasi į perės duris. .. 

Kas ten už jų dėjosi, vien tik viziriui tebuvo žinoma. 

Atnešė perė obuolį, peilį, keletą adatų. Viziris supiaustė obuolį į tiek 
dalių, kiek buvo adatų ir jas susmaigstė į tas rievutes, priedo dar — 
druska pabarstė. 

Perė sudėjo supiaustytą obuolį, šyptelėjo svečiui ir atnešė į stalą ne- 
matytų, neregėtų valgių. 

Pasistiprinę — viziris ir mergina — nuėjo į jos kambarį, kūr išbuvo 
iki aušros. | 

Įdienojus padišachas laukia vizirio. 

— Na, pasakok, kur buvai, ką matei?— klausia padišachas. 

— Nieko. 

— Viziri, tu man meluoji! 

— Ne, 

— Įtūžo padišachas. 

— Tris dienas tau duodu, pagalvok, neatsiminsi, kur buvai, ką matei, — 
su savo galva atsisveikinsi, jeigu ji tokia niekam netikusi... 

Praėjo trys dienos. 

— Na viziri, kur tąkart buvai? Ką matei?.. 

— Te neprailgsta, padišache, tau gyvenimas, — tarė viziris, pasiruošęs 
atsisveikinti su savo galva.— Nieko nemačiau. 

Padišachas įsakė, ir jo valdas aplėkė žinia, kad tokią ir tokią dieną, 
tokią ir tokią valandą žmonės rinktųsi į miesto aikštę, kur bus teisiamas 
viziris. | 

Žinia pasiekė ir perę. Ji apsitaisė vyriškais drabužiais, apžergė ristūną 
ir, it žaibas švystelėjusi per miesto aikštę, numetė granatą ' ir dingo. 

— Kas čia buvo?— klausia padišachas. 

Niekas negali atsakyti, o viziris žino: 

— Padišache, argi neatpažinai merginos, kuri tave išvarė? .. Dabar 
aš galiu tau pasakyti, kur buvau, ką mačiau tą nucžiaDių naktį... Ji man 
leido išduoti paslaptį. 


| Granatmedžio vaisius. 

Atsimeni, ji atnešė obuolį, peilį, adatų ir druskos, — tuo ji klausė: ,„Ar 
supranti mane?“ Aš supratau jos klausimą: supiausčiau obuolį į tiek da- 
lių, kiek buvo adatų, susmaigsčiau jas į tas obuolių rievutes ir kiekvie- 
ną pabarsčiau druska, o tai reiškė, jog aš tylėsiu kad ir piaustomas 
į daugybę dalių, nors ir adatomis badomas. Tylėsiu ir tuomet, kai mano 
žaizdas druska barstys. .. 

Įsitikėjusi ji nepaliko manęs sunkią valandą — numetė granatą, 0 tai — 
ženklas, kad jau galiu visiems atverti savo paslaptį. 

Padišachas vizirio daugiau nekamantinėjo. Paleido jis vizirį, o viziris 
vedė perės gražumo merginą. 


Savo vietoj 


p adišachas, viziris ir vakilis susiruošė medžioklėn. 

— Viziri, kaip tu manai, saulėta bus diena ar lietinga? 

— Nebūgštauk, padišache, — atsakė viziris. — Dangus bus grynas gry- 
nutėlis. ,. 

Išėjo medžioti. Eina eina ir sutinka valstietį. Šisai, asiliuką apžergęs, 
be perstogės šaukia ant jo: tu šioks, tu toks, vos kojas bepavelki, tačiau 
asiliukui nė motais — iš reto skuba... 

— Ei, kur toks greitas?— susidomėjo padišachas,— ar kas nors ve- 
jasi? 

— Būk pagarbintas, padišache,— atsakė valstietis.— Skubu aš, juk tuo- 
jau užeis tokia liūtis, kad nė po nagu sausos vietos neliks. .. 

— Iš ko sprendi?— klausia viziris— Danguje nė debesėlio. 

— Bus, jeigu nėra. 

— Taip jau ir bus?— netiki padišachas. 

Valstietis brangino kiekvieną minutę, taigi ir nesileido į ilgas kalbas. 

— Pamatysit, mano žodį paminėsit. 

Padišachui nepatiko toks atšakus valstiečio atsakymas. 

— O jeigu aš liepsiu atsiimti savo žodį? 

— Galiu... Bet lietaus visvien bus... 

— O jeigu nebus?!— užkaito padišachas.— Kas tuometė 


— Tuomet — tavo teisybė, padišache, tavo valia, ką nori, tą daryk, 
neprieštarausiu. 

— Na gerai. Mano tarnai visur tave suras, — pagrasino padišachas ir 
su viziriu, su vakiliu nujojo medžioti. Deja, tąkart nemedžiojo, nes užėjo 
tokie debesys, papliupo toks lietus, kad nebe medžioklė buvo galvoj. 

Padišachas atsiminė valstiečio žodžius apie teisybę, valią ir paklausė 
vizirį: 

— Kas yra lietus? 

Viziris nesuprato klausimo ir pakartojo padišacho žodžius: 

— Kas yra lietus? 

— Taip, aš tavęs, viziri, klausiu: kas yra lietus? 

Viziris pajuto, jog šįkart, jeigu valdovui neatsakys į klausimą, bus blo- 
gai, kad gali galvos netekti... 

Viziris iš to didelio susijaudinimo nebesumojo, ką atsakyti. 

— Lietus tai yra lietus, — išlemeno viziris. 

— Klysti — tarė padišachas,— surask valstietį. 

Po kurio laiko — po dienos, po kitos, o gal po savaitės, surado viziris 
kartą atsitiktinai sutiktą valstietį ir atvedė pas valdovą. O valdovas ir 
sako viziriui: 

— Tas lietus, viziri, reiškė, kad neilgai viziris būsi. Štai atvedei man 
žmogų, kurs gerokai tave pranoko, taigi gali sau eiti. 

— O aš?— nesuprato valstietis. 

— O tu — vizirio vietoj. 

— Aš?!— nejuokais išsigando valstietis. 

— Matau, tavęs tai nedžiugina,— tarė padišachas,— be reikalo, visiškai 
be reikalo nesidžiaugi, juk, laikyk, nuo šios akimirkos atsisveikinai su 
viskuo, kas tau kvaršino galvą... 

— Padišache, būk sveikas, tvirtas ir pramatus, suprask mane — prastą 
žmogų. Aš nė dienos neišgyvensiu be savo kasdieninių rūpesčių! Be vė- 
jo, be lietaus... Aš be jų ir jie be manęs — kaip pasaulis be dienos švie- 
sos: argi kas išdigs laukuose? 

— Viziris bus tavo vietoj, — pasakė padišachas. 

— Viziris? Viziris tegu būna savo vietoj, o aš — savo, juk ne jo pa- 
tarimais, padišache, mes sotūs... 

Susimąstė padišachas. Tris dienas, o gal trejus metus galvojo, tačiau 
nieko negalėjo sugalvoti, todėl viskas ir liko savo vietoj... 


Medkirtys 


Mae pokšėjo, mieste atsiliepdavo. Kaip lengvai į šalis tiško skied- 
ros, taip medkirčio pinigėliai — čia buvo, čia nėr. Bet medkirtys yra 
medkirtys: bandos neganys, lauko nears — kirvis už juostos, maišelis ant 
nugaros ir eina sau pas medžius, dairosi galvą užvertęs, kurio šakų vai- 
nikas sausiausias. Priėjęs tokį medį, atsiprašo: 

— Kirsiu aš tave, sausuolį. Su šaknimis nerausiu, bet kirsiu. Tavo 

šaknis, tavo atžalas tau palieku, o tu man sausuolius, tu man save, pa- 
vargėlį, malkoms, kad geru žodžiu žmonės minėtų, kad pikto širdis atsi- 
leistų, kad namų židinys neišgaištų, pasiduok man, mielasai — na, na, 
na... 
Tai šitaip gyveno medkirtys. Ir jam nelabai rūpėjo padišacho ar vizirio 
reikalai, deja, pastarieji susimanė dervišo drabužiais apsitaisyti, niekieno 
nepažinti tarp žmonių įsitrinti, pasiklausyti, ką apie padišachą, jo val- 
džią prasčiokai postringauja. .. 

Pirmąjį vakarą padišachas ir jo viziris atklydo iki medkirčio trobelės. 
Pasiprašė nakvynės. Medkirtys juos priėmė. 

— Ilgai nemiegi,— tarė padišachas. 

— Derviš baba !, aš varganai gyvenu, vos galą su galu duriu, nors 
mano darbo diena baigiasi kur kas vėliau, negu daugumo šio krašto 
žmonių. 

—- O kiek uždirbi? 


! Vienuolis asketas. 

— Ašaras, derviš baba, tik duonai ir druskai. .. 

— O tu ne kas dieną druskos pirk. Patikėk manimi, vieną sykį nepirk, 
kad ir labai tau jos reikėtų, ir pajusi, jog pralobai — pyrago įstengei 
nusipirkti. 

— Ačiū už patarimą, derviš baba, taip ir padarysiu, galgi aukščiau- 
siasis bus man maloningas... 

Pavakarieniavo svečiai su medkirčiu. Duoną, svogūnus vandeniu už- 
gėrė ir nuėjo miegoti. 

Anksčiau už savo svečius pakilo medkirtys, pataisė pusryčius, laukia 
nesulaukia, kada dervišai pabus, o žadinti svetelių nedera: tegul išsimie- 
ga po kelionės — išėjo miškan, nes, dieną nedirbęs, jis galėjo netekti 
savo kąsnio duonos ir druskos. 

Medkirtys išėjo, jo svečiai nuo durų trinktelėjimo pabudo. 

Užsigavo padišachas, kad šeimininkas paliko jį — svečią! Išleido įsaką: 

„Medkirčiams draudžiu kirsti medžius!“ 

Įsakė padišachas, jog draudžia, bet nepaaiškino, ką gi medkirčiai turė- 
tų veikti, jei ne medžius kirsti!.. Ir mūsų varguolis su kirviu už juostos 
atėjo į Miestą darbo ieškoti. 

Vos tik jisai su kirviu pasirodė, nežinia iš kur atsirado moteris ir 
šaukia: 

— Ar medkirtys, kad su kirviu už juostos?! | 

— Medkirtys. 

— Gal malkas sukapotum? 

Medkirtys neatsisakė. 

Baigė žmogelis darbą, pavalgė su moters šeima ir pinigų kišenėj iš- 
sinešė, ir geru žodžiu jį iki kiemo vartų žmonės palydėjo. 

Tądien jis keliuose kiemuose malkas skaldė ir alkanas neliko, ir ke- 
turi pinigėliai jo kišenėje linksmai skimbčiojo. .. 

Ir taip kiekvieną dieną. : 

Atsigavo medkirtys: visi jį už gerą darbą mylėjo, visi jį prie stalo so- 
dino ir pinigėlio nešykštėjo. 

Linksmiau pasidarė ir medkirčio namuose. | 

Eina kartą padišachas su viziriu — persirengę, šniukštinėja, kas, kur ir 
kaip apie padišachą ir jo valdžią atsiliepia, kuo verčiasi, ar ne per so- 
čiai gyvena? Žiū! Ogi medkirčio namuose — dainos, visa šeima apie tan- 
durą' šoka. 

— Čia dabar kas?! — nepatenkintas padišachas. 


1 Žeminė krosnis. 

— Medkirtys su šeima, — atsakė viziris. 

— Užeinam,— pasiūlė padišachas viziriui. 

Užėjo. 

— Salam aleikum, medkirty. 

— Aleikum salam, šviesa mano akių!.. Jeigu nejuokaujate. .. 

Padišachui nepatiko medkirčio užuomina ir jis tarė: 

— Kad, man regis, pats nežinai, ko linksminiesi. 

— Žinau... Kai padišachas mane iš miško išvarė, maniau — viskas: 
badu mirsime. Tačiau žmonės mielai kviečia, aš jiems malkas skaldau, 
o jie mane prie stalo sodina ir pinigėlių nešykšti. Dabar keliskart geriau 
gyvenu... 

— Žmogau, tu labai nesidžiauk, gyvenk susiveržęs, kaip ir pirma, pini- 
gėliais labai nesigirk! 

— Derviš baba, ką man šiandien dievas davė, tuo ir džiaugiuosi, o Iyt, 
manau, neužmirš jis manęs... 

Nepatiko padišachui medkirčio samprotavimai. 

— Aš jį pamokysiu,— tarė padišachas viziriui, kai jie iš medkirčio iš- 
ėjo. 

Kitądien padišachas išleido įsakymą: 

„Kas savo darbą kitam patikės, tas galvos neteks!“ 

Medkirtys, mieste darbo beieškodamas, įsitikino, jog kiekvienam galva 
brangi, bijo net užkalbinti beisamdantį darbams: kas čia žino, gal jis 
nori sužinoti, kaip žmogus vykdo padišacho įsakymą. .. 

Grįžo medkirtys namo be nieko ir sako žmonai: 

— Gerai, kad ne visi vakardienos pinigėliai pro pirštus praslydo. Va- 
karienei dar turėsime duonos, svogūnų ir druskos, o apie rytdieną baisu 

„net pagalvoti... | 

Temo, kai pavakarieniavęs medkirtys išėjo į miestą. 

Prie miesto vartų medkirtį sulaikė sargybinis — jaunas vaikinukas, 
matosi, kad miego nori, bet ką darys — tokia tarnyba! 

Medkirčiui toptelėjo puiki mintis. 

— Kuro, aš matau, nemiela tau tavo tarnyba, pavargai per dieną. 

— Teisybę sakai, žmogau, tu pirmas užuojautos žodį tarei. 

— Aš pats toksai, tai ir atjaučiu. | 

— Sakai, ir pats sargybinis! O kur tavo uniforma? 

— Žmona išskalbė ir patiesė ant žolės džiūti, nepasižiūrėjo — karvė ir 
sužiaumojo. Vargas man!.. Kuro, gal atsarginę kokią padėvėtą galėtum 
perleisti, aš atsidėkočiau, aš visą naktį tavo poste išstovėčiau. 

Sargybinis ne tuoj sutiko. Bet po kurio laiko pagailo jam nepažįstamo- 
jo, kelių vaikų tėvo, per žmonos neatidumą praradusio uniformą. 

— Na gerai, tu čia palauk, aš bemat apsisuksiu,— sargybinis jau buvo 
bebėgąs atnešti medkirčiui savo padėvėtąją uniformą, bet atsiminė, — 
o kas miesto vartus saugos? 

— Aš,— tarė medkirtys. — Jei nori, keičiamės drabužiais, ir eik sau 
ramus namo, rytoj susitiksime, kaip nors sulygsime dėl tavo padevėtosios 
uniformos. 

— Gerai, — sutiko sargybinis ir nusivedė medkirtį į nuošalesnę viete- 
lę, kur jie persirengė — susimainė drabužiais. | 

Šitaip medkirtys tapo sargybiniu. 

Vaikšto palei miesto sieną, dairosi, kad kas nepažeidinėtų tvarkos, 
o čia, kaip tyčia, gal kokių dešimties žingsnių atstu nuo jo du jauni vy- 
rai susiėmę stumdosi. 

— Einam pas vyresnįjį, — prisistatė sargybinis.— Ko čia po saulės lai- 
dos apie miesto vartus šlaistotės? 

Tie du spyriojasi, bando aiškintis, esą, jie visiškai atsitiktinai susikibę 
už krūtų, jie, jeigu būtų žinoję, būtų taip nedarę. .. 

— Ką gi, kitą kartą žinosite, o kad ilgiau atsimintumėte, nuvesiu jus 
pas vyresnįjį. 

Peštukai nejuokais išsigando. 

— Nevesk. Pasigailėk. Mes daugiau niekuomet taip nedarysime. 

— O kuo galite laiduoti? 


— Laiduoti?— susižvelgė jauni vyrukai.— Mes galime... Mes kad ir 
pinigais galime... Tik sakyk, kiek? ..— jaudinosi bėdon įkliuvę. 

Medkirtys susimąstė: „Kažin kiek jie man gali duoti? Derėtis lyg ir 
nepatogu... Patys te suvokia... Aš juos dar pavadalosiu. .." 

— Chairan, paleisk mus, niekur nevesk, mes tau visus savo pinigus 
atiduodam, čia nuo kiekvieno po dešimt auksinių ir sidabrinių... Tik 
paleisk. .. 


Paleido juos medkirtys. Už gautus pinigus vaikams nupirko drabužė- 
lius, jau nekalbant apie maistą, įvairiausių skanėstų, kuriuos kartkartė- 
mis žmona minėdavo, kai medkirtys miestą užmindavo. 

„Tegul ir ji nors kartą paragaus. .."— nutarė medkirtys. 

Tiesa, pakeliui į namus užeigon užsuko. Tuomet dar buvo ankstyvas 
priešpietis. Lankytojai paprastai po saulėlydžio renkasi, užtat muzikan- 
tams tokiu metu nėra ką veikti. 


5. Viesulo raitelis 65 


— Eime pas mane, — tarė medkirtys.— Aš jus pavaišinsiu ir gerdi už- 
mokėsiu, o jūs mano šeimyną palinksminsite. 

— Ar toli pats gyveni? 

— Netoli. Jei išeitum ant slenksčio, tai parodyčiau. 

Muzikantai išėjo ant slenksčio. Medkirtys parodė, kur jo trobos dū- 
melis rūksta, ir linksmi dūdoriai, būgnamušiai nusekė paskui jį. 

Visą priešpietį linksminosi medkirčio šeima. Dafo, zurnos garsai šiose 
apylinkėse nė per didžiąsias šventes taip neaidėjo. 

— Kas ten?!— susidomėjo padišachas. 

Jam viziris apsakė, kas ir kaip. 

— Negali būti! Juk jis vos galą su galu duria... 

— Taip žmonės kalba... 

— Eime, pasižiūrėsime, — pasiūlė padišachas. — Jeigu jau medkirtys 
šiokiadieniais linksminasi, tai ką jis darys per šventes?! Į mano rūmus 
brausis?! Ne. Čia kažkas ne taip, — nusprendė valdovas. 

Štai ir beldžiasi į medkirčio duris... Tik nežinia, kodėl niekas jų ne- 
atidaro! .. Negirdi?! To betrūko! Padišachą už durų laiko... 

Vargais negalais prisibeldė. 

— Salam aleikum,— kad ir nepatenkintas pasisveikino padišachas. 

— Aleikum salam, šviesa mano akių... Ar vėl kas nors pasikeis? ..— 
klausia medkirtys. 

„Nejau jis mane pažino!— sukluso valdovas.— Negali būti: juk aš der- 
višo drapanas dėviu...“ 

— Kas pasikeis?— dėjosi nesuprantąs padišachas. 

— Tuos visus kartus, kai tu, derviš baba, su savo draugu lankydavaisi 
vos išaušus, aš turėdavau keisti savo darbą... 

— Nesisielok, geriau papasakok, kokia proga linksminiesi? 

Ir medkirtys ateiviams papasakojo viską iš eilės. 

Išsižioję klausėsi kviesti ir nekviesti svečiai. Padišachas galvoje jau 
rezgė rytdienos įsakymą. .. 

Medkirtys baigė pasakoti, svečiai išsiskirstė. Muzikantai dūdas būgnus 
išsinešė. Liūdna pasidarė medkirčiui. Tačiau buvo dar liūdniau, kai kitą- 
dien jisai išgirdo: ,,Medkirtį padišachas kviečia! .. Ir tuojau pat!“ — įsak- 
miai pabrėžė sargybinis, įžengęs į trobą. 

Žmona, vaikai atsisveikino su tėvu: gal nebesugrįš namolio. .. Padiša- 
chas šiaip sau nekviečia... 

Išėjo medkirtys, lydimas padišacho sargybinio. Atvedė jį ginkluotasis 
pas valdovą. Medkirtys žemai lenkiasi ir tyli, nesiryžta pirmas žodį tarti. 

— Žmogau, aš apie tave esu daug ką girdėjęs. Štai kalavijas, imk jį ir 
sergėk mano duris. Šiandien iki vakaro, o rytojaus dieną pamatysime. . 

Iki pat vakaro medkirtys išstovėjo prie padišacho durų. Jau ir kojos 
jam nuo to stovėjimo nutirpo. Burnoje nė aguonos grūdelio neturėjo. .. 
Seilę ryja, laukia naktinės pamainos sargybinio. 

Atėjo. Pakeitė medkirtį. Jisai, sakytum šunelis, nuo grandinės paleis- 
tas, skubėjo namo. O pačiam neramu: „Visą dieną tokią garbingą tarny- 
bą ėjau — prie padišacho durų stovėjau, jo garbę, jo didybę, jo akių 
šviesą saugojau, ir kas iš to naudos? .. Pilvas tuščias, namie — visi alka- 
ni, akis pražiūrėję. .. Ką aš jiems pasakysiu? Kalaviją parodysiu?!— nusi- 
minė medkirtys, o jo mintys dar porą ratų ties tuo pačiu apsukusios, 
staiga pašviesėjo.— Ė! Kalavijas juk ne prasto plieno!.. Nunešiu jį kal- 
viui, parduosiu... 

Nunešė žmogus kalaviją kalviui. Kalvis apžiūrėjo daiktą, dantimis aš- 
menis pabandė ir tarė: 

— Geras plienas. Kiek nori? 

— O kiek duosi? 

— Jeigų būtų prastesnis, aš jį sukapočiau, į pasagas perkalčiau. 

— Kaip sau žinai. ..— nerimavo medkirtys.— Nors ir į šaukštus. .. Tik 
man medinį kalaviją nudrožk, kad būtų ką makštin kišti... 

Šitaip jie ir sutarė: už metalą kalvis sumokėjo, kiek jo kišenė leido, 
o į tuščią makštį medinį kalaviją įkišo, ir medkirtys grįžo namo ne tuš- 
čiomis, patenkintas, jog dar viena pelninga tarnystės diena praėjo. .. Tik 
apie rytdieną,— tfu, tfu, kad tokia, kaip ši, geriau išvis neišauštų,— sten- 
gėsi negalvoti... 

Bet štai, vos pargrįžus namo, prasiveria durys, lyg ir nesibeldę įeina 
seni pažįstami... 

— Salam aleikum, medkirty. 

— Aleikum salam, derviš baba, šviesa mano akių, ar vėl mano gy- 
venimas pasikeis? 

— Gal ir nepasikeis, — nenoriai atsiliepė svečias. — Man parūpo, kuo 
šiandien mitinai savo šeimą? 

— Parūpo? — šyptelėjo medkirtys.— Gerai, kad yra dar žmonių, ku- 
riems rūpi, kuo varguoliai minta... Vis lengviau kąsnis lenda... 

— Na, tai kuo? Ž 

— Mėsa, duona, svogūnais, druska pasisūdydami. .. Dabar va, maconį ! 
geriame. 


! Raugintas pienas. 

— Matau, kad geriate... O iš kur pinigų ėmei, medkirty? .. Juk seniai 
medžių nebekerti. .. 

— Nebekertu... O kam juos tuščiai žaloti? Menki ir pinigai iš med- 
kirtystės. Argi aš pirma taip valgydavau?! 

— Užtat ir klausiu: iš kur pinigų imi? Pasipasakok, gal ir man pasi- 
sektų... 

— Ne, derviš baba, mano gyvenimas tau ne pavyzdys... Bet jeigu no- 
Ti, galiu papasakoti, —ir medkirtys viską apsakė apie praėjusią darbo 
dieną. .. 

— O jeigu padišachas rytoj tau palieps ištraukti kalaviją?! 

— Derviš baba, apie rytdieną man geriau nekalbėk: man šiandien ir 
„be jos gera... 

— Bet ji visvien ateis, — įsikišo į kalbą ir antrasis dervišas. 

— Kai ateis, tai ir pagalvosiu, — pasiteisino medkirtys. 

— O jeigu per vėlu bus? 

— Nežinau, nieko nežinau, gerbiamieji... Rytoj ateikite, gal ką nors 
sužinosiu. 

Paliko medkirtį svečiai. Sumigo jo šeima. 

Vos išaušus, medkirtys pašoko iš lovos — kažkas trankiai beldėsi į du- 
ris ir šaukė: | 

— Medkirty! Padišachas kviečia. 

Medkirtys įsileido žmogų, tasai — sargybinis — sako: 

— Vakar vakare padišachas, iš kažkur grįžęs, liepė man, kai tik baig- 
siu pamainą, tave pašaukti. 

Medkirtys, kaip stovėjo, — nei prausęsis, nei burnon ką dėjęs,— išlėkė 
į padišacho rūmus. Tiesa, iš pusiaukelės sugrįžo: atsiminė, kad medinio 
kalavijo nepasiėmė. 

Atėjo pas padišachą, laukia, kada pašauks. 

Susilaukė. 

— Na, ar pasiruošęs naujam darbui?— klausia padišachas.— Po pusva- 
landžio miesto didžiojoje aikštėje bus teisiamas nusikaltėlis, tau aš pa- 
tikėjau garbingą bausmės vykdytojo pareigą. 

— Ačiū, maloningasis padišache,— padėkojo medkirtys visas perbalęs: 
„Kas dabar bus? Kas bus?.." 

Iki didžiosios miesto aikštės — geras galas kelio, be to, medkirčiui, ne- 
šinam mediniu kalaviju, buvo apie ką pagalvoti, todėl nė pats nepajuto, 
kaip atėjo. 

Aikštėje susirinkę visi miesto gyventojai: taip padišachas įsakė. 

Padišachui paliepus, atvedė grandinėmis surakintą žmogų. 

Medkirtys baiminasi, vos ne verkdamas pats savęs klausia: „Kas da- 
bar bus?.." 

Padišachas įsakė. Medkirtys ištraukė kalaviją iš makšties, užsimojo, 
kirto, tačiau nusikaltėlio galva nenusirito. .. 

— Čia dabar?!— nustebo padišachas. 

— O! valdove, šis žmogus nekaltas. Visagalis regi, nekaltas jis — plie- 
no kalavijas mano rankose mediniu virto... 

Po tokių medkirčio žodžių, kuriuos girdėjo visa minia, padišachas ne- 
turėjo ką sakyti: pasmerktąjį paleido. O kai visi išsiskirstė, kai ir pats 
padišachas sėdėjo savo soste, glostė glotniąją, per ilga nuglostytą, vos 
kelių plaukelių barzdą, medkirtys kinkavo namų link. Pusiaukelėje jį pa- 
sivijo valdovo pasiuntinys. 

— Grįžk, tavęs padišachas laukia. 

— Ar manęs? — netiki medkirtys. 

Raitelis dar sykį pakartojo: ,„Padišachas laukia..." 

Ką gi, jo valia. Sugrįžo medkirtys ir sako: 

— Salam aleikum, šviesa mano akių, ar vėl savo gyvenimą turėsiu 
keisti? .. 

— Suktas tu, medkirty,— tarė padišachas.— Tave, matyt, aukščiausia- 
sis sergi: iš visų bėdų išsisuki... Būsi mano viziris. 

Viziris — tai viziris — medkirtys niekados nepriešgyniavo, o juo la- 
biau šįkart, — ir iki žilos senatvės jis buvo viziris. 


Padišachas ir viziris 


L aki saulės šviesą regėjo padišachas, o šalia jo — viziris. 

— Eime prie jūros pasivaikščioti. — kartą sako padišachas viziriui. ., 

Nuėjo, išsimaudė, pasivaikščiojo ir pavargo. Susėdo pailsėti. Padiša- 
chas prisišliejo prie vizirio, jo galva nejučia nusviro viziriui ant kelių. 

Užmigo padišachas. 

Padišachas miega. Viziris budi ir mato: kažkoks nepažįstamas žmogus 
artėja. Priėjo, klausia: 

— Viziri, ko tau labiau reikia — laimės ar proto? 

Viziris pagalvojo ir tarė: 

— Ir vieno, ir kito žmogui reikia, man irgi praverstų. .. 

— Ne, rinkis, vieną iš dviejų — atsakė nepažįstamasis. 

Susimąstė viziris: „Ką daryti? Ir laimės reikia, ir proto, kaipgi aš vie- 
nu kuo išsiversiu?!“ 

— Man abiejų reikia. 

— Nieku gyvu! Rinkis viziri, paskui bus vėlu, be nieko liksi. 

Ilgai galvojo viziris: „Aš — padišacho viziris, aš atsakau už jo dide- 
nybės sosto karūną, protu sprendžiu visus valstybinius reikalus, esu pa- 
kankamai turtingas, kuriems galams man laimė?.. Kaip nors išsiversiu 
ir be jos...“ 

Ir viziris atsisakė laimės: 

— Proto man reikia. 

— Ką gi, aš — tavo laimė — palieku tave, guoskis šaltu protu, — pasa- 
kė ji ir nuėjo... 

Viziris suprato padaręs „klaidą. Paskubom nuo galvos numuturiavo 
spalvingą kolozo juostą, užmezgė kilpą ir metė įkandin nutolstančios lai- 
mės, tikėdamasis ją sulaikyti. .. Deja, kilpos neužmetė, laimės nesuturėjo, 
o tik padišachą pažadino, kai truktelėjo už juostos, kai juostos kilpa pa- 
dišachui ant kaklo užkrito... | 

— Kas čia dabar?!-— pašoko ant kojų padišachas.— Tu!.. Tu norėjai 
mane pasmaugti?! 

Viziris ėmė jį įtikinėti, jog kilpa netyčia padišachui ant kaklo užkrito, 
jog viziris savo laimę gaudė... | 

— Eisim į rūmus, ten aš tau parodysiu, kaip gaudoma laimė... 

Sugrįžo jie į rūmus. Padišachas atsisėdo į sostą, tarnams paliepė tuč- 
tuojau sušaukti visus vizirius. 

Suėjo viziriai. Padišachas pagarsino: 

— Viziriai, branginu aš jūsų ištikimybę, o štai jis, vos prie jūros va- 
landžiukę sumerkiau akis, į mano gyvybę kėsintis sumanė!.,. Tegul pa- 
siaiškina! 

Viziriai, visi kaip vienas, klausia nusikaltusįjį: 

— Kodėl tu — vizirių viziris — taip padarei? 

Viziris nudelbė akis ir be paliovos pusbalsiu memleno: 

„Išsprūdo... Išsprūdo. .. Išsprūdo. ..“ 

Padišachas ir viziriai kaltinamojo žodžius suprato lyg jis apgailestau- 
tų, kad padišachas išsprūdo, kad nepasisekė jo pasmaugti. .. 

Tiktai vienas iš vizirių užstojo nevykėlį: 

— Gyvenk stiprybėje, padišache, argi blogai tarnavo vizirių viziris, 
ir mums visiems jis buvo pavyzdys ištikimybės padišachui. .. Maldauju, 
pasigailėkite jo, tegul gyvena sau, juk ir taip, padišache, skaudžiai jį nu- 
bausi, išvarydamas iš rūmų, atimdamas visus turtus, kad tremtyje savo 
mirtimi numirtų. Padišache, paleisk jį gyvą, ir tavo siela liks be nuo- 
dėmės, tavo rūmų slenkstis nebus krauju apšlakstytas, apie tave, kaip 
apie teisingių tiesingiausią padišachą, padišachų padišachą, pasklis 
byla... | 

Padišachui patiko vizirio kalba. 

— Gerai, te bus jam dovanota gyvybė, bet — lauk iš mano rūmų, iš 
mano žemės!-— padišachas mostelėjo durų link, tarnai pastvėrė pasmerk- 
tąjį, užlaužė jam rankas, tarsi jis būtų priešinęsis, ir išvedė iš padišacho 
valdų. 

Vizirių viziris JT jo žmona, elgetomis virtę, mito žmonių valgio atlieko- 
mis, miegojo kada kur, dažniausia: po plynu dangumi. Daug metų jie 

ėjo per žmones svetimoje žemėje ir kartą išgirdo, jog vietinis valdewvas 
ruošiasi kilti į karą prieš jų tėvynainius. 

Jau ir tvynainių padišachas sužinojo, jog jam gresia pavojus. Ėmė 
ruoštis karui. Sušaukė vizirius: 

— Tarkit savo žodį, patarėjai. Kaip mums savo kraštą apgynus? 

Kažkuris iš vizirių pasiūlė šaukti liaudį į kovą. . 

— O kas iš mūsų liaudies ir iš mūsų pačių beliks?— prieštaravo kitas 
viziris.— Vergovėn pateksime: menkos mūsų pajėgos... 

Padišachas leido viziriams pagalvoti iki rytojaus. 

Nesumerkę akių galvojo, tačiau nieko tinkamo negalėjo sugalvoti. 

Ką valdovas darys, ko stversis, jeigu jau viziriai — jo išmintis, jo pa- 
„ tarėjai — nieko negali patarti... 

Susirūpino padišachas ir atsiminė buvusį vizirių vizirį... Ištrėmė jį iš 
savo valdų, o jei jis čia būtų šalia, tikriausiai rastų, ką pasakyti... Gal- 
votas buvo... Ach vach, kur jis dabar?.. 

Padišachas, ką galvojęs, papasakojo viziriams, ir vienas iš jų tarė: 

— Gyvenk stiprybėje, padišache, aš žinau, kur yra buvęs vizirių vizi- 
ris. Įsakyk ir atvesiu — tegu pataria, kaip galėtume išvengti priešo VeI- 
govės. 

Padišachas bemat palinksmėjo: 

— Vesk, tiktai greičiau:.. Gali mano eikliausią žirgą balnoti... Ne, 
karieta važiuok, vežte atvežk jį sų pačia. | 

Išlėkė padišacho ristūnų traukiama karieta, vienas dievas težino, kiek 
laiko ji svetimos šalies keliais bildėjo, bet, kai privažiavo prie palaikės 
tremtinių trobelės, vizirių viziris, dirstelėjęs pro langą, tarė: 

— Sugrįžo... 

— Kas sugrįžo?— nesuprato jo pati. 

Vyras nespėjo nė prasižioti — prasivėrė durys, ir įėjo svečias: 

— Salam aleikum. 

Šeimininkas, užuot atsakęs įprastą „salam“, tarė: 

— Sugrįžo. | 

— Vizirių viziri,— kreipėsi į jį svečias su palyda, — padišachas atsiuntė 
mus tavęs parsivežti... 

— Sugrįžo, — pakartojo vizirių viziris ir ėmė ruoštis kelionėn, nors to- 
kia ten buvo jo ruoša: ką vargeta turės — nei žmoniškos patalynės, nei 
skrynių visokiausio gero. 

— Tai važiuojam?! 

— Važiuojam, kaipgi kitaip!— prakalbo ir vizirių vizirio pati, 

O jos vyras dar pakartojo: 

— Sugrįžo... 

Vargetos sulipo į padišacho karietą. Arkliai truktelėjo, ir jie nubildėjo 
gimtojon žemėn. 

Visą vakarą, naktį, dieną ir vėl vakarą, ir dar naktį jie važiavo iki at- 
važiavo, išlipo atitrankytais šonais, eina į valdovo rūmus. Padišachas juos 
pasitinka: 

— Salam,— sako vizirių viziriui. 

— Sugrįžo, — atsakė vizirių viziris. | 

Užtat kiti, jį lydėję — gerklingi — vienas per kitą lenkėsi padišachui, 
savąjį „„salam“ piršo... 

Padišachas ranka parodė, kur atvykusiems sėstis, ir pats atsisėdo, pa- 
siteiravo, kaip sekėsi kelionėje, kaip vizirių vizirio sveikata. 

Vizirių viziris atsakė: 

— Sugrįžo, — tą vieną žodį tepasakė ir vėlei tyli. 

— Aha, gerai, kad sugrįžo,— pabrėžė valdovas, o pačiam įtartina: lyg 
kažkas ne taip, keistas jam vizirių vizirio elgesys ir tas nekalbumas. ..— 
Gerai, kad sugrįžo,— tyliai galvoja, garsiai — ko negalvoja, sako:— La- 
bai gerai... 

— Vos suradome,— suskato pasakoti vienas iš pasiųstų į tolimą šalį 
ieškoti vizirių vizirio.— Išvargom, bet... 

— (Gerai, — pertarė jį valdovas.— O dabar, — atsistojo, kad ir kitiems 
būtų aišku: pasėdėjote, ir užteks.— Dabar man vizirių viziris patars, kaip 
išvengti mums gresiančio negando... 

— Ar dabar? Padišache, po kelionės norėčiau nusiprausti... 

— Leidžiu, gali nusiprausti. 

Sutarė jie valandą, kada vizirių viziris ateis ir patars valdovui, kaip 
nuo negando gelbėtis. 

Atėjo, nusilenkė patarėjas ir tarė: 

— Sugrįžo... Te neapleidžia tavęs stiprybė, padišache, sugrįžo. .. 

Padišachas nesuprato, kas sugrįžo, tačiau neklausė jo, nes rūpėjo, ką 
viziris patars, kad kaimyninės šalies valdovas nepavergtų jo ir jo tautos, 
kad žmonų neišniekintų, kad viskas būtų kaip buvę... 

Vizirių viziris išsakė padišachui, ką jis turi daryti, kad priešininkas 
paliktų jį ramybėje. | 

Taip ir buvo padaryta: pinigais ar daiktais aukso vertės atsipirko susi- 
dūrimo su priešininkais vengęs padišachas. O ar ilgam? Šiandien — taika, 
rytoj — karas, nuo amžių šitaip, tas pats ir tas pats. Tik jau kito tokio 

vizirių vizirio nebuvo... Tąkart už patarimą atgavo savo turtus, ir vėl 
jo krėslas stovėjo šalia padišacho sosto, ir visų pagarba, kitaip tariant, 
„sugrįžo“ viskas, į seną vagą sugrįžo... 

O argi negrįžta, kas buvo, argi neatsikartoja? 

Būna ir taip. 


Išmintingas varguolis 


Ku saulei leidžiantis, padišachas ir jo viziris išėjo pasivaikščioti, 

Prieš tai jie persirengė dervišo drabužiais, manė niekas jų neatpažins, 
daug ką pamatys, sužinos. 

Bevaikščiodami priėjo miesto sienos didžiuosius vartus. Prie jų paste- 
bėjo žilaplaukį senuką, kursai, viena ranka atsirėmęs lazdos, kita išmal- 
dos prašė. | 

— Te padeda tau dievas, — tarė padišachas. 

— Ir tau, padišache,— atsiliepė žilaplaukis, žemai lenkdamasis. 

Padišachas nustebo: „„Pažino šelmis!“ Ir paklausė elgetos, iš. ko tasai 
sprendžia, kad jis esąs padišachas. 

— Te būna ilgas padišacho gyvenimas, nors aš ir pasenau, suprantu, 
ką sakau, štai — padišachas, o štai — jo viziris. Jūs išėjote pasivaikščioti. 

— Na gerai, o kaip tu gyveni, senuoli? — pasidomėjo padišachas. 

— O kaip aš turėčiau gyventi, padišache? Vietoj dviejų dabar trys, — 
atsakė žilaplaukis. 

— Labai gerai, — šyptelėjo padišachas,— o ko tu anksčiau nepabudai? 

— Anksti pabudau, padišache, tačiau kiti — greitesni — nusivedė. — 
atsidūsėjo vargeta. 

Viziris, nieko nesuprasdamas, mėtė akis tai į vieną, tai į kitą. 

— Senuoli,— tęsė kalbą padišachas,— jeigu atsiųsiu Žąsiną, ar sugebė- 
si jį apipešioti? 

— Te būna ilgas padišacho gyvenimas! Jau aš tą žąsiną taip apipešio- 
siu, kad širdis tavo džiaugsis, — atsiliepė žmogus. Jo akys švytėjo, saky- 
tum pajaunėję. | 

Padišachas ir viziris nuėjo sau. Žilagalvis palydėjo juos, po ūsais slėp- 
damas šypseną... š 

— Duodu tau laiko iki rytojaus ryto,— tarė padišachas viziriui — kad 
man pasakytum, apie ką su seniu prie miesto sienos kalbėjausi. Nepa- 
sakysi — galvos neteksi. .. 

. Viziris sugrįžo namo ir visą naktį galvojo, apie ką gi padišachas su 
vargeta galėjo kalbėti“ 

Nieko nesugalvojo. 2 

Nutarė persirengti dervišo drabužiais ir nueiti prie miesto sienos di- 
džiųjų vartų. 

Su ta pačia po ūsais slepiama šypsena pasitiko jį senuolis. 

Viziris negaišdamas pasisakė, kokio rūpesčio varomas atėjo. 

— Tiktai tu, senuoli, gali mane išgelbėti — meldė viziris. 

Vargeta už tai pareikalavo dvidešimt auksinių. Viziris neprieštaravo: 
galva brangesnė už visus jo auksinius, deja, su savimi nebuvo nė vieno 
auksinio pasiėmęs. Gavo viziris vestis vargetą į savo rūmus. 

Atsisėdo žilagalvis senukas jam pasiūlyton vieton, ėmė pypkuoti ir iš“ 
reto dėstyti: 

— Į padišacho klausimą, kaip aš gyvenu, atsakiau: „Vietoj dviejų da- 
bar trys.“ Tai reiškia — tiek pasenau, kad lazda pasiramsčiuodamas vaikš- 
čioju. 

— Duok dvidešimt auksinių. 

Viziris davė dvidešimt auksinių. 

Į antrąjį padišacho klausimą, kodėl aš anksčiau nepabudau, atsakiau, 
jog pabudau anksti, tačiau kiti, greitesni, nusivedė, tai yra anksti ve- 
džiau, bet mano dukras žentai išsivedžiojo... Duok dvidešimt auksinių. 


— Ir vėl?!— nustebo viziris. 

— Neduosi — nieko daugiau nesužinosi. 

Ką beveiks nedavęs — duoda viziris po dvidešimt auksinių, kaip bu- 
vo sulygta, už kiekvieną atsakymą. Dar trečias liko: apie žąsiną. Viziris 
klausia: 

— O trečias?.. 

— Trečias padišacho klausimas buvo toks: „Jeigu atsiųsiu žąsiną, ar 
sugebėsi jį apipešioti?" Aš pasakiau: sugebėsiu, tačiau tau, viziri, nepa- 

aiškinsiu, ką tai reiškia, jeigu man neatiduosi savo drabužių, — staiga 
išdrožė senukas. 

Viziris, kad ir kaip nenorėjo, nusirengė. 

Vargeta apsitaisė jo puošniais rūbais ir prajuko: 

— Tas apipešiotas žąsinas, viziri, tai tu. Padišachas atsiuntė tave, kad 
apipešiočiau, na, o dabar lik sveikas, — tarė žilagalvis ir paliko vizirį nuo- 
gą, deramai apipešiotą. .. 


Mšakas! 


K. turguje besidairydamas, Balulas pastebėjo, jog vienas piniguo- 
čius be saiko derasi — ieško už save kvailesnių. 

Surado žmogelį, gal pirmą ir paskutinį kartą mėsą pardavinėjantį, vos 
ne pusvelčiu išsiderėjo ir šūkalioja: 

— Mšakas, kur mšakas?! 

— Aš — mšakas,— prisistatė Balulas. 

— Nunešk mėsą į mano namus. 

— Mielu noru, — sutiko Balulas.— Ir tuojau pat pasiteiravo.— Į kokius 
namus? Į laikinus ar nuolatinius? 

J Koks klausimas?!-— nustebo turtuolis.— Aišku, į nuolatinius. O ar 
žinai, kur jie yra? 

— Žinau, — atsakė Balulas,— ir nuėjo į kapines. Ten susirado piniguo- 
čiaus koplyčią, vidun įėjo. O .koplyčioje šviesu, kaip namuose su dide- 
liais langais. 

Paliko Balulas mėsą ir išėjo. 

Turtuolis vakare sugrįžo namo. Sako žmonai: 

— Na, žmonel, noriu valgyti. 

Žmona atnešė į stalą, ką buvo vakarienės pataisiusi. 

— (O mėsos dar neiškepei? 

— Kokios mėsos?— nesuprato žmona. 


! Nešikas. 

— Taigi mšakui įdaviau turguje pirktą... Ar neatnešė?! — stebisi 
vyras.. 

— Ne, Niekas mėsos neatnešė. 

— Aišku, viskas aišku, — tiek tepasakė piniguočius. 

Kitądien jis ilgai vaikščiojo miesto gatvėmis ir turguje buvo, galų 
gale sutiko Balulą ir sako: 

— Negražu, Balulai, negražu... Reikėjo iškart prisipažint, jog neturi 
mėsos, būčiau ir tau nupirkęs — valgyk sau į sveikatą... O dabar! 

— Kas dabar?— dėjosi nesuprantąs Balulas. 

— Sakau: negražu, gėda! Apvogei mane, Balulai. 

— Anaiptol. r 

— Tai kur mano pirktą mėsą nudėjai? 

— Namo nunešiau, juk prašei! 

— Nesuprantu tavęs, Balulai, ar kvailių ieškai, ar kelio klausi? .. Bu- 
vau namie, žmona sakė: niekas jai mėsos neatnešė. 

— O kuo čia dėta žmona, jeigu aš į tavo nuolatinius hamus nunešiau 
ir ten palikau mėsą, eime, jei netiki, pamatysi. .. 

Ir jie nuėjo. 

Balulas pirmas, sparčiu žingsniu, piniguočius — toks paritus, toks pa- 
stačius — pūtuoja, prakaitą braukia nuo kaktos. 

— Kur dabar mane vedi?— nerimauja turtuolis. 

— Namo,— kuo ramiausiai atsako Balulas. 

— Kad visiškai ne į tą pusę! Ar nematai — kapinės! 

— O ar ne kapinės mūsų nuolatiniai namai?— klausia Balulas. 

Piniguočius susimąstė. 

— Eime, eime,— ragina jį Balulas.— Mėsa koplyčioje. 

— O aš apie tai nė nepagalvojau! — prisipažino turtuolis, peržengęs 
koplyčios slenkstį. 

— Visiškai be reikalo, — tarė Balulas.— Visiškai be reikalo... 

Kai padišachas snaudžia 


Kiss dienelę dirbo valstietis, plušėjo. Pavargo. Jau pats metas ir 
jaučiams pasiganyti. 

Iškinkė valstietis jautelius iš jungo, medžio pavėsy ilsina kojas, ran- 
kas, — net saldu, gerai padirbėjus. .. 

Ir snustelėjo valandžiukę. 

Pravėrė akis — nebėra jaučių! Pašoko — kairėn, dešinėn — nėra jo gy- 
vulėlių. Ką daryti?! Valstietis be jaučių — kaip be rankų. Ogi pats dar- 
bymetis! 

— Vai! Vai! Vargas man,— suaimanavo žŽmogus.— Pavogė mano jau- 
telius! Pavogė darbščiuosius... Kur aš be jų dėsiuosė Kaip dabar gy- 
vensiu?.. . | 

Taip beaimanuodamas valstietis priėjo padišacho rūmus. 

— Ko pačiam?— pasitiko jį sargyba. 

— Te sveikata jus lydi, praleiskite, tai labai svarbu, ką aš padišachui 
pasakysiu. 

Įleido žmMogų į rūmus, ir jis dar pro septynerias duris turėjo pereiti — 
sargybą įtikinti, kad tai labai svarbu... 

— Ko pačiam?— nustebo padišachas, pamatęs prasčioką. 

— Te sveikata jus lydi — žemai nusilenkė valstietis.— Padišache, tai la- 
bai svarbu... 

— Kas svarbu?— pertarė valdovas valstietį. 

— Tai, ką aš jums papasakosiu. 

— Pasakok!— nekantravo valdovas. 

— Paleidau aš jautelius pasiganyti, o pats pavėsy priguliau pasilsėti. 
Nespėjau nė akių sumerkti, ir nebėr jautelių! Padišache, aš tavo tarnas, 
padėk man vagis surasti, ir nubausk -juos. 

— Tu, matyt, užsnūdai, at Ar ne teisybę sakau?! 

— Tikrų tikriausią teisybę, padišache. Buvau minutėlę akis sudėjęs. 

— Argi tu nežinojai, jog miegant ir namus apvagia?! 

— Te lydi jus sveikata ir galybė, padišache, apvagia namus, kai jų 
šeimininkai miega, bet aš nemaniau, jog ir padišachas snaudžia,— prisi- 
pažino valstietis. 


Balulas Zana — teisėjas 


V. žmogus į turgų stiklo prekes. Neskubėdamas vežė, prieš kiek- 
vieną kelio nelygumą —,,tpru, nuo-o!"— tai atleidžia, tai įtempia vadeles. 
Arklys apsiputojęs, baltakiuoja dėl tokio vadelėtojo atsargumo, o čia dar 
nežinia iš kur žmogus su lazda — kibilkšt, kibilkšt — pasivijo ir lenkia. 

Išsigando arklys to trikojo kibilkščiuojančio, šuoliais pasileido. 

— Vardan dievo, padėk arklį nulaikyti!-— šaukiasi pagalbos vadelių 
įsitvėręs. 

Žmogus, daug nesitaikęs, metė savo vienintelį turtą ir — tiesiai arkliui 
į akį. Išmušė. Arklys sužvingo, piestu atsistojo, paskui — ratu, ratu apie 
vadelėjantį lekia, galva mataruodamas, lyg norėdamas jos atsikratyti. .. 

— Chairan, aš juk tavęs prašiau sulaikyti arklį, o tu ką padarei? 

— Kuo galėjau, tuo prisidėjau,— teisinasi šlubis.— Vytis ne mano ko- 
joms, tai aš ir paleidau lazdą, bet, gink dieve, ne į akį... 

— Eime pas kalifą, te jisai išaiškina, kaltas tu ar ne, — nepaleidžia pre- 
kijas varguolio. 

Iki kalifo geras galas kelio, supranta šlubis — negi visą laiką stiklave- 
žys laikys jį už rankos, juoba kad ir vienaakis arklys nerimsta, vis muis- 
tosi, tokį nulaikyti ir dviejų rankų maža... 

Kaip ten bebūtų, priėjo jie kaimą, mato: moteris įkaitino iki raudonu- 
mo selą!, duoną kepa. 


! Keptuvė. 

Prekijas pasirausė maišiukėly, kuris jam po pažastimi kabojo, ištraukė 
tris žuveles, užrišo ne kiekvieno akiai rodomą turtą ir sako šalia 
esančiam: 

— Kurba, imk žuvis ir pabėgėk iki moters, paprašyk, gal leis išsikep- 

„ Pasistiprinsime. .. 

Moteris leido išsikepti žuvį. Ir, vos ne varvindama seilę, stebėjo ne- 
pažįstamąjį.“ 

— Jau skrunda,— pratarė ji— Reikia versti. 

— Aha, — apvertė varguolis žuvį ant kito šono, seiles rijo. 

O moteriai jau ir galva svaigsta — taip ji norėtų bent uodegėlę pa- 
čiulpti. Beje, ji laukianti. 

Iškepė varguolis žuvį. Nunešė. Prekijas suvalgė. Visas tris galvas pali- 
kęs varguoliui pačiulpti. .. 

O moteris, negavusi paragauti žuvies, susijausmino ir susirgo. 

Vyras atėjo pasižiūrėti, kaip žmona kepa duoną, o moteris — perbalus, 
vos gyva... 

— Aš juos pasivysiu! Te bus prakeikti jų tėvų kapai! Jie iš mano ran- 
kų neištruks!— nusivijo įtūžęs nelaimingasis. 

Tie du neskubėdami ėjo keliu. Prekijas vedė vienakį arklį, šlubis — 
pats save, lazda pasiramsčiuodamas. 


Moteris nupasakojo, kaip žuvį kepusis atrodė, — jos vyras, nė žodžio 
netaręs, kirto iš peties, ir šlubis — paslikas. 

— Kodėl tu mano žmonai žuvies pašykštėjai?*! 

— Jeigu ji mano būtų buvusi!-— atsiliepė tebegulįs,— visą suvalgė ji- 
sai, — parodė į prekiją.— Aš tik buvdu nuėjęs kepti. 

— Eime,— pakėlė jį kaltinantis,— kalifas viską išspręs. 

Ir nusivedė. 

Prekijas jiems įkandin šaukė: 

— O aš?! O mano arklys?! O mano sudaužytos lempos! Aš žmonėms 
šviesą vežiau! Aš reikalausiu!.. 

Bet pėstieji buvo greitesni, negu važiuotas... 

Priėjo miesto vartus. Minaretą !. 


„Viskas, dabar tikrai viskas, — galvojo šlubis.— Kalifas manęs nepasi- 
gailės. .. Jau geriau nuo minareto stačia galva šoksiu, negu kalifo tarnų 
kankinimus kęsiu,— ir ištrūko iš jį vedusiojo per ilga nuilsusios rankos. 


! Šventykla. 

Šlubis pakniubom užlėkė laiptais į pačią viršūnę minareto ir šoko že- 
mėn, būdamas tikras, kad jau niekas neatims jam teisės bent savo noru 
numirti. 

Taip varguolis galvojo prieš šokdamas, o kai nušoko, kai negyvai pri- 
tvojo toje vietoje klūpojusį, jis ėmė viską iš naujo galvoje rikiuoti... 

— Kelkis, žmogžudy, už ką tu mano maldingąjį tėvą sutrėškei?— plėšė 
nuo varguolio drabužius, rovė plaukus nežinia iš kur pripuolęs jau- 
nuolis. 

Susirinko minia žmonių. 

„Dabar tai tikrai neduos ramiai numirti“, — galvojo šlubis, besisto- 
jantis ant savo paliegusių kojų. 

— Eime pas kalifą!— reikalavo jaunuolis.— Tegul jis tave nuteisia! 
 — Chairan, argi aš tyčia?! Aš — nelaimingas žmogus; norėjau be prie- 
vartos numirti, šokau nuo minareto... Kuo aš kaltas, kad ne į grindinį, 
o į žmogų atsitrenkiau... 

Tačiau niekas jo neklausė, vedė pas kalifą. Kone visas miestas varguo- 
lį lydėjo. Paskui juos atsekė ir kalifo brolis Belulas Zana. 

Kol minia už durų laukė, pakol kalifas teiksis vieną kitą įsileisti į rū- 
mus, Balulas broliui apsakė, kas ten, lauke, dedasi, ko jie nori. 

— Na, ir ką tu man patarsi daryti? 

— Nieko... Tavim dėtas aš leisčiau jiems išsipasakoti. 

— O po to?— klausia kalifas. 

— O po to viskas savaime išsispręs, — sako Balulas. 

— Norėčiau pasižiūrėti, kaip tau viskas savaime išsispręs, kai tokia 
minia įnirtusių laužiasi į duris. 

— Ką gi, leisk man į tavo vietą atsisėsti, o pats klausykis iš kitapus 
pertvaros. Pamatysi. .. 

Kalifas sutiko su tokiu brolio pasiūlymu ir tarnams įsakė įleisti minią 
nepatenkintųjų. 

— Kalife, te saugo aukščiasiasis tavo sveikatą, — kreipėsi prekijas.— 
Štai šitas šlubis su lazda išmušė akį mano arkliui. 

Balulas kreipėsi į kaltinamąjį: 

— Kuro, kodėl tu sužalojai arklį? 

— Kalife, te neišblėsta tavo akių šviesa, aš ėjau į miestą, norėjau su- 
sirasti darbo, girdžiu — šaukia žmogus: „Dėl dievo meilės, padėk man 
sulaikyti arklį." Mečiau lazdą, bet ne į akį, į kojas taikiau, maniau, su- 
klups keturkojis, o jis be akies liko... 

— Viskas?— klausia Balulas. 

— Ne, ne viskas, — puolė aiškinti prekijas— Arklys pasibaidė, aš jį 
vos suturėjau. | 

— Tai kaltinamajam kaltės nemažina,— pertarė jį Balulas. 

— Kaipgi!?— nustebo prekijas.— O mano stiklo prekės! Kas už jas at- 
lyginsė! 

— Gerai, — ramino jį Balulas,— ne viską iš karto. Pirma dėl arklio tar- 
kimės. .. Aš siūlau papiauti jį — vienaakį, nudirti odą, padalinti į dvi ly- 
gias dalis, sveikąją dalį tegul kaltinamasis parduoda, o pinigus grąžina. .. 

— Ne, ne,— sumostagavo rankomis prekijas — te dievas sergi tavo na- 
mus, kalife, mano arklys, kad ir vienaakis, daugiau vertas, negu jo 
oda... 

— Vadinasi, tu nepriimi mano pasiūlymo!?-— sukluso Balulas. 

— Kad jis man nenaudingas,— atsakė prekijas. 

— Mokėk baudą — vieną auksinį už laiko gaišinimą. 

Arklio šeimininkas, žodžio netaręs, paliko auksinį ir dingo minioje. 

— Kas dar nepatenkintas?— paklausė Balulas. 

— Aš,— atsiliepė jaunuolis.— Šisai žmogus užmušė mano dievobaimin- 
gą tėvą, kai jisai prie minareto meldėsi. 

— Kuro,— Balulas kreipėsi į varguolį — tai tiesa? 

— O aiškiaregy kalife, atsibodo man mano gyvenimas ir aš nuspren- 
džiau nusižudyti, šokau nuo minareto, deja, ne į grindinį atsitrenkiau, 
o į šito jaunikaičio tėvą. 

— Ką gi, — tarė Balulas,— jeigu jis tavo tėvą užmušė, tai dabar tu 
kopk į minaretą ir šok ant jo. 

— Aš sutinku. Prieš mirtį einu pasimelsti. 

— Ne, ne!-— subruzdo jaunuolis,— kalife, kur jis eina? Aš nesutinku 
šokti nuo minareto, juk, ko gero, į grindinį atsitrenksiu ir užsimušiu. 

— Žinokis, — tarė Balulas, —o -už laiko gaišinimą mokėk auksinį 
-arba... 

— Moku, moku,— iškrapštė vaikinas auksinį ir dingo minioje. 

Balulas Zana pasikvietė varguolį, ištiesė jam ranką: 

— Imk, visa tai tavo. 

— Trys auksiniai?! — vargeta netiki savo akimis. 

— Kurba, imk ir daugiau nesusidėk su nedorais žmonėmis. 

Auksinius gavusis padėkojo Balului ir išėjo iš kalifo rūmų. 

— Balule, sveikinu tave,— nudžiugo kalifas, išėjęs iš už pertvaros.— 
Netikėjau, jog šitaip viskas išsispręs. 

— Brolau, tikrasis teisingumas grindžiamas pačių žmonių sąžine— 
tarė Balulas Zana. 

Menkas paukštelis — aiški galvelė 

(a yveno kitados toksai žmogelis — paukštelius gaudė, iš to ir mito. 
Kiekvieną dieną raizgus statė. Rytais statydavo, vakarais laimikį surink- 
davo. Penki šeši sparnuočiai, kad ir ne arai, ne sakalai, museles bevai- 
kydami, įsipainiodavo. 

Kartais per visą mielą dienelę vieną čiulbuonėlį paukštgaudys tepa- 
gaudavo. Arba visiškai tuščiom rankom namo grįždavo. 

Menka paukščių gaudytojo laimė — jeigu neišsprūsta, nešasi ją žmo- 
gus namo: jau virs, keps, spirgins, burnon dės, o ji —toji sparnuotoji 
laimė, žmogaus balsu sako: 

— Paleisk mane, vis viena alkanas neprivalgysi. Paleisk, aš tris ge- 
rus patarimus duosiu. Jie tau gyvenime pravers. 

— Na, sakyk, — suklūsta paukštgaudys. 

— Tu pirma paleisk mane, — prašo saujoje telpąs paukštelis. 

Žmogus atgniaužia saują, paukštelis suplasta, ant medžio šakos nutu- 
pia ir patenkintas plunksneles taisosi. 

— Na, klausau,— ragina jį paleidęs. 

— Klausyk, klausyk ir nepamiršk: praradęs nesigailėk. Tai pirmasis 
patarimas. Išgirsi ką — pagalvok: teisybė ar melas, gero ar blogo tau 
linki... Štai aš toks menkas, o sugebėjau tave apgauti. Būtum susipra- 
tęs — už jokius patarimus nebūtum manęs paleidęs — perpiovęs širdį, 
brangakmenį būtum radęs, jį pardavęs, visam gyvenimui apsirūpinęs ir 
mitalu, ir turtais. 

— Vai! Vai!-—- nagais veidą ėmė draskyti, plaukus sau nuo galvos 
rauti. — Vargšas aš, vargšas!.. Kaip mane apgavo!.. 

Kiek aprimęs, atsiminė: 

— O koksai trečias patarimas? 

— Kuriems galams tau trečio patarimo reikia, jeigu pirmus du pamir- 
šai. Aš juk ką tik sakiau: praradęs nesigailėk, o tu plaukus sau nuo gal- 
vos rauni,.. Išgirdęs ką — pagalvok: teisybė ar melas, gero ar blogo 
tau linki, O tų nė nęsuabejojai, kad tokio mažo paukštelio širdy galėtų 
tilpti neapsakomos vertės brangakmenis. 

— Dėl dievo meilės, trečiąjį patarimą — meldė žmogus. 

— Tu juk pirmų dviejų neklausei. Kuriems galams trečio tau prirei- 
kė?— ir nuskrido menkas paukštelis — aiški galvelė. 


Kaip ateliai! penktadienį surado 


K.. nėra žinoma, jog ateliai — naivuoliai. 

Sukvietė sykį aga sau pavaldžius kiemus ir sako: 

— Man regis, ne visos savaitės dienos mums yra duotos. Kažkurios 
trūksta. Suskaičiuokim. 

Ir ėmė paeiliui skaičiuoti. 

— Jakšam 7— pirma savaitės diena. 

— Dušam — antra diena. 

— Sešam — trečia. 

— Čaršam — ketvirta. 

— Penšam — penkta, ketvirtadienis, — pabrėžė aga. 

— Šami — šeštadienis. 

— O kur penktadienis? 

— Kur penktadienis! 

Niekas negalėjo pasakyti, kur pasidėjo penktadienis. 

— Pametėm penktadienį, — paaiškino aga, — užtat tokia trumpa mūsų 
savaitė, nieko nespėjame padaryti, vis vienos dienos, vienos nakties 
trūksta. .. 

— Eime penktadienio ieškoti, — pasiūlė pats jauniausias. 

— Eime!— sukilo balsai, sujudo žmonės. 

Visas kaimas išėjo ieškoti penktadienio. 


! Kurdų gentis. 
2 Sekmadienis. 

Dieną ieškojo — nerado, naktį ieškojo — nerado. Iki pat miško tank- 
mės atklydo. Tamsu. Kad ir norėtum, kažin ar pats save rastum... Vie- 
nas per kitą ėmė šūkauti: į 

— Aš čia, aš čia! 

O pagaugai per užpenčius eina: „Kur aš?! Kas aš?!" 

Vienas iš tokių ieškotojų ir užėjo kažkieno migį. 

„Į vidų nejįsileidžia, urzgia... Ar tik nebus mūsų penktadienis?!" 

— Ei! Visi čionai, radau!— šaukė laimingasis. 

Į jo balsą atskubėjo suvargę, subuvę kaimiečiai: 

— Ar tikrai radai? 

— O kaipgi?! Girdit, urzgia — nepatenkintas, kad radau, neįsileidžia. .. 

— Te mola eina, — nutarė visi kaip vienas.— Penktadienis molą gerbia. 

Įėjo mola į olą ir beveik tuojau pat klykdamas išlėkė atgal — su- 
"draskytas, subiaurotas, neatpažįstamas. .. 

Kaimiečiai apstojo jį. 

— Kuro! Kas ten?— klausė viens kitą. 

Galvojo, svarstė, vieni sakė — mola, kiti — penktadienis, atseit, mola 
turėjo veidą, o šis — be, žiūrėk nežiūrėjęs į jį — nesuprasi, kas tavo aki- 
vaizdoje stovi. į 

Atsirado užginčiję: mola — joks penktadienis! Mola niekada neturėjo 
savo veido... | 

Ir kaimiečiai sutarė molos žmoną paklausti: 

— Pasakyk mums, moterie, vardan visagalio pasakyk, ar mola turėjo 
veidą? 

Moteris nužvelgė suėjusius ir tarė: 

— Iš teisybės pasakius, nežinau. Pusamžį drauge išgyvenau, o tai, ko 
jūs klausiate,— veido tikrai nemačiau. .. Aišku, pastebėdavau kažką tam- 
sų, judantį, kai priešais valgyti atsisėsdavo. .. 

— O ar galėtum jį atpažinti?— klausė ateliai. 

. — Kad aš sakiau. ..— susisarmatijo moteris. .. 

— Vadinasi, tai mūsų penktadienis!— apsidžiaugė ateliai ir nusivedė 

molą. 


Žmogaus šlovė 


a laikais, kai gyveno Kior Ogly !, piemenys laikė sau garbe kartas 
nuo karto siųsti jam dovanų avelę. 

Kartą pats Kior Ogly atėjo pas piemenį, pasisveikino: 

— Našos tau! 

— Prašom, prašom,— atsakė jam piemuo. 

— Aš esu Kior Ogly, ar negalėtum duoti man avelę, turiu svečių... 

Piemuo priėjo prie jo, griebė glėbin, pargriovė, rankas, kojas surišo 
ir sako: | 

— Tu ne Kior Ogly, tu apsimetėlis, argi tu gali su Kior Ogly 1y- 
gintis? 

Kior Ogly suprato, jog visa, ką jisai buvo sumanęs, neišdegė. 

— Brolau, aš pajuokavau, aš norėjau patikrinti, ar tu akylai saugai 
bandą. Atrišk man rankas, kojas, aš ne Kior Ogly, paleisk mane, eisiu 
namo. 

Piemuo atrišo jam rankas, kojas. 

— Eik sau sveikas, tik nesusimanyk vėl taip pajuokauti. 

Po kurio laiko Kior Ogly persirengęs vėl atėjo pas tą patį piemenį. 

— Sėkmės tau, brolau! Kior Ogly mane atsiuntė avelės paprašyti, sve- 
čių pas jį atvažiavo, vaišėms reikia... 

— Malonu, kad neužmiršo manęs Kior Ogly, imk kokią nori avį. ..— 
ir piemuo papasakojo, kaip neseniai buvo atėjęs kažkoks apsimetėlis.— 


I Istorinė asmenybė, gyveno XVII a., liaudies gynėjas, dainius 

Aš jį surišau. Ėmė dievagotis, Kior Ogly vardų prisiekė daugiau nebesi- 
rodyti. 

Piemuo išrinko riebiausią avį ir tarė: 

— Atiduok ją Kior Ogly, pasakyk jam: te į seikšia valgo. Reikės — 
visada prašom. 

Kior Ogly nusivedė avį, o. pats galvoja: „Žmogaus šlovė didesnė už 


ji pati. 


Iskanderis Zakorna ir skruzdėlė 


(aarsėjo tironas. Ir niekas nedrįso jo vardą garsiai ištarti. Žolės vyto, 
medžių šakos džiūvo, paukščiai be balso krisdavo iš aukštybių kaip ak- 
menėliai, jeigu tik jį beartėjantį pajusdavo. Kiekvienas žinojo: nėra kito 
tokio engėjo, jis net iš žvėrių, paukščių duoklę ima... 

— Ei skruzde!-— griausmas, o ne balsas iš padebesų sulaikė šapelį ne- 
šusią.— Ar man duoklę nešit Akis pakeltum, pasisveikintum! 

— Salam aleikum, žemai lenkiuosi, valdove... | 

— Che-che-che! — prajuko Iskanderis Zakorna. — Tam tu ir skruzdė, 
kad žemiau už visus man lenktumeis. 

— Lenkiuosi jums, valdove, bet visų pirma — darbui... 


— Kam visų pirma?— sugriaudė Iskanderis. — Niekinga žemės skruz- 
dė!.. Maža to, kad nemoki man duoklės, dar balsą keli... Sutrypsiu! 
Į dulkę paversiu! 

— Nesutrypsi, nepaversi į dulkę: mane kiekvienas žemės grumstas 
saugo. 

Tokio atsakymo Iskanderis Zakorna nesitikėjo. Subaltakiavo ir pametė 
skruzdėlyte iš akių. Spyrė į akmenį, koją atmušė. 

— Tu! Tai vis tu! 

— Aš, o kaipgi!ė Aš ir mano žemė tau nepasiduosim,— atsiliepė skruz- 
dėlytė. 


! Iskanderis Dviragis (Aleksandras Makedonietis). 

— Pažiūrėsim, pažiūrėsim! Įsakysiu Mamerašamui ! tris mėnesius lyti 
be paliovos, tuomet kitaip prašneksi, kai viską vanduo apsems. 

— Tavo valia, bet man ir grūdelio ne vieneriems metams užtektų. .. 

— Keleriems metams? — sukluso Iskanderis Zakorna. Pasilenkė prie 
skruzdėlės. 

— Na, kad ir septyneriems. 

— Septyneriems, sakai, — pagavo skruzdėlę, įmetė ją su grūdeliu į bu- 
telį. — Labai norėjai, gyvenk!— pasakė Iskanderis Zakorna nemaloniai 
juokdamasis. 

Praėjo septyneri metai. Padišachas atsiminė skruzdėlę, susirado tą bu- 
telį, o skruzdėlė gyva, juda kruta, ir pusė grūdo šalia jos. 

Nustebo Iskanderis ir išgiežė pro dantis: 

— Skruzde! Per tiek laiko net vieno grūdo neįstengei sudoroti? .. 

— O man nėra kur skubėti, padišache... Juo labiau kad butely — tai 
ne žemėje, viskas čia pat šalia... Ir nereikia baimintis, kad kas gali ant 
tavęs užlipti. 

— Ak šitaip! Tai aš tave paleisiu. 

Ir Iskanderis paleido skruzdėlę. 


| Perkūnas. 


Lokys ir lapė 


L apė neturėjo ką veikti. Išėjo po mišką pasidairyti. 

Lokys gal ir turėjo ką veikti, tik jau ne lapės snapės nosiai spręsti 
apie lokio reikalus,— išėjo šleivakojis kur tinkamas... Pėdina. Paeina, 
paeina — sustoja, galvoja: „(O kur aš dabar taip įsismaginau?" 

Niekas lokiui į jo paties klausimą negalėjo atsakyti, todėl keverzu 
keverzu šleivoja tarp medžių, krūmų. 

Sutiko lapę. 

— Malonu, kūma, tave regėti, — prisipažino lokys, nes jam tikrai bu- 
vo malonu matyti riebią laputę... Net seilė ėmė varvėti, pagalvojus: 
„Geras kąsnelis!..“ 

Lapė tuoj viską suprato: „Įkliuvau, dabar manęs tas drimba nepaleis 
sveikos..." 

— Tu, loky, tankmės neįžengiamos valdove,— prakalbo lapė.— Tu die- 
nų dienas saulės nematai, mažai ką tesutinki, nežinai, jog tarytum puo- 
das tavo galva didelė ir tuščia; bet manęs paklausyk: menkas aš tau 
kąsnelis, be to, visagalis tau neatleis tokios nuodėmės, geriau jau sek 
paskui mane, ir sužinosi, kas yra chadžas !... 

— O ar toli reikės eiti? 

— Loky, tu juk neįžengiamų tankmių valdovas!.. 

Susigėdo lokys: 

— Aš nieko prieš... Vesk, jei žinai kelią... 


! Kelionė į šventas vietas. 

Veda lapė lokį. Kiek paėjėjus, klausia: 

— Loky, ar turi priešų? 

— Kas jų neturi? 

— O kas tavo priešai? 

— Medžiotojai, piemenys, šunys — ne sykį visi jie vijosi... Ir paukš- 
čiai mano priešai, ir bitės... Oho, kiek jų, tik spėk gintis. 

Lapė pasiūlė lokiui: 

— Nusipink pintinę, chadžas —ilga kelionė, šunį ar piemenį tikrai 
sutiksim, bent bus kur pasislėpti... 

— Tikrai, pirma aš kažkodėl apie tai nepagalvojau, — apsidžiaugė 
lokys. 

— Matai, naudokis proga, kol šalia esu... 

Lokys ėmėsi darbo. Lapė jam vadovauja: čia karną plėšk, čia vytelę 
dėk, čia lenk, šituo apjuosk. .. 

Visomis keturiomis plušėjo lokys. Nupynė lyg kažkokią pintinę, tik ne- 
regėto didumo. Užsimetė ją ant kupros ir eina, šleivoja paskui lapę. 

Priėjo skardį. Lapė sustojo. 

— Ko mes čia sustojome?— klausia lokys. 

— Pasėdėkime, kojas pailsinkime, kad lengvesnės būtų... 

— O chadžas?.. Ė 

— Chadžas yra chadžas, eini ir kalbėk poterius už tėvą, motiną, už ar- 
timuosius, paskui ir save prisimink... O tu, loky, išimk ir paduok cha- 
džą... Ne, mielasis, nieko panašaus nebūna... Tu pirma apie artimąjį, 
paskui jau apie save galvok... Kad ir dabar, turi apsiglėbęs pintinę ir 
dairaisi, kad kokio priešo nepamatytum, o kur aš slėpsiuos, tau nerūpi... 
Imtum va ir nupintum... ne man, sau pintinę. 

— Kad aš jau: turiu. 

— Dar vieną. Aš ją iš tavęs pasiskolinčiau. .. 

Lokiui patiko lapės pasiūlymas — dar vieną pintinę sau nusipinti, o la- 
pei tik paskolinti... 

Prisinešė šleivakojis, didžiagalvis vytelių, karnų, atsisėdo ir pina aplink 
save — sau, o ne lapei... | 

Lapė stebi, kaip jis dirba, ir moko: čia vytelę dėk, čia kama juosk, 
čia lenk, čia per sulenkimą paseiliok,— magina šleivakojį, nė atsitiesti 
neleidžia, tik pink ir pink, ir vis aplink save, aplink save... Iki pakaklės 
ir dar aukščiau, kad nė bitė neįgiltų... 

Ir lokys pynė. Visą save apipynė. 

— Na, pakrutėk, ar neankšta?— klausia ilguodegė. 

Lokys pakrutėjo — pintinė pargriuvo, ridi ridi prie pat skardžio krašto 
nuriedėjo. Lapė tik to ir laukė: pastūmėjo pintinę, ir ji nugarmėjo 
į daubą. 

Vargšas lokys lyg pelų maišas ilgai apačioje skardžio gulėjo, ir niekas 
nepriėjo, nepaklausė: ar čia tu? Ar dar gyvas?.. Ir kažin ar būtų likęs 
gyvas, jei stačia galva, ne paskuigaliu, būtų į šlaitą atsitrenkęs. .. 

Pintinė — į šapus, pats lyg po žiemos miego — och, uch, ach — šiaip 
taip ant savo šleivių atsistojo ir keverzu pakeverzu eina, kur akys veda. 

Lapė gi linksma — lokio atsikratė, dairosi, savo ilgos, smailios nosies 
tiesumu takelį sau mina. 

Priėjo malūną. Malūnininkas tądien nemalė. Užtat, niekieno netrukdo- 
ma, ilgauodegė visus malūno užkaborius išlandė. Pavargo. Atsisėdo ant 
suskilusios girnapusės, žiūri į tą pusę, iš kurios atėjo, ir, kaip jūs manote, 
"ką regi?.. Ogi lokį. 

„Vargšas vos kojas bepavelka. 

— Ei loky,—sakytum geriausią draugą lapė pasitinka šleivakojį— 
kur sliūkini? Matau — visai be ūpo... 

Lokys pakėlė akis: 

— Ak, štai kur tu! 

— Aš... Aš seniai čia, aš — malūnininkė. 

— Kokia malūnininkė?— nesuprato lokys, tarpais pasturgalį besika- 
sąs.— Tu gi lapė! 

— Teisybė, lapė malūnininkė. O gal turi ką susimalti? 

— Ką čia beturėsi... Džiaugiuos, kad kauleliai sveiki liko... 

— (O) kas tau atsitiko?— lyg niekur nieko klausia rudoji. 


Ir lokys papasakojo. 

— A! Tai lapės krepšių pynėjos darbas! 

— Taigi, taigi — patikliai ėmė pasakoti nelaimingasis.— Ji mane mo- 
kė krepšius pinti... Ir apgavo... O tu, kūma, ką čia veiki? 

— Sakau gi: malu. Jei nori, tau balčiausių miltų primalsiu, paplotėlių 
prikepsiu, pasistiprinsi gerai. | 

— Noriu,— sukruto drimba, net apsidžiaugė: jis pasistiprins, vėl bus 
neįžengiamų tankmių valdovas! 

— Prašom, tave pirmą įsileidžiu,— tarė lapė.— Stumk duris. 

Lokys stumtelėjo, ir nespėjo nė suvokti, jog užrakintas išlaužė. .. 

Ir ką jis pamatė! Lapė tik dairosi, tik rodo: čia tas, čia tas... Čia ši- 
taip sukasi, čia šitaip mala... Nevėkšlai lokiui ji visai apsuko galvą, 

įdavė maišą grūdų, liepė užnešti laiptais, ant girnų užsilipti ir laukti, iki 
ji pasakys, kad jau viskas: maišas grūdų virto maišu miltų... 

— O kur jį dėti?— klausia lokys. 

— Paskui gali pastatyti. Lauk, aš pasakysiu,— vos pastebimai tyčiojasi 
lapė. 

— Paskuigalį pakasyti? — klausia lokys, nebejausdamas, jog nusi- 
šneka... 

— Pasakysiu. Tu tik stipriai maišą turėk,— moko lapė, laiptais besileis- 
dama.— Aš tuojau, — ir nuėjo užsklandos pakelti. 

Kai tiktai pakėlė užsklandą, ūžtelėjo vanduo ant plačių mentėtų ratų, 
ėmė sukti juos, o tie ratai — girnas, o tos girnos — malti, ir taip smar- 
kiai, kad lokys be nuomonės vietoje susmego. 

Malūno šeimininkas, išgirdęs girnų bildesį, nustebo: „Nejau pačios su- 
simanėl.." 

— Uže, uže,— paleido malūnininkas savo piktuosius šunis, visus ant 
kojų sukėlė. 

Lokys vos išnešė kailį. Eina ir galvoja: „Vis toji lapė! Už ką ji mane 
engia? Aš gi nieko blogo jai nepadariau..." 

Tegul sau lokys šleivoja ir galvoja, o mes pasekime, ką lapė veikia? 
Ogi sėdi pievoje ant akmens šalia bandos, sakytum piemuo,— koją ant 
kojos užmetusi, priekines ant krūtinės sukryžiavusi, dairosi. 

Kur buvęs, kur nebuvęs — ir lokys čia. 

Lapė jį pastebi pirmoji: 

— Ė! Seniai nematytas... 

— Lapė! Tu čia?— išsigando lokys.— Vai, vai! Nebėr man gyvenimo: 
kur einu, vis tave sutinku... Už ką tu mane persekioji, lape? Aš gi tau 
nieko blogo... 

— Ir aš, — suskato aiškinti greitakalbė.— Argi aš kitaip? Tu man gera, 
o aš tau... 

— Jeigu šitaip būtų, vai, vai!-— sudejavo nelaimingasis, visai sunioko- 
tas lokys. 

— Nesuprantu, mielasis, apie ką tu šneki? 

Ir lokys viską papasakojo. 


— Betgi tu matai: aš bandą ganau,— teisinosi lapė:— Ant akmens sė- 
džiu, laukiu, kada saulė nusileis: atsibodo, visą mielą dienelę ganau... 


— Tai, sakai, ne tu mane į malūną įviliojai? 

— Ne, ne aš... Aš visai kitokia, aš ne tokia, kaip kokios kitos, dar 
vis pasitaikančios... Pats juk matai... Netiki? Galiu prisiekti ėriuko 
uodega... 

— Nereikia man tavo priesaikos, nieko man iš tavo giminės nereikia, — 
dejavo lokys. 

— Be reikalo, mielasis, tu šitaip apie mane... Aš tau iš visos širdies, 
o tu... Gal pasistiprinti nori? 

— Būtų ne pro šalį... 

— Tai eik į mano šeimininko namus ir valgyk, ko tik nori: medų, 
mėsą. . , 

— Tikrai? 

— Kodėl gi ne? Eime, aš tau parodysiu... Va, už šitos karvės uode- 
gos laikykis ir eik, kartas nuo karto vytele pašmagok. Ji tave iki pat 
namų atves. Jeigu kas nors klaus: iš kur pats esi? Sakyk: lapė, piemenų 
vyresnioji, Mane atsiuntė. 

— Ir bus gerai?— vis dar netiki lokys. 

. — Pamatysi, mano žodį atsiminsi: taip bus, kaip dar niekad nėra bu- 
vę,— drąsina lapė lokį. 

Lokys nusekė paskui karvę, įsitvėręs jai į uodegą... 

Žmonės pamatė, nustebo: 

— - Kuro! Kuro! Lokys karvę atginė... 

O šleivakojis vytele šmaukšt pašmaukšt — pro vartus į kiemą, kieme 
paleido karvę, dairosi: kur čia medus, kur čia mėsa? .. Bet neilgai jis dai- 
rėsi, orą uodė, — subėgo žmonės, lazdas, akmenis pasistvėrę, ir kad davė, 
tai davė — lokiui kailį iškaršė, plaučius atitrenkė, akį išmušė... 

Nei gyvas, nei miręs, be vienos akies, vos letenas išnešė, 

„Na, lape snape, atsiimsi tu savo!" — niršo lokys, sliūkindamas miško 
link. 

Nespėjo lokys miško prieiti, pasitinka jį lapė: 

— Loky, ei loky! Ko toksai nusmurgęs? 

— Ar čia tu, lape?— išsigandęs pašoko į šalį ir dairosi, nemato, mat, 
viena akis išvarvėjusi, kita ašarota, irgi kaip stiklinė. :. 

— Aš — gydytoja, — prisistatė ilgauodegė. 

— Kokia gydytoja?— markstėsi nelaimingasis. 

— Nuo visų ligų, — dėsto lapė.— Galiu ir tave išgydyti, jei tik nori... 

—- Lape, aš tavo auka! Gydyk mane vienaakį, šlubą,— ėmė prašyti šlei- 
vakojis.— Aš tiek prisikentėjau... 

— O ar iškęsi?— klausia lapė. 

— Tik gydyk, iškęsiu, visvien blogiau nebus. 

— Kaip sau nori, loky, bet, žinok, mano vaistai skaudūs! 

— Tegul jau, kad tik akį atgaučiau, nešlubuočiau. .. 

— Na gerai, eime,— nusivedė lokį prie kalvos, įvedė į plyšį — Būk 
čia, — akmenimis apdėjo, kad atvestasis nė nepakrutėtų. — Dabar gydy- 
siu, — perspėjo lokį.— Pirma išvarvėjusią akį, paskui — šleivas kojas. 

— Taigi, tik greičiau. 

— Žiūrėk į mane. 

— Žiūriu. 

— Ne taip žiūri. 

— O kaip reikia?— nesupranta lokys. 

— Jei nori mane abiem akim regėti, tai, kol aš iki dešimties suskaity- 
siu, tu išplėtęs jas žiūrėk. 

— Gerai, — sutinka lokys. 

O tuo metu lapė paėmė saują žemių ir šiūst į akis. 

— Vai! Vai! Lape, ką tu darai? 

— Ko prašei, tą ir dariau. Kentėk. 

— Aš visai apakau. 

— Niekis, kol iki chadžo nueisi, atgailaudamas už savo nuodėmes, tai. 
ir pIraregėsi. 

— Lape, aš visai nieko nematau! Lape, kur tu? Padėk man. 

— Kuo galėjau, tuo padėjau. Dabar kentėk,— veda lapė lokį prie skar- 
džio. Atvedė ir sako:— Loky, medžiotojai su šunimis mus veiasi. 

— Kad negirdžiu lojančių. 

— Tu, loky, negirdi, o aš girdžiu ir matau. Bėk tekinas. 

Vos keletą žingsnių žengė lokys ir nugarmėjo nuo skardžio. 

Lapė įsiklausė — tylu, jokio garso. 

Nulipo nuo -kalno prie lokio, apuostė jį — dar šiltas, suleido dantis 
lokiui į paskuigalį.' 

Lokys suvaitojo: 

— Kas čia dabar mane? 

— Aš ——lapė,— prisipažino apsukrioji, — tavo paskuigalį ėdu. | 

— Lape, argi nieko skanesnio neradai? Lipk man ant krūtinės — širdį, 
kepenis, inkstus ėsk. 

— Ei loky, negudrauk. Didelę turi galvą, tačiau ji tuščia lyg puodas. 
Juk ne sykį galėjai mane sudoroti, o aš iš karto tave į pintinę paso- 
dinau. 

— Ar tai tu ten buvai? 


— Taigi, aš. 

— Vai! Vai! Vargas man, — sudejavo lokys. 

— Tuomet, kai prie malūno mane sutikai, irgi galėjai ko ramiausiai 
sudraskyti, o aš tave ant girnų užtupdžiau. 

— Ar tai tu, lape, ten buvai? 

— O kas gi kitas? 

— Vai! Vai! Jei būčiau žinojęs. 

— Ir avis man beganant galėjai kailį man nudirti, o aš apmulkinau ta- 
ve, tokį drimbą... 

— Ar tai tu ten buvai, lape? 

— O kas gi daugiau? 

— Vai! Vai! Kam tu mane šitaip visai per nieką laikai? 

— Ne aš tave, tu pats save suniekinai; turėjai akis, žiūrėjai, bet ne- 
sugebėjai matyti, tai ko mane dabar kaltini? 

Palaukė lapė, kol lokys nusigaluos, tada skaniai papietavo. 


„„Ne, lapė“ 


V. ir žmona ėjo į laukus dirbti. Staiga iš už krūmo išbėgo kiš- 
kis, nušvytravo savo kinkomis ir — lyg nebuvę jo. 

— Lapė!-— nustebusi šūktelėjo žmona. 

—- Ne, kiškis, — pasakė vyras. 

— Lapė,— ginčijosi žmona. 

— Aš sakau — kiškis, — nenusileidžia vyras. 

Besiginčydami susipyko. Nebėjo į laukus, — koks gali būti bendras 
darbas, kai žmonės kits kito neišsitenka? 

Atėjo vakaras. Negi be vakarienės gulsi? 

— Ei žmona, aš alkanas, — sako vyras. 

— Tai kas ten per lauką nubėgo? .. Lapė ar kiškis? 

Vyras žiūri į žmoną ir tyli. 

— Sakysi: lapė — pavakarieniausi, o jei — ne, alkanas eisi miegoti... 

— Vala! kiškis, kiškis!— nejuokais supyko vyras, ir pats gavo pasi- 
taisyti sau vakarienę. 

Vėl išaušo diena, vėl reikia eiti į laukus. Visi kaimynai seniai išėję. 

— Žmon, eime. 

„— Jei pasakysi — lapė, eisiu... 

— Vala! kiškis, aš gi sakiau tau... 

— Aš irgi sakiau... 

Išėjo vyras dirbti. Žmona namie pasiliko. Grįžo jis vakare, mato — guli 
jo pati, nei tanduras kūrentas, nei nanas ! keptas. 

— Klausyk, pačiut, liaukis kvailiojusi! Imkis darbo! 

— Sakyk: lapė... 

— Kiškis, kiškis, aš gi sakiau!-— Vyras vos valdėsi.— Geruoju prašau, 
kelkis, eik pas kaimynus ir sakyk, kad miršti, jeigu jau taip. 

Žmona — nė krust. 

Vyras atsivedė kaimynus, o žmona išties lyg merdėtų. 

Vyras pasilenkė prie jos, kušta: 

— Kelkis, antraip gyvą palaidosim... 

— Sakyk: lapė. 

— Vala, kiškis. | 

Ką gi, apmazgojo ją žmonės, karstan paguldė. 

— Klausyk,— vėlei kušta vyras žmonai į ausį. — Tu jau karste!.. 

— Sakyk: lapė... 

— Vala, kiškis, kiškis! 

Nunešė karstą prie duobės. 

— Luktelkit,— perspėjo vyras duobkasius, ketinusius užkalti karstą.— 
Leiskit atsisveikinti, paskutinį kartą jai žodį tarti, juk dvidešimt metų 
kartu išgyvenom,— atsiklaupė ir ėmė pakuštomis maldauti.— Kelkis, liau- 
kis kvailiojusi, daugiau nebekartosiu, girdi? Kol dar nevėlu, vaikų pa- 
gailėtum... 

— Sakyk: lapė, — reikalavo pati. 

Vyras pakilo, numojo ranka ir nuėjo sau. 


w- 


Svečias 


Nui užklupo žmogų kelyje. Žiburėlį užmatęs, patraukė jo link. Bel- 
džiasi, naktigultan prašosi. Prasiveria durys. 

— Salam aleikum,— sveikinasi panaktinis. 

— Aleikum salam, azraile !,— atsiliepė šeimininkas ir trobon įsileido, 
atnešė vandens rankoms plautis, veidui praustis, Prie stalo pakvietė. Įsi- 
šnekėjo bevalgydami. 

— Na, ėriuk mano, patalas paklotas, prašom. .. 

Svečias padėkojo už vakarienę, eina miegoti ir galvoja: „Sutiko — 
azrailu pavadino, dabar — ėriuku. .. Būna gi prasimanėlių!.." 

Kitądien svečias su saule atsikėlė, nusiprausė, papusryčiavo, nusilen- 
kė židiniui — padėkojo šeimininkui už svetingumą ir atsisveikino. 

— Laimingo kelio tau, zurnininke ?!— išlydėjo svečią šeimininkas. 

Eina žmogus keliu, o galvoje — svetingojo žodžiai, — galvoja ir nieko 
negali sugalvoti: ką jie reiškiaė.. Nusprendė pirmo pasitaikiusio pa- 
klausti. Sutiko senuką, klausia: 

— Avde chude, ar negalėtum pasakyti, ką visa tai reiškia?— ir jis pa- 
pasakojo, kaip jį žmogus priėmė, kaip išlydėjo. .. 

— Ė! Ne šiaip sau tave, nakčiai įsileidęs, azrailu pavadino, ne šiaip 
sau... Pirmą kartą, matyt, buvai jo namuose, nežinojo žmogus, kas tu 
per. vienas... Na, o pasisvečiavai — savu, lyg ėriuku tapai. Iš namų gi 
tave zurnininku išlydėjo, nes garsas apie jį sklis iš tavo lūpų. 


1! Mirties angelas. 
2 Zurna grojantis. 

Balulas Zana ir Harunas al Rašidas |. 


] 


E iais Harunas al Rašidas garsėjo neapsakomu žiaurumu. Jo 
brolis Balulas Zana dėl to labai sielojosi: 

— Degsiu aš pragaro ugny už brolio nuodėmes. 

Kur tik Balulas eina, vis apie tą pat galvoja, visur brolio beširdišku- 
mas akis bado... | 

„Nors menka dalimi prieš aukščiausiąjį atsiteisiu“— mano sau Balulas 
ir skriaudžiamus užtaria, varguoliams visaip padeda. Bet jam visvien liūd- 
na: jo brolis toks Žiaurus, argi kuo mažu su aukščiausiuoju atsiteisi?!. 

Apie visa tai sužinojo Harunas al Rašidas. Susimąstė. Bet ką, jis — 
beširdis — gero sumanys. .. 

— Jei pamatysit Balulą besišypsantį, praneškit man,— auksinį duosiu, 
ir jį patį atveskite. . 

Alksnis nemenkas pinigas, ant kelio nesimėto, visiems jo reikia, 
tik ar paskui Balulą pasekiosi dienų dienas — darbai kiekvieno laukia, 
nebent padišacho sekliai, tik tam ir pastatyti, galėtų. .. Bet ir jie, avigal- 
viai, padišacho pridurkai, šešėlį per žmogų laiko, o žmoguje žmogaus ne- 
pastebi. .. 

Tai šit kaip buvo. 

Atėjo kartą Balulas į turgų, prie mėsininko sustojo, stebi, ė22 tas 
žaismingai avelę doroja: šnirkšt peiliu po kaklu — ir nėra galvos.. 

Šyptelėjo Balulas ir pasišalino. 

Mėsininkas — akylas, žmogus tvirtų rankų, saika kojų — tuoj sumetė: 
„Kodėl auksinis turėtų atitekti kam nors kitam, o ne jam?'— ir nubėgo 
pas padišachą. 

— Mačiau, o padišache, Balulą, jis šyptelėjo, kai aš avelę dorojau. 

— Veikiai suraskit jį ir atveskit!— įsakė padišachas savo klusniesiems 
tarnams. 

Beregint Balulas stovėjo priešais padišachą. 

— Pasakok,— paliepė padišachas broliui. 

— Apie ką?— nesuprato Balulas. 

— Apie avelę. 

— Apie avelę? ..— galvoja Balulas... Atsiminė:— A! — ir nusišypsojo. 

— Taigi, taigi!-— sukruto padišachas savo krėsle— pasakok, kas tave 
privertė nusišypsoti? 

— Niekas, — jau rimtu veidu atsakė Balulas,— tiesiog buvo toksai aki- 
mojis, kai pagalvojau: o vis dėlto kiekvienas už savo kailį galva at- 
sako... 

— Kokia galva? 

— Tokia, kokią ant pečių nešioja... 

— Kam tu taikai?— sunerimo padišachas.— Ar ne man?! 

— Ne, anaiptol ne,— atsiliepė Balulas.— Kas gi pasakys, jog padiša- 
chas Harunas al Rašidas avelės galvą nešioja! 

„Tikrai, kas?— galvoja padišachas.— Rodos, niekas...“ 

— O ko šypsojais?— atsiminė padišachas, ko visų pirma klausė. 

— O todėl, kad kiekvienas už savo. kailį, už savo nuodėmes galva 
atsako... 

— Ą!— išsižiojo padišachas,— savo galva,— pakartojo Balulo mintį. 

— Savo, taigi, kad savo,— tarė Balulas ir paliko brolį: te pagalvoja, 
kokią galvą jis nešioja... 


Šaro 


Gyveno vaikinas vardu Šaro. Kaip ir daugelis varguolių, vos pa- 
"tekėjus saulei, nugarą lenkė nuo sunkių žemės darbų. 

— Užteks man to vargo, — kartą jis pasakė, — eisiu laimės ieškoti. 

Išėjo vaikinas iš gimtojo kaimo. Atėjo į miestą. Mieste į turgų užsuko, 
turguje sutiko žmogų, kuriam tokio, kaip jis, Šaro, reikėjo. 

— Būsi mano tarnas? 

— Mielu noru, maloningas aga. 

Po kurio laiko — kas čia praėjusias dienas besuskaičiuos!— susimanė 
aga išvykti ir sako: | 

— Šaro, padėk man susiruošti į kelionę. 

Padėjo. Kaipgi nepadės, — tokia jo pareiga. 

Šaro liko vienas. Tiesa, kad tasai neužmirštų, aga keliskart pakartojo: 

— Šaro, saugok duris! | 

Saugo Šaro duris, o pačiam įdomu: kas per vestuvės, ar graži jauno- 
jit.. O jaunasis? | | 

Vienas malonumas būti vestuvėse... Vargšas Šaro lyg prie durų pri- 
rištas. .. 

— Et!-— toptelėjo puiki mintis, Šaro nuėmė duris nuo vyrių ir — įkan- 
din savo šeimininko — į vestuves. 

Pamatė jį aga, šokantį priešaky govando ! ir klausia: 

— Šaro, tu čia?! O kas namo duris sergsti?! 


I Toks šokis. 

— Aga, negi tu manai, kad aš būčiau palikęs duris be priežiūros, štai 
jos, — ir Šaro parodė už nugaros pastatytas duris. 

— Šaro, mano namus, matyt, jau apvogė, lėk tekinas namo. 

Sugrįžo Šaro, užkabino duris ant vyrių, užmigo. 

Kitą dieną grįžo aga ir ilgai jį barė. 

Bebardamas neklusnųjį tarną, ganėtinai pavargo, išalko ir sako: 

— Šaro, eik į turgų, parnešk mėsos. 

Nuėjo Šaro į turgų, nupirko mėsos. 

— Šaro, lao, iškepk man kebabą !. 

Šaro supiaustė mėsą, kiekvieną gabalėlį užvėrė ant šampuroŽ ir įdėjo 
į tandurą, o pats greta atsigulė: žemė šilta, neprailgsta laikas, kai jauti 
skrundančios mėsos kvapą... 

„Gal jau iškepė“ e aj Šaro, ištraukė šampurą iš tanduro, nu- 
nėrė gabalėlį, paragavo, — ne. Tegul dar kepa. Atkąstąjį gabalėlį buvo 
pasidėjęs šalia savęs, ir kol jisai kurstė ugnį tandure, nežinia iš kur atsi- 
rado katė ir nusinešė mėsos kąsnelį. Šaro dar spėjo pastverti chardžgatą * 
ir mesti į katę. Tačiau katės nė nekliudė, o pataikė į ąsotį, kuriame buvo 
dimsa.* Ąsotis sudužo, dimsa išsiliejo. Šaro susiėmė už galvos: 

— Chude! Kaip aš pirma nepagalvojau — mano aga chalvos nori.. 

— Šaro, ką ten veiki?— sukluso aga. 

— Aga, aš nežinau, kur akis dėti iš gėdos: kepiau kebabą, maniau, pa- 
ragausiu, kad, ko gero, mėsa nesudegtų, nuėmiau gabalėlį nuo šampuro, 
o čia — katė: capt tą kąsnelį, aš pastvėriau chardžgatą, mečiau į kate, 
pataikiau į ąsotį su dimsa, ąsotis sudužo, matau, teka dimsa, tai aš ir 
pagalvojau: širdis man sako — aga chalvos nori... 

— Šaro!-- baisiausiai užpyko aga,— kad tavo veidas it anglis pajuo- 
dytų!.. | 

— Taip, aga, tegul Šaro veidas pajuosta. 

— Šaro, tu netinkamas mano namams... Paimtum va kupranugarį ar 
asilą ir eitum su kaimyno tarnais žabų į mišką. 

Pririšo Šaro kupranugarį prie asilės ir paleido, pats jiems iš paskos 
seka. 

Aplinkui pilna sausų šakų, tinkamų tandurui kūrenti. Šaro kupranu- 
garį prie medžio pririšo, asilą prie kupranugario, renka žabus. 


! Smulkiai supiaustyta, ant akmenų kepta mėsa. 
2 Virbas. 

3 Žarsteklis. 

* Tuto medžio sultys. 

— Šaro!-— staiga šaukia jį draugai, — tavo asilas nudvėsė. 

— Ne, jis nenudvėsė,— atsiliepė Šaro,— jis meldžiasi: „„Chude, chude, 
duok jėgų Šaro rankoms, kad jis kaip galima daugiau žabų pririnktų. . 

Grįžo Šaro namo vedinas kupranugariu. Nukrovė žabus, jau ves kup- 
ranugarį tvartan, ogi žiū — asilo nėra! 

— Šaro, lao, kur asilas?— klausia aga. 

— Aga, asilas meldėsi: ,„Chude, chude —e-e! Duok dieve Šaro ran- 
koms jėgų...“ Dievas ir pasiėmė asilo sielą, matyt, jam labai patiko 
asilo malda. . 

— Šaro! Kad veidas tavo suanglėtų! 

— Tebūnie taip, aga, Šaro namų ūkiui netinkamas, bet šiam tam tikrai 
tinkamas. | 

„Gerai — galvoja aga,— pažiūrėsim, kam gi tu tinkamas...“ 

Susiruošė aga tolimon kelionėn ir sako: 

— Šaro, niekam neatverk durų, kol aš nepasibelsiu ir nepasakysiu: 
„Aš — Rostambekas'". 

Šaro išlydėjo šeimininką, atsigulė šalia durų, kad jau niekas pašalinis 
neįeitų. Užmigo. Po kurio laiko pro miegus girdi bilsmą. 

— Kas ten?— pašokęs klausia Šaro. 

— Rostambekas. 

Šaro atidaro duris, įleidžia Rostambeką ir vėl — miegot, nebaigtų sap- 
nų sapnuot... 

Beldžiasi. 

— Kas ten?— pro miegus klausia vaikinas. 

— Rostambekas,— atsiliepia užu durų esantis. 

— Rodos, įleidau, ir vėl, — burblena sau panosėje Šaro, atidaro duris, 
įleidžia vidun besiprašantį ir — patalan. .. 

Tik sumerkė akis, — beldžiasi. 

— Kas ten? 

— Rostambekas, atidaryk, Šaro. | 

— Aš juk jau kelintą kartą tave įleidžiu!.. Nemiegi ir kitiems užmigti 
neleidi, — nenoriai vaikinas lipa iš patalo, atsklendžia duris, — prašom. .. 
vis Rostambekas ir Rostambekas, kiek čia tų Rostambekų dar bus? 


— Šaro,— sunerimo aga.— Ką čia kalbi? 

— Ogi vis tą patį: jau kelis Rostambekus įleidau, pats bene ketvirtas 
būsi... 

— Ką sakai?! — vos tvardėsi aga.— Kokie Rostambekai?! 


"a 

— Kad nespėjau įžiūrėti... Kažkur kambariuose, — visiškai abejingai 
atsiliepia Šaro. 

— Gerai, imk kirvį, stok čia prie durų, o aš eisiu varyti jų lauk. Kai 
tik pamatysi kokį Rostambeką — tvok kirviu. 

Atsistojo Šaro prie durų, kirvis rankoje. Laukia. Aga nuėjo varyti 
įsibrovėlių. 

— Šaro,— staiga šaukia aga,— kirsk! 

Šaro pagalvojo: „O kuriems galams man žudyti?! Nuodėmė gi!..“— 
Ir kaip ranką su kirviu iškėlė, taip ją ir laikė, iki atėjo aga. 

— Ar nudėjai?— klausia aga. 

— Ne. Užsimojau, o kirvis į staktą įsikirto, negaliu išplėšti. 

— Kad skersapūtis tave iš čia išplėštų! .. Eik, varyk juos, o aš su kir- 
viu pastovėsiu. 

Šaro ieško įsibrovėlių, neranda... Visus kambarius išieškojo. Neran- 
da. Tvarte dairos, mato: kažkas šieno krūvoje sujudėjo, Šaro paėmė ša- 
kes, atsikosėjo. .. 

— Šaro, kas ten?— sukluso aga. 

— Kažkas sujudėjo... 

— Šaro, gyvo nepaleisk,— pamokė aga. 

Ir Šaro dūrė šakėmis, o, pasirodo, ten būta asilo... Subliuvo gyvu- 
lėlis ir — nebėr jo. 

— Šaro, lao, ką ten padarei? 

— Pasmeigiau... Maniau, bus Rustambekas, pasirodo — asilas... 

— Šaro! kad tavo veidas juodžių juodžiausiu pavirstų. 

— Tegul jis juodžių juodžiausiu virstą, aga, tegul man būna baisiausia 
gėda — aš visiškai taip pat galvoju, aga, Šaro nėra tinkamas namų ūkiui, 
Šaro tegul tuojau pat išeina... Aš jį išvesiu. .. 

Ir Šaro išvedė save patį. O aga iki šiol nuogąstauja: „Kad tik Šaro 
nesugrįžtų!..." 


Guvus valstietis 


Pus turtuolis valstietį: 

— Pats metas rugius kirsti, ateik padirbėti. 

— O ar ilgam? 

— Iki šviesos padirbėsi ir užteks. 

— Kuo užmokėsi? 

— Tavo malimo miltais. Maišą pripilsiu. .. 

— Aha. Na gerai. 

Kitą dieną, vos išaušus, valstietis stojo dirbti, kerta rugius iš peties, 
prakaitą braukia nuo kaktos. 

Iki pat vakaro. Nieko burnoj neturėjęs. 

— Užteks. 

— Kaip tai užteks?!— nustebo šeimininkas. 

— Taigi sutarėm — dirbsiu iki šviesos, o jau temsta. 

— Ką čia paistai, — nesutinka turtuolis.— Saulė gal ir nuėjo pogulio, 
užtat jos brolis — mėnuo šviečia. Kuo puikiausiai gali kirsti rugius. 

Ką gi, dirba valstietis. Visą naktį. į 

Apyaušriu baigė darbą, beldžiasi į šeimininko duris. 

— Viskas. Atėjau miltų. | 

— Gerai, kad atėjai, ar jau baigei rugius kirsti? 

— Nebūčiau baigęs, nebūčiau atėjęs, — nenoriai atsiliepia valstietis. 

Šeimininkas patikrina. 

— O kas suveš? 

— O dėl šito mes nesitarėm. 

— Aha. Sakai, nesitarėm?! Gal ir nesitarėm, betgi savaime suprantama, 
jog, nesuvežus javų, neiškūlus ir nesumalus, aš neturėsiu kuo tau atsi- 
lyginti. | 

Ir valstietis vėl kimba į darbą: veža iš lauko javus, kulia, mala, pra- 
kaituoja... 

Baigė. Sako šeimininkui: 

— Dabar viskas... 

O tas, lyg jam skanų kąsnį iš panosės būtų kas nunešęs, ėmė skery- 
čioti rankomis: 

— Pala, pala! 

— O ko belaukt? Mokėk už darbą, — tarė savo paskutinį žodį vals- 
tietis. | 

— Sakai?.. Aha... Na tai eik, va anakur maišiukėlis guli, atsinešk — 
pripilsiu miltų... 

Valstietis atsinešė, tačiau ne „maišiukėlį“, o tikrą maišą. 

— Pilk. 

Šeimininkas pastatė akis: 

— Taigi ne tą atsinešei! 

— (O argi ne vis tiek? Ne tą, tai jo brolį. . 

— Argi maišas turi brolį?! 

— O saulė?! 

-— Kokia saulė?— lyg nesupratęs, klausia turtuolis. 

— Ta, kuri mums virš galvos... Jeigu ji, tavo supratimu, turi brolį, 
tai kodėl gi maišas negali brolio turėti?! 

Turtuolis nerado, ką atsakyti, o maišas jau buvo pilnas, mat, kol vals- 
tietis žodį kitą tarė, jo rankos nelaukė... Ir parsinešė varguolis namo ne 
„Mmaišiukėlį“, o visą maišą miltų. 


N 

Bandelė dervišui 


| E pakiemiais duoneliaudamas, vis sakydavo: „Kas gera da- 
IO — naudą sau daro, kas bloga daro — žalą sau daro.“ 

Visi lyg ir apsiprato su tuo dervišu, duonos prašančiu, ir tais jo žo- 
džiais. Bet viena moteris jo, kaip nežinia ko, nekentė. Ir kartą iškepė 
ji bandelę su nuodų įdaru. 

Atėjo dervišas, beldžiasi į duris, sako: 

— Kas gera daro — naudą sau daro, kas blogą daro — žalą sau daro. 

Moteris davė jam bandelę. 

Dervišas nustebo. „Nejau čia ta pati moteris! .. Anksčiau, būdavo, už 
duonos žiauberę aprėks kaip vagį, biauriausiais žodžiais išplūs, o da- 
bar. .."— nevalgė jis ką tik gautos bandelės, nešėsi ją rankose ir galvojo, 
kas tai moteriai pasidarė? 

Taip galvodamas priėjo šaltinį. Atsisėdo šalia — jau pavalgys, atsi- 
gers... Tik nežinia iš kur atsirado vaikinukas, puolė prie šaltinio ir ge- 
ria, geria. Atsigėrė, pamatė dervišą. Pasisveikino ir klausia. 

— Derviš baba, ar neturi ko užkąsti, aš labai alkanas. 

— Turiu, štai bandelė — ir dervišas atidavė ją vaikinukui— valgyk 
į sveikatą, o aš einu toliau. 

Suvalgė bandelę ir bemat nugriuvo žemėn. 

Atėjo piemenys atsigerti, mato: jų kaimo vaikis! Kelia nuo žemės — 
nepakelia. 

— Kas tau?— klausia. 

Bet jau po visam... 

Piemenys davė žinią vaikinuko motinai. Toji atbėgo prie šaltinio, ilgai 
ten verkė, plaukus sau nuo galvos rovė, veidą nagais draskė. Pavargo. 
Pasilenkė atsigerti ir prie šaltinio ant žolės pastebėjo trupinius. .. 

— Ar tik ne dervišui keptą bandelę jis bus suvalgęs!.. Vai, vai!.. 
„Kas gera daro — naudą sau daro, kas bloga — žalą sau daro...'— atsi- 
minė ji dervišo žodžius... 


Piemuo 


L' B jaunikaitis ieškojo sau merginos. Ilgai ieškojo. Galų gale susi- 
rado. Beliko pasipiršti. 

Atėjo pas ją. Mergina atnešė pilnut pilnutėlę lėkštę vynuogių, padėjo 
ją svečiui. 

— Prašom vaišintis. 

—- Ačiū, — jaunikaitis ima kekę vynuogių ir jau taip jaudinasi dėl 
kiekvieno savo krustelėjimo, kad beimdamas vieną kekę išmeta. 

„Pakelt ar ne?— galvoja jis.— Nepakelsiu — sakys išdidus, pakelsiu — 
sakys gobšus, net nuo žemės ima ir valgo...“ 

Ir vis dėlto, ilgai svarstęs, pakėlė jis kekę vynuogių nuo žemės. 

Tatai pastebėjusi, mergina nejuokais susirūpino ir sako: 

„— Tėve, aš už to nevėkšlos netekėsiu, jis — grubnagis ir nematytai 
godus: ima nuo žemės vynuoges ir valgo... 

Merginos tėvas, progai pasitaikius, jaunuoliui pasakė: 

— Mano dukra nenori tekėti už taves. 

— Jos valia, — atsiduso jaunuolis,— Jeigu nenori, tegul sau nenori... 

Atsisveikino jaunikaitis ir išvažiavo namo. Namie, susisielojęs, kad ke- 
lionė nenusisekė, tėvams viską apsakė. Tėvai jį atkalbinėjo, esą, bergž- 
džias darbas pirštis tokiai merginai. Prisikentės žmogus, kam ji atiteks. 
O sūnus — neperkalbamas: „Žūt būt ji turi būti mano...“ 

Kartą jaunikaitis apsirengė prastais, prastesniais nei piemenys nešioja 
drabužiais ir atėjo pas merginos tėvus piemeniu samdytis. Priėmė. Ne- 
pažino. 

Praslinko metai. Piemuo per tą laiką susidraugavo su mergina, ji irgi 
jį pamilo, bet ne taip, kaip kad sesuo brolį. 

Šit sykį ir sako ji piemeniui: 

— Vesk mane iš namų, kur tiktai nori vesk, o bus blogai, kai tėvas 
sužinos, jog laukiuosi.. 

Jaunuolis, tai išgirdės, apsidžiaugė: 

— Gerai, tebus, kaip tu nori, tik nemanyk, kad aš bailys. Bėgu, jeigu 
tu nori, galiu tavo tėvui pasakyti. .. 

— Ne, ne! -Bėgam, nes jis užmuš mudu abu... 

Ką gi, jei bėgam, tai bėgam, — vaikinas neprieštaravo. 

Motina viską žinojo ir suprato. Išruošė ją į kelią ir, kai vyro nebuvo 
namie, išlydėjo. 

Parsivedė jaunuolis savo išrinktąją, štai jau ir namų slenkstis, bet jisai 
nesako merginai, kad į savo namus parvedė, esą, piemeniu ar kuo kitu 
parsisamdys, tu tik palauk... . 

Laukia ji, o jos mylimasis pasakoja tėvams: jis ne vienas, o su ta, kuri 
jį užgavo... 

— Vesk į vidų, ko už durų laikai?.. 

— Ne, ji dar neverta tokios garbės. Aš jai šį tą priminsiu. .. 

Išėjo jaunuolis į kiemą. Jo žmonelė sėdi ant ryšulio ir klausia: 

'— Na kaip?.. Reikalingas darbininkas? 

— Reikalingas. Žąsis ganysiu. .. Pirtelėj gyvensim. . 

Taip ir buvo: įsikūrė jie pirtelėje, vaikinas, vos išaušus, žąsis išsindas 
vo į lankas, paskui, piemeniui jas palikęs, apsukui, apsukui namo grįž- 
davo, prisivalgydavo ir vėl — į lankas žąsų žiūrėti, ne tiek žiūrėti, kiek 
linksmai dairytis. .. 

Vieną-vakarą, parsivaręs žąsis, jaunuolis savo pačiutei sako: 

— Šeimininkė liepė rytoj, vos išaušus, padėti jai duoną kepti. 

— Kaipgi aš, tokia apspurėlė, rodysiuosi jos akyse. 

— Nežinau,— nenoriai atsiliepė vyras.— Ji liepė, ir tu turėsi nueiti... 
Tik neužmiršk, kai gerekus ! darysi, vieną užantin įsikišk, parnešk namo, 
suvalgysim. 

Po nakties tuojau pat ir pakilo jauna moterėlė, nuėjo duonos kepti. O 
jos vyras — pro kitas duris, apsirengė savo prabangiais drabužiais, vaikš- 
to išdidus, stebi, kaip dirba atėjusi duonos kepti. 


pė 

Mitriai kirba lankstūs piršteliai, bet ir akys į šalis laksto... Nutaikius 
progą, ji šmakšt bandelę užantin. Tačiau ją stebėjęs namų vaikis viską 
matė. 

— Daje',— staiga prabilo šeimininkės sūnus.— Kam tu šitai mergšei 
leidai kepti duoną?! Argi neradai geresnės! .. Atėjo kažkokia nusmurgė- 
lė, nevaleiva, ir dar vagilė. 

— Be reikalo užsipuoli, nieko ji nepavogė, tiesiog sarmatinga, prie 
žmonių nepratusi... 

— O čia kas?— palietė jis tą vietą, kur bandelė po suknia pūpsojo.— 
Kas čia, mama!? 

Mama neturėjo ką besakyti, todėl neprieštaravo sūnui už tokį šiurkš- 
tų elgesį... 

Ir jis ją išvarė. Žinia, be bandelės. 

Jauna moteris, nudelbusi akis, grįžo į pirtelę ir laukia, kada vyras iš 
ganyklos bandą pargins. 

— Ar parnešei bandelę?— paklausė jis, vos peržengęs slenkstį. 

Žmona apsakė, kaip viskas nutiko, kaip ją šeimininkų sūnus išvarė. .. 

— Žiopla tu, ir tiek! Nesugebėjai vienos bandelės namo parsinešti, 
o mano pilve žarna žarną ryja... Ką gi dabar man valgyti pasiūlysit!— 
aprėkė žmoną, net į ašaras įvarė, o kai ji ėmė verkti, šonus aplamdė, 
kad liautųsi žliumbus. .. 

Įskaudino vyrelis jaunai moterėlei širdį, todėl iš sielvarto atgulė į pa- 
talą. 

Tris dienas namų šeimininkė ko sočiausiai ją maitino ir slaugė. 

— O dabar,— tarė šeimininkės sūnus.— Aš pagaminsiu valgį, o tu, ma- 
ma, nunešk jai. 

Pagamino: į vieną lėkštę pridėjo piuvenų, į kitą — anglies, į trečią — 
sidabrinių monetų. Visa tai agos žmona nunešė gimdyvei. Ji pasižiūrėjo 
į lėkštes ir pravirko. Jai beverkiant įėjo jos vyras. 

— Kas atsitiko, ko verki? 

— O tu pasižiūrėk, ką man šiandien šeimininkė pietų atnešė... Kodėl 
ji šitaip? .. Nesuprantu, — liejosi gailios ašaros. 

— Šeimininkė norėjo tau priminti, jog tu buvai lengvabūdė kaip šios 


1! Motina. 

piuvenos. Vėliau tavo gyvenimas pajuodo lyg anglis. O dabar — švarus 
it sidabrinės monetos. 

Po tokių žodžių žmona suprato, kad jos vyras ne piemuo, kad jos aša- 
rų kaltininkas yra jis, atkeršijęs už kekę vynuogių. 

Daugiau ji ašarų nebeliejo. Visos kitos dienos buvo tarsi giedras 
dangus. 


(g 

Trys broliai 


D. broliai atėjo į svečius pas jauniausiąjį. - 

— Prašom prie stalo,— kviečia juos brolienė. Tie atsisėdo. 

Visko ant stalo buvo. Gerai brolis gyvena. Dienų dienas dirba, iš kai- 
lio, neriasi. | 

— Tik sviesto nematau, — pasigedo vienas su žiaubere duonos ran- 
koje. | 

— Tuojau atnešiu, — pasakė jaunėlio žmona, — ir netrukus atbogino di- 
džiulį ąsotį, pilną sviesto. Čia pat prie tanduro pastatė ji tą ąsotį, sumušė 
dešimt kiaušinių, iškepė kiaušinienės. Sočiai ir skaniai pavaišino ji vyro 
brolius. 

Svečiai padėkojo, pakilo Kelionėn. 

— Pabūkite dar, broleliai, tuojau vyras pargrįš. 

— Ne, mes skubame,— pasakė broliai ir išėjo. 

Sugrįžo vyras. Žmona papasakojo, kas svečiavosi pas juos, kuo ji pa- 
vaišino brolius. .. 

— Kiaušinienę kepei? Su sviestu?! 

— Su kuo gi daugiau kepsiį 

— Ir jie matė ąsotį? 

— Matė, — atsakė žmona. 

— Dievas liudininkas, šiąnakt jie sugrįš ir apvogs mus. 

— Nejaugi?— netiki žmona. 

— Pamatysi. Ruoškis sutikti nakties „svetelius“,— pasakė vyras ir čia 
pat troboje ėmė kasti duobę. Iškasė ją po keču!, į duobę įstatė ąsotį su 
sviestu, užtiesė kečą, paklojo patalynę ir atsigulė.— Dabar, žmonele, gali 
būti rami, niekas mūsų sviesto nepavogs. 

Nakčia broliai atėjo, pastūmė duris — neatsidaro. Nuėjo prie šulinio, 
atsipiovė galą virvės, vienas apie juosmenį apsirišo, kitas pro koleką jį 
nuleido į vidų trobos. 

Visur vagis ieškojo, bet ąsočio su sviestu nerado. Atidarė trobos du- 
ris ir sako už jų stovinčiam: 

— Nėra ąsočio. 

— Negali būti, — atsiliepė ką tik įėjusis. — Nemoki ieškoti. Lik prie 
durų, aš paieškosiu. .. Jis tikriausiai po patalu paslėpė, jeigu neradai — 
iškart atspėjo vyresnysis brolis. Jis tuoj nusirengė ir atsigulė šalia bro- 
lio. Toje vietoje jam pasirodė lyg ir neturėtų būti gūbrio, atvirkščiai — 
per ilga žemė įdumba, nors ir storiausią kečą tiesk, o čia... 

Prapiovė jis došeką 2, kečą, apčiupinėjo žemę ir suprato, jog niekur ki- 
tur — čia užkastas ąsotis sviesto. 

Atkapstė jį atsargiai, žemę užlygino ir išsliūkino su ąsočiu. 

Broliai pakaitom nešė didžiulį ąsotį. Kas du šimtus žingsnių ilsėjosi. 

Ką gi, tegul sau broliai vagys eina kaip jie išmano, o mes grįžkime 
pas jaunėlį ir jo žmoną. 

Vos išaušo rytas, pabudo juodu ir mato: trobos durys atlapotos, virvė 
nuo šulinio tyso per visą kambarį. 

„Kas čia galėtų būti?" — susimąstė vyras ir žmona ir tą akimojį paju- 
to, kad patalas pribiręs Žemių. .. 

— E! žmon, mus apvogė! Greičiau kelkis, broliai mus apvogė!— pašoko 
vyras ant kojų, spėriai apsirengė ir, nė vandens lašo negėręs, išlėkė va- 
gių vytis. 

Broliai ąsotį nešė pasilsėdami, todėl ne per toliausiai buvo nuėję. 

Jauniausiasis pasivijo ir nešančiajam ąsotį į ausį sako: 

— Pailsai, atsipūsk, dabar aš panešėsiu. 

Brolis broliui atidavė ąsotį. 

Vienas nuėjo, kitas šalikelėj liko ilsėtis. 

Šeimininkas, atgavęs ąsotį, apsukui, apsukui parsinešė sviestą namo. 

Besiilsintįjį brolį priėjo vyresnysis ir klausia: 

— Kur ąsotis? 


. 

— Taigi tu jį man nuo pečių nukėlei. 

— Jokio ąsočio aš nenukėliau. .. 

— Vadinasi, mūsų jauniausiojo čia būta. 

Ir sugrįžo broliai pas jauniausiąjį. Truktelėjo už durų rankenos — 
uždaryta. Vėlei atsipiovė galą šulinio virvės ir pro koleką leidžia vienas 
kitą į vidų namo. 

Brolio žmona dar miegojo. 

Jaunesnysis brolis apsivilko brolienės chalatą, atsisėdo ant slenksčio ir 
laukia jauniausiojo su ąsočiu begrįžtančio. 

Štai jau pasirodė sulinkęs po našta, savo kojų pirštus tematąs. 

— Ar jau?— paploninęs balsą, klausia brolis. 

— Jau,— atsiliepė jaunėlis. 

— Palik ąsotį, eik piemens žadinti: nuo vakar vakaro mūsų žalosios 
nėra, — pasakė ir įėjo į trobą. Jaunėlio akyse tik šmėkštelėjo žmonos 
chalatas. š 

„Reikia piemeniui pylos duoti“, — pagalvojo ąsotį parsinešusis ir nuėjo 
pas piemenį. O jo broliai su ąsočiu sviesto — į kojas... 

Dabar jie ąsotį nešė nesiilsėdami, skubėjo. 

O apgautasis klausia piemens: 

— Kur mūsų karvė? 

— Turėtų būt namie. 

— Namie jos nėra, žmona sakė: nuo vakar vakaro jos nėra, iš ganyk- 
los neparvarei. 

— Negali būti!— nustebo piemuo. 

Netekęs kantrybės klausytis piemens paistymų, jauniausias brolis atsi- 
vedė jį prie savo trobos, beldžiasi. Niekas neatidaro. Gavo ropštis ant 
stogo ir pro koleką šaukti: 

— Žmon, kur mūsų karvė? 

Žmona pabudo: 

— Karvė?.. Tvarte, kurgi kitur ji bus?.. 

Vyras supyko nejuokais: 

— Pirma sakei, kad vakar negrįžo, dabar — tvarte... 

— Nieko aš pirma nesakiau... 

— O kur ąsotis su sviestu? — susigriebė vyras. 

— Dievo žmogau, aš juk miegojau! Nieko nežinau. 

— Ak šitaip! Vadinasi, vėl mano broliai buvo čia pasisukę. .. 


Piemuo grįžo namo. Apgautasis leidosi įkandin brolių. Iki pat jų kai- 
mo nukako, pasivijo, tie tebenešė ąsotį ir apie kažką kalbėjosi. Jaunėlis 

sekė juos — kur už akmens, kur už medžio užsislėpdamas. Iki palaikės 
trobelės atsekė. Tie viduj, o jis už pravirų durų. Klausosi. .. 

— Čia ąsotį paslėpkim,— tariasi broliai. — O vienas kuris eikim svars- 
tyklių pasiskolinti. 

— Tu nueik į mano namus ir paprašyk Žmonos, — sako vyresnysis. 

— Ne, tavo žmona man neduos. 

— Sakyk, kad aš prašiau. 

— O kurgi tu esi, kad namo neini?.. 

— Kur aš esu?.. Taigi — pas tave! 

— O ką mes pas mane darom?— vėl klausia nesupratingasis. 

— Sviestą sveriame... Sakyk — pigiai gavom pirkti... 

— Aha. Dabar aišku, cinu. 

Jaunesnysis brolis nuskubėjo į vyresniojo namus, o jauniausiasis, visą 
tai girdėjęs, po kurio laiko įeina į palaikę trobelę ir sako: 

— Buvau tavo namuose. Nedavė man svarstyklių. Sako: „Tegul pats 
pareina...“ 

Vyriausiasis brolis eina namo atsinešti svarstyklių. Jaunėliui to ir terei- 
kia — ąsotį po pažastim ir — tekinas. .. | 

Po kurio laiko grįžta broliai svarstyklėmis nešini, aiškinasi: kaip čia 
buvo, kad iš pradžių vienas kito nesuprato! .. 

Trobon įėję, dairosi ąsočio. 

— Nėra ąsočio! 

— Betgi tikrai, kur ąsotisė 

Visas kertes apėjo, visur iššniukštinėjo — nėra, lyg ir nebuvo... 

— Ar tik ne mūsų jauniausiojo darbas?! — galiausiai sumojo broliai. — 
Kas daugiau, jeigu ne jis!.. Et, apsukresniam ir dievas padeda. .. 

O argi ne teisybė? 


Nebylus liudininkas 


V... valstietis keturias aveles į turgų. Sutiko žmogų. 

— Salam aleikum! Kur varai avis? 

— Į turgų, noriu parduoti. 

— O kam tau į turgų, jeigu aš galiu jas nupirkti. 

Pirkėjas ėmė raustis kišenėse, deja — tuščios. ., 

— Einam iki mano namų, vis viena į miestą varai, aš tau ir su- 
mokėsiu. 

Valstietis linktelėjo galvą, ir juodu su avelėmis patraukė į miestą. 

Priėjo miestą. Valstietis dirsčioja į savo pakeleivį, o tas, lyg niekur 
nieko, eina greta ir nė nemano avių pirkti. 

— Tai kurgi paties namai?— klausia valstietis. 

— Kokie namai?! Aš iš namų į turgų aveles varau. 

— Kokias aveles?!— išplėtė akis valstietis.— Jos juk mano. 

— Ne, jos mano!-— vos ne į krūtinę kibo SESDBSISNS 4 

— Einam pas kaziją. ! 

— Einam. 

Nuėjo jie pas kaziją, teisėjas išklausė vieną, paskui kitą ir klausia: 

— Liudininkų turite? 

— Ne,— atsakė valstietis. 

— O kai ginčijotės dėl avelių, nieko greta nebuvo? 

— Nieko... Nebent tik akmuo, — atsiminė valstietis. 


1 Teisėjas. 


122 


— (O ar galėtum jį atnešti? 

— Kodėl gi ne!--— ir valstietis suskato eiti. 

— Cha, cha, cha!-— prajuko valstiečio priešininkas, atseit, irgi matęs 
tą akmenį.— Argi jis jį pakels?.. | 

— Nereikia, apsieisime ir be nebylaus liudininko, — tarė kazijas, — 
svarbu, kad jis buvo... 

O prisiplakėliui kazijas įsakė sumokėti auksinį baudos. 


Kolozo šeimininkas 


K... vyras sako savo pačiai: 

— Avde chude! Namie nė gurinėlio duonos. .. 

— Taigi, vienas vargas... Nėra ką valgyti... Gal imk mano vestuvinę 
suknelę ir nešk į turgų, gal kam prireiks — parduosi, vis šį tą galėsi nu- 
pirkti. Negi badu mirsime! 

Paėmė vyras žmonos vestuvinę suknelę, baltą lyg viršukalnių sniegas, 
prabangiai išsiuvinėtą, tokią nė turtuolio dukrai nebūtų gėda nešioti. 

— Geros buvo vestuvės!-— atsidūsėjo žmogus, bet ką jau bepadarysi, 
negi atsiminimais gyvensi, nuvyto pačios veideliai, sudžiūvo plutelė, ir 
ta pati ne kasdien ant stalo... Reikia parduoti vestuvinę suknelę... 

Neša žmogus suknelę ant rankos linkimo užsimetęs, prie savęs kaip 
didžiausią turtą prispaudęs. 

Šalia kelio jaučiais arė lauką jaunas valstietis. Pėdina jis vaga, o jo 
mintys — pas mylimąją. Štai suars lauką, pasės žiemkenčius ir — metas 
vestuves kelti. 

Taip begalvodamas, valstietis vagą užbaigė, jaučiams atsipūsti leido, 
pats apsidairė, mato: keliu eina žmogus, kažką akinamai baltą, lyg viršu- 
kalnių sniegą, neša. Ar tik ne vestuvinę suknelę? 

Išbėgo valstietis į kelią. 

— Kur skubi?— klausia keliu kinkuojančio.— Ką čia taip labai balta 
neši? Ar ne vestuvinę suknelę? 


— Taigi, vestuvinę. ..— prisipažino žmogus. 

— Parodyk... 

Ir jaunas valstietis užkando amą — kokia tai buvo nuostabi vestuvinė 
suknelė! 

— Ko nori prašyk, tik duok man ją,— maldavo valstietis. 

— Jaučio, — ilgai negalvojęs, tarė iš kelio atklydusis. 

— Jaučio? .. Gerai, — sutiko valstietis.— Baigsiu vagą ir — veskis. 

Užbaigė vagą, iškinkė vieną jautį, sako: 

— Kaip nors ir su vienu apsidirbsiu, imk. 

Ir štai veda žmogus galviją į turgų. 

Sparčiai, matyt, ėjo, nes pasivijo kadai jau į kelią išėjusį kerdžių 
su banda avių. 

— Kur geni?— klausia jautį genąs. 

— Į turgų. Parduosiu — jautį pirksiu: reiktų žemę susiarti, šį tą pa- 
sisėti. . . 

— Kam tau į turgų per tokį karštį eiti, jeigu ir aš mielai atiduočiau 
jautį už tavo bandą avių. 

Taip jie ir sulygo. Išsiskyrė patenkinti. Jautį ką tik įsigijusis parsivedė 
namo, 0 avys — pirma vieno, dabar kito genamos — turgun tipena... 

Pavargo žmogus avis begindamas. Iki miesto vis dar toli, saulė viršugal- 
vį kaitina. Reikėtų pasilsėti kur nors pavėsyje, tačiau nevalia — žmona 
namie laukia, seiles ryja, duonos verkiant reikia. 

Taip žmogui apie šį tą begalvojant, keliu pėdinant, priešais pasirodė 
šunų varovas. 

Vos pasisveikinę, ėmė kiekvienas savo prekę girti. 

— Klausyk, gerbiamasai, tavo šunys medžiokliniai, mano avelės ėrin- 
gos, nei tau, hei Man nebus nuostolio, jeigu susikeisime vietomis: tu prie 
avelių, aš prie šunų. ..— pasiūlė mainininkas. 

Medžioklinių šeimininkas sutiko. 

— Tiesa, mielasai, o ar nežinai, kur tas turgus? 

— Šunys tave nuves, jie ką tik iš tenai... 

Eina žmogus su šunimis, sutinka senuką, nešantį gaidį. 

— Kur dabar su tokia govėda šunų trauki;— klausia senukas. 

— Į turgų, parduoti. 

— O gal mainome, al? 

Šunis vedusiam ne naujiena: paėmė gaidį, skalikus paliko ir eina sau. 

Priėjo miesto sieną, apsidžiaugė: galų gale! 

O jam priešais — rankas išskėtęs: 

— Malonu matyti linksmą žmogų!-— šypsosi nepažįstamasis.— O gaide- 
lis, koksai gaidelis, — ko, ko, ko,— pašnekinė linksmuolis ir gaidį. — Duok 
man tą gražuolį, gerbiamasai. 

— Aš jį atnešiau parduoti... 

— Parduoti?! Tokį auksaplunksnį! Įžeidimas! Verčiau man padovanok, 
o aš tau skolingas neliksiu. 

— Gerai, — sutiko iš toli ėjusis, gerokai nuvargęs.— Aš tau — gaidį, 
o tu man — kolozą. 

— Puiku!-— apsidžiaugė linksmuolis.— Dėkis ant galvos kolozą, duok 
man gaidį ir — laimingo kelio!— paskubom atsisveikino žmogus su gai- 
džiu po pažastimi. 

Na, o mūsų varguolis pasikasė pakaušį, pasitaisė kolozą ir pėdina na- 
mų link, — nieko tinkamesnio negalėjo sugalvoti... Būna gi taip: jau- 
čius turgun varęs be nieko grįžta. 

Pavargo. Prie upės susimanė kojas pailsinti, vėsiame vandenyje pa- 
mirkyti. 

Štai pasilenkė žmogus atsigerti, ir nukrito kolozas, srovė pagavo, nu- 
sinešė kepurę. 

Liūdna žmogui. Ką žmonai pasakys?! Nenoriai grįžta namo, vis pasi- 
dairydamas, pastoviniuodamas. | 

Priėjo savo kiemą, o jame — karavanas, nakvynės apsistojęs. 

— Kas tu toks?!— pasitiko jį karavanbašis !. 

— Aš ne vagis, aš namo parėjau. Prekybos reikalais mieste buvau. 

— Tai ką ten pirkai, ką pardavei? 

Prėkijas nevykėlis viską papasakojo. 

— Ėhė!— nusistebėjo karavanbašis.— Tau bus riesta: gausi pylos nuo 
pačios. 

— Ne, negausiu. Mano pati ne tokia, kaip tu manai... 

— Kertame!— guviai ištiesė ranką karavanbašis. 

— Kertame,— sutiko ką tik namo parėjusis, nespėjęs slenksčio per- 
žengti, veido nusiprausti, rankų nusiplauti... 

Ir sukirto jie rankas — susilažino: karavanbašis atiduos visą karavaną 
su brangiausiom prekėm, jeigu namų šeimininkė nebars vyro, tuščiomis 
iš turgaus pargrįžusio. Na, o jei bent vieną nepagarbų žodelį ištars, tai 
namus ir pačią žmogus paliks karavanbašiui. 

Svečias užlipo ant 4 vidun pro koleką žiūri, laukia: įeis iš S0EZAUĖ 
pargrįžusis, ims pasakoti. . 


! Karavano vedlys. 

Štai ir įeina vyras trobon, nuvargęs, dulkėtas, alkanas“ Pati jį pasitin- 
ka, paduoda vandens nusiprausti, rankoms, kojoms nusimazgoti. .. 

— Na tai pasakok, mielasai, ką gero girdėjai mieste, ką pirkai? 

Vyras ėmė pasakoti. Viską iš eilės, neskubėdamas. O moteris kantriai 
klausosi. Išklausė ir tarė: 

— Nenusimink, prekyba visuomet ir pelną, ir nuostolį duoda. Šiandien 
nepasisekė, kitąsyk pasiseks. 

— Ir aš taip mManau,— prisipažino vyras.— Tik, matai, brangioji, ne vi- 
si šitaip galvoja,— krypsta jo akys į koleką... 

— Negali būti!— stebisi moteris. 

— Sakai: negali būti, o aš sakau — yra tokių žmonių, kurie galvoja, 
jog žmona vyrui už nesėkmingą prekybą galai žino ką turėtų prišne- 
kėti... 

— Nejau! Kurgi tokių žmonių galėtų būti?— klausia moteris. 

— Ogi į koleką pasižiūrėk ir pamatysi. .. 

Žvilgtelėjo moteris ir pamatė blyškų lyg mėnulis karavanbašio vei- 
dą... Ir kaip žmogus nepabals, jeigu — būk malonus, palik karavaną: 
jis nebe tavo... . 


Balulas Zana ir ąsotis aukso 


| Balulas nuošaliu keliuku ir mato: valstietis, užsislėpęs už me- 
džių, kažką kasa. 

Priėjo arčiau — auksas! 

— Klausyk, žmogau,— tarė jam Balulas. 

Valstietis krūptelėjo. į 

— Nebijok, aš iš tavęs jo neatimsiu, tik pasakyk, kuriems galams 
slepi tą auksą? | 

— Balulai, argi nuo tavęs ką nors paslėpsi?! Tik, susimildamas,— nė 
žodžio, — maldavo valstietis. 

— Gerai jau, gerai. Parodyk, ar daug turi? 

Valstietis parodė jam visą ąsotį. 

— Palauk, dar neužkask, aš nubėgsiu savąjį atnešiu, abu vienoj vietoj 
užkasime. 

Nors valstietis ir nelabai norėjo, kad Balulo auksas būtų šalia jo, ta- 
čiau sutiko: 

— Bėk, nešk, ką ten turi. 

Namie Balulas į ąsotį pririnko ožkos spiručių ir neša. 

Valstietis nekantrauja, jam juk įdomu, ar daug Balulas turi aukso? 
Tai jis ir paklausė, kai sulaukė Balulo. 

— Va kiek, žiūrėk, tik čia ne visas: namie dar nesurinkto yra... 

Valstietis dirstelėjo į ąsotį ir nustebo: 

— Balulai! Ar sveika tavo galva?! 

— Paties, matyt, nelabai sveika,— atrėžė Balulas.— Kiek atmenu, nė 
sykio į tavo namus svečias nėra užsukęs, elgetai duonos nesi davęs. 
Amžių nugyvenai, lopiniais užpakalį dangstei. O kas iš to? Visas tavo 
auksas šitų spiručių nevertas... 


Medinės svarstyklės 


| metus sutikdami, už vieno stalo sėdėjo padišachas, viziris, 
vakilis ir kiti rūmų artimieji. | 

Valdovas pasiūlė: : 

— Eime laukan, pasižiūrėsime, kaip naujieji metai atrodo. .. 

Padišachas eina pirmas, vizirių viziris paskui jį, eilinis viziris, vakilis 
jiems įkandin išėjo į kiemą, dairos, kas ką mato, ko nemato. Vizirių vi- 
ziris tyli. Vakilis tyli. Eilinis viziris žiūri valdovui į burną, jaučia — ji 
tuojau prasiveIrs. 

— O kas čia?— prasičiaupė valdovo burna, o jo rankos paėmė nuo 
žemės medžio atšaižą. 

— Lyg būtų šaka,— vangiai atsiliepia vizirių viziris. 

— Ir man taip atrodo, — pritaria jam vakilis. 

Padišachas laiko rankoje atšaižą, kažką galvoja, rodos, abejoja savo 
patarėjų žodžiais. Vizirių viziris, ilgai nelaukęs, paėmė iš valdovo rankų 
medžio atšaižą, pamėtė ją delne ir sviedė kuo toliau, kad kitą kartą pa- 
dišachas nesusimanytų klausti: „(O kas čia dabar?!" 

Numetė vizirių viziris medžio atšaižą ir tarė: 

— Te bus pagarbinti tavo namai, valdove, eime į vidų, prie stalo, ten 
mūsų laukia, o pagaliui ir kelio dulkėse gerai... 

— Viziri! Eik ir atnešk man tą atšaižą,— įsakė padišachas. 

— O padišache, argi ji ko nors verta?! 

— Atnešk neklausinėjęs! 

Vizirių viziris atnešė. 

— Šitą skeveldrą aš tau dovanoju, — tarė padišachas. — Dabar nauji 
metai, kitąmet tokiu pačiu laiku tu privalai man atnešti šimtą auksinių, 
uždirbtų su ta medžio atšaiža... Atneši — liksi sveikas, neatneši — galvos 
neteksi. .. 

— O padišache, te aukščiausiasis trigubai padaugina tavo šeimyną ir 
turtus, ta medžio atšaiža neverta nė grašio. Kaipgi aš su ja šimtą auksi- 
nių pelnysiu?! | 

Padišachas nejuokais perpyko: 

— Nutilk! Dar žodis — galva tau nuo pečių nulėks. 

Vizirių viziris susimąstė: „Kuo jis padišachui neįtiko? .. Kur jis ne 
taip koją pastatė, ne tą žodį tarė? ..'— pasiėmė atšaižą ir parėjo namo. 
— Kas nutiko?— klausia vizirių vizirio pati. — Ko toksai nusiminęs? 

Ir jis papasakojo nemalonią istoriją, kurios pabaiga... O visagali, gir- 
di tu mūsų žodžius, stebi tu mūsų darbus, neleisk įvykti nelaimei. .. 

— Ką daryt, ką daryt?— aimanavo vizirių viziris, nes sulig kiekviena 
minute artėjo jam mirtis... 

— Nesisielok,— ramino jį artimieji, giminės, — surinksime auksinius, 
kas kiek turime, negi nesusidarys šimto! Nunešim padišachui, pulsim 
į kojas: „(O padišache, saulė — danguje, tu — žemėje vienintelis mūsų už- 
tarėjas, neatstumk mūsų, priimk šituos auksinius, bet neliesk vizirių vi- 
žirio galvos: jo maži vaikai liks be tėvo, pati — be vyro, artimieji — 
be nuostabaus patarėjo, padėjėjo...“ 

Kaip tarė, taip padarė vizirio artimieji: surinko kelis šimtus auksinių 
ir neša juos padišachui. 

— Salam aleikum, didysis padišache! 

— Aleikum salam. 

— Valdove, būk pagarbintas, ir tavo sapnai te visuomet būna švie- 
sūs, ta medžio skeveldra, kurią vizirių viziriui įdavei, kad jis uždirbtų 
šimtą auksinių, nė sudilusio grašio neverta... Pasigailėk, padišache, 
vargšo vizirių vizirio ir jo vaikų, štai keli šimtai auksinių. 

— Ne,— pertarė juos padišachas.— Jokių nuolaidų nebus, pasigailėji- 
mo jis nesusilauks. Net jeigu penkis tūkstančius auksinių atnešite. .. Ne- 
gi jūs manote — aš neturiu aukso? Ar mano iždas tuščias!.. Anaiptol. 
Aš padišachas, mano žodžiai bus akmenyje iškalti, kad visi žinotų: vi- 
zirių viziris kitų metų pirmąją dieną turi man atnešti šimtą auksinių, 
uždirbtų su ta medžio atšaiža. Viskas, eikit, ir kad man daugiau nelįstu- 
mėte į akis!.. Tuojau pat įsakysiu nukirsti jam galvą... 

Grįžo vizirių vizirio artimieji namo prislėgti, bejėgiai. Dar keliu eida- 
mi svarstė, ką daryti, tačiau nieko doro negalėjo sugalvoti, nes padiša- 
chas primygtinai reikalavo: tegul vizirių viziris su medžio atšaiža užsidir- 
ba šimtą auksinių... 

— Viziri — tarė vienas jų, — mes ilgai galvojome. .. 

— Ir sugalvojome,— pasigavo kitas.— Paimk tu tą atšaižą ir eik per 
kaimus, viename kitame mieste pasisukiok, o paskui... 

— O paskui,— įsiterpė trečias, — po kelių mėnesių tyliai nakčia susi- 
krauk daiktus ir danginkis, kur akys veda, kuo toliau nuo mūsų padi- 
šacho. 

— Kitos išeities nematom,— užbaigė nelaimingojo artimieji. 

Vizirių viziris taip ir padarė. Išėjo medžio skeveldra pasiramščiuoda- 
mas. Daug kur jis buvo — miestuose, kaimuose, ir visur pasakojo, ko ji- 
sai su skeveldra nesiskiria. .. 

Štai atėjo į turgų. Turguje gal dvidešimties metų jaunuolis priėjo prie 
vizirių vizirio ir klausia: 

— Viziri, kas čia per medgalis, kad tu jo nepaleidi iš rankų? 

— Mielas vaikine, kartą padišachas paėmė jį nuo žemės, aš paėmiau 
iš jo rankų ir nusviedžiau šalin, kad padišachas be reikalo rankų nesi- 
teptų. Norėjau gero, o užsitraukiau bėdą. Padišachas liepė man su šituo 
medgaliu užsidirbti šimtą auksinių. Nežinau, ką ir bedaryti. .. 

— Et, būtum nunešęs padišachui šimtą auksinių ir — baigta kalba, ar- 
gi neaišku, ko jis noriė .. " 

— Buvom nunešę ne šimtą, o kelis šimtus... Kas iš to — bergždžios 
pastangos: išvarė lauk — eik ir užsidirbk! Toks buvo paskutinis jo žodis. 
Nė akyse nesirodyk, nes galvos neteksi. 


— Hm...— susimąstė nepažistamasis ir tarė:— Duok man tuos auksi- 
nius, kurių padišachas neėmė, ir šitą pagalį duok, aš tau kitąmet grąžinsiu 
tavo šimtą ir priedo šimtą auksinių, uždirbtų šituo pagaliu. 

Atidavė vizirių viziris vaikinui medžio atplaišą, šimtą auksinių. 

— Dabar aš tavo rankose, vaikine, padaryk, ką apsiėmei, ir nereikia 
man tų su pagaliu uždirbtų pinigų, aš tau dar pridėsiu šimtą auksinių, tik 
padaryk man gera. 

Sukirto rankas. 

— Viziri, dabar eik namo, gyvenk sau ramiai, nesisielok, viskas bus, 
kaip turi būti... 

Ką gi, tegu vizirių viziris eina namo, o mes -- paskui tą jaunikaitį. .. 

Atėjo jisai pas dailidę ir sako: 

— Šitą medžio nuolaužą apdrožk kaip reikiant, man svarstykles pa- 
daryk. | 

Dailidė padarė svarstykles. 

— Kiek aš skolingas?— klausia užsakovas. 

— Manatą. 

Vaikinas sumokėjo dailidei už darbą, padėkojo, kad šisai iš papras- 
čiausio pagalio gražias svarstykles padarė, ir išėjo. 

Tame pačiame, o gal kitame mieste tasai vaikinas išsinuomavo patalpą, 
prisipirko vaisių, kruopų, miltų už vizirio duotus pinigus ir ėmė pre- 
kiauti, taip sakant, krautuvę atidarė: svarstyklėmis sveria, žmonėms 
dalina ir, aišku, pinigus ima... 

Praėjo metai. Pirmąją jų dieną viziris su drebančia širdimi slapčiom 
paliko namus: negi lauks, kol padišachas įsakys po kirviu klauptis. .. 

Viziris vargais negalais susirado krautuvininką. 

— Salam aleikum. 

— Aleikum salam,— atsiliepė jaunasis prekijas.— Viziri, čia. tu?! Už- 
eik, užeik... 

— Dėl dievo meilės, sakyk, ar ištesėjai pažadą?— nekantravo viziris, 
apsmurgęs, suvargęs, vos ant kojų besilaikąs. .. 

— Nesijaudink, viziri, viskas yra, kaip turi būti. Kvieskis padišachą, 
vakilį atsivesk, neužmiršk ir kaziją pasiimti ir dar dvi dešimtis liudininkų 
atsivesk. 

Po kurio laiko grįžta vizirių viziris — ne vienas: pirm visų eina padi- 
šachas, šalia jo, iš kairės, vakilis, iš dešinės — kazijas, o vizirių viziris — 
čia iš kairės, čia iš dešinės užbėga, kelią rodo, liudininkus pašnekina, 
kurie, vienas paskui kitą eidami, didžiulį dulkių debesį sukėlė. 

Prie parduotuvės eisena sustojo. 

— Padišache, ar atpažintum nuo žemės pakeltą pagalį, kurį viziriui 
įdavei?— paklausė prekijas. 

— Kas per klausimas?!-— nepatenkintas valdovas.— Rodyk jį. 

— Gerai. Štai šitomis svarstyklėmis svėriau viską, ką pirkau, ką par- 
daviau,— tarė vaikinas, po to atvertė storą knygą.— Čia surašyta, kas 
ką yra pardavęs ir kiek aš už tai mokėjau. Galit įsakvti vakiliui ar ka- 
zijui, kad jie paskaičiuotų. Pamatysit, bus daugiau nei šimtas auksinių, 
uždirbtų svarstyklėmis, padarytomis iš medžio nuolaužos. .. 

Visi klausėsi ir stebėjosi. Vizirių viziris neapsakomai jaudinosi. 

— Viziri,— kreipėsi jaunuolis, — tu man davei šimtą auksinių. 

— Taip, daviau. 

— Štai jie, imk ir nebijok dėl savo galvos, o juo labiau — dėl pini- 
gų: aš dar šimtą auksinių turiu, savo prakaitu juos uždirbau. Kam visa 
tai atiteks, padišache, tai jau tavo valia. Teisingai paskirstysi parduotu- 
vėje esančius produktus — visi tavimi didžiuosis, nesugebėsi — savo sos- 
to, karūnos neteksi... Dabar — pirma naujų metų diena, tad iki atei- 
nančių!..— ir prekijas žemai nusilenkė svečiams. 

„Matyt, žino, ką. sako, — pagalvojo padišachas. — Reikia gelbėti savo 
karūną, savo sostą“, — ir išėjo jisai iš parduotuvės į žmones — pasiguosti, 
patarimo gauti. į 

Tegul sau eina, visi metai prieš akis, suspės ir sugrįžti, jei ras ką at- 
sakyti jaunam parduotuvės šeimininkui. 

Ir ko! padišachas keliauja, dirstelėkim į šitą prabangiai apsitaisiusią 
moterį ir. jos tarnaitę, sustojusias prie verkiančio vaikino: 

— Salam aleikum, kas tau atsitiko? 

— Aleikum salam, chanum. 

— Ko, gi verki? Kokią širdgėlą kenti? Ar kokia bėda prispaudė? .. 

— Verkiu ir nė savo priešui nelinkėčiau savo dalies... Jau geriau pa- 
lik mane, chanum, negaišk... 

— Ne. Jeigu sustojau, įsileidau į kalbas, tai, būk malonus, papasakok, 
kokia nelaimė tave ištiko... 

— Tai tik mano vieno nelaimė, niekas neįstengs man padėti, aš tai 
gerai Žinau... 

— Na jau!.. Netikiu. 

— Netiki, chanum?! Patikėtum, jei papasakočiau. 

— Pasakok. 

— Praeitais metais mirė mano žmona. Ji turėjo keletą avelių. Suma- 
niau antrą kartą vesti, bet supratau, jog ir visus savo galvijus pardavęs, 
neįstengčiau kalymo ! sumokėti, o po to nė pragyvenimui neliktų jokios 
atsargos. 

Blogai. Dieną galvoju, kitą. Per žmones einu, sutinku senuką žilut Ži- 
lutėlį. Klausia jis, ko aš toks nelinksmas, atseit, jaunas — tik džiaugtis 
galėčiau gyvenimu... 

Papasakojau žmogui viską, o jis ir sako: „Parduok, ką turi — galvijus, 
daiktus kokius, o pinigus ištikimam draugui palik saugoti.“ 


! Mokestis už nuotaką. 

Taip ir padariau: viską pardaviau, pinigus kaimynui turtuoliui nune- 
šiau, prašau pasaugoti iki grįšiu, sakau, metams kokiems, grįšiu — grą- 
žinsite Man pinigus, negrįšiu — sau pasiliksite. .. 

Paėmė. Po metų grįžau iš darbų, atvežiau kaimynui dovanų ir sakau: 

— Apa:!, štai ir aš — sveikas, gyvas... Džiaugiuosi, tave matydamas. .. 

O jis, nepasakyčiau kad nebūtų apsidžiaugęs, mane pamatęs... * 

— Tai gal mano pinigėlius — sakau... | 

— Kokius?!— nustebo kaimynas, ir kad ims koneveikti: tu šioks, tu 
toks ir anoks, paskuigalio neturi kuo pridengti, po pasaulį trankaisi. .. 
Iš kur auksinius ėmei? Apvogei ką?!-— įsispitrijo į mane,— paaiškink jam, 
jei ne, tuojau pat pranešiąs, kam reikia!-— gąsdina. 

Išsigandau: toksai viską gali!.. Bet argi tai teisybė?! Jis mane perėjū- 
nu išvadino, pinigus atėmė, likau kaip stoviu už jo durų. Bet kas manim 
dėtas šviesią dieną per naktį laikytų... Tai ir slankioju lyg šešėlis: 
žmonėms — ne žmogus, šunims — ne šuo... 

Moteris nebegalėjo toliau klausytis jauno žmogaus aimanos, ištiesė jam 
ranką ir tarė: 

— Imk laikrodį ir stebėk rodykles: praeis valanda — eik pas tą gob- 
šuolį, aš neabejoju, grąžins jisai pinigus, — moteris pasisuko į tarnaitę,— 
o tu, kai praeis penkios minutės, tu eik į tą patį namą ir sakyk: „Cha- 
tun 2, linksma naujiena! Tavo vyras grįžo..." Na, stebėkit rodykles, 
o aš einu, — paliko juos moteris netoli turčiaus namo, o pati įėjo į vidų, 
pasisveikino. Šeimininkas guli kaip gulėjęs, padus šildosi prie krosnies, 
žmona šalia jo — audžia. 

— Kaimynėliai, — sako vos peržengusi slenkstį — jau penkiolika metų 
mano vyro nėra, įkalino jį, grandinėmis sukaustė, ir jokios žinutės ne- 
gaunu, ar gyvas?.. Kaimynėliai, aš turiu penkis šimtus auksinių, bet bi- 
jau namie laikyti: ateis nakčia koksai piktavalis, užmuš mane, jau geriau 
bus, jeigu dorų žmonių rankose liks... Atnešiau aš juos. Sugrįš vyras — 
ateisiu pasiimti, o jeigu nesugrįš, kuo galėsiu, už gera geru atsidėkosiu, 
blogo žodžio negirdėsi. .. 

— O kur pinigai?— susidomėjo šeimininkas. 

— Čia, — ir ji ištraukė skepeton surištus, prie krūtinės laikomus. 

— Duok juos,— ištiesė ranką gobšuolis. Sulig tais žodžiais prasivėrė 
durys, įėjo jaunuolis, kurį mes sutikome beverkiantį savo auksinių. 

! Dėdė. 

2 Ponia. 

— Apa,— tarė jaunuolis — ačiū už pinigų pasaugojimą, man dabar jie 
reikalingi, / 

Turčius nenoriai pakilo nuo priekrosnio, priėjo prie geležimis apkal- 
tos skrynios, atidarė ją, paėmė šimtą auksinių ir sako: 

— Matai, chatun, žmonės pasitiki... Suskaitykim, ar visi, — skaito, 
kartkartėmis dirsčioja į chatunę.— Tiki manimi žmonės. .. Aš jiems 2 ge- 
ru, ir jie man... 

Vos tik turčius baigė skaityti pinigus, atidavė juos jaunuoliui, prasivė- 
rė durys, įžengė chatunės tarnaitė: 

— Chatun! Vyras sugrįžo. 

— Nejau?!— nustebo moteris. 

Bet dar labiau nustebo turčius. O moteris, išgirdusi, jog vyras sugrį- 
žo, iš džiaugsmo ėmė šokti. Šoko ir savo šimtą auksinių atgavusis. .. 

Kaip tik tuo metu pro šalį ėjo padišachas. Pamatė jis besilinksminan- 
čius, užėjo ir klausia: 

— Kokia proga džiaugiatės? 

— Aš,— tarė chatunė,— kad vyras grįžo. 

— Aš — kad šeimininkė linksma,— prisipažino tarnaitė. 

— O aš— kad atgavau šimtą auksinių, — džiaugėsi vaikinas. 

— O tu, ko toksai švytintis?— padišachas pirštu dūrė į gobšuolį. 

— Aš?.. Aš — kad padišacho šviesybę savo namuose regiu, — nusilen- 
kė ir saldžiai išsišiepė turčius, lyg auksinio tikėdamasis už šypseną, ir tuo 
pačiu nusilenkimu paklausė.— Kodėl padišachas be palydosį 

— Dabar man yra svarbu padalinti parduotuvėje esančius produk- 
tus, — ir padišachas papasakojo apie medžio atšaižą, apie vizirių vizirį, 
apie prekiją... 

— Jeigu padėčiau padalinti prekes, — susidomėjo moteris, — ką gau- 
čiau? 

— Šimtą auksinių, — atsakė padišachas. 

— O už kiek auksinių yra produktų parduotuvėje? 

— Už penkiasdešimt. .. 

— Net jeigu už penkis tūkstančius auksinių būtų prekių, aš, padiša- 
che, kaip mat sutvarkyčiau reikalą. Eime. 

Ir visi, kas tąkart troboje buvo, nuėjo į parduotuvę. 

O kiek dar tokių trobų buvo! 

Ėjo ir ėjo žmonės link parduotuvės. Apstojo ją, ir vienas per kitą pri- 
eiti negali, stumdosi: ,„Aš pirmas, aš pirmas“, — veržiasi prie dalinamos 
laimės. ., 

"O parduotuvėje moteris jau tvarkosi. 

— Kur čia svarstyklės? 

Jai padišachas parodė, prekijas, mitrus vaikinas, padavė. 

— Tai bent svarstyklės, — nustebo moteris.— Medinės! . 

— Taip, taip, — patvirtino padišachas. 

— Ir jomis prekijas šitiek priprekiavo?! 

— Taip, iaip. . 

— O kam išdalinti parduotuvėje likusius produktus? 

— Kad žinočiau!-— pakėlė antakius padišachas.— Argi būčiau, tau mo- 
terie, atidavęs savo šimtą auksinių?! 

Ir moteris tarė: 

— Viską, kas liko parduotuvėje, už sumanumą reikia palikti jaunam 
prekijui. 

Niekas moteriai nepriešgyniavo. Tik tie, negirdėję jos žodžių, per 
žmonių kamšatį nė parduotuvės negalėję įžiūrėti, stebėjosi: „Sakė, kal- 
bėjo, laimę žadėjo, o dabar kas?! Et!— vėjas tie padišacho žodžiai...“ 


Likimas 


Gyveno padišachas, turėjo sūnų, o šis labai mėgo medžioti. 

Kartą jam bemedžiojant sutemo. Priėjo pirmą trobą ir beldžiasi. 

Įsileido. 

— Salam aleikum, ar laukiat svečių?— klausia įėjęs į vidų. 

— Aleikum salam, svečias — dievo svečias, — atsiliepia šeimos galva ir 
kviečia prie stalo. 

— Medžiojau ir nė nepamačiau, kaip sutemo, — ėmė pasakoti me- 
džioklis. 

— Menka bėda, išmiegosite naktelę, ir vėl — visa diena jūsų, — pagar- 
biai šnekino panaktinį namų šeimininkas.— Tokia medžiotojo laimė. . .— 
o sau vienas galvoja: „(Gal ir medžiotojas, bet ne prastos kilmės..." 

Šnekasi, vienas kitą žodžių palaiko; šeimininkė, nors ir laukianti, pa- 
tarnauja jiems prie stalo. Metas ir miegoti. 

Sugulė. O tąnakt vienintelė namų moteris akių nesumerkė ir paryčių 
susilaukė dukrelės. 

Gerokai įdienojus, padišacho sūnus tarė: 

— Ačiū už viską, man jau metas.. “ 
kė dukros... Sakau, ar tik ne dievo Bio: „„ Imk ją per žmoną... 

Nieko neatsakė padišacho sūnus, tik dar sykį padėkojo už maloniai 
praleistą laiką. 

— Gal, sakau, norėtumėt jos pasižiūrėti — piršo žmogus dukrą. — Pa- 
laukit, aš tuojau, — ir nuskubėjo pas laimingą motiną. 

„Tai įklimpau!.. Ką tėvas pasakys*?!'— jaudinosi padišacho sūnus. 

Atnešė jam žmogus parodyti dukrą, įkalbėjo prieš kelionę prisėsti, 
taurelę išlenkti, įdavė vystykluose suvyniotą palaikyti, žodžiu, visko dar 
buvo: šeimininkui širdį glostančios vilties, medžiokliui — nerimo, moti- 
nai — pasitenkinimo savimi, o vystykluose suvyniotai — nieko, jai net 
neskaudėjo, kai padišacho sūnus slapčiomis perpiovė jai venas. .. 

Išlydėję svečią, tėvai pasilenkė prie dukrelės ir stebisi: kokia ji bal- 
taveidė, vos ne permatoma... „Iš visa ko matosi, kad ne prasčioko mar- 
ti',— samprotavo tėvai. 

Praėjo valanda, kita — kūdikis nė krust. 

— Ir mažai valgo!-— porino vyras toliau — Lyg ne mūsų gymio, mie- 
galė... O gal tu ją pažadink,— pasiūlė žmonai.— Kad ir kilmingojo mar- 
ti, bet visvien mes — jai tėvai... 

Pati išvyniojo naujagimę — negyva! 

Motina plaukus sau nuo galvos įniko rauti, veidą nagais draskyti ir 
vis keikia: „Kad jo namai skardžiai žemę nugarmėtų! Kad jis be įpėdi- 
nių liktų!.." 

Tėvas, dantis sukandęs, meldė visagalį dukrai gyvastį grąžinti. .. 

Ir atgavo mergaitė gyvybę. Greičiau nei kitos, kartu su ja žeme pra- 
dėjusios vaikščioti, užaugo, išgražėjo. 

— Metas jaunikio ieškoti, — sykį tarė merginos tėvas. 

— Pats metas, — antrino ir motina.— Tačiau kur jį — žadėtąjį — besu- 
rasimė.. 

— Ar tą žudiką?! 

— Ką tu kalbi?— išsigando moteris. 

Ir jie stengėsi tylėti. 

"Slogi tyla užgožė jiems dienos garsus. Kiekvienas dukros žingsnis kėlė 
nerimą: ,,„Kas bus? Kas bus?!“ 

O kartą — girdi — beldžiasi! 

— Kas ten?— sukluso moteris.— Ar man tik pasirodė? .. 

— Beldžiasi, tau nepasirodė — tarė vyras ir eina prie durų. — Kas 
tenė.. 

— Medžioklis,— atsiliepė anapus esąs.— Naktis mane užklupo: Pernak- 
voti įsileiskite. .. 

Įsileido žmogus. Iš tamsos įžengusis tarė: 2 

— Salam aleikum. 

— Aleikum salam,— buvo jam atsakyta. 

— Tokia dievo valia, — prisipažino įleistasis.— Aš vėl jūsų apylinkėse 
medžiojau. .. 

— Aha, — atpažino šeimininkas kadaise nakvojusį kilmingąjį medžiok- 
lį. — Seniai tai buvo... Va, ir mūsų dukra užaugo,— rankos mostu paro- 
dė žmogus į merginą. 

— Jūsų dukra?!-— įsistebeilijo panaktinis ir tyli, lyg amą užkandęs. 

— Mano svečias, dievo svečias, — tarė šeimininkas.— Prašom prie stalo. 

Susėdo. Mergina nešė į stalą valgius, padišacho sūnus kiekvieną jos 
judesį sekė, pajuto, jog pamilo ją visa širdimi, — žiūri ir atsižiūrėti ne- 
gali... 

Tėvas tai pastebėjo ir klausia: 

— Sakyk, žmogau, ar tu vedęs? 

— Vala! Nevedęs... Vesčiau, jeigu atiduotumėt man savo dukrą... 

— Lao, dievo valia... Dievo ir padišacho. .. 

— Aš ją mylėsiu. 

— Tai irgi ne mūsų valia... O ir kurgi mes geresnį žentą besurasime? 

Sutarė. Išmiegojo svečias naktelę. Pusryčiauja, o nejaučia, ką valgo: 
vis į patarnaujančią įsitiepęs. 

— Ar lauksi manęs?— pakuštėjo svečias merginai į ausį. 

Mergina nukaito. Nė žodžio netarė — joks vyriškis lig tol jai nebuvo 
į ausį kuštėjęs. .. 

Išėjo svečias. Mergina jaučia, jog nieko daugiau negali galvoti, tik 
apie jį, ir vis girdi: „Ar lauksi?“ | 

O padišacho sūnus, grįžęs į rūmus, pasakė tėvui, kad rado savo šir- 
dies mergelę... 

— Nuvažiuosiu, pasižiūrėsiu, kas per gražuolė, — pažadėjo valdovas. 

Po kurio laiko taip jis ir padarė: ne vienas, su visa rūmų svita aplankė 
sūnaus išrinktąją, jos tėvus. 

„Nieko saų, nieko, — galvoja padišachas. — Bet kad tokių šviesių vei- 
delių!..“ 

— Ar tai tavo dukra?— klausia jis mergelės tėvo. 

— Dabar jau nebe... Ką dievas davė — tas padišacho. .. 

Patiko valdovui valstiečio atsakymas, na ir mergina gražaus stoto, mei- 
lių akelių... 

Sutarė vestuvių dieną. O kai tėvas, motina pakilo išlydėti, gailiai ap- 
raudoti dukrą, jaunikis, vos paėmęs išrinktajai už rankos, pirštais riešo 
linky užčiuopė randą. .. Pasižiūrėjo — tikrai, randas, ir bemat atsiminė. .. 
— Tu mano išrinktoji... 

— Taip, aš tavo išrinktoji... 

— Tu mano likimas... 

— Taip, aš tavo likimas, —lyg aidas atkartojo mergina mylimojo 
žodžius. 


Balulas Zana ir vaikinas 


E eis, visoje šalyje pagarsino: „Kas per naktį išbus aketėje, 
tam atiteks mano dukters ranka.“ 

Šalta buvo tais metais žiema, per naktį aketės užsitraukdavo ledu. Bet 
atsirado drąsuolis, prasikirto ežere aketę, nusirengė ir visų akivaizdoje 
įlindo į ledinį vandenį. 

Atsibodo smalsuoliams spoksoti į vaikiną aketėj, išsiskirstė. 

Sutemus drąsuolis išlipo iš aketės ir nuėjo žiburėlio pusėn.—,,Piemenys, 
tur būt, — nusprendė jis.— Pasišildysiu. . ." 

Išaušus vaikinas jau buvo padišacho rūmuose. 

— Tu čia?!— stebėjosi visi, kas jį Matė.— Gyvas?! 

Ir, išplėtę akis, lydėjo einantį į valdovo divanchanę !. 

— Na, ką pasakysi?— pasitiko jį padišachas. 

— Išbuvau aš, valdove, aketėj. 

— Gerai... O žiburėlio ar kartais nematei tolumoj? 

— Mačiau. i | 

—- Viskas aišku — tarė padišachas,— Tu man netinki... Ei! — delnais 
suplojo valdovas ir tuojau pat atsirado tarnai.— Lauk jį! 

Eina vaikinas akis nudelbęs, be kelio, akiplotu. Jau vakaras, o jis niū- 
resnis už naktį. 

Sutiko Balulą Zaną. 


— Salam aleikum. 


! Svečių kambarys. 

— Aleikum salam, kur toksai nusiminęs eini? 

-- Pats nežinau, gal, sakau, pasiskandinti reiktų... Beveik visą naktį 
aketėje išstovėjau, o suviliojo kažkoks žiburėlis; nebeiškenčiau, išlipau iš 
aketės, ir padišachas mane lauk išvarė. Dabar jo dukters ranka kitam 
atiteks. 

— Nebijok, to nebus. Eik namo, aš viską sutvarkysiu. .. 

Atėjo Balulas pas padišachą ir sako: 

— Broli Harunai, kviečiu.tave į svečius. Neatsisakyk. Su savo viziriais, 
vakiliais, artimaisiais ateik. 

Padišachas atėjo. Su visa palyda. 

Balulas ta proga avelę papiovė, išdarė ją, puodan sudėjo, o puodą ant 
koleko užkėlė. 

Svečiai laukia valandą, kitą, — šeimininkas nevaišina. 

— Jis iš mūsų tyčiojasi!— ėmė jie šnekėtis tarpusavy. 

— Balulai, mes išalkom!-— pareiškė padišachas. 

— Pakentėkit, verda, — guodė Balulas. 

— Kas verda? Kur verda?— nekantravo svečiai. 

— Galite patys įsitikinti — veda Balulas visą padišacho palydą ir jį pa- 
tį, rodo.— Matot, puodas ant koleko... 

— Balulai, ar tu kuoktelėjai? Kas šitaip valgį verda? Ant ugnies pa- 
statyk,— mokė vienas per kitą sveteliai... 

— Broli Harunai, juk, tavo supratimu, žmogus, aketėj sėdėdamas, gali 
šildytis tolumoj regimu žiburiu!.. Tai gal, sakau, ir puodas, ant koleko 
pastatytas, užviIS. .. 

Suprato padišachas, ką Balulas turi galvoj, ir įsakė pakviesti aketėje 
visą naktį išsėdėjusį... Netrukus to krašto žmonės šoko, dainavo, links- 
minosi vestuvėse. .. 

Aklo vilko dalia 


( 


„P žmogus, turtuolio bandą ganė. 

Kartą nuklydo ėriukas, ir sudraskė jį vilkas. 

Piemuo, beieškodamas ėriuko, įėjo į tuos krūmus, kur žvėris apsilaižy- 
damas dorojo auką. Užsimojo piemuo: jau duos — vilkas nė krust. 

„Mat, koks drąsuolis!-— susivaldė piemuo.— Lazda jam nebaisi...“— 
geriau įsižiūrėjo ir suprato — vilkas aklas. 

Iki pat saulėlydžio piemeniui nėjo iš galvos tas reginys. Ir namie, kai 
jau parginė bandą, rankas nusimazgojo, veidą nusiprausė — pats metas 
prie stalo sėsti — piemuo guli išdrikas ir niurzga: 

— Nebeganysiu, užteks. .. 

— Kas tau? Gal susirgai?— susirūpino pati. 

— Aiše,— tarė vyras Žmonai, — ar tu kada nors matei aklą vilką? 

— Ne, užtat tave matau, — atsakė Aišė. 

O piemuo vėl apie tą patį: ,Nebeganysiu, užteks..." 

— Kodėl?— moteris stengėsi suprasti vyrą. 

— Ogi todėl,— po ilgo žmonos klausinėjimo piemuo pašoko lyg įgel- 
tas.— Todėl, kad aš mačiau aklą vilką, mačiau, kaip jis ėriuką taršė!.. 
Kuo aš už jį blogesnis?! 

— Už ką?— sukluso Aišė. 

— Už ką, už ką?!-— laidė gerklę vyras.— Negi nesupranti? Sakiau juk: 
aklas vilkas ėriuką sudraskė! Aklas! Dievas net aklam vilkui kąsnį 
į nasrus siunčia. Kuo gi aš blogesnis? 

Mato žmona, kad neperkalbės vyrelio, neįtikins jo ramiu žodžiu, tai 
ir visai tyli, galvoja: „Išauš diena, ką veiks neganęs!“ 
Deja, vyro mintys ir dienai išaušus nebuvo kitokios: „Kodėl ne man2.. 


Kodėl alkanam vilkui?!"— užsikirto žmogaus protelis, ir nerūpi jam, ką 
"šeima valgys... 
„Et!— numojo Aišė ranka.— Sulauksi tu iš jo. .."— ir pati išginė bandą. 


Jau įdienojus, vyresnysis piemuo ir jo talkininkė varė aveles prie 
tvenkinio, kas dieną prie jo eidavo — niekur nieko, — neužkliūdavo, 0 ią- 
kart, galima sakyt, lygioje vietoje suklupo vyresnysis piemuo, kelį su- 
simušė. 

Piktas apsidairė: kur čia tas nelygumas!? Ir mato — žėri auksas: kur 
koja kliudė, nuskėlė 'įkastą, per ilga žemės paviršiun iškilusį ąsotį... Ir 
jau taip akinamai spindi prieš saulę, kad akys marksta... 

Aišė pripuolė, rieškučiomis žemių užpylė tą spindesį ir sako: 

— Palikim jį iki sutemos, — ir dairosi, lyg negeros akies bijodama.— 
Parginę bandą, sugrįšime ir pasidalinsime. .. 

— (Gerai,— sutiko vyresnysis piemuo. 

Aišė, parėjusi namo, papasakojo vyrui, ką radusi. Kviečia jį parsineš- 
ti, o jis: 

— Niekur neisiu! Dievas net aklam vilkui kąsnį į nasrus siunčia! . — 
nepajudinamas. 

Atėjo vyresnysis piemuo, irgi kviečia, o tas vyresnįjį per drimelį lai- 
ko: radai —tai it neškis. Mano auksas mane suras,— kažką į tą galą 
porina lovoje gulintis. 

— Žinokis!— trenkė duris kaimynas ir išėjo. 

Surado piemuo tą vietą, kur dieną suklupo, atkasė ąsotį ir išsigandęs 
atšoko: į jį mėnesienoje, lyg auksiniai manatai, gyvačių akys įsistebeilijo, 
savo žvilgsniu traukia — arčiau,-vis arčiau... 

— Ne!— sušuko jis naktyje.— Nepaliksiu aš jūsų, — ir tekinas, ąsotį 
priešais turėdamas, atskubėjo prie Aišės ir jos vyro namo.— Šekit!— įme- 
tė vyresnysis piemuo ąsotį su gyvatėmis, nes toks buvo tasai žmogus — 
nuodingosios lindėjo jo sieloje. .. 

Sudužo ąsotis, trobon įmestas, pažiro brangus metalas. 

— Kas čia dabar?— pašoko Aišė iš lovos ir mato: auksas! 

— O ką aš sakiau?— pakilo ir Aišės vyras.— Negi aš blogesnis už 
aną vilką? 


10. Viesulo raitelis 


Lapė teisėja 


Musee lapė, susimedžiojo gaidį, žąsiną ir balandį. 

Dabar juos teis. 

— Na, žąsine, sakyk man, ko gageni, kai avių banda eina prie tven- 
kinio gerti? 

Žąsinas nežino, ką sakyti, nes jis niekad apie tai nepagalvojo. 

— Nežinai, vadinasi — kaltas. Lauk savo paskutinės valandos,— koja 
prispaudusi laiko žąsiną, netekusį žado. 

Gaidžio eilė. Lapė klausia: 

— O tu ko vidurnakty žmones žadini?! Ar nežinai, kad jie eina mūsų 
medžioti? .. 

Gaidys tyli. 

—- Ei, gerkločiau, ar užkimai? Teisinkis, paskui bus vėlu. 

Tyli gaidys. 

— Na, tai ką man su tavimi daryti? Plunksnas — į pagalvęs, tave patį — 
į puodą? A?!— apsidairė lapė.— Liudininkų nėra? 

Niekas neatsiliepė, vadinasi, nėra: tokia lapės teisybė, nors ji puikiau- 
siai žino, kur liudininkų reikėtų ieškoti, bet vėlgi — nepatogumai: žąsinas 
po viena koja, gaidys — po kita, balandis — letenoj,— tegul patys tei- 
sinasi... 

-— O tu, — klausia lapė balandžio, — ko tu be perstogės visur teršiė! 

— Kilmingoji! Visų mūsų teisėja, — prabilo balandis.— Nė nemanau tei- 
sintis. Tikiu, jog tu gerai Žinai visus teisingumo straipsnius. Kas gi kitas, 

jeigu ne tu, galėtų šitaip nuostabiai tvarkytis mūsų valdose?! Niekas 
daugiau. 

— Na gerai, gerai, — seilę varvina lapė.— Trumpiau negali? — apžiojo 
jį nasrais ir sukandusi laiko, jau balandžio širdies tvinkčiojimą jaučia... 

— Kilmingoji, vardan aukščiausiojo, meldžiu, pasakyk, kokios tu gen- 
ties, kad tokia drąsi!.. 

— Machamdžių ',— tarė lapė. 

Balandžiui to ir tereikėjo: paspruko iš lapės nasrų. 
"— Ak!-— pašoko vytis balandžio, o lapei iš po kojų nėrė šalin gaidys 
ir žąsinas.— Ak!— nebežino, ką gaudyti rudauodegė. — Apgavo mane. 
o juk galėjau sumeluoti: desnių — ir viskas... 


! Machamdžiai, desniai — kurdų gentys. 


Gyvatė savo uodegos neužmiršta 


V šiais gyveno žmogus. Visas jo turtas buvo dvi baltos, dvi juodos 
avelės. Dar iki saulėtekio žmogus išgindavo jas į pievą, ganydavo, to- 
šine dūdele save ir savo aveles linksmindavo. 

Sykį, šitaip beganydamas, dūdele tarpais padūduodamas, tarpais — ne, 
žmogus išgirdo kažką šlamant žolėje. Įsižiūrėjo. Ogi gyvatė šliaužia į jį. 

Išsigando žmogus. Ne dūdelė galvoj, dairosi, kur čia pasislėpus... O 
avelės! Sugildys jas gyvatė, pakratys kojas dvi juodos, dvi baltos — be 
pieno, be vilnos žmogus liksi... Ne, geriau niekur nesislėps, o dūdele, 
sakytum lazdele, ginsis nuo gyvatės... 

— Duūduok, dūduok,— staiga prašneko piestu besistojanti. .. 

Ir žmogus dūdavo, nes jautė: patinka gyvatei tošinės melodija. 

Pašoko gyvatė, paliko piemeniui auksinį ir dingo. 

Ir taip ne kartą. 

Susidraugavo žmogus su gyvate. Žiūrėk, išgena aveles, tošinę dūdelę 
prie lūpų ir — sklinda nuostabi muzika, širdį gyvatei uždavusi. .. 

Nepraėjo nė dvejų metų, pralobo žmogus. O kadangi jis buvo dievo- 
baimingas, tai nutarė: 

— Visa tai — dievo valia, reikia eiti jam nusilenkti. .. 

Susiruošė kelionėn, sūnų pakvietė ir sako: 

— Mano mintis visagalis girdi, tavo mintis visagalis girdi. Negaliu aš 
savo minčių keisti, jei nutariau, tai ir privalau eiti visagaliui nusilenkti. 
O tu, sūnau, ganyk aveles. Ir-tesaugo dievas gyvatę! Mes per ją pralo- 

bome. Kai manęs nebus, grok jai, kaip ir aš grodavau. .. Ir kas dieną po 
auksinį už tai gausi. Bet gink dieve nesusimanyk užmušti jos.. Atmink, 
į tavo namus ateis nelaimė. Pražūsi. 

Ilgai ruošėsi tėvas kelionėn visagaliui nusilenkti. Stropiai ruošėsi. Sū- 
nus suprato: negreit sugrįš. | ' | 

Taip ir buvo. Gal pusmetį ganė sūnus aveles, gyvatei dūdavo, toji po 
auksinį kas dieną jam ant žolės palikdavo. Bet per ilga atsibodo jaunuo- 
liui valandų valandas dūdelę pūsti, ir vaikis slapčia pagalvojo: ,„Nudob- 
siu aš tą šliužpalaikę, visus jos auksinius susižersiu, tai ir nebereikės kas 
rytą dėl auksinio dūduoti...“ 

Piktos vaikio mintys skatino imti aštrų peili, užsikišti jį už juostos ša- 
lia dūdelės, dūdele gyvatę išsivilioti, ir kaip galima arčiau savęs... 

Taip jis ir padarė: peilį už juostos, dūdelę irgi, gena aveles vos saulei 
patekėjus; susirado tą vietą, kur gyvatė žolynuose slėpdavosi, ir ėmė dū- 
„duoti, visaip melodiją vedžioti. 

Iššliaužė auksažvynė. Šoka kaip niekad pasistiebusi, regis, gerokai 
aukštesnė, lieknesnė — pati sau gražuolė. .. 

Piktoms vaikio mintims geresnės progos nė nereikėjo: užsimojo jis pei- 
liu — jau kirs, tačiau gyvatė išsilenkė jo kirčio, peilis galvos nekliudė, 
užtat gyvatė neteko uodegos. Neteko uodegos ir iš to skausmo įkirto už- 
puolėjui — tegul žino!.. 

Mirė vaikis. Kartu su juo ir jo piktos mintys. 

Vakarui sutemus, kaimo žmonės pasigedo piemens sūnaus. Išėjo ieš- 
koti. Surado žolėje gulintį. Ten pat ir palaidojo. Vietoj antkapio baltą 
akmenį uždėjo, kad pakeleiviams iš toli būtų regimas turtingojo kapas, 
kad prieitų prie jo, parymotų... | 

O štai sugrįžo palaidotojo tėvas. Visas kaimas garbingai jį pasitiko, 
sveikino šventas vietas lankiusį. | 

— O kur mano sūnus?— dairosi žmogus, galvoja: ,„Ar tik nebus ranką 
prieš auksažvynę pakėlęs!..“ 

Ką ir besakyti, skaudus smūgis — sūnaus mirtis, pats žodis jau lyg mir- 
tinas kirtis, todėl niekas jam to nesakė, o tik nuvedė prie jo sūnaus 
kapo ir paliko vieną... 

Vargšas žmogus ilgai sielvartavo. Bet ir aveles reikia ganyti. Išginė sy- 
kį į tą pačią vietą, kur auksažvynė šokdavo, dūdele uždūdavo. Gailiai, 
sielvartingai, sakytum pati širdis verktų, kokia tai buvo muzika! .. 

Atšliaužė gyvatė. Tačiau nešoko. 

„Kas tau, brangioji, kad nešoki!'— ne žodžiu, o pačia muzika stebisi 
Žmogus. 

„Niekad!“ vikstelėjo gyvatė uodega, zal ir ne uodega, kas dabar 
žino, kiek ten ilgio jos buvo.— Niekad!— tarė ji. — Kol tavo akyse baltas 
akmuo stovės, kol neužmiršiu savo nukirstos uodegos. ..— ir dingo žo- 
lynuose. 


Balulas Zana ir kaliias 


K... Mustafa atėjo pas Balulą Žaną šio to pasimokyti, išminties pasi- 
semti. Visą mielą dienelę kalbėjosi, svarstė, kas teisybė, kas melas; kas 
dorai, kas svetimo dairydamasis gyvena. Nespėjo nė išsipasakoti, 
o jau — vakaras. | 

— Eime pas kalifą, pavakarieniausime,— pasiūlė Balulas. 

Mustafa apsidžiaugė: niekada jis net nesapnavo, kad su kalifu vaka- 
rieniaus. .. 

— Tik atsimink,— perspėjo Balulas,— kalifas aikštingas, menku kuo 
gali jį užrūstinti. Būk atsargus. Visų pirma įsidėk į galvą: kartą atsisė- 
dęs, be reikalo nesikelk; antra — gink dieve pirmas nepradėk šnekos; 
trečia — jeigu neprašys, nesiūlyk savo paslaugų. 

Įėjo jie į kalifo rūmus. Mustafa išsižiojo: 

— Kaip čia gražu! 

Aišku, to nereikėjo nė sakyti: visi matė, kad gražu. Mustafa gi, nere- 
gėto grožio apžavėtas, užmiršo Balulo pamokymus. 

Pasirodė rūmų šeimininkas, visi jam lenkėsi. 

— Prašom prie stalo,— tarė jis, lengvu rankos mostu parodė, o kita. 
ranka laikė Balulą Zaną už alkūnės. 

Svečiai neskubėdami sėdo už stalo, apkrauto visokiausiais valgiais. O: 
kalifas tebelaikė Balulą už alkūnės ir kažką jam pusbalsiu sakė. Mustafa 
tos jų kalbos negirdi, nė nemato: jam, pakviestam sėstis, dabar svarbiau- 

sia pasirinkti tokią vietą, kad arčiau jo rankų būtų skaniausi paitekalai, 
brangiausi gėrimai. . | 

Pasimetė Mustafa: visur visko pilna — ir ten gerai, ir čia neblogai, ta- 
čiau arčiausiai kalifo — kas to nežino — ir patarnavimas kitoks, ir valgiai, 
ir gėrimai rinktiniai... 

Ir atsisėdo Mustafa pačion garbingiausion vieton. Balulas Zana, tai pa- 
stebėjęs, nejuokais susimąstė: „Kuo visa tai baigsis?!“ 

Vienas po kito garbingi svečiai sėdo į savo vietas, vienas po kito Mus- 
tafą vertė keltis į gretimą kėdę, ir netrukus jis atsidūrė prie pat durų. 

Į stalą atnešė didžiulį arbūzą. Mustafa iš makšties ištraukė savo durklą 
ir tarė kalifui: 

— O! visagali, nepasididžiuok, paimk mano sukas ir dalink juo arbūzą. 

Svečiai šužiuro: kas čia toks drąsus prasižiojo?! 

Kalifas paėmė Mustafos durklą, tikrai, ne prastą, auksakriaunį, akį 
veriančiais brangakmeniais išpuoštą, aštrų. . 

Patiko kalifui durklas. 

— Svečiai mano, aš neabejoju, atmenate tą netolimą praeitį, kada 
niekšingi vagys buvo įsibrovę į mano rūmus... 

— Kaipgi!-— sukilo balsai. 

— Tai šit vienas jų, — kalifas durklu parodė į Mustafą.— Atėjo, mano 
durklą atnešė... 

— Vai! Vai!-— išsižiojo svečiai. 

Kalifas bylojo: 

— Vagis neišvengs bausmės, bet man, mano svečiai, būtų malonu iš- 
girsti, ką jūs į tai pasakytumėt. . 

Mustafa perbalo visas, 5154 jam per užpenčius eina, pakinkliai 
virpa, sėdi susigūžęs kertėje prie durų — nei gyvas, nei miręs. 

Balulas atsistojo ir tarė: 

— Maloningasis kalife, šis vagis — mano svečias, aš jį atsivedžiau, 
leisk jam pas mane pernakvoti, o rytojaus dieną ką nori, tą su juo 
daryk. 

Išminčiaus Balulo žodis kalifui — ne kokio prasčioko ar plevėsos, su 
juo visi skaitosi, reikalui esant, prašo patarimo, tai ir kalifas nepriešgy- 
niavo: 

— Tegul pernakvoja... Tačiau, išmintingasis Balule, prisiek čia esan- 
čių, mano garbingų svečių akivaizdojė, kad per tą naktį tu sų savo sve- 
čiu nesikalbėsi. 

— Prisiekiu visagaliu: žodžio savo svečiui neištarsiu. 

Sugrįžo Balulas namo, o su juo ir Mustafa — kalifo apvagintas, neby- 
lus, lyg žado netekęs. 

Vos Balulas peržengė savo namų slenkstį, katinas ėmė meilintis, palei 
kojas trainiotis ir — murkia. 

— Katinėli, aš juk tave perspėjau,— glostė jį Balulas,— sakiau: atsi- 
mink, kalifas aikštingas, menku kuo-užrūstinsi, o tu užmiršai... Kas da- 
bar bus? 

Mustafa klausosi Balulo žodžių, supranta: jam jie taikomi. O Balulas 
glosto katinėlį ir kalba: 

— Rytoj, katinėli, kalifo rūmuose susirinks daugybė žmonių, tau leis 
tarti paskutinį žodį, ką tu žmonėms pasakysi? ..— Balulas kiek patylėjo, 
po to vėl.— Sakyk: vakar kalifas atpažino savo durklą... Tad išklausyk 
manęs, mano tėvas — karavanbašis — prieš keletą metų žuvo. Durklu 
į nugarą smogė karavanų plėšikas ir su savo bendrais skubėjo susigrob- 
ti turtą. Tėvas liko begulįs su durklu nugaroje... Aš palaidojau tėvą, 
aš jo vardu prisiekiau: negrįžti namo, iki nesurasiu durklo savininko — 
mano tėvo žudiko... Vakar kalifas atpažino savo durklą, todėl šian- 
dien aš reikalauju teisėto atpildo... 

“ Atsimink, katinėli, ką privalai pasakyti, antraip nėra jokios kitos vil- 
ties išvengti kalifo bausmės. 

Anksti rytą Balulas Zana ir Mustafa atėjo pas kalifą. Kurį laiką laukė, 
vaikščiojo po rūmų kiemą. Ėmė rinktis vakar buvę, girdėję, jog iš pat 
ryto — išsišokėlio teismas... 

Kai ir pats kalifas atėjo, leido visiems sėstis prie stalo, kas to vertas, 
o kitiems — didelė garbė kad ir pastovėti kalifo rūmuose... 

Taigi, kas stovi, kas sėdi. Kalifas teisiamajam leidžia tarti paskutinį 
žodį. Mustafa žodis žodin viską pakartojo, ką Balulas katinėliui sakė. 

Išklausę jo baisiai nustebo: ,,„Nejau?!'— susirinkusiųjų akys krypo ka- 
lifo pusėn, tačiau prasižioti niekas nedrįso. O Mustafa reikalavo: 

— Teisėto atpildo! Štai ko aš laukiu, kalife! Aš palaidojau tėvą, aš jo 
vardu prisiekiau: negrįšiu namo, jeigu nesurasiu žudiko. .. Štai ir radau... 

Kalifas sutriko. Nieko daugiau nebeliko, tik grąžinti durklą. 

— O kas už nekaltai pralietą kraują atlyginsė— paklausė Balulas. 

Kalifas nesitikėjo tokio klausimo. Balulo žodžiai jį kiaurai persmelkė, 
ir kalifas žino: Balulo žodžius kaip auksą žmonės metų metais sergsti, 
vaikams prisako neužmiršti jų, tai argi verta jiems prieštarauti?! 

Užmokėjo kalifas gryniausiu auksu už savo nepamatuotą elgesį, už sa- 
vo nepasvertus žodžius. ., 

AR pasakoja, kad gyveno senutė — sena senutėlė, lengva ir be- 
balsė, lyg jos pačios šešėlis. 

Pasižiūri į ją, — rodos, nebegyva. Pasiklausai, ausį atgręžęs, jeigu pro 
jos palaikę, sukrypusią trobelę tenka eiti — lyg ir yra kas — girgžda... 
Gal berankis skersapūtis, o gal ji pati kažkokių reikalų vis dar turi — 
apie tandurą kuičiasi... 

Taip ir tą sykį, kurį žmonės atmena, pasakoja,— senukė apie tandurą 
tupinėjo, Žemai ugnelei lenkėsi, kad ji nesibodėtų jos tanduro, 40s rankų 
suvytusių, jos burnos kvapo,— pūtė senutė, pūtė, o ugnelės įpūsti ne- 
įstengė. 

Įlėkė žvirblis trobon ir tarė: 

— Močiute, ištrauk rakštį, va, šitoj vietoj, — rodo koją, — įsivariau. 

Senutė ištraukė žvirbliui iš kojos rakštį. 

— Dabar padėk jį ant kiziako !. 

Padėjo. Ir vos tik padėjo — įsiliepsnojo' ugnelė, tuoj linksmiau pasida- 
rė, senutė, lyg ir ne viena, šnekina ugniaakę, sau valgį gamina. 

Pavalgė. O žvirblis, pro koleką įlėkęs, reikalauja: 

— Atiduok man rakštį. 

— Mielasai, kad sudegė!.. Nori, galiu tau sausų šakų duoti... 

Žvirblis — ne ir ne, man rakšties reikia, o jeigu. ji sudegė, tai septy- 
nis gata papločius iškepk man — paskutinis paukštelio žodis. 


! Džiovintas galvijų mėšlas, vartojamas kurui. 

Ka gi, kepa senutė gata papločius. 

— Va jie — visi septyni, — iškepė ir duoda juos žvirbliui. 

Paukštelis pasiėmė papločius, išskrido lauk pro koleką į pievas. Plasta 
viršum besiganančių galvijų. Mato: piemuo geria pieną, matyt, neseniai 
prisimelžęs. .. 

Įsigeidė žvirblis pieno. 

— Ei piemenėli, tu pieną be duonos geri, o aš septynis gata papločius 
turiu... Tu man — pieno, aš tau — gata papločius. Sutinki? .. 

Piemuo primelžė žvirbliui pieno. Paukštelis pasistiprino ir sako: 

— Dabar užmokėk man už duoną. 

Piemuo nustėro: 

— Taigi buvom sutarę: aš tau — pieno, tu man — gata papločius!. 
Kokio kito mokesčio pačiam reikia? 

— Septynių avių ir ėriuko — nei daugiau, nei mažiau, ir kad man 
būtų!.. 

Išsigando piemuo žvirblio: „Reikalauja lyg savo..."— ir atidavė jam 
septynias avis, ėriuką. | 

Varo žvirblis avis, ėriuką, pasistypčiodamas eina keliu. Priėjo kaimą, 
o tame kaime — vestuvės. Visi šoka, visi dainuoja, ką pilvan dėjo — 
sukrato, kad daugiau tilptų. Tik ne kaži kas yra iš tų — pilvan kemšamų: 
turėjo gaidį — nebėr, jau ir jo kauleliai apčiulpti... Tokio pat likimo. 
susilaukė ir.visos kaimo vištos. Nebeliko ką valgyti, o vestuvės vos įpu- 
sėjo. Visi šoka, visi-dainuoja, tiktai vestuvių šeimininkai susirūpinę: pails 
šoke, dainavę, susimanys valgyti, ką duosimet! : 

O čia — žvirblis. Atvarė avis, ir ėriuką, sveikina jaunavedžius, atseit, 
jiems septynias avis ir ėriuką dovanoja. 

Visi labai apsidžiaugė: niekas neatsimena, kada avieną valgė, vis viš- 
telėmis mito, dabar gi atsigaus, atsigriebs. 

Papiovė žvirblio avis ir ėriuką, ir kai sėdo užu stalo, tai tik kaulelius 
apčiulpę pakilo valstiečiai. 

— Užmokėkit man,— pareiškė žvirblis vestuvių šeimininkams. 

— Kaip tai?— nesuprato tie.— Juk padovanojai!.. 

— Padovanojau. O jūs man jaunąją padovanokit. 

— Kad ji jau yra jaunojo. 

— Buvo jaunojo, o dabar — mano, nes ėriuko mėsos valgė, kurį aš 
labai mylėjau... Jei ne ji, tai lig šiol ėriukas būtų gyvas, jau nekalbant 
apie avis... Grąžinkit man ėriuką arba duokit jaunąją, — nenumaldomas 
žvirblis. 

„Eriuko nebėr, jaunoji — dar gyva... Tfu, tfu, — pats savo minčių išsi- 
gando merginos tėvas.— Tegul ima per žmoną, gal ir laiminga bus“, — 
nutarė dabar jau žvirblio uošvis, ir jis tai pasakė sparnuočiui. 

Išsivedė žvirblis jauną mergelę, paliko sočiai prisivalgiusius, tačiau 
liūdnus kaimiečius. 

Ėjo, ėjo žvirblelis vedinas jaunąja ir sutiko piemenį, dūdelę pučiantį, 
jau taip gražiai, taip jausmingai sklido garsas, kad žvirblis neištvėrė: 

— Ei, piemeny, atiduok man dūdelę. 

„— O ką tu man už ją duosi? — klausia piemuo. 

Žvirblis, ilgai negalvojęs, tarė: 

— Va, šitą gražuolę. 

Piemuo sutiko: atidavė sparnuočiui savo dūdelę, paėmė už rankos gra- 
žią Mergelę ir parėjo namo, na, o mūsų žvirblelis iki šiol tebedūduoja: 


Skrajojau, lekiojau — rakštį kojon 
įsivariau. 

Senutė ištraukė — atsidėkojo 
saldžiąja gata, 

ant rakšties ugnelės kepta... 


Ant rakšties ugnelės kepta 

patiko ir piemeniui gata, 

Aš jam — paplotėlį, jis man — avinėlį. 
Jis man — avinėlį, aš jam — paplotėlį. 


Sotus — prisivalgė piemuo. 

Aš avis ir ėriuką veduos, 

o greitas takelis tarytum vanduo, 
ateidino prie slenksčio, kur tuoj — 
ne IyL, ne poryt, ne rytoj 

mergelė tekės į bernelio rankas, 
bernelis ją ves takeliu į lankas, 
kur aidi mano dūdelės daina. .. 


Baltaveidis 


TV sios augino kelias aveles. Visas viltis į jas dėjo, bet užėjo bad- 
metis, kada kiekviena burna aiškiai jaučiama, kada kiekvienas kąsnis ir 
žmogui, ir gyvuliui gana brangus. 

— Avde chude,— tarė valstietis pačiai, — ginsiu aš jas į kalnų ganyk- 
lą, ten mano bičiulis bandą gano, paprašysiu — tepažiūri, tepasaugo. .. 
Manau, neatsisakys. 

Neatsisakė bičiulis, priėmė draugo aveles į bandą. Su ta sąlyga, kad 
per visą laiką, kol jas ganys, kirps jų vilną ir gers pieną. 

— Broli mano! Argi aš ką sakau, te bus, kaip tu nori, — sutiko valstie- 
tis.— Tik išsaugok mano aveles iki ateinančių metų. 

Taip jie ir sutarė. 

Valstietis ramia širdimi grįžo namo. O jo bičiulis iš dienos į dieną ganė 
aveles, melžė, laikui atėjus, kirpo, minkštai sau patalą klojo, avikailiu 
puošėsi, negi piemuo, avis ganydamas, vienu pienu tenkinsis! Ir nė pats 
nepajuto, kaip išpiovė valstiečio aveles. 

Nauji metai su šviežia žole, su bandomis avelių, kaimenėmis arklių 
leidosi į slėnį. 

Ką gi piemuo, ganęs valstiečio aveles, darys, kuo atsiteis? 

Paėmė jis ąsotį maconio ir atėįo pas valstietį. 

— Salam aleikum! 

— Aleikum salam, prašom į vidų, — kviečia žmogus svečią.— Na, kaip 
mano avelės?.. Ar parginei su banda? 

— Ė! Te dievas saugo tavo namus, prisivargau aš su tavosiomis: ban- 
da sau, o jos sau, bliuvagerklės — vilkus tik šaukia ir šaukia... Neatsi- 
gindavau. Sudraskė jas vilkai... Maconio štai ąsotis — visa, kas nuo jų 
liko, atnešiau. 

Valstietį pribloškė tokia naujiena. Stvėrė jisai iš piemens rankų ąsotį 
maconio ir šliūkštelėjo jam į veidą. 

— Srėbk tai, kas liko... Kad tavo veidas iš gėdos pajuostų!— nrakei- 
kė valstietis piemenį. 

Piemuo, maconiu aplietas, eina, delnais braukia sau per skruostus iI 
stebisi: 

— O dangau, šlovinu tave, ir šįkart niekas neišdrįs pasakyti, jog iš 
gėdos pajuodau... 


Balulas Zana ir prekijas 


Bau buvo dažnas turgaus lankytojas. 

Kartą, pamatęs prekiją, bešaukiantį mšaką, Balulas priėjo. prie pini- 
guočiaus ir sako: 

— Aš mšakas. 

— Imk, va, šitą maišą ir nešk, tik atsargiai: maiše stikliniai indai. 

— O kiek už tai mokėsi?— klausia Balulas. 

Ir jie ėmė derėtis. Prekijas nebūtų prekijas, jeigu sulygtų nesiderėjęs. 
Balulas nebūtų Balulas, jeigu piniguočiams nusileistų. .. 

"Šiaip ne taip susitarė. | 

— Tik, žiūrėk, atsargiai nešk, nesukulk! 

— Nebijok,— užsimetė Balulas maišą ant kupros.— Mano kupra — ne 
grindinys. ..— Eina paskui turtuolį. 

Trečdalį kelio nuėjęs, prekijas ėmė svarstyti: ,,„Jeigų mšakas sutiko 
nešti maišą, tai jam, regis, apsimoka, 0 Man — ne..." 

— Klausyk, kuro, o kaip tu išleisi tuos pinigus, kuriuos aš tau sumo- 
kėsiu? 

— Nupirksiu mitalo sau ir savo vaikams. 

— Et, nemokat jūs, mšakai, gyventi. .. 

— Kodėl?— sukluso Balulas. 

— Ogi todėl, kad neklausote protingų patarimų. 

— Kokių patarimų? 

— Protingų... Nori, galiu tave šio to pamokyti, ką kokiu atveju rei- 
kia daryti. Geras patarimas už auksą brangesnis! .. 

— Na, klausau, — tarė Balulas. 

— Tik ne už dyka: aš tau — patarimą, tu man už tai, sakykim, trečdalį 
kelio maišą paneši... 

— Gerai jau, gerai, — sutiko Balulas. 

— Atsimink, net jeigu visi pasaulio žmonės tvirtintų, jog avižų duona 
tokia pat, kaip kvietinė,— netikėk. 

— Atsiminsiu. Ačiū. 

— Už ačiū geras nebūsi, — priminė prekijas,— sakykim, už trečdalį ke- 
lio aš atsilyginau. 

— Gerai jau, gerai. 

Neša Balulas maišą stiklinių indų. Prekijas pirma jo eina, galvoja: 
„Būtų neblogai dar kokį nors patarimą jam įpiršus...“ 

— Mšakai, te sergi dievas tavo namus, naudingas patarimas — kaip 
duonos kepalas užantyje... Pakliuvai bėdon, stverkis jo — išsigelbėsi. .. 
Daug aš tau galėčiau patarti... 

— Na, klausau, — sako Balulas. 

— Aš tau patarimą, o tu man už tai — panešėk maišą. 

— (Gerai jau, gerai. 

— Tai šit koks antras mano patarimas: netikėk, jog pėsčias greitesnis 
už važiuotą. Netikėk, kad ir visi pasaulio žmonės tai tvirtintų. .. 

— Teisybę sakai, — sutiko Balulas. | 

O prekijas galvoja: „„Ką čia dar sumanius!.." Ir visai prie savo namų 
tarė: 

— Kuro, aš tau ir trečio patarimo nepašykštėčiau, jeigu maišą laiptais 
užneštum. 

— Bet aš nežinau, ko jis — tavo patarimas — vertas? 

— Vertas, mšako paslaugos tikrai vertas. .. 

— „Hm,— atsikosėjo Balulas,— te bus, kaip tu nori. Na, klausau... 

— Jeigu visi tau sakys, jog našlė ir netekėjusi mergelė tas pat — 
netikėk. 

— Netikėsiu— pažadėjo Balulas, kopdamas laiptais į gobšuolio namą! 

— Kiek aš tau belikau skolingas?— stabtelėjo prekijas, besilaikąs tu- 
rėklų.— Už kiekvieną kelio trečdalį — po patarimą daviau, vadinasi, ne- 
beskolingas aš tau? 

— Aha,— nenoriai atsiliepė Balulas. 

— Tai jau ir atėjom,— nušvito šykštuolis, rakindamas kambario duris. 

Balulas nusiėmė maišą nuo pečių ir ne prekijui atidavė, o žemyn laip- 
tais paleido: cinkt cilinkt nuriedėjo stiklainiai... 

Prekijas lyg išviręs vėžys — raudonas, akys išsprogę, žodžio ištarti 
negali: 

— A-a, a-ja-jai!.. 

— Tai tau ajajai, — pasakė jam Balulas,— tai mano pamokymas ir kar- 
tu patarimas, įsidėk galvon: jei kas nors sumanytų ginčyti, jog laiptais 
"nuriedėjusiame maiše liko nors vienas sveikas stiklainis — netikėk. 

Ir paliko Balulas gobšuolį, nežinantį ko stvertis, kur bėgti, ką pagalbon 
šauktis. 


Varguolis ir gyvatė 


P. padišachas ir, nė kojų iš patalo neiškėlęs, šaukia vizirį, o kai 
tas atėjo, įsako: 

— Šauk žynius, te išaiškina man sapną. 

Viziris sukvietė žynius. Padišachas papasakojo jiems savo sapną, ta- 
čiau nė vienas nesuprato, ką galėtų reikšti padišacho sapnas. 

Garsas apie tai aplėkė visą kraštą ir pasiekė varguolio ausį... 

„O gal atspėsiu',— vylėsi žmogus ir pakilo į kelią. Kelionmaišin įsidėjo 
duonos riekelę ir truputį sūrio. Anksti kėlęs, išėjo. Ėjo, kol pavargo. 
Pavargęs dairėsi, kur atsisėdus, kojas pailsinus. Pamatė didelį, plokščią 
akmenį, priėjo — gyvatė! 

— Gerai, kad atėjai. 

O žmogus galvoja: „Nieko sau gerai...“ 

— Nesilsėdamas skubėk pas padišachą, išaiškink jam jo sapną. 

— O ką sakytiė 

— Sakyk: „(O galingiausias iš visų padišachų, vilkus sapnavai, nes ta- 
vo liaudis tarsi vilkai piaunasi.“ 

— Ir.viskas?— klausia varguolis. 

— Viskas. Tiktai grįždamas neužmiršk su manimi pasidalinti padišacho 
dovanomis. 

Atsisveikino žmogus su gyvate. Nuėjo pas padišachą. Paaiškino, ką 
reiškia jo sapnas. Padišachas liko patenkintas ir davė jam šimtą auksinių. 

Žmogus laimingas grįžta pro gyvatės akmenį ir mato ją, belaukiančią 
savo dalies. 

„To tik betrūko! .."— pasipiktino auksinius nešęsis ir, pastvėręs akme- 
nį, metė į gyvatę. Nepataikė. Gyvatė tik sušnypštė ir pasislėpė. 

Po kurio laiko padišachas vėl susapnavo baisų ir neaiškų sapną. 

Viziris sušaukė žynius. Padišachas papasakojo, ką sapnavęs, tačiau nė 
vienas galvočius nesugebėjo išaiškinti. 

— Atveskite aną vargetą,— atsiminė padišachas tą patį, kuris jau kar- 
tą buvo įminęs painų sapną. | 

Pasklido padišacho pasiuntiniai ieškoti to žmogaus. 

Visi ieško, stengiasi padišachui įsiteikti, o jisai jau pats beeinąs pas 
padišachą. Tuo pačiu keliu, pro gyvatės plokščią akmenį. 

Ir užkalbino jį gyvatė. : 

— Kur jau taip droži? 

— Nagi vėl pas padišachą, dėl jo sapno... Ką aš jam pasakysiu, nė 
pats nežinau, — kremtasi žmogus, negerai praeitą kartą pasielgęs.— Tu at- 
leisk man,— prašo jis gyvatės, — kad mečiau į tave akmenį. 

— Niekis. Kas buvo — pražuvo. Tik šįkart, jei prižadi dalytis tuo, ką 
tau padišachas duos už sapno išaiškinimą, tai aš padėsiu... 

— Prižadu, tikrai prižadu,— apsidžiaugė žmogus.— O ką jo sapnas reiš- 
kia, ką man sakyt?.. 

— Nueisi, nusilenk ir sakyk: .,,(O visagali padišachų padišache, sapna- 
vai lapes, nes tavo žmonės lyg lapės ims veidmainiauti.“ 

Padėkojo žmogus gyvatei už pamokymą, nuėjo pas padišachą. Pasakė, 
ką žinojo. Padišachas davė du šimtus auksinių. 

Eina namo. Vargeta jo jau nepavadinsi. Neskuba. Ko jam skubėti? Ar 
kad gyvatė laukia? ...Tegul sau laukia — susilauks, šunys kauks... 

Žmogus aplinkiniu keliu grįžo namo, visus du šimtus auksinių susišla- 
vė. Patenkintas. Bet po kurio laiko šalį aplėkė žinia: padišachas sapnavo 
ir nežino, ką jo sapnas reiškia. Kojos iš patalo nekelia, kad tiktai kas 
nors blogo neatsitiktų. Ir jau visur jo pasiuntiniai ieško padišacho sapnų 
aiškintojo. 

Išėjo žmogus pas padišachą. Varganas, apspuręs kaip ir anuos du kar- 
tus, nė auksinio nebeturi, net nebeatsimena, kaip jie atrodė. Mat, gero- 
kas laiko tarpas buvo praėjęs. 

— Ar tik ne pas padišachą pėdini, varguoli? 

— Pas jį. Kurgi kitur? ..— atsiliepė Žmogus.— Padišachas išsiuntinėjo 
savo tarnus, visur manęs ieško. Einu, kur dėsiuos nėjęs. Šįkart tikriausiai 
atgal nebegrįšiu, nes nežinau, ką jo sapnas reiškia. 

— Nenusimink, aš tau padėsiu galvą ant pečių išsaugoti, bet neuž- 
miršk ir manęs, grįždamas pasidalink užmokesčiu už sapno aiškinimą. 

— Kaip mane gyvą matai!-— prisiekė žmogus.— Neužmiršiu, tik pamo- 
kyk... 

Gyvatė pamokė: 

— Nueisi, nusilenk ir sakyk: „Valdove, sapnavai ėriukus, nes tavo 
liaudis gyvena gražiai, tarpusavy sutardama.“ 

Taip žmogus ir pasakė. Padišachas davė varguoliui tris šimtus auksinių. 
Atėjo jisai su pinigais prie gyvatės plokščiojo akmens, padėjo visa, ką 
buvo gavęs, ir gyvatę kviečia: 

— Sese, štai viskas, kuo galiu pasidalinti. Imk nors visus aliai vieną 
auksinį, man ir taip gerai, dėkoju tau už pamokymą, ką daryti, ką sa- 
kyti, kad galva sveika ant pečių liktų... 

— Nereikia man tavo aukso, varguoli, o už gerą širdį — ačiū. 

— Tyčiojies, sese, ar užmiršai, kaip aš akmeniu tave užmušti norėjau, 
kaip iš kelio lenkiausi, kad tiktai vienas galėčiau visus auksinius susi- 
žerti. 

— Ne tu vienas tuomet taip darei, — pasakė gyvatė.— Vilkų metais visi 
vienas kitą buvo pasišovę sudraskyti. Lapių metais niekas neišvengė ap- 
gaulės. Na, o dabar — taika ir sutarimas, todėl ir tu panūdai susitaikyti 
su manimi... 


Aga ir ėriukas 


a avelė ėriuką. Ėriukas dairosi ir negali atsistebėti aplinkiniu 
pasauliu. O čia, kaip tyčia, aga svečių susilaukė, ir nutarė jisai piauti 
ėriuką. 

— Dėl dievo meilės — meldė ėrytis.— Leisk man dar bent metus pa- 


gyventi. 
Nustebo aga: „Ėriukas žmogaus balsu prabilo! Ką tai galėtų reikšti? ..“ 


Nepiovė tąkart ėriuko: avelei kraują nuleido, išdarė ją, skaniai su vi- 
sokiausiais prieskoniais iškepė, svečius pavaišino. 

Praėjo metai. Aga su peiliu eina prie ėriuko: irgi, mat, reikia švie- 
žienos. .. 

— Ar jau piausi?— klausia ėriukas. 

Aga lyg vandeniu perlietas tyli, nesupranta, iš kur tasai balselis? .. 

Ėriukas pakartojo klausimą. 

— A! Tai tu, — atsiminė aga pernykščius metus.— Tu manęs klausi, ar 
tave piausiu? 

— Aha, tai aš... 

— Na, ir kaip manai? 

— Tavo valia, aga. Tu manęs metus nepiovei, ačiū už tai, dabar aš 
ir nedrįsčiau ko nors prašyti... 

— Kodėl gi?— atlyžo aga.— Prašyk. Galiu dar metus palikti ramy- 
bėje... 

— Anokia čia ramybė, aga, visko prisižiūrėjau: mačiau, kaip atšiauri 
žiema siaučia, pavasario liūtis regėjau ir vasaros žole džiaugiausi, į ru- 
dens gruodą ne kartą kojas žeidžiau, ar dar kas nors naujo busį 

— Ne, vėl viskas kartosis,— tarė aga. 

— Tai jau piauk,— paprašė ėriukas. i 


Inglis Čavišas 


Sau pačioj vidudangėj, o padišachas sėdi soste ir nuobodžiauja. 

Įėjo viziris, žemai nusilenkė. 

Padišachas rankos mostu parodė, kur viziriui sėstis, ir jau spėjo pa- 
stebėti, kad jo patarėjas be nuotaikos. 

— Kas nutiko?— klausia valdovas. 

— Aiškiaregys tu, padišache,— dar kartą nusilenkė viziris.— Man net 
nemalonu pasakoti, bet jei jau reikalauji, valdove, nieko neslėpsiu. 

— Pasakok,— paragino jį padišachas. 

— Kartą pietauju, o priešais, vos pakėliau akis nuo lėkštės — kečalas ! 
nosį krapšto... 

Aš tarnams liepiau nuvaryti nevalyvąjį, tačiau iki šiol negaliu to už- 
miršti. Kai tik sėdu valgyti, nenorom atsimenu, ir man širdis ima pykti. 
Padišache, įsakyk kečalą nukirsdinti. 

— Ką gi, — padišachas suplojo delnais, pasirodė tarnai, valdovas įsa- 
kė:— Atveskite kečalą. 

Tarnai atvedė kečalą. Padišachas klausia: 

— Na, sakyk, kodėl viziriui apetitą gadini? 

Kečalas ėmė gintis, esą, jis niekam iš burnos kąsnio netraukęs, taigi ir 
apetito negadinęs. Nesusipratimas, ir tiek. | 

— Aš net ėriuko nesu pažadinęs,— dar pridūrė kečalas,— o.kad vizirį! 
Kaip gyvas, ne... 


! Plikis (išminties, apsukrumo sinonimas). 

— Kuro,— pertarė jį viziris — ką ten kaip gyvas? Aš pats ne sykį ma- 
čiau, kaip tu viena ranka galvą kasaisi, o kita kąsnį burnon dedi... 

Kečalas nesusivaldė: " 

— Visagali, būk mums teisdarys! Argi tai nuodėmė, kad aš valgiau! 
Visi valgo. Kas gyvena nevalgęs?.. O galvą kasausi, nes reikia kartas 
nuo karto apsišvarinti. Nesuprantu, kas čia blogo! 

Padišachas susimąstė: „Lyg ir teisus kečalas. Tiesa, jis nevalyvas, bet 
jisai kečalas — galvotas.“ 

— O ką tu moki daryti, kečalai?— paklausė padišachas. 

— Ilgą amžių nugyvenk, valdove, ką moku, tą darau. Nors ir kaip 
stengiuosi, vis viena pusbadžiu gyvenu. Tad išeitų, kad nieko gero ne- 
moku. | 

— Kečalai, bet aš matau — tu supratingas,— tarė padišachas.— Sakyk, 
kokį amatą moki? 

— Kokį amatą? .. Jokio, nebent tai, kad žmogų kiaurai permatau. Be 
to, brangakmenius tarp netikrų — dirbtinių — atpažįstu. Prireikus galiu 
neklysdamas iš arklių kaimenės išrinkti patį tinkamiausią veislei. 

— Aha, —tiek tepasakė padišachas. Po to suplojo delnais ir, pasiro- 
džius tarnams, liepė nuvesti kečalą į virtuvę.— Pamaitinkit jį. 

„Asel hu“, — pusbalsiu tartum padėkojo kečalas. 

Virtuvėje jam įpylė samtį sriubos, palaukė, iki išsrėbs, ir išvarė lauk: 
eik ir daugiau nesirodyk,— tai šit, kokios padišacho vaišės. .. 

Kartą miesto didžiojoje aikštėje nežinia iš kur atsiradęs žmogus pra- 
eiviams siūlė ristūną. Arklio tikrai nepaprasto būta, traukė visų akį, 
niekas nebuvo matęs tokio lyg gulbė baltut baltutėlio žirgo. Visi juo ža- 
vėjosi, tačiau niekas nesirausė savo kišenėse, nes labai jau brangiai pra- 
šė už pakinktų žirgą laikiusis. 

— Tokia kaina! .. Ar ne padišacho garbei sumanei?— stebėjosi žmonės. 

— Bet ir žirgas! 

— O! 

Garsas apie ristūną pasiekė padišachą. 

Viziris, vakilis ir pats valdovas atvažiavo miesto aikštėn. 

— Na kaip?— klausia padišachas vizirio, o pačiam lūpos per šypseną 
dantų neaptenka.— Vakili! Ką tu į tai?.. Pirkti... 

— Padišache, būki stiprybėje, šis žirgas tavęs tik ir vertas. 

Padišachas viziriui ir vakiliui perkamąjį liepė deramai apžiūrėti: ar 
kartais kokių ydų baltakartis neturi? 

— Valdove, nuostabesnio žirgo nesu matęs. Ristūnas kaip reta, — aiš- 
kino viziris. 

Vizirio žodžius galvos linktelėjimu parėmė ir vakilis. 

Padišachas ėmė skaičiuoti pinigus. .. Jau, regis, mokės žmogui už ark- 
lį, bet paskutinę akimirką atsiminė kečalą. 

— Viziri! O kur tasai nevalyvasis kečalas? Atsimeni — gyrėsi: iš ark- 
lių kaimenės tinkamiausią veislei išrinksiąs. .. Surask man jį ir atvesk. 

Sargyba bematant surado kečalą, atvedė į didžiąją miesto aikštę, kur 
minia žmonių ir padišachas grožėjosi nuostabiu ristūnu. 

— Šaukei mane, padišache? 

— Šaukiau. Va, mafai koksai gražuolis... Ką tu apie jį pasakysi? Ver- 
ta pirkti? .. O gal jis tau nepatinka?! — kandžiai šyptelėjo padišachas. 

Kečalas nekreipė dėmesio į padišacho užgaulią šypseną, jisai susido- 
mėjęs tyrinėjo baltąjį žirgą, iš visų pusių apžiūrėjo ir tarė: 

— Geras arklys, be ydų, ir gražus... 

— Kad gražus, visi mato, o tu.pasakyk, ko jis vertas? — pabrėžė pa- 
dišachas.— Žiūrėk man! Galvos neteksi, jei pasirodys, jog arklys tik 
gražus... 

— Padišache, aš teisybę sakau: jokių ydų neturi, galite būti ramus. 

— Mano ramybę, kečalai, sargybiniai saugo, o tavo galva bus tavo 
liežuvio auka, atmink, jeigu kas nors ne taip... 

— Viskas taip, padišache, kitaip ir būti negali, pirkite žirgą. O dėl ma- 
"no galvos nėra ko sielotis, juk ji — mano — o ne, sakykim, padišacho ar 
vizirio. | 

— Kiekvienam brangi savo galva, — padišachas pertarė įsismaginusį 
kečalą— Tu man teisybę sakyk, ką apie arklį galvoji. 

— Hm...,— susimąstė kečalas.— Teisybė toks dalykas, kad akis bado... 

— Sakyk!— paliepė padišachas. 

— Ką gi, padišache, tavo valia, pasakysiu: arklys lyg iš paveikslėlio, 
gražus, tik jis negrynakraujis. 

Susirinkusių tarpe kilo šurmulys, niekas nenorėjo klausyti kečalo 
samprotavimų. 

— Kodėl tu taip manai?— susidomėjo padišachas. 

— Ką matau, tą sakau: ne grynakraujis arklys, jis jaučio ir kumelės 
mišinys. .. 

Sulig šiais žodžiais arklio pardavėjas stvėrė durklą ir... gerai, kad 
kečalas išsilenkė,— būtų vietoje kritęs. 

— Čia dabar?!— šūktelėjo padišachas.— Bedievio sūnau, tau ne gėda?i 
"Ką tau kečalas pasakė, kad su durklu puoli? 

— Jis apšmeižė mano žirgą. 

— O gal ne?! 

— Tegu įrodo. 

— Tegu! tegu!-— sukilo balsai. 

— Man savo galvos negaila,— prisipažino kečalas,— galiu net lažintis, 
jog tavo arklys ne grynakraujis. .. 

— Lažinkitės,— pritarė minia. | 

Prekijas, kad ir nenorom, sutiko. 

— Surašom popierių, padišachas antspaudu patvirtins, — pasiūlė vi- 
ziris. 

— Surašom,— sutiko kečalas.— Man tai kas, o tu, atsimink, jeigu ark- 
lys — jaučio mišinys, tiek jį ir tematysi. .. Kaip savo ausis. 

Arklio šeimininkas ir kečalas sukirto rankas. Kečalui pasiūlius, visiems 
regint, buvo surastas geras jojikas. Kečalas jojikui liepė ginti arklį upės 
linkui, o pats ir visa minia iš tolo sekė, kaip tasai dulka. Sakytum sviedi- 
nys iš patrankos šautas pliumptelėjo į upę ir — nė iš vietos toliau — nors 
tu jam ką! Jojikas visomis išgalėmis varo jį, o tas nė ausimis nekarpo,— 
geria vandenį... 

— Ką aš sakiau? Žiūrėkite — rodo kečalas.— Neplaukia per upę, van- 
denį geria; vadinasi, jis ne grynakraujis. 

Žmonės pritarė kečalo minčiai, 

Arklio šeimininkui nieko daugiau nebeliko, tik viršugalvį pasikasius, 
pasišalinti. .. 

— Mano kečale, tavo tiesa,— tarė padišachas.— Kaip į vandenį žiūrė- 
"damas kalbėjai... Veskite kečalą į mano rūmų virtuvę, — paliepė valdo- 
vas, — te pavalgo žmogus sočiai. Jis to vertas. 

„Asel hu“ — tiek tepasakė kečalas, ir tai tik sau. 

Po kurio laiko toje pačioje miesto aikštėje iš nežinia kur atsirado 
brangakmenių prekijas, jisai sakėsi ieškąs žmogaus, kuris galėtų pirkti 
jo didįjį perlą. Visiems jis tą perlą rodė, siūlė, tačiau neatsirado tokio 
piniguočiaus, kursai įstengtų. jį nupirkti. 

Garsas apie ypatingą brangakmenį pasiekė padišacho rūmus. 

Padišachas pakvietė vizirį, vakilį ir klausia: 

— Na, kaip tas brangakmenis atrodo? 

— Sunku žodžiais apsakyti, — kone vienu balsu atsiliepė padišacho pa- 
tarėjai. — Tokį brangakmenį reikia pačiam regėti. 

Padišachas pasakė, jog taip jis ir padarysiąs — savo akimis įsitikinsiąs. 

Valdovas su viziriu, vakiliu, kazijumi ir T sargyba nuvažiavo į mies- 
to aikštę. 

Prekijas apsidžiaugė, pamatęs padišachą su svita. 

— O! valdove,— žemai nusilenkė brangakmenio pardavėjas.— Štai — 
atsitieseęs parodė, ką saujoje turįs.— Tavo garbės, tavo galybės vertas šis 
perlas. 

Padišachas apžiūrėjo neregėto dydžio PErą ir klausia patarėjus: 

— Na, ką jūs pasakysit? 4 
« — Tokio stebuklo dar nematėm,— visi kaip vienas prakalbo padišacho 
patarėjai. 

Padišachas gal ir būtų atskaitęs reikiamą sumą skambančių žvangančių, 
„bet atsiminė kečalą. 

— O ką kečalas pasakytų?! Kur jis dabar?.. Suraskite ir atveskite — 
įsakė valdovas. | 

Padišacho tarnai atvedė kečalą. 

Kečalas sukryžiavo rankas ant krūtinės, nusilenkė sulig žeme: 

— Kuo galiu būti naudingas, padišache? 

— Mano kečale,— tarė padišachas.— Aš tave pakviečiau šito, va, per- 
lo pasižiūrėti. Ką tu apie jį pasakysi? 

Kečalas ėmė girti brangakmenį: 

— Valdove, argi pasaulyje kas nors regėjo tokio dydžio perlą? Niekas, 
Aš irgi pirmą kartą tokį matau. Stebuklas, ir tiek... Menkas aš prieš jį 
su savo trigrašiu... 

— O tu sakyk, sakyk... Tik teisybę! Sumeluosi — galvos neteksi. 

— Ką gi, padišacho valia. Galiu ir teisybę pasakyti: perlas reto didu- 
mo, tačiau jo viduje yra kirminas, o jo burnoje — žalias lapelis. .. 

Kečalas nespėjo visko pasakyti — perlo savininkas puolė plikšį: 

— Niekše, ką tauški!? Pavydu gal, kad ne tavo... Žmonės!-— kreipėsi 
prekijas.— Jis gi vagis! Laikykit, aš jam parodysiu, kaip dorus žmones 
šmeižti! 

Žmonės laikė ir prekiją, ir kėčalą. 

— Užčiaupkit tam gerkločiui burną, — tarė padišachas. 

Užčiaupė. 

— O dabar klausyk tu, perlo pardavėjau, ir tu, kečalai, pirksiu aš per- 
lą, jeigu jis ne tuščiaviduris, jeigu jo viduje nėra kirmino, tačiau kas 
įrodys, kad vienas kuris iš judviejų teisus. 

— Perskelkitė perlą ir įsitikinsite, kas jo viduje, — pasiūlė kečalas. 

— O jeigu tu apsirinki?— dvejojo padišachas. 

— Padišache, norėjai išgirsti teisybę, prašom — pusė jos — mano žo- 
džiai, kita pusė — perlo viduje, perskelk jį. 

Padišachas įsakė perskelti perlą ir pridėjo: 

— Įsidėmėk, kečalai, galvos neteksi, jeigu bus ne tai, ką sakai. 

— O jeigu bus tai, ką sakau?— susidomėjo kečalas. 

— Galėsi mano virtuvėje pavalgyti — pridūrė padišachas. 

Vienas iš padišacho tarnų padėjo perlą ant akmens, kitas akmeniu 
kaukštelėjo kartą, kitą — kiek stipriau, ir perskėlė perlą, kurio viduje 
buvo kirminas, įsikandęs žalią lapelį. | + 

Perlo pardavėjas, visa tai pamatęs, apmirė, sukniubo, ir jau niekas 
jo nelaikė už rankų, nekėlė nuo žemės. 

Padišachas, viziris ir kazijas susižvelgė: 

„Kas per stebuklas! Negi kečalas kiaurai mato?*!“ 

— Kuro,— įsakė valdovas vienam iš pavaldinių, — nuvesk kečalą į ma- 
no rūmų virtuvę, te jis iki soties prisivalgo. | 

„Asel hu“,— tiek pusbalsiu tepasakė kečalas ir nuėjo į padišacho rūmų 
virtuvę. Ten jam įpylė samtį sriubos, davė pačiulpti kaulų, kurie, matyt, 
šunims buvo palikti. Atseit, gerai pavaišinę, kečalą išvarė lauk. 

O padišachui niekaip iš galvos neišeina tas kečalo gebėjimas kiaurai 
matyti. —,,Be to, jisai sakėsi ir žmones kiaurai permatąs,— atsiminė val- 
dovas.— Vadinasi, kečalo akiai viskas lyg ant delno... Įdomu, kaip jis 
tai regi?“ 

Rytojaus dieną, po pusryčių, padišachas sukvietė visus savo patarėjus 
ir tarė: | 

— Nuo šiol, žinokite, mano kečalas turės vardą, kaip ir jūs, patarėjai, 
nes jis — mano pirmasis patarėjas. Įsidėmėkite, jo vardas — Inglis Čavi- 
šas! Kas jį kečalu pavadins, galvos neteks. Aišku? 

— Aišku, aišku!-— suskato įsiteikti pavaldiniai. 

Taigi kečalas gavo vardą, paslaugūs tarnai nuvedė jį pirtin, gerai iš- 
maudė, aprengė vizirio drapanom. 

Valdovas dabar jau visais klausimais kreipiasi į Inglį Čavišą. 

Naujasis viziris buvo nepajudinamų įsitikinimų ir sprendimų, nenu- 
maldomas, griežtas ir teisingas. 

Padišachui patiko Inglio Čavišo tvirtumas, o sugebėjimą kiaurai maty- 
ti valdovas ypač brangino, todėl ir savo žirgą jam padovanojo. 

— Tu visuomet turi būti šalia manęs, — dėstė valdovas.— Vos pabu- 
dęs, pagalvoju: ką mano Inglis Čavišas dabar veikia? Ir jeigu mano akys 
nesusitinka su tavo akimis, nerandu sau vietos,— prisipažino padišachas. 

Kartą valdovas iš pat ryto išėjo į mečetę, ėjo jis pro Inglio Čavišo 
namus ir jį patį sutiko. 

— Ingli Čavišai, kaip Eyvemis Kaip mano žirgas laikosi?— klausia pa- 
dišachas. 

— Gerai, kaip aš, taip ir man dovanotas žirgas, — atsakė Inglis Čavišas. 

— Sakyk, o ar tu patenkintas, kad tave vizirių viziriumi uždėjau? 

— Dėkoju, padišache, už pasitikėjimą. .. Ir už arklį. Aš juo rūpinuosi 
daugiau nei savimi, — nuramino valdovą Inglis Čavišas. 

Ir taip beveik kas rytą jie susitikę, pasišnekėję, išsiskirdavo ramūs, nes 
viskas klostėsi kuo geriausiai. O kaip kitaip galėjo būti, jeigu vizirių 
viziris kiaurai mato! Padišachas gi, nepasitaręs su juo, nė žingsnio ne- 
žengia. 

Tačiau ne visi valdovo ir jo vizirio santarve džiaugėsi. Ypač buvęs 
vizirių viziris nenorėjo taikstytis su savo pažeminimu. Jis apsimetė ser- 
gąs ir pasiuntė dvi savo dukras: 

— Eikit pas Inglį Čavišą, belskite į duris, o kai įsileis, verkite, mal- 
daukite, sakykite: tėvas miršta, ir tik juodo arklio inkstai gali jį išgel- 
bėti... Negi jis atsisakys man padėti! Prasčioko širdis minkšta lyg min- 
komas molis. Tik neatstokit nuo jo. Negailėkit ašarų. .. 

Ir jos išėjo. Svogūnų dvi galveles pasiėmė, kad lengviau būtų ašaras 
išspausti. .. 

Atėjo. Beldžiasi į vizirių vizirio duris. Inglis Čavišas atidarė jas ir 
klausia: | | 

— Dukrelės mano, kas gi jus tamsią naktį iš namų išginė? 

— Nelaimė, vizirių viziri. Visai neseniai, gal jau kokia savaitė bus, 
kaip tėvelis atgulė ir nesikelia. Visus gydytojus apėjom — jokie jų vais- 
tai nepadeda. Tik burtininkė išbūrė: jeigu tėvelis suvalgys juodo žirgo 
inkstus, tai kaip ranka atims... O! vizirių viziri— puolė mergelės Ing- 
liui Čavišui į.kojas.— Pasigailėk mūsų vienintelio, mūsų maitintojo, ne- 
atstumki sunkią valandą. 

— Ką jūs?! Ką jūs kalbate?— kėlė mergeles nuo žemės Inglis Čavišas. 

— Dievas liudininkas. Viską jis girdi. Mūsų sielos ir kūno skausmas 
gildo jo širdį, vizirių viziri, nieko šventesnio žemėje nėra, kaip artimo 
meilė. Tai nejau mus atstumsiė— sielvartavo mergelės, delnais kartas 
nuo karto uždengdamos akis ir vis labiau ir labiau ašarodamos. .. 

Inglis Čavišas niekad nebuvo matęs šitaip sielvartaujančių. 

„Ką daryti? Reikia žmonėms padėti, bet, antra vertus, negi dabar pa- 
dišacho dovanotą žirgą piausi?!— susimąstė vizirių viziris, padėjo prie- 
šais save kolozą ir sakytum su savo patarėjū svarsto: ,„(Gerai, papiausiu 
juodą lyg naktis bežvaigždė žirgą. Išauš diena, sutiksiu padišachą, einan- 
tį į mečetę“.—, Salam aleikum“.—,„Aleikum salam, kaip žirgas?“ —,,Žir- 
gas, padišache, toksai, kokio niekas neturės, jau nebe žirgas. ..'—,,O kas 
atsitiko?"—,„Žirgas, padišache, man vien malonus atsiminimas“.— „Kodėl? 
Kuro, apie ką tu kalbi?!" — ,,„Apie žirgą, padišache, kalbu, apie jūsų do- 
vanotą juodkartį, lengvakojį lyg šešėlis... Nebėr jo, padišache, vien 
malonūs atsiminimai beliko. .."— „„Ką?!— suriks padišachas.— Kodėl ma- 
nęs neperspėjai... Mano rūmuose pilna geriausių veterinarų, išminčių“. 

„Ir ką aš jam atsakysiu? ..— susimąstė Inglis Čavišas.— Bet ir nelai- 
mingųjų mergelių, jų tėvo neturiu teisės atstumti: jos, vargšės, peržengė 
mano namų slenkstį, jos mano namų židiniui nusilenkė. Ne. Padėsiu aš 
joms. Juk ne veltui sakoma, jei pasirodo moteris, kur liejamas kraujas, 
tai ir baisiausias kraujoplūdis sustoja. .. Koloze, dievas nori, kad aš joms 
padėčiau, ir padėsiu, netgi jei rytoj padišachas įsakys man galvą nukirs- 
ti. Tuojau pat einu piauti žirgo. .. Širdį ir inkstus atiduosiu mergelėms, 
tegul sveiksta jų tėvas“, — nutarė Inglis Čavišas. 

Taip jis ir padarė. 

— Štai jums širdis, štai jums inkstai, neškite tėvui ir perduokite mano 
kuo geriausius linkėjimus. 

Išaušo rytas septyniasdešimt dviem tautoms ir jums — pasakos klausy- 
tojai. Inglis Čavišas, kaip visuomet, išėjo rytinio pasivaikščiojimo, nes 
to reikalavo jo, vizirių vizirio, pareiga, ir sutiko padišachą. 

— Salam aleikum. 

— Aleikum salam, Ingli Čavišai, kaip einasi? Kaip žirgas? 

1 Tarnas aš tavo, padišache, mano gyvenimas kuo puikiausiai klosto- 
si, jeigu neminėsime šios dienos ryto... 

— Kas atsitiko?— nekantravo padišachas. 

— Man dovanotasai, lyg ir mano, lyg ir mūsų abiejų žirgas, padišache, 
nesuturėjo savo nekaustytos, nežabotos sielos. 

— Ar pabėgo? ) 

— Ne, aš jam kojas supančiojau. 

— Gerai padarei, — pagyrė padišachas vizirių vizirį, o pats nuėjo 
į mečetę. 

Pasimeldęs grįžo į rūmus, atsiminė pokalbį su Ingliu Čavišu, "galvoja: 
„Kas gi vis dėlto šįryt žirgui atsitiko?" 

Įsakė pašaukti vizirių vizirį. : 

Atėjo Inglis Čavišas, peržengė padišacho rūmų slenkstį ir stovi, kur 
paprastai kaltieji stovi. 

Padišachas tarė: 

:— Sūnau mano, sėskis šalia manęs. 

Inglis Čavišas atsisėdo. 

— Ar žinai, ko aš tave pakviečiau? 

— Ne, nežinau, padišache. 

—- Šįryt, kai aš tave sutikau, man kažką apie žirgą pasakojai. Ką jis 
padarė? Įspyrė tau?. 

— Ne, padišache, kojas pakratė. 

— Džanem!— pabalo valdovas.— O kur tuomet tu buvai? 

— Ar kai jis kojas kratė? 

— Kratė nekratė, man vis tiek. Sakyk, kur buvaiį Kodėl žirgo iš ne- 
laimės nevadavai?!— padišacho akys piktai sužaibavo. 

— Kad jokios nelaimės nebuvo: vedžiau aš jį girdyti, o jis, nė pusės 
kelio iki upelio nenuėjęs,— kibilkšt ir užvertė kanopas. 

— Ir tai tu, kiaurai matąs! Pražudei, pražudei mano mylimąjį žirgą! 
Kur tavo akys buvo?! O aš taip tikėjau tavimi. Sąžinės neturi! 

— Padišache, te neišblėsta tavo saulė, sąžinės aš nepraradau ir ki- 
tiems to paties linkiu —ir Inglis Čavišas papasakojo viską, kaip išties 
buvo.— Jos mane dievo vardu meldė: „Tėvas serga. Tik juodo žirgo 
inkstai gali jam sugrąžinti sveikatą..." Aš papioviau žirgą, atidaviau 
joms širdį, inkstus, ir žinau — dabar mano galva ant plaukelio kabo. 

— Ak, šit kaip! Mano buvęs viziris kerštauja. .. Pražudė mylimąjį žir- 
gą, tiki, jog Inglio Čavišo galva nuriedės,— piktadžiugiškai prakalbo pa- 
dišachas.— Tai jau ne! Aš jį kaip reikiant pamokysiu! 

Valdovas pasišaukė buvusį vizirį, pasiteiravo, kaip sveikata. Tasai 
atsakė, jog nepavydėtina, bet ir nebloga. 

— Nepavydėtina? O kam ji — pavydėtina — tau reikalinga, jeigu savo 
pavydo auka esi!.. Išveskit jį!— paliepė padišachas. 

Taigi už pavydą nieko blogesnio nėra. 

Ėjo laikas, lyg ir be ypatingų įvykių. Tačiau vienais metais gretimos 
-šalies padišachas liepė pranešti Inglio Čavišo padišachui: 

— Mano žirgas sužvingo — tavo kumelė atsivedė kumeliuką. Kodėl tu 
man jo neatiduodi? .. Jėga atsiimsiu! 

Inglio Čavišo valdovas sunerimo: „Kas bus?! Kas bus?!" — Ką tik į ran- 
kas ima, tas iš jų Krinta. Nieko negali sugalvoti, kaip įžūlųjį kaimyną 
sutramdyti. | 

— Ką tu man patarsi, Ingli Čavišai? 

— Nenusimink, padišache, nėra padėties be išeities. Ką nors sugalvo- 
sime. Negi visi dabar kinkas drebinsime!.. Juk ir tu padišachas! Tai 
kas, kad priešo jėgos gausesnės: daugiau turi — daugiau ir praras... 

Gretimos šalies padišachas, nesulaukęs jokio atsakymo į savo kliautį, 
atsiuntė du peilius. Inglio Čavišo padišachas privalėjo nustatyti, kuris iš 
jų — mokinio, kuris meistro rankų padarytas? 

Sukvietė padišachas vizirius, vakilius — spręskite, patarkite, tik jau 
gelbėkite jį ir jo valdomą šalį, nes ir patys pateksite į vergovę negailes- 
tingam priešui. 

Suėjo valdovo patarėjai. Dieną galvojo, kitą, deja, nieko negalėjo 
sugalvoti. 

Valdovas pasišaukė vizirių vizirį. 

— Sūnau mano,— iš baimės supleišėjusiomis lūpomis padišachas pa- 
sitiko Inglį Čavišą.— Štai peiliai. Kuris iš jų meistro dirbtas, kuris mo- 
kinio?.. 

Inglis Čavišas paėmė peilius, apžiūrėjo, liepė ugnyje įkaitinti iki rau- 
donumo ir įmesti į katilą su vandeniu. 

Taip ir padarė čia pat esą tarnai. 

Pakilo garas, vanduo ėmė burbuliuoti ir, kai abu peiliai atvėso, van- 
duo aprimo, garai išsisklaidė,. visi pastebėjo, jog vienas peilis nugrimz- 
dęs, o kitas, lyg būtų ne metalinis, vandens paviršiumi plūduriuoja. .. 

— Šitas meistro rankų darytas, — tarė Inglis Čavišas.— Matot, koks jis 
lengvas? 

„— Aha! Tikrai, koks jis lengvas!— apsidžiaugė valdovas ir jo patal- 
kiniai. 

Paženklino jie meistro peilį, ir vienas iš vizirių buvo išsiųstas pas prie- 
kabųjį padišachą. 

Anas, išklausęs pasiuntinio, atsikrenkštė: 

— Khm... Pataikė. O dabar, kad jau toks galvotas tas jūsų padišachas, 
tegul man pasako...— ir jisai suplojo delnais — pasirodė tarnai.— Išlydė- 
kite“ šitą Žmogų podraug su- pačia jauniausia kumele ir jos kumelaitėmis, 
tegul tie nevėkšlos pasuka makaules — te atpažįsta motiną. .. 

Grįžo viziris į savo šalį, lydimas priešininkų sargybos. Tie su kumelė- 
mis įžengė į padišacho rūmus ir — nei labas, nei sudie: 

— Sakyk, kuri iš jų motina? Neatsakysi — tai jau, žinok, tu — nebe 
padišachas ir tavo viziriai — nebe viziriai, o mūsų belaisviai... 

Inglio Čavišo valdovas perbalo, iš baimės kažkaip susitraukė, sumen- 
ko — net nemalonu į tokį žiūrėti — rankos virpa, Nipos suskeldėjusios, 
sukepusios, akys, lyg pagauto zuikio, didelės ir nieko nemato. 

„Ką daryti? Kaip kumelaičių motiną atpažinti?!" — galvoja padišachas 
ir nieko gero negali sugalvoti. 

Viziriai irgi iš kailio neriasi, galvas suka, jau kelintą kartą ratu apie 
kumelaites eina, tyrinėja — ta — ne ta, dukra — ne dukra, motina — ne 
motina, — visos, kaip viena vienodos, šnairuoja į besiartinančius;, neprisi- 
leidžia. O ką tu iš paskuigalio spręsi, reiktų į dantis pažiūrėti, tiktai nėra 
tokio drąsuolio, kursai išdrįstų. .. 

Viziriai bejėgiškai nuleido rankas. 

— Ingli Čavišai, šūnau mano!-— susijaudinęs kreipiasi padišachas į vi- 
zirių vizirį — Ką gi mes atsakysime?! 

— Valdove, nėra ko nuogąstauti. Juk į tokį klausimą visiškai nesunku 
atsakyti: liepkite kumelaites uždaryti į tvartą, dobilais su razinomis šer- 
ti, ir pamatysit — savaime paaiškės. .. 

— Nejau?! — nustebo valdovas ir tuojau“ pat įsakė vesti kumelaites 
į tvartą, šerti dobilais su razinomis.— O kokiu metu girdyti?— pasidomė- 
jo padišachas. | 

— Girdyti išvis nereikia, — pabrėžė Inglis Čavišas.— Be vandens savai- 
te palaikykime. 

— Tai labai negerai!-— priešgyniavo valdovas. 

— Taip reikia. 

— Aha,— pasikasė pakaušį padišachas.— Sakai? 

„— Sakau. Pamatysi, valdove, viskas savaime paaiškės. 

Praėjo savaitė. Kumelaitės tvarto tamsoje be vandens prunkštauja, 
kanopomis žemę kasa, vos ne ant sienų lipa... Inglis Čavišas atidaro 
tvarto duris ir — ką jūs manot, kas pirma išlėkė laukan? ..— Motina, 
aišku, kad kumelaičių motina pirma jų išlėkė... 

Padišachas atpažintąją įsakė paženklinti ir ginti ją pas apgultimi gra- 
sinančios kariaunos valdovą, kad tiktai greičiau atstotų tasai... 

— O tai dar ne viskas!-— atsiliepė nenumaldomas, priekabių ieškantis 
padišachas.— Tegul jūsų išminčiai įveria siūlą į štai šį karolHiuką. .. Ne- 
įvers — nuniokosiu visą kraštą... 

Inglio Čavišo valdovas delne pavartė grūdo didumo karolėlį, paaima- 
navo: „Skylutė vos įžiūrima... Vargas man, vargas! Neišsigelbėsiu. .."— 
perbalo padišachas, šaltas prakaitas išpylė jam kaktą, varva sūrūs lašai 
karolėlio dydžio. .. 

— Ingli Čavišai, padėk įverti — prašo padišachas.— Man kažkodėl ne- 
siseka. .. | | 

— Nesiseka? — ima vizirių viziris karolėlį, siūlą, jau gerokai apseilio- 
tą, apčiulptą.— Reikia įverti?— klausia lyg nežinodamas.— Aha... Tuo- 
jau... 

— Taigi, taigi, mano sūnau, pasistenk, ką nors sumanyk,— ragina jį 
padišachas. — Dabar mes visi — kaip šis karolėlis tavo rankose... Kas 
bus, kas bus?— vėlei skaudinasi valdovas. 

— Anoks čia baisumas,— ramina jį Inglis Čavišas.— Kad mane ir ma- 
no šeimą apniktų baisiausia liga, jeigu aš neįversiu siūlelio. .. 

Inglis Čavišas pasigavo skruzdėlę, jai prie kojos pririšo ašutą, o kad 
skruzdėlė noriau lįstų pro skylutę, cukraus trupinėlį sutrynė, jo miltadul- 
kėse karolėlį išvoliojo. .. 

Skruzdėlė kaip mat išlindo kiaurai pro karolėlį. | 

Gretimos šalies padišachas nesitikėjo tokios savo priešininkų sėkmės. 

— Tačiau tai ne viskas, — tarė jis.— Jūs dar neatsakėte į mano pirmąjį 
klausimą: kodėl, mano krašto žirgui sužvingus, jūsų kumelė atsivedė ku- 
meliuką?! Ir įsidėmėkite, jeigu rytoj tokiu pačiu laiku nebus atsakymo, 
mano kariauna įžengs į jūsų žemes! | 

Inglio Čavišo padišachas visa) nuleido rankas: ,,Dabar tik aukščiausia- 
sis tegali mus beišgelbėti. . 

O nelaimingojo padisaciio vizirių viziris kitaip galvojo, ir visa, ką jis 
mintyse turėjo, garsiai išdėstė: 

— Duok man, valdove, šimtą jaunų, rinktinių, kalavijais ginkluotų vy- 
rų, ir pamatysi, ko dar nesi matęs. 

— Imk,— neprieštaravo padišachas. 

Kas matė besiruošiančius į žygį priešininkų žemėn, atkalbinėjo: 

— Chairan, argi nesuprantat, kad jie priekabių ieško?! Tokia armija! 
Tokia ginkluotė! Kad ir šimtinę drąsiausių vyrų į dulkes pavers... Ge- 
riau jau, tėvų namus begindami, savo žemelėje kristumėte, ko jūs į sveti- 
mą šalį danginatės? 

— O mes nė nemanom kristi, — aiškino vizirių viziris.— Va, atsakysi- 
me priešininkų padišachui, kodėl jo žirgai žvengia, kodėl mūsų kumelės 
kumeliukus veda... Atsakysime ir pargrįšime. 

Išėjo Inglis Čavišas ir jo šimtinė drąsuolių. Dieną naktį jojo, tik į ki- 
tos dienos pavakarę svetimą žemę prijojo, lyg ir tokią pačią, bet, geriau 
įsižiūrėjus, į savo širdį įsiklausius — aišku: svetima ji — ir žmonės nesu- 
prantamai galvoja, ir padišachas nežino, ko jo žirgai žvengia... Rei- 
kia jam paaiškinti, reikia jį pamokyti... Todėl Inglis Čavišas savo vy- 
rams ir sako: 

— Kuro, kai tik įjosime į šitą kraštą, ko jau ko, o šunų nesigailėkime. 
Iš kairės, iš dešinės kapokime! 

Taip Inglio Čavišo raiti vyrai ir darė: pamato šunį — kardais užkapoja, 
ietimis užbado. | 

To krašto piemenys be nepakeičiamų pagalbininkų liko. Vilkams gi — 
džiaugsmas: piemuo — ne šuo, ne toks greitas, kad prie kiekvienos ave- 
lės suspėtų, be to, jam sava gyvybė brangesnė... 

Žodžiu, užėjo vilkų dienos, naktys — piemenims vargas, kokio nieka- 
dos dar nematė... 

— Gelbėk, padišache, mus nuo ateivių, kurie išvien su vilkais eina!— 
meldė piemenys valdovą.— Jeigu. nepastosi jiems kelio, visą kraštą nu- 
niokos, mus elgetomis pavers. .. 

Padišachas sunerimo: „Kas jis per vienas, išdrįsęs mano šalyje savi- 
valiauti?"— ir įsakė: - . : | 

— Atveskite man tą, kursai pirm visų joja ir mūsų krašto šunis ga- 
labija! 

Inglis Čavišas įžengė į padišacho rūmus, tik ne sargybos, o šimtinės 
savo ginkluotų raitelių lydimas. 

— Ar tai tu?— iš eigasties, iš žvilgsnio, iš visa ko atpažino padišachas 
karžygį svetimšalį. 

— Taip, tai aš — Inglis Čavišas. 

— Kuro, girdėjau, tu mano krašto žmones skriaudi! 

— O ką? 

— Ir tu manęs klausi?! Kiek gi tavo raitųjų?.. 

— Be skaičiaus jų... Savų aš neskaičiuoju, o tavo šunis visus alei 
vieną suskaičiavau... 

— Kiek jų? 

— Dabar jau nė vieno... 

— Kodėl? Ką blogo tau padarė mano krašto šunys? 

— Ką blogo? Argi nežinai, kad, kai mūsų bandas vilkai puolė, tai 
į piemenų šūkavimus: ,„Uže, uže!"— nė vienas jūsų krašto šuo neatsilie- 
pė, būtų bent lojimu vilkus atbaidę. .. 

— Te dievas tavo namus sugriauna, te ligos tavo namiškius užpuola, 
tegul tavo sūnūs nuo skardžio nukrinta, juk jūsų banda kaži kur! Argi 
mūsų šunys gali jūsų piemenis išgirstit!— nustebo padišachas. 

Ingliui Čavišui to ir tereikėjo. 

— Taip, taip. Visai taip pat, valdove, ir tavo žirgų žvengimo mūsų 
kumelės negali išgirsti, o reikalauji kumeliukų, tarsi jie būtų tavo... 

— Ką gi, — nusprendė padišachas,— tegul bus, kaip tu sakai, tik jau 
keliauk sau sveikas, iš kur atkeliavęs, ir palik mus ramybėje. .. 

Inglis Čavišas ir šimtinė raitelių sugrįžo į savo šalį Žmonės apsi- 
džiaugė, pamatę taiką ir laimę nešančius. 

O ar žinot, ką Ingliui Čavišui padišachas pasakė? 

Nežinot. Ir niekas nežino, nes valdovas nusivedė išminčių į rūmus ir 
niekam nesirodė, iki galutinai nusiramino, jog pavojus praėjo, nors ir 
žvengė gretimos šalies žirgai... 


Iskanderis Zakorna 


Aue Iskanderis Zakorna pas barzdaskutį. 

— Skusimės? Kirpsimės?— pasitiko jį barzdaskutys. 

—- Skusimės. | 

— Barzdą? 

— Ir barzdą, ir galvą. .. Tik, žiūrėk, niekam nepasakok, ką pamatysi. .. 
— O ką aš pamatysiu? — nekantravo barzdaskutys. 

-— Skusk,— paliepė Iskanderis Zakorna. 

Nuskuto barzdą, ėmė muiluoti galvą, skuta — ragai!— nustėro barzda- 
skutys.— Net keturi!.. 

— Niekam nė žodžio!-— perspėjo Iskanderis. 

Barzdaskutys tyli. Parėjo namo — tyli. Pati klausia: 

— Kas tau yra? 

Tyli. 

Tylėjo dieną, kitą. Jaučia, jog tinsta nuo tylėjimo. Išsigando barzda- 
skutys: „(O jeigu sprogsiu!“ 

Nubėgo prie upelio — upelis per akmenukus kliokia, su švendrėmis 


kuštasi, — nusiprausė ir viską papasakojo švendrėms, upeliui. 


Iškart barzdaskučiui lengviau pasidarė: jaučia, jog daugiau nebetinsta. 


Laimingas parėjo namo. O tą pačią dieną vaikai, žaisdami prie upelio, 
išsipiovė švendrines dūdeles, dūdavo „Iskanderis Zakorna keturiaragis“. 


Išgirdo Zakorna tą dūdavimą, barzdaskutį pasikvietė: 
— Tu išdrįsai neklausyti mano įsakymo?! 

— Aukščiausiojo akimis prisiekiu, jo ausimis prisiekiu, aš niekam nė 
žodžio nesakiau, tiktai, kai ėmiau tinti, išsigandau, kad bloguoju gali 
baigtis, nubėgau prie upelio, ėmiau praustis ir puse lūpų pakuštėjau. .. 

— Ne geriau ir dabar baigsi!— užsimojo Iskanderis Zakorna, ir barzda- 
skutys amžinai nutilo. Bet upelis, švendrės tebekušta. .. Kas gerai įsiklau- 
so — girdi: „Iskanderis Zakorna keturiaragis...“ Švendrinę dūdelę pūs- 
telėjus — toli sklinda Iskanderio Zakornos paslaptis. .. 


Giulbarinė | 


E ina mMedkirtys nuo medžio prie medžio: sausas šakas geni, medžius, 
kuriems vis tiek, ar stačiom, ar gulom pūti — jau nebebūti,— kerta. 

Bet per ilga atsibodo žmogui miške vienui vienam pokšėti, ir sykį, sa- 
kytum save pakirtęs, krito — nė iš vietos.—,,Norit — būkit, norit — pra- 
žūkit“ — numojęs į viską, sukryžiavo rankas ant krūtinės, guli išdrikas. 

Žmona ir šiaip, ir taip taikosi prie jo, kalbina, gerumu bando nulenkti 
užsispyrusį vyrelį. Deja, nepajudinamas medkirtys, nors tu jį gyvą ge- 
nėk... 

Ką moterėlė — kelių vaikų motina — darys? Neoi badu save ir savo 
bamblius marins, iki šeimos galva šonus nugulės, o čia, patys matote, 
koksai gerumas: lūpa lūpą čiulpia... 

Ir tą vakarą sužinojo moteris, jog padišacho ir vizirio Žmonos taisosi 
į pirtį... 

— Aš jums nugaras, aš jus nuo galvos iki kojų nuplausiu,— siūlėsi 
medkirčio pati, kilmingųjų pirtin atskubėjusi. 

— Gerai. Mums kaip tik tokios ir reikia, kad galvas ištrinktų, kad nu- 
garas nušiūruotų,— sutiko padišacho ir vizirio pačios, dargi pridėjo:— 
Stropi būsi — tai ir užmokėsim. .; 

Pluši moteris, kaip įmanydama, kad jos triūsas nebūtų bergždžias. Ge- 
rokai pavargo. Kiekviena padišacho, vizirio žmona įbruko jai į delną po 
auksinį ir, pirties sargo lydimos, išėjo į rūmus, į savo miegamuosius. O 
medkirčio pati liko pirties liuobti. 


! Žarstanti gėles. 

Jau apsitvarkiusi, galvoja: eis namo, — stumtelėjo duris — ogi uždary- 

tos, Mat, pirties sargas išeidamas užrakino — jam nė motais, kad moterė- 
“ lei, pirty apsikuopusiai, reikės namo eiti... 

Taigi būna, kad ir šitaip atsitinka. 

„Pernakvosiu pirtyje“, — nusprendė medkirčio pati ir atsigulė ant plau- 
tų, nei ką pasitiesusi, nei kuo užsiklojusi. 

Kietas buvo tasai gulėjimas — visą naktį moteris vartėsi: gultai jai nu- 
garą laužė, bet medkirčio pati kentėjo iki Aušrinė įspindo. Ir iškentėjo! 

Lengva jai pasidarė, nuo gultų atsikėlė. Dairosi — nesupranta: sapnas 
tai ar ne?— Kūdikis šalia jos vystykluose suvyniotas! .. 

Moteris paėmė kūdikį ir savo akimis netiki: „Nejau nesapnuoju!.. Vi- 
są naktį nugarą laužė, kaip reikiant įmigti negalėjau. Stebuklai!-— išvy- 
niojo naujagimį.— Dukrelė... Geriau būtų buvęs sūnus, — samprotavo 
moteris.— Ranka rankon su tėvu stotų medžių kirsti... Dabar gi... Vien 
dukros... Subiurs senis — mergos jam ne vaikai — vėl sakys: pati mai- 
tink!.. Et, tokia, matyt, mano dalia — aukščiausiojo valia..." Besigrožė- 
dama dukrelės veideliais, užsnūdo moteris, o pro miegus girdi — lyg ba- 
landžiai du, lyg dvasios už pirties lango šnekučiuojasi: 

— Nuvargo... 

— Aha. Nelengva jai šeimą išmaitinti. .. 

— Reikia šitai moteriai padėti. .. 

— Te jos dukra Giulbarinė bus... 


— Tegul... 

— Šypsena, kvapniąja rože žydės... 

— Tegul... 

— Plaukai, kairėn šukuojami, auksu žirs, dešinėn — sidabru... 
— Tegul... 


Ir taip buvo. Ėjo laikas, tvirtėjo medkirčio dukrelė, nepanaši į savo 
vyresniąsias: pirmais metais nuo motinos neatplėšiama, vėliau — visų 
akyse lyg nuostabiausia gėlė, o dar vėliau — bernelių mintyse. .. Ir kiek- 
vienam jos reikia, kiekvienas į ją įsitiepęs, tik medkirčio slenkstį per- 
žengti bus lemta ne kiekvienam, o kažkuriam vienam, surentusiam jos 
grožio vertą trobą... 

Beldžiasi... Medkirčiui ne naujiena. Prašosi į vidų... Medkirtys visus 
įsileidžia, tačiau ne toliau, kaip iki svečių kambario. 

— O kur tu savo dukrą slepi? — sykį įėjęs klausia padišacho sūnus. 

— Neslepiu aš jos, — teisinasi medkirtys.— Ji pati niekam nenori rody- 
tis, nes žabala, šluba ir nebylė. 

— O man ji ir tokia, kokia yra, tinkama... 

— Nejau imtum?— netiki medkirtys. 

— Imčiau, jei tik leistum už manęs, — neatstoja padišacho sūnus. 

— O ar žinai, kodėl mano dukra žabala, šluba ir nebylė? 

— Ne, nežinau, — prisipažino valdovo sūnus. 

— Ji nuo pat mažumės žmonių neregėjusi, viena nevaikščiojusi, užu 
aklinų sienų, kur žmogaus kalba neprasiskverbia, gyvena. 

— Vesk mane už tų sienų, — prašo jaunikaitis,— aš mielu noru su ja 
gyvensiu... 

Medkirtys nelaukė tokių žodžių iš padšiacho sūnaus. 

— Ką gi, tavo valia — nuvedė medkirtys valdovo sūnų į tolimiausią 
kambarį, kur Giulbarinė vienui viena sėdėjo, plaukus šukavo: tai auksą, 
tai sidabrą ant grindų žėrė... 

— Užteks, užteks, — sulaikė dukros ranką.— Užteks man tų skamban- 
čių žvangančių, žiūrėk, ką aš tau atvedžiau. 

Giulbarinė pažvelgė į jaunikaitį, ir lyg nustabiausia rožė prasiskleidė 
jos šypsena... 

— Ko tik nori reikalauk, medkirty,— tarė padišacho sūnus.— Bet ne- 
sakyk, kad ji kitam pažadėta... 

Medkirtys nesakė, kad jo dukra kitam pažadėta, nes tikrai ji niekam 
nebuvo žadėta: padišacho sūnus pirmasis iš daugelio medkirčio namuose 
tiek toli buvo nužengęs... 

— Ko nori reikalauk...— lemeno padišacho sūnus. 

— Keturių kupranugarių, apkrautų auksu, — nė nemirktelėjęs pasakė 
medkirtys. 

Kitądien keturi kupranugariai, apkrauti auksu, stovėjo medkirčio kie- 
me. O šalia jų padišacho sūnus, pats padišachas, jo svita. Jų pasitikti iš- 
ėjo medkirtys, medkirčio moteris ir jauniausioji dukra — Giulbarinė. 

Kas pirmas tars žodį? 

Padišachas, kas gi kitas! .. Tačiau valdovas negali atsigrožėti mergelės 
veideliais, skaisčiais lyg apyaušrio rasa. 

Neatlaikė Giulbarinė valdovo žvilgsnio, blakstienos virptelėjo. Nudelbė 
akis, o bluostais — taip ir jaučia — plinta raudonis. 

— Na, pakelk akis, — tarė padišachas, liesdamas mergelės smakrą. 

Giulbarinė pakėlė akis, mato: valdovas jai kaip tėvas, ne priešiškas — 
šyptelėjo jam, ir — viskas aplinkui nušvito, sakytum ką tik išaušo diena, 
susyk ir gėlės palei Giulbarinės kojas pražydo. .. 

Patiko padišachui sūnaus išrinktoji. Paliko jis keturis kupranugarius, 
apkrautus auksu, .prieš tai susitarė su medkirčiu dėl vestuvių dienos, o to- 
ji diena, kad ir po mėnesio, atėjo. 

Jaunikis kieme laukia. Jaunąją troboje moterys kelionėn ruošia. 

— Tik nemanykit jos vienos leisti!— perspėjo moteris Giulbarinės teta. 

Tos tik susižvelgė: joms kas! Kad tik gražiau aprengus. Tegul motina 
galvoja. 

— Sese, — neatstoja Giulbarinės teta — negi tu dukrą į tolimą kelionę 
išleisti vieną?! 

— O ką man daryti? Namų palikti negaliu. 

— Jeigu jau taip, tai aš, — pasisiūlė BMS palydėsiu. 

— Gerai, — sutiko jaunosios motina. 

Giulbarinės teta suskato ruoštis kelionėn, prikepė gata papločių, bet 
jau tokių sūrių, kad pati, vos paragavusi, išspiovė kąsnį, slapta sau šypte- 
lėjo, atseit, patys tie — išalks kelionėje, sė r nė nepajutusi sūrumo, 
bet jau po to visą kelią troškulys kamuos. . 

Ne kitaip ir buvo. 

— Teta, aš noriu gerti. 

— Aš irgi, — atsiliepė teta, atrišo burdiuką, geria... 

— Teta, ir man grukšnelį — paprašė Giulbarinė. 

— Gerai, aš tau — gurkšnelį, o tu man — vestuvinę suknelę atiduok. 

— Kam ji tau, teta?! — nustebo jaunoji. 

— Ne tu viena jauna,— atkirto moteris.— Žinok, ir aš turiu dukrą, ir 
ji laukia jaunikio... 

Giulbarinė išplėtė akis: netiki, jog tai jos teta kalba. 

— Teta! Gurkšnį... 

— Nusivilk,— griežtai pasakė jaunosios teta,— jeigu nori gerti... 

— Labai noriu, nebegaliu tverti, — sukepusiomis lūpomis kalba mergi- 
na ir ima traukti nuo savęs suknią... 

— Tik gurkšnelį — perspėjo ją moteris, nepaleisdama iš rankų bur- 
diuko,— užteks. 

Giulbarinė, galima sakyti, tik lūpas suvilgė. Po kurio laiko vėl prašo: 

— Teta, gurkšnį... Dėl dievo meilės, nebegaliu kęsti. 

— Už gurkšnį — akį. | 

Giulbarinė sukluso, įsistebeilijo į šalimais padišacho karietoje sė- 
dinčią. 

— Teta!.. 

— Aš gi sakiau: už gurkšnį — akį, už du — abi man atiduosi. 

— Teta! Ką tu šneki? soja 

— Ką girdi, — kuo ramiausiai atsakė moteris.— Nemanyk, kad tau vie- 
nai tokios akys duotos... | 

— Nemanau,— prisipažino Gliubarinė, pati savo žodžių dygėdamasi— 
Tegul jau, imk... 

Akla atsigėrė už savo akių šviesą ir kiurkso karietos kamputyje, dan- 
tis sukandusi skausmą kenčia. Tačiau ne tiek dėl savo akių, kiek dėl 
staigmenos: teta juk — mamos sesuo!.. 

O ta, šalimais sėdinti, rezga savo baisius kėslus, kaip jai suvis išbūti 
iš šio pasaulio aklą merginą... 

Sugalvojo. Vos tik karieta trumpam sustojo, moteris pravėrė duris ir 
sako: 

-— Giulbarine, šaltinį privažiavom. Eime, atsigersim. 

Mergina išlipo iš karietos, eina, kur ją teta veda. 

— Sėskis,— paliepė moteris prie pat skardžio. 

— O kur šaltinis?— klausia Giulbarinė. 

— Šaltinis prie tavo kojų. Pasilenk ir iki valiai atsigersi. 

Lenkiasi mergina prie žemės, gers jau, regis, sukepusias lūpas lyžteli. .. 

— Dar lenkis, dar, — ragina moteris. 


Giulbarinė lenkėsi ir stačia galva nuo skardžio nuriedėjo, o ta mote- 
ris — Giulbarinės motinos jauniausioji sesuo — apsivilko vestuvine jau- 
nosios suknele, sėdi karietoje, šydą ant veido užleidusi, smagi, kad viskas 
klostosi kaip ji nori... Beliko namus privažiuoti, kur vyras, dukra laukia 
padišacho karietų, nekantrauja, kada čia viskas bus taip, kaip jie su- 
manė... o 

Atvažiavo, kai aplinkui vien vilkų akys tamsoje žibėjo. .. Kurgi dėsies 
žmogus tokiu metu! Reikia naktigulto prašytis... Beldžiasi... Atsiveria 

durys. 
— Salam aleikum, šeimininke. 


— Aleikum salam, sveteliai. Prašom į vidų... O! ir jaunoji besanti. .. 
Tegul ji miegos su mano dukra, — šeimininkas mostu parodė į dukros 
kambarį ir pravėrė duris.— Prašom... O vyrams —į dešinę, — nusivedė 
svečius į didžiąją, kailiais išklotą dalį trobos. 

Pernakvojo svečiai, papusryčiavo, arklius pagirdė, pakinkė: važiuos 
jau, šeimininkė jaunąją lydi karietos link, ir niekas pirma jaunosios nei- 
na, visiems gražu ją lyg lengvą dangaus debesėlį regėti... Smelkiasi visų 
žvilgsniai pro šydą, padišacho sūnui net pavydu. 

— Važiuojam!— paragino svitą jaunasis, kai tik jaunoji karieton įlipo, 
ir nubildėjo, nudulkėjo. Pas namo duris liko vogta laime besidžiaugianti 
namų šeimininkė ir jos vyras — ne tiek žmonos sumanymo bendrininkas, 
kiek bevalis jos patalkinis, labiau į žemę pratęs žiūrėti, negu žmonėms 
į akis... 

Parsivežė padišacho sūnus jaunąją, atvedė ją, kaip ir pridera, tėvui 
nusilenkti. Ir, vos tiktai nudengė jaunosios veidą, atšoko: 

— Ne!-— netiki savo akimis: nejau ne ta?! — O gal... — suabejojo 
jaunuoliš ir paprašė: — Nusišypsok. 

Ji išsišiepė, kitaip sakant, dantis parodė. 

— Ne, ne ta — tarė padišacho sūnus— Mane apgavo, tėve, tai ne 
Giulbarinė. .. Pasižiūrėk, tu gi atsimeni, kaip ji šypsojosi! .. 

— Atsimenu. Bet gal ji pavargo, tegul po kelionės pasilsi, o jau po to 
prašyk, kad šypsotųsi,— patarė tėvas. 

Valdovo sūnus gi — ne ir ne, jis ir taip mato, kad ne tą atsivežė... 
Jeigu tėvas abejoja, tegul sau ilsisi atvežtoji, o jis tuojau pat, tik pasi- 
stiprins ir — Giulbarinės ieškos, nes vis viena be jos neįstengs akių su- 
merkti. .. | 

Pasistiprino jaunikaitis, bet, matyt, labai buvo išalkęs, kad bevalgyda- 
mas pajuto, jog svaigsta galva, merkiasi akys, ir — užsnūdo, niekur ne- 
bejojo. Tarnai jį miegantį nurengė, paguldė į lovą. 

Tegul padišacho sūnus išsimiega, o mes pasidairykime, gal Giulbarinę. 
kur aptiksime... 

Nuriedėjo ji tąkart stačia galva, tačiau skardžio būta ne itin aukšto ir 
stataus, — gyva liko, tiktai ganėtinai apsidraskė. Štai šliejasi prie sama- 
noto akmens, klausa gaudo aplinkos garsus, virpa — ir iš baimės, ir kad 
šalta, visą naktį šitaip išsėdėjusi; bent saulelė greičiau patekėtų, pieme- 
nys bandas išgintų, vis šiokia tokia viltis — klausosi akla mergina ausis 
įtempusi. .. 

O kai saulė pakilo iš guolio, parūkavusias, mieguistas akis prasitrynė, 
kai piemenys bandas išginė, linksmiau ir aklajai pasidarė, ji net šyptelė- 
jo pati sau: „Dabar tai jau ne naktis!" — ir vos šyptelėjo, aplink ją, prie 
samanoto akmens, pražydo nuostabiausios gėlės, ir tokį. kvapą skleidė, 
kad kaip gyvas jam neatsispirtum, vos ųžuodęs eitum ir eitum, iki Giul- 
barinės gėles prieitum... 

Surado ją piemuo. Nebejaunas — žilas lyg debesėlis giedrą dieną. Atgi- 
nė bandą avių, rodos, kas belieka — ilsėkis žmogau, o jis — ne, pasidai- 
rysiu, — traukia jį kažkokia jėga, veda link samanoto akmens, ir tiek. 

Atvedė. 

— Čia dabar kas?!— nustebo piemuo. 

— Aš, Giulbarinė. | 

— Taigi, taigi, tokių nuostabių, kvapnių gėlių aplinkui pilna... Kaip 
gyvas nest matęs... 

— Aš irgi... 

Nebaigė mergina pasakoti, piemuo tik suplojo delnais: 

— Vai! Vai! Akla... Kelkis, dukrele, eime, matyt, ir alkana... Eime. .. 
Kas gi tave šitaip?! 

Giulbarinė viską papasakojo. Pasakojo ir valgė, ką jai piemuo davė. 
O paskui, lyg amą užkandusi, tylėjo. Ir nė šypsulio. 

— Nesisielok, dukrele, viskas bus, kaip turi būti. Nėra to piaEo: kas 

į gera neišeitų, pamatysi, ir tau laimė nusišypsos. . 

— Ką ji — akla mano laimė — bepamatys?! — netiki mergina. 

— Eime,— tarė piemuo, nes saulė jau buvo prie laidos.— Mano trobo- 
je užteks vietos ir tau. a 

Parsivedė piemuo akląją, žmonai — žodį, esą, pasirūpink vargše... Pa- 
ti vos ne piestu stojasi: kam ji mums?! Kur aš ją?! 

— Tyliau, tyliau, moterie— pertarė piemuo pačią, kai ji pernelyg įsi- 
smagino.— Vištas prikelsi!.. Eitum geriau, valgį į stalą atneštum, mes, 
dieną ganę, išalkom. Sėskis, dukrele, jauskis kaip savo namuos. .. 

— Ačiū, tėvuk, tik pirma aš norėčiau rankas nusimazgoti, veidą nusi- 
prausti, galvą išsitrinkti. .. 

— Prasideda!|— murma piemens moteris.— Kam tau tą galvą trinkti? 

— Atnešk dubenį šilto vandens, — tiek tepasakė senukas, nes savo pa- 
čią gerai pažinojo: tu jai žodį, ji tau — dešimt, ir be atvangos, nors kiau- 
rą dieną... 

Atnešė dubenį vandens. Giulbarinė nusiprausė, galvą išsitrinko, pradė- 
jo šukuotis — iš plaukų tai sidabrinius, tai auksinius ant grindų žeria: 
dzinkt, dzin-dzi-linkt — žvanga monetos. Senukai vos spėja rinkti ir neži- 
no, ką sakyti, tik džiaugiasi vien. Senutė net pasisiūlė padėti merginai 
plaukus sušukuoti. .. 

— Kad jau ačiū... Ačiū už vandenį — padėkojo Giulbarinė.. 

— Valgyt veikiau neštum,— paragino piemuo pačią. 

— Tuojau, — paklusniai nutipeno moterėlė. 


Ir taip jie santarvėje ne vieną mėnesį išgyveno. Pinigų, patys supran- 
tate, netrūko. Ir gėlių — Giulbarinė, kad ir akla, vis dažniau jautė pa- 
šviesėjimą, širdyje vis dažniau šypsojosi. O sykį, sužinojusi iš piemens, 

kad padišachas pagarsinęs savo sūnaus vestuvių dieną, ypač gardžiai 
nusikvatojo. Tačiau tai nebuvo linksmas juokas, todėl aplink sužydo tam- 
siažiedės, spygliakotės gėlės... | 

— Nunešk jas prie padišacho rūmų, gal jau vestuves kelia, — tarė Giul- 
barinė piemeniui— Jei klaus, kiek už gėles nori, sakyk: į gyvas akis 
keičiu... Pinigų neimk. 

— Į akis?!— nustebo piemuo, nes tikrai keistas buvo merginos suma- 
nymas, be to, kas gi gėles į akis sutiks keisti!?— Khm,— atsikosėjo pie- 
muo.— Nejau į akis... Kad aš tokių, dievas mato, nerėgėjau: gyvas akis 
į gėles!.. 

— Yra ir tokių, yra, eik prie padišacho rūmų — pamatysi. .. 

Šit stovi žilas žmogus prie vartų, rankoje laiko tamsiažiedes, spyg- 
liakotes gėles, laukia pirkėjų, o jų kaip nėr, taip nėr. 

„Gal IeDESOOJE vietoje stoviu,— samprotauja piemuo, — niekas- ma- 
nęs nepastebi. . 

Taip Bas pirkėjų besidairydamas, susilaukė moters: ji iš pa- 
dišacho rūmų išėjo ir — tiesiai prie gėlių. 

— Oi, kokios gėlės, — tiesia rankas. 

— Taigi, taigi. Pirkite. 

— Lyg naktis tamsios!— nesiliauja žavėtis.— Kaip tiktai padišacho sū- 
naus vestuvėms. 

— Prašau, — jau vėl būtų iojo S pirkite, bet atsiminė ir tarė: — Aš 
jums — gėles, jūs man — akis... 

Moteris krūptelėjo, aBžidsis ir pakuštomis klausia piemens, ką jisai 
pasakė, gal ji nenugirdusi?! 

Žilagalvis senukas pakartojo. 

— Aha...— ir vėl, arti prisikišusi, klausia: — O iš ko pats sprendi, kad 
kaip tiktai aš turiu porą atliekamų? .. 

Nė ką piemeniui sakyti: argi jisai sprendė? Paprasčiausiai jam šitaip 
buvo pasakyta: vargšės Giulbarinės prasimanymas... Bet negi dabar ją 
išduos! Ir, ilgai negalvojęs, tarė: 

— Iš akių... 

Moteris tik pabalo, paskubomis senukui saujon įbruko akis, suvyniotas 
į skepetaitę, piemuo jai — gėles spygliakotes, moteris net aiktelėjo, mat, 
įsidūrė, tačiau gėlių neišmetė, tekina nusinešė jas pro rūmų vartus. 

Piemuo žvilgsniu nusekė ją: ,„Ar tik ne jaunosios motina! .. Ir taip per 
nieką žmogaus akis laiko... — senukas praskleidė skepetaitę. — Tikrai, 

akys! Reikia skubėti, reikia greičiau jas Giulbarinei nešti, jei jau šitaip 
viskas...“ 

Parnešė piemuo merginai akis. Ji padėkojo senukui, o kitą dieną, vos 
tik saulė ėmė leistis, paprašė piemens: 

— Nuvesk mane į tą pačią vietą, kur kažkada radai. 

— Ar prie samanoto akmens? 

— Prie samanoto. .. 

— Gerai, pro jį ginsim bandą, tai ir galėsi pasilikti — pasakė senukas, 
o pačiam norisi paklausti: „Negi suvisam palieki mus? Negi įskaudinom 
tave, dukrele?!“ 

Giulbarinė, nujausdama senuko nelinksmas mintis, tarė: 

— Nakčiai mane palik... 

— Gerai, — atkuto žmogus. 

Netrukus jie priėjo tą akmenį. 

“ — Va, samanotas, dukrele, — piemuo atvedė ją, pasodino.— Samanotas, 
senas, Kaip ir aš — bandė juokauti žmogus, — o kad nesušaltum, šituo už- 
siklok,— nusivilko piemuo avikailio skrandą, užsiautė Giulbarinei ant pe- 
čių.— Lik sveika, dukrele, — pabučiavo ją į kaktą ir paliko ant samano- 
to akmens besėdinčią. .. 

„ Naktį atsirado du balandžiai, nutūpė netoliese, dirsčioja į merginą ir — 
„burku-burku“, atseit, ką ji čia naktį veikia? 

— Tai juk Giulbarinė! 

— A! — išmaningu balsu nutęsė mažiau nuovokus.— Bet argi ji neturi 
namų? | 

— Turi, tik, matai, akla... Aklo kojos nevedžioja. .. 

— A!..— galiausiai suprato balandis, ne per seniausiai pradėjęs skrai- 
dyti.— Vargšelė... 

— Tai vis jos tetos rankų darbas: išplėšė gyvas akis, nuo skardžio 
merginą nustūmė... 

— Ir ką ji dabar darys?!-— sudejavo jaunėlis. 

— Dabar?.. Dabar, jeigu nemiega, mus girdi. Tegul klausosi. O jei 
ką sapnuoja, te susapnuoja, kad buvom atskridę, kad plunksneles dvi 
palikom jai akiduobėms paliesti... Tiktai, kad atitaikytų: dešinio sparno 
plunksnele — dešinę akiduobę, kairio sparno plunksnele — kairę aki- 
duobe... 


— O jeigu neatitaikys, ne ta plunksnele palies? ..— paklausė balan- 
dis.— Kas atsitiks? 

— Žvaira liks... Bet gal atitaikys. Na lekiam, tegul ji viena lieka, 
nes, ko gero, išsigąs mūsų, paleis skepetaitę, tada tai bus po viskam... 

Jaunėlis dar norėjo klausti: ,Kas po viskam?“ Tačiau, vyresniojo ragi- 
riamas, pakilo, ir abu jie sutartinai plestelėjo viršum Giulbarinės. Nukrito 
dvi balandžių plunksnelės, krisdamos palietė aklosios smilkinius: kairio- 
jo sparno — dešinįjį, dešiniojo sparno — kairįjį. Mergina krūptelėjo, pa- 
leido skepetaitę, tik visa laimė, kad plunksnelės pirma smilkinius palietė, 
o jau po to ji skepetaitę paleido... Ir praregėjo Giulbarinė. 

Žiūri į žvaigždėtą dangų, netiki, jog tai ne sapnas. 

— O kas čia?!-— nustebo mergina, skepetaitėje ant kelių dvi žvaigžde- 
les regėdama.— Skaudžios kaip ašaros! ..— ir ji nelietė jų, tiktai stebėjo- 
si, atgavusi regą, ir pati su savimi kalbėjo — vis negalėjo patikėti, jog 
tai tiesa, ką ji mato... O kai įsidrąsino, patikėjo savo balsu, ištiesė ran- 
ką, jau, regis, palies žvaigždeles,— dzin! — suskambo, viena į kitą atsitren- 
kusios, ir viskas nušvito aplinkui. | 

Išaušo. Giulbarinė netvėrė iš džiaugsmo, šypsojosi, aplinkui skleidėsi 
nuostabiausi žiedai. Ir, kur tik mergina žengė, buvo neapsakomai gražu 
ir šviesu. Tik štai, kai ji priėjo padišacho rūmus, susirūpino, ir slogūs 
šešėliai apstojo ją, slėpdami nuo negeros akies. 

Giulbarinė įėjo į padišacho. marčios miegamąjį. Ten apsišaukėlės nę- 
buvo. Matyt, ji ir jos motina arčiau padišacho sukiojosi, kad tik grei- 
čiau vestuvės būtų, viso krašto Žmonės apie tai ir kalba, — esą tėvas ne- 
galįs sūnaus priversti paklusti daugumai, kad jau pats metas apsispręsti, 
juoba ir mergina antras Mėnuo rūmuose laukia su savo motina... 

Padišacho marčios miegamajame Giulbarinė susirado auksu, sidabru 
siuvinėtą suknią, lyg jai siūtą, apsivilko ir nuėjo koridoriais, kambariais 
į valdovo divanchanę. 

— Aš — padišacho Rolato dukra, — prisistatė ji, — tėvas mane siuntė 
į jūsų šalį, kad susipažinčiau su čionykščiu gyvenimu, žmonėmis ir, be- 
je, su valdovu. 

— Prašom, prašom,— šypsojosi padišachas.— Malonu girdėti, o dar ma- 
loniau regėti tokią nuostabią viešnią,— valdovas atsistojo ir ėmė artintis 
prie merginos. 

Atsistojo ir visi, kas tuo metu divanchanėje buvo. 

Padišachas, merginos grožio sužavėtas, nebejautė, ką darąs: tiesia ran- 
kas ir artėja artėja, pusbalsiu kažką murmėdamas. 


Giulbarinė laiku susigriebė: 
— Valdove, sustok, nes įvyks tai, ko nė sapnuoti nesapnavai! 

— Kas įvyks?— lyg šaltu vandeniu buvo šliūkštelėta į jį. 
mės šešėlis. .. 

Padišachas atsigręžė į pasieniais stovinčius, — tikrai, jų veiduose — ne- 
laimės šešėlis. . . 

— Kokios nelaimės?!-— klausė jisai valdinius.— Kokios?— purtė kiek- 
vieną už drabužių suėmęs. 

Perbalo rūmų ir šalies tvarkos sergėtojai — viziriai, vakiliai ir jų pa- 
talkiniai, nejuokais išsigando: gal ji ką žino!-— kiekvienas pakinkliuose 
jautė silpnumą, šliejosi sienos ir meldė dievą, kad tiktai padišacho žvilgs- 
nis jo nekliudytų, kad tik pro šalį praeitų, kad valdovas nesusimanytų 
kamantinėti, nes tokio pikto dar nebuvo matę... 

Giulbarinė per šį sąmyšį dingo tarp svečių, sakytum vanduo pro pirš- 
tūs ištekėjo... 

Padišacho dvarą bemat apskrido žinia, jog rūmuose pasirodė nematy- 
ta neregėta gražuolė. 

„Ji viską žino. Ji kiaurai mato!“ — kalbėjo žmonės. Gandą nešiojo 
ne vien rūmininkai ir jų žmonos, — visa šalis kalbėjo, ir jau niekam 
nebebuvo galvoj padišacho sūnaus vestuvės. 

— Aš turiu ją pamatyti. Ta nepažįstamoji, apstulbinusi visus, ko ge- 
ro, bus mano išrinktoji Giulbarinė. Aš turiu ją surasti, tėve! 

O tėvas, — kas jam, — ieškok, tik ar ne bergždžias tatai darbasė Kaip 
vanduo pro pirštus — toksai ji žmogus... O pagaliau ir pačiam padiša- 
chui norėtųsi, kad toji — iš niekur atsiradusi ir ten pat dingusi, — dar 
kartą stotųsi jam prieš akis, tuomet jau jis žinotų, ką daryti! 

O Giulbarinė, nutaikiusi progą, vėlei visas budriaakių užtvaras perėjo, 
įsigavo į padišacho marčios miegamąjį, išsirinko suknelę akinamo gražu- 
mo, išpuoštą brangakmeniais, perregimą, tarytum ryto gaivi rasa, ir va- 
kare, kai kiekvienas buvo labiau susirūpinęs pats savimi, o ne šalia 
esančiu, nepastebėta govando sūkurin įsimaišė. 

Tik, matyt, padišacho sūnui ne taip linksma buvo, kad jisai, anks- 
čiau nei kiti, pamatė ją... 

— Giul!-— šūktelėjo jaunuolis. 

— Aš, — nė nesijusdama atsiliepė mergina. 

— Giulbarinė! Juk čia tu!-— apsidžiaugė padišacho sūnus, puolė ištie- 
sęs rankas ir palietė jos ranką. 

Mergina, sakytum pasidygėjusi to prisilietimo, už nugaros atmetė ran- 
kas ir tarė: 

— Aš. Kaip kad ir tu — tu. Grįžtelk į savo sužadėtinę ir suprasi, ko 
esi vertas. 

Padišacho sūnus atsigręžė į savo sužadėtinę. Ji išsigando jo žvilgsnio, 
delnais užsidengė veidą ir suklykė: 

— Ne! Ne, tai ne aš! Mama, viską mama sugalvojo... 

— Ak šitaip! Kur ji, sakyk! 

Prieš akimojį linksminęsi susispietė aplink verkiančią sužadėtinę, ta- 
čiau iš jos padrikų žodžių nieko negalėjo suprasti, o padišacho sūnus, 
įtūžio pagautas, mostagavo rankomis, šaukė: „Dabar žinau, dabar aš vis- 
ką žinau!.. Atsiimsit savo!.. Užteks jums iš manęs tyčiotis!..“" 

Ėmė rinktis tėvai, motinos, tarnai, išgirdę jaunimo pusėje šurmulį, 
verksmą... | 

— Kas čia dabar?!-— nustebo valdovas.— Tuojau viską išsakykite man! 

Nors buvo kreiptasi į visus, nė vienas nepratarė nė žodžio: laukė, ką 
padišacho sūnus pasakys. 

— Na!— paėmė jam už rankos tėvas, sulaikė užsimojusį. — Sakyk! 

Jaunuolis apsidairė ir tik dabar pastebėjo, jog nėra jo išrinktosios, 
su nieku nepalyginamos. .. 

— Aš tuojau, — ištrūko padišacho sūnus ir nubėgo. 

Giulbarinė buvo jaunosios miegamajame, brangiąją suknią nusivilko, 
o savaisiais drabužėliais, paprastučiais, kokius piemenaitės dėvi, dar ne- 
buvo spėjusi apsitaisyti, ir staiga įėjo padišacho sūnus. .. 

— Giul! 

Mergina aiktelėjo. 

— Giulia,— apglėbė ją vaikinas,— ko slapstaisi? Kur šitiek laiko bu- 
vai?— švelniai ją mylavo ir vis klausė, klausė... 

Giulbarinė viską apsakė, bet tai jau buvo rytas, nė į vieną nepanašios 
nakties rytas. 

— Eime, — tarė padišacho sūnus. — Aš tave su namiškiais supažin- 
dinsiu. 

Bet pirma negu jie išėjo iš miegamojo, įėjo Giulbarinės teta: manė sa- 
vo dukrą rasianti čionai, nes niekur rūmuose jos nebuvo. 

— O!-— piktdžiugiškai pasitiko moterį padišacho sūnus.— Gerai, kad 
atėjai. Eime,— tvirtai suėmė jai už rankos, veda.— Te visi sužino, kas 
tu per paukštis! ..— išvedė klastūnę į viešumą, privertė nuo pradžios 
iki galo papasakoti ir, klausiusių reikalavimu, nusmerkė pačiai gėdin- 


-- 

giausiai mirčiai: vieną jos koją pririšo prie negirdyto kupranugario, ki- 
tą — prie nešerto, ir, kai tiktai negėrusiam parodė vandenį, nešertam — 
pašarą, — žengė kupranugariai kiekvienas savo pusėn ir perplėšė pririš- 
tąją išilgai. 

Giulbarinės tetos — tos gėdingai mirčiai pasmerktosios — dukra, mi- 
nioje užsislėpusi, matė motinos kančias, ir iš baimės sprogo jai širdis. 

Niekas jų nelaidojo: naktį šakalams paliko... Iki šiol žmonės apie tai 
pasakoja ir kažin ar užmirš... Kad ir septyniasdešimtoji Giulbarinės ir 
padišacho sūnaus vaikų karta eis, bus kam pasakoti, bus kam klausytis. 


Ga 


S 

Septyni broliai kečalai ir 
košė charisis 


(a yveno septyni broliai. Pamečiui po vienu stogu gimę, niekur toliau 
už savo trobos slenksčio nežengė iki prapliko. O kai prapliko — kai pro- 
telis pašviesėjo, susimanė po pasaulį pasidairyti, laimės paieškoti, nes 
jau vienui vieni, be tėvo, motinos, buvo likę.. 

Ir išėjo. Maišiukėlius užsimetė ant nugaros, akys kaktoj, lazda ran- 
koj — pėdina visi septyni, iš kalnų į slėnį, slėniu į kelią, na, o keliu vis 
ką nors prieisi: kitaip juk nebūna... 

Gal ir nebūna, tačiau tąkart broliai naktį tepriėjo: nors ir kaip širdis 
geistų, nieko nesimato. 

— Nesimato,— tarė jauniausiasis. 

— Taigi, — pritarė metais už jį vyresnis. 

—-.Gal jau nebeinam,— pasiūlė trečias pagal jaunumą. 

Vidutinis brolis, nieko nesakęs, sustojo. 

— Ar jau nakvosim?— paklausė jauniausias iš vyresniųjų. 

— Kur nakvosim? — susidomėjo antras ėjęs, save, įsismaginusį, su- 
laikęs. 

Sustojo ir vyriausiasis brolis. 

— Pavargot, kad jau nebeinat?— klausia vyriausias. 


— Kad jau sutemo,— veik vienu balsu atsiliepė broliai. — Reikėtų nak- 
vynės pasidairyti. 

— O ko čia dairytis! Priėjom naktį — miegokim. Išauš diena — toliau 
eisim, — trumpai drūtai užbaigė vyriausiasis brolių kalbas, ir jie — vienas 
prie vieno, vienas prie vieno — sugulė nuošaly kelio palei krūmokšnį. 

Miega. Nors dafu būgnyk ar vilku stauk — nepažadinsi. O čia kur bu- 
vęs, kur nebuvęs — pašaleivis, tykiau už gyvatę prisėlino, apčiupinėjo 
brolius, susirinko jų maišelius ir dingo tamsoje sakytum giliame Ššuli- 
nyje. 

Apyaušriu broliai viens po kito trynė akis, kasėsi pakaušius, apsičiu- 
pinėjo —,,Nebėr!“ 

— Maišiukėlių nebėr!— puolė kas kur lyg akis išdegę. 

— Ko dabar?!— vyriausiasis šaukė į šalis besiblaškančius.— Ar bepa- 
vysit?! Broliai, juk mes — kečalai! 

To ir užteko: teisybę vyriausiasis sako, juk jie — kečalai, ganėtinai 
praplikę, į protą atėję, — verta pasvarstyti, ką daryti, o jau paskui — 
į kojas... - | 

Svarsto, suka galvas, kaktas raukia, pakaušius kasosi. Pagaliau nutarė: 
jeigu jų maišiukėliai dingo tokiu metu, kai žmogus žmogų pastebi tik 
atsitrenkęs į jį, tai ką apie pasaulio turtus bekalbėti! .. 

— Ne, broliai, — tarė vyriausias. — Mus apvogęs bus tikrų tikriau- 
siai — kečalas. 

— Nėr abejonės, jisai kečalas, kaip ir mes, — pritarė metais jaunesnis. 

— Kečalas, o galvą kolozu prisidengęs,— pirmus du papildė trečiasis. 

— Kolozu galvą prisidengęs, — dėstė ketvirtasis — o maišiukėlius ant 
nugaros užsimetęs neša. 

— Drybso jis ant nugaros, gal kada nusigaluos tas vagis, — išdainavo 
penktasis. 

— Gal kada nusigaluos, o dabar jisai namuos, — paaiškino šeštasis, — 
batsiuvių gatvelėje. 

— Batsiuvių gatvelėje kremta sau duonelę — mūsų saldžiąją gatą — 
slopiai užbaigė jauniausias brolis. 

— Ė! Gal ir teisybė, broliai, kad jisai mūsų duonelę valgo, bet ir 
mums, regis, ji praverstų, todėl, vyresnis už jus visus būdamas, siūlau: 
eime į tą batsiuvių gatvelę, pasikliaukime akimis ir ausimis, ir surasime 
tąjį kosą !. 

— O jo pavardė ar ne Kosa?— staiga prakalbo kažkuris iš brolių. 


! Plikis, arba kečalas. 

— Tikriausiai, — prisidėjo kitas.— Girdėtas ir man jis... 

— Kosa pavardė, o vardas, gal būt, Ramadanas,— garsiai svarstė tre- 
čiasis, ir to užteko, kad būtų galima eiti į nepažįstamą miestą ieškoti 
vagies... | | 

Pakeliui broliai — žodis po žodžio — išsiaiškino, kad žmogus, vardu 
Ramadanas, turi žmoną Giulchamdaną, tai ji prie slenksčio iškasė duobe, 
o Lėn: i; 

— Ten mūsų maišiukėliai, o maišiukėliuose — auksiniai, ir kiekvienam 
po lygiai, ką tėvas, motina paliko,— štai kas brolių žingsnį spartino, ir 
jie priėjo miestą, surado batsiuvių gatvelę, toje gatvelėje — tą žmogų, 
oi! ne — Žmogaus namuos nebuvo... 

Atsibodo broliams laukti užu durų, belsti į jas. Jauniausiasis ir sako: 

— Duobės ieškokime, ten maišiukėliai mūsų... 

Ieškojo, ieškojo, beieškodami atsiminė, kad ne duobės jiems reikia 
ieškoti, nes duobė tikrų tikriausiai užkasta! .. 

— Tai ko mums ieškoti?— nesuprato jauniausiasis.— Užkastos duobės? 

— O kaip mes ją — užkastą — rasime?— nerimavo antras pagal jau- 
numą. 

— Svarbiausia — ieškoti! — pabrėžė vyriausias brolis, ir jie ieškojo, 
visus kiemo užkaborius' išnaršė — niekur nieko nepastebėjo, kad žemė 
būtų judinta. 

— Slapukai!-— pyko brolių vedlys.— Kur jie tą duobę kasė?! 

— Ne jie, o ji, — pataisė vidurinis brolis. 

— Taigi, kad ji — Giulchamdana,— pritarė kitas.— Nuo slenksčio nu- 
žengė, tenai... 

— Tenai, ne kur kitur, ieškoti reikia!-— išsišoko jaunėlis. 

Broliai metėsi prie slenksčio, nes ne jaunėlio auklėjimas tąkart jiems 
rūpėjo. Ir, kaip jūs manot, aptiko sklypelį judintos žemės, pasirausė, 
atkasė savo maišiukėlius. Patikrino: viskas, kas juose buvo, likę — savo 
vietoje, tik jauniausias pasigedo auksinio. 

— Kurgi tasai auksinis?!— svarsto broliai, kaktas raukia, pakaušius 
kasosi.— Kur?! 

Tačiau atsakyti nėra kam. 

— Prasti mūsų reikalai — atsiduso vyriausias.— Mus apvogęs — keča- 
lų kečalas! 

— Nėr abejonės, jisai kečalas kaip ir mes, — tarė antrasis brolis. 

— Kečalas, o galvą kolozu pridengęs,— papildė trečiasis. 

— Kolozu galvą pridengęs, maišiukėlius mūsų nusinešė,— antrinio ket- 
virtasis. | 

— Maišiukėlius nusinešė kečalas Kosa, žmonai atidavė, o ta... 

— Ta palei slenkstį užkasė juos, — kaip greitas paaiškino šeštasis. 

— Viską paslėpė, o mano auksinis jos kofį ' puošia, — lyg praregėjo 
jauniausias brolis. 

— Tai ko mes laukiam, eime į vidų, — paliepė vyriausiasis. 

Įėjo broliai į Kosos Ramadano trobą, surado auksiniu papuoštą kofį, 
auksinį jauniausiajam atidavė, kofį Kosos Ramadano žmonai paliko, jau 
eis, iš kur atėję, o čia — šeimininkas! 

— Vagys!— paleido gerklę Kosa Ramadanas. — Gelbėkite! — šaukiasi 
kaimynus. 

Kaimynas kaimynui, kaimynas kaimynui, ir žinia pasiekė kaziją. Atėjo 
teisdarys, klausia: 

— Kas per triukšmas? 

Kosa jam paaiškino, atseit, jo namus apvogė septyni įsibrovėliai, ta- 
čiau, aukščiausiajam lėmus, jie nespėjo pabėgti. 

Kazijas tarė: 

— Eime į mano divaną,— ir nusivedė brolius. Jiems įkandin Kosa nu- 
pėdino. 

— Tai kiek čia dabar jūsų?— ėmė skaičiuoti kazijas.— Aštuoni. 

— Aš jų visai nepažįstu, — purkštavo aštuntas plikis. 

— Ir mes tave pirmąkart matome,— sukilo balsai septynių kečalų. 

— Tai ko jūs visi norite iš manęs?!-— nesuprato kazijas. 

— Teisingumo, — visi kaip vienas atsiliepė kečalai. 

— Aha,— susimąstė teisdarys— O kas, jūsų manymu, teisingumui 
nusižengė? 

Vėlei vienas per kitą kečalai kėlė balsus: septyni prieš vieną, vienas 
prieš septynis, ir visiems reikia to paties — teisingumo. .. 

— (Gerai,— pertarė brolius kazijas.— Iš ko sprendžiate, kad jis — Ko- 
sa — jus apvogė? 

— Mes vienas prie vieno, vienas prie vieno, ką galvojom, tą garsiai 
sakėm ir sužinojom, kad Kosa Ramadanas mus apvogė. 

— Aha,— patampė sau už barzdelės kazijas.— Sakot, vienas prie vie- 
no... Gerai, lygiai taip pat, — vienas prie vieno sustoję, — išeikite iš ma- 
no divano ir laukite už durų. Pakviesiu. 


! Moteriškas galvos papuošalas. 

Teisdario pati tuo metu virė charisį !. Kol broliai už durų laukė, val- 
gis išvirė, šeimininkė košę sviestu užkūlė, lėkšte puodą uždengė, tą 
lėkštę, tą puodą po skepeta paslėpė ir, vyrui paliepus, nunešė divano 
kertėn, po kulavu pakišo. 

— Na, galit užeiti!-— kviečia kazijas brolius. 

Broliai iškart užuodė valgio kvapą. 

— Skaniai pavaišinsiu — sako šeimininkas,— jeigu atspėsit, ką mano 
pati virė... O jeigu ne, įsakysiu tarnams šonus jums aplamdyti, atimti, 
ką dėvit, ki rankose turit. Ir paleisiu tokius, anokius, visus aliai Eną 
šunų lodyti, žmonių juokinti... Na! 

Kečalai — broliai septyni įsitempė kūnu ir mintim įsitiepė į tai, kas 
uoslę erzina... | 

Vyriausiasis pradėjo garsiai mąstyti: 

— Manau, jog buvo verdami grūdai... 

— Teisingai, broli, tai virtų grūdų kvapelis, — parėmė vyriausiojo 
mintį jaunesnysis.— Bene kvietiniai... 

— O jeigu, — uodžia orą trečias brolis, — tiksliau, man regis, šeiminin- 
kė virė charisį.. | 

— Na Ž nomai įsiterpė ketvirtasis.— Nėr abejonės — charisį... Tik 
nežinia, kodėl į košę ne vištienos dėta... 

— Aha!-— patraukė nosimi penktasis brolis. — Juk jautiena! — guviai 
išdrožė jis, — o ant viršaus ganėtinai užpilta sviesto. .. 

— O toji, svieste skendinčioji košė, pridengta lėkšte ir skepeta, kad 
neužuostum mes, broleliai, — nusišypsojo šeštasis kečalas. 

— Kad neužuostume, kad nesurastume, kad žmonių pajuokai be nieko 
liktume, kvapnioji košė po kulavu paslėpta, — užbaigė septintasis. 

Ir ką beveiks kazijas — liepia pačiai košę nešti į stalą. 

Susėdo septyni kečalai, aštuntajam — Kosa Ramadanui — kazijo įsaky- 
mu tarnai šonus aplamdė, nuogai išrengė ir paleido žmonių pajuokai. 

Kol žmonės juokėsi, nuogišių regėdami, kečalai — broliai septyni, ka- 
zijas ir jo pati linksmai kabino košę. .. Skani ji buvo, oi, skani. .. 


! Kvietinė košė su paukštiena. 


Asilas 


NE asilui vos pakeliamas gyvenimas: vis kas nors ant nugaros 
tau kraunama ir kraunama. Maža to, patys užsilipa ir nė nemano domė- 
tis: pakeli — nepakeli, — tokie tie žmonės... 

Pabėgo asilas į lankas, ganosi patenkintas, kad endžios — mėgstamos 
žolės aptiko, — tikras rojus. Gerai pagalvojus, ir net nepagalvojus, asilui 
aišku: niekur jisai iš čia neis, iki endžios bus... 

Kitą rytą asilas besiganydamas sutiko liūtą. Niekad jisai nebuvo ma- 
tes tokio apžėlusia galva, nuogu paskuigaliu, ir nežinojo, jog tai — lan- 
kų valdovas, visų žvėrių siaubas. 

Liūtas irgi susidomėjęs stebėjo ilgaausį. Per daug nesiartino, nes ką 
žinai — puls ir sudraskys... Ir ne iš karto užkalbino. 

— Iš kur pats būsi?— klausia liūtas.— Visus žvėris pažįstu, visų VaI- 
dus žinau, o štai tave pirmą sykį regiu... Kuo vardu? | 

Asilas iš baimės nutirpo, galvoja: „Pirmas priėjo, vardo klausia, o pas- 
kui dar ko nors susimanys!.. Jeigu neparodysiu, ką galiu. .."— ir asilas 
pasišokėjo, užpakalinėmis kanopomis žemę plėšdamas, ratu pasileido per 
lanką. 

Liūtas nejuokais išsigando, laukia, kas bus, seka kiekvieną asilo jude- 
sį: „Kad tik nepultų šitaip įsibėgėjęs. .." 

Pailso asilas, liovėsi lakstęs, žemę kanopomis plėšęs. 

— Aš —liūtaėdis,— prisistatė asilas. 

— Broli liūtaėdi,— tiesia gauruotasis leteną,— būkim bičiuliai. 

Asilas galvą linktelėjo, ausimis laptelėjo, atseit, tinku, priimu pa- 
siūlymą. 

Ta jų bičiulystė ne dieną, ne dvi truko. Susitinka, viens kitą tyrinėja, 
savo sugebėjimus rodo. Ypačiai asilas stengėsi, kad liūtas nepagalvotų 
niekam vertą bičiulį išsirinkęs. 

— Medžiosiu,— nutarė sykį asilas.— O tu eik va, i aną antai kalną 
užkopk, erelius ir kitokius paukščius baidyk. 

Liūtas, užkopęs į kalną, baido erelius ir kitokius paukščius. Asilas, 
suprask, medžioja: bėga per lanką ratu, žemę kanopomis ardo, kartas 
nuo karto pasispardo, sakytum nematomą priešą puldamas ar nuo jo 
gindamasis, ir vis bliauna. 

-Paukščiams neatrodė, jog šitokiu būdu medžiojama, todėl jie, liūto 
genami, lėkė lankos link, sklandė viršum jos, klegėjo. Bet per ilga pa- 
vargo, reiktų jau į lizdus grįžti — liūtas teberūstauja, tebenaršo kalno 
atšlaitėmis. Jis net senąjį erelį palaužtu sparnu privertė pakilti. Deja, 
neilgam: krito erelis lyg akmuo į slėnį. Asilas pribėgo prie aukos, gal- 
voja: „,Užteks, prisilaksčiau... Bus ką liūtui parodyti..." 

Liūtas irgi pailso, po kalną naršydamas, nusileido į slėnį ir mato: ere- 
lis prie asilo kojų negyvas, sparnus išskėtęs guli: „,Ėhė!— sumetė tasai,-- 
padangių valdovą nudobė. .."— parietė liūtas uodegą, galvą nunėręs pė- 
dina šalin. 

— Kur tu, bičiuli!?— šaukia jį asilas.— Pamedžiotume dar... 

— Kad gal kitą kartą. — atsiliepė liūtas, bet prie asilo nėjo, nors ir 
kaip ilgaausis jį kvietė, siūlė erelį. 

Po kelių dienų, per patį vidudienį, asilas susimanė išsimaudyti, nuėjo 
prie upės, įsibrido. Gera asilui, nors bliauk iš džiaugsmo. Žiū, ogi liūtas 
plaukia skersai upės. „Asilas plaukti nemoka, bet negi liūtui išsiduos! 
Plaukia, tai pasineria dugnu eidamas, tai išnyra, orą gaudydamas. Liū- 
tas puolė gelbėti bičiulio, išvilko jį iš vandens. Asilas nepatenkintas. 
Pasak jo, žuvį gaudęs ir jau tokią buvo nutvėręs! Liūtas jam sutrukdęs, 
upėje tą — didžiąją — palikęs... O čia, kas jam dabar čia, ausyje?!— 
Papurtė galvą — žuvelė iš ausies iškrito... 

— Vą, matai, — rodo asilas.— O ana dešimteriopai didesnė buvo... Aš 
gi sakau: nevėkšla esi... Kitą kartą pasitaikysi man po kanopa — neat- 
sakau, visko gali būti — perspėjo asilas. 

Liūtas tik skersas, skersas ir sliūkina, kol sveikas: menki juokai su 
tokiu!.. 

Beeidamas sutiko lapę. Lapė iškart suprato, jog iš liūto drąsos — vien 
gaurai ant galvos ir dar truputėlį ant galo uodegos belikę. .. 

— Padišache, žvėrių valdove, kas tau nutiko, kad lyg nesavas?.. 

— Lape, geriau neklaustum: mano valdose toksai žvėris apsigyveno! 
Erelius iš padangių aukščiausių medžioja, žuvis vandenyje nuo pačio 
dugno į krantą velka... Koks aš jums valdovas, padišachas,— ašaroja 
liūtas, — baigėsi mano dienos, žvėrija dabar kitam lenksis. 

— O kaip jis atrodo?— paklausė lapė. 

Liūtas ir nupasakojo. 

Lapė tik šyptelėjo: 

— Padišache, žvėrių valdove, juk tai asilas! Ko jau ko, o jo neverta 
bijoti. 

— O ne, kūma, prisižiūrėjau aš jo medžioklės, žvejybos... Užteks. 

— Jis tave apgavo. 

— Mane?— staiga įsiplieskė liūtas. 

— Taigi, taigi, eime, mes jam parodysim! 

— O ką mes jam parodysim?— vos žengęs, sustojo liūtas. 

— Na, kad ir štai —statyk savo SE prie mano dešiniosios, da- 
bar surišim jas į vieną ir — einam. 

"Ėjo liūtas ir lapė greta, saltas vienas dvigalvis žvėris. Asilas, dar 
ir pasileido bėgti, žemę kanopomis a o kad nors kiek drąsiau bū- 
tų — paleidęs gerklę bliovė. 

Toli kažkur nenubėgo, nes aplinkui kalnai buvo. Tiesa, į valstiečio su-- 
artą lauką įlėkė, purią žemę į debesis kanopomis kėlė. 

— Ne žvėris, o pats visagalis žemėn nužengęs!— stebėjosi lapė, tokį 
vaizdą regėdama. 

— Aš gi tau sakiau! Atrišk greičiau!— nerimavo liūtas. 

Lapė atlaisvino jo koją nuo savosios ir, pabrukusi uodegą, nėrė krū- 
mokšnių tankynėn. Liūtas irgi tose vietose daugiau nebesirodė. O asilas 
liko pats sau valdovas, ne kaip anksčiau: niekas jam naštos ant nuga- 
ros nekrauna, niekas šonų nebaksnoja, atseit, asile, nešk! 

Gyvenk ir norėk,— štai kokios dienos prasidėjo. Tik kad endžios už- 
tektų... 

Nusipenėjo asilas. Ir endžios lankoje, kiek nori, tik liūdna vienam. 
Ypač prieš saulėlydį, savam kailyje netveria asilas, net bliauti norisi. ., 

Bliovė jisai, bliovė. Atėjo žmonės ir nusivedė asilą, kad daugiau ne- 
bliautų... 


Avčis Achmadas 


| iiksiiiss Avčis Achmadas buvo medžiotojas. Kiauras dienas ty- 
kodavo žvėrį ar paukštį, toli nuklysdavo, tačiau ne visuomet su laimikiu 
grįždavo. 

Vieną tokią dieną po nesėkmingos medžioklės Avčis Achmadas ne- 
skuba namo; priėjęs upelį, nusiauna, ilsina kojas, vandenin sumerkęs; 
dairosi ir mato: iš po plokščio akmens, gal už kokių dešimties žingsnių 
atstu nuo jo, išlindo balta gyvatė. Graži. Net akinanti, lyg vilnijan- 
čio vandens atspindys... Įsaulyje žvalgosi. Medžioklį pamačiusi, nu- 
šliaužė už akmens, ir ten, anapus jo, per smėlį šliaužia ratu, užtvarą 
sau daro. Padarė. Susirangė, šildosi atokaitoje. 

Nežinia iš kur atsirado dėmėtoji gyvatė ir taikosi persiropšti per bal- 
tosios užtvarą. Negali. Tai šit ką sugalvojo: susirangė į Kamuolį, po to 
kad mesis per užtvarą tiesiai ant baltosios. Apsirangė aplink ją ir jau 
smaugia. Baltoji gyvatė vaduodamasi prakeikė dėmėtąją. .. 

— Te Avčio Achmado strėlė tave perveria|—tik tiek suprato me- 
džioklis ir tuojau įtempė lanką, nusitaikė ir paleido strėlę, deja, baltajai 
tik uodegą nukirto. 

Dėmėtoji gyvatė nušliaužė į šalį. Baltoji pasislėpė po plokščiu akme- 
niu. Avčis Achmadas iš tos nevilties, kad sužeidė nuostabiąją gyvatę, 
į šipulius sulaužė lanką ir strėles, piktas vėlai vakare namo grįžo, tyli 
užu stalo, nieko į burną neima, žmonos kalbinamas neatsiliepia. 

— Toliau nuo pikto, Avči Achmadai, toliau nuo pikto,— meldė moteris 
vyrą, Matydama jo rūstų veidą. | 

Tą patį vakarą, atėjus divano metui !, kaip paprastai, Avčis Achmadas 
agai turėjo apsakyti savo dienos nuotykius. 

Susirinko vakarojantieji,. laukia, ką jiems medžioklis papasakos, o jis 
net akių į Žmones nepakelia. 

Keista. Niekad divano metu taip nebūdavo... 

Aga ir klausia: 

— Avči Achmadai, ar tu sveikas? Gal kokia nelaimė atsitiko? Papa- 
sakok. 

Lengva sakyti „papasakok“, o žodžiai pasakotojui — lyg atviros žaiz- 
dos. Bet argi kas supras?! Gerai, kad mes tai suprantame. Tik jau ko 
nežinome: baltosios gyvatės sopulio... O ji, netekusi uodegos, atšliaužė 
pas tėvą. 

— Tėve! 

— Ko? 

— Tėve, Avčis Achmadas mane sužeidė, ketvirčio uodegos nete- 
kau... 

— Ką tu sakai! 

— Vala! 

Pašaukė tėvas dvi kobras ir liepė šliaužti į Avčio Achmado divaną, 
ten medžioklio batuosna įlįsti ir pernakvoti, o rytą, kai tiktai Avčis 
Achmadas ausis, įkirsti jam, kad jau nebereikėtų autis, žeme vaikš- 
čioti... | 

Abi kobros įšliaužė į Avčio Achmado divaną, jo pačio dar nėra: pas 
agą vakaroja, skaudama širdimi pasakoja: 

— Kaip gyvas, nesu tokios gražios matęs... Sužeidžiau ją! Ranka 
suvirpėjo, nesugebėjau į tą šlykštybę pataikyti... Kad liga man kelią 
pastotų! Kiek esu medžiojes, strėlė kuo taikliausiai lėkdavo... Kas aš 
dabar? 

Kobros, nors agos divanchanėje ir nebuvo, tačiau jautria savo klau- 
sa nugirdo medžioklio žodžius, ir jos, ką girdėjusios, nuskubėjo balto- 
sios gyvatės tėvui apsakyti: 

— Te neprailgsta tau gyvenimas, te nesibaigia tavo dienų skaičius, 
šache, neįkirtome Avčiui Achmadui... 

— Ką?— įsiplieskė gyvačių šachas,— tuojau pat grįžkite ir padary- 
kite, kas liepta! 


1 Vakaronė. 

Kobros — nė iš vietos. 

— Tai ką, gal apkurtote?! 

— Ne, mes viską labai gerai girdėjome, — ėmė teisintis viena, 0 pas- 
kui ją ir kita. Jos papasakojo, ką iš Avčio Achmado lūpų girdėjusios. 

— Negali būti!-— nustebo baltosios gyvatės tėvas. | 

— Vala!-— dievagojosi kobros. 

— Jeigu taip, atveskite jį čia.. 

Kobros bemat padarė, ko reikalavo S sSAS O Avčis Aciikadas po 
teisybei nebūtų galėjęs pasakyti, kaip jis atsirado pas gyvačių šachą. 
Šit stovi priešais, aplinkui tik knibžda gyvatynas — nė adatai nebūtų 
kur nukristi, visos susipynusios, sakytum demblys koks gyvačių šachui. 

— Užsimerk, Avči Achmadai,— paliepė valdovas, — statyk koją pyva- 
tėms ant nugarų, ir nė viena tau nieko nedarys, nes nuo tos akimirkos 
tu būsi mano svečias. 

Medžiotojui keisti atrodė tokie pamokymai, bet ką padarysi, reikia 
klausyti lyg ir svetingo gyvačių šacho... 

— O dabar atsimerk. į 

Atsimerkė Avčis Achmadas ir pasijuto besąs šalia baltosios gyvatės. 

— Gerai, kad atėjai, — tarė ji — Dabar žiūrėk į kairę: tėvui paliepus, 
visos mūsų krašto gyvatės prašliauš, tu tą — dėmėtąją — pasistenk atpa- 
žinti ir tuojau pat užmušk. Tėvas norės atsidėkoti, siūlys brangenybių, 
tu jų neimk, prašyk, kad jis į burną tau spiautų — pamokė medžioklį 
baltoji gyvatė. 

Pro šalį ėmė šliaužti gyvatės, tvarkingai po keturias susirikiavusios, 
ir Avčis Achmadas kaip mat atpažino dėmėtąją, ir, stvėręs iš už juostos 
peilį, metė į ją. Ši nespėjo išsilenkti. Peilis prismeigė ją prie žemės. 
Kraujais paplūdusi gyvatė meldė medžiotoją ištraukti peilį, tačiau Avčis 
Achmadas nė girdėti nenorėjo. 

Taip ji ir nusigalavo. 

Gyvačių šachas savo tarnams įsakė sudraskyti ją į smulkius gabalė- 
lius ir išmėtyti toli vieną nuo kito. 

— Reikalauk, Avči Achmadai, ko nori, tu mano dukrą išgelbėjai nuo 
klastingos gyvatės užmačių. Nors ir sužeidei dukrą, bet visvien likai jai 
ištikimas: atpažinai dėmėtąją, nudobei ją. Reikalauk ko nori: aukso, 
brangakmenių? .. 4 

— Te stiprybė neapleidžia tavęs, šache, nereikia man nei aukso, nei 
brangakmenių. 


— Ne, ko nors turi reikalauti, antraip — sunkus iš čia bus tau kelias. 

— Na, jeigu jau šitaip, spiauk man į burną,— paprašė medžioklis. 

— Avči Achmadai, aš — gyvačių šachas, mano seilės itin nuodingos. 
Geriau jau turtų prašyk, pinigų, prašyk sūnaus ar dukros, ir tokia bus 
aukščiausiojo valia — bemat viską turėsi... | 

— Ne, nieko man nereikia nei iš aukščiausiojo, nei iš tavęs, gyvačių 
sache. Nori — spiauk, nori — ne... Dievai tave mato,— pasakė medžio- 
tojas ir pakilo. 

— Palauk, visiškai be nieko negali išeiti — sulaikė jį gyvačių valdo- 
vas.— Nors, po teisybei, brangiai tu už savo paslaugą prašai, tačiau tiek 


»w wo 

Kai tiktai spiovė, tai ir išnyko, o Avčis Achmadas pasijuto beeinąs na- 
molio. Netrukus — jam priešais atšliaužia baltoji gyvatė. 

— Tai aš, Avči Achmadai,— tarė ji. į 

— Matau, matau. 


— Teneapleidžia tave stiprybė, Avči Achmadai, te nepavargsta tavo 
kojos, aukščiausiasis tave palaikys, išsipildys tavo ir pasakos klausytojų 
norai, tik niekam neprasitark, ką esi regėjęs, ir lydės tave aukščiausiojo 
valia: kalnais keliausi — kalnų kalbą suprasi, žole eisi — ji su tavimi 
kuštėsis, žvėrį sutiksi — leisis glostomas, šnekinamas, paukštį ties savim 
pamatysi — jojo ketinimus jausi. Bet, atmink, niekam apie tai nė žodžio! 
Net artimiausiam žmogui neprasitark, ką esi girdėjęs. Ir dar, štai — dalis 
mano uodegos, tu ją nukirtai, tu ją namuose palei slenkstį užkask, iš- 
augs medis, įvairiausi vaisiai svarins jo šakas, žmonės stebėsis, klaus: 
„Kas per vaismedis?“ Niekam neatverk paslapties,— baigė baltoji gy- 
vatė. 

Avčis Achmadas paėmė iš jos dalį uodegos, ir vos paėmė — dingo gy- 
vatė, medžiotojas nespėjo nei atsisveikinti, nei padėkoti. 

Grįžta Avčis Achmadas namo, eina per lanką ir supranta, ką žolės 
jam kušta, kalnų atšlaitėmis kopia — girdi kalnų vyrišką bylą, o žvėrys, 
o paukščiai kalbina jį, tarsi sau lygų sutikę... Net keista, kad pirma sa- 
kytum nebylys buvo. 


Parėjo namo, gyvatės uodegą užkasė palei slenksčio akmenį. Po sa- 
vaitės prasikalė medžio diegelis, po to, pasistiepęs, sutvirtėjęs, sulapojo, 
žiedais aplipo, galiausiai ir — vaisiais! O kokie vaisiai! Nori persiko — 
susirasi tarp šakų, reikia obuolio — tik pasidairyk, tik nepatingėk nu- 
siskinti — saldžiau nei saldžiausi žodžiai burnoje tirpsta. .. 

Bet žmonėms, — kad ir neaptenka lūpos dantų — maža to, jie nori ži- 
noti ir spėlioja: „Kas tai —«obelis? Kriaušė? Abrikosmedis?" Neskuba na-- 
mo — juk šalia jų slenksčio nieko panašaus neauga... Pasigardžiuodami 
kremta, o kad liežuvio nenurytų — beje, ir paslaptį tikėdamiesi išgauti — 
giria medžiotoją, jo sodintąjį vaismedį, nešykšti nei žodžio, nei šypsenos, 
nesidrovi perdėtu lipšnumu, ir vis apie tą patį: pasakyk tu jiems, kada 
sodinai, kuo tręšei ir, aišku, ką sodinai, kad šitoksai stebuklas išaugo! .. 

Ilgainiui medžiotojas ir patikėjo, jog jisai stebukladarys: negi iš gy- 
vatės uodegos! ..— Pamiršo žmogus jam patikėtąją paslaptį, išpuiko. 

Sykį ėjo pro jo namus karavanas. Sustojo: kupranugarius pagirdys, 
patys atsigers ir toliau trauks — šitaip buvo galvota patyrusio karavan- 
bašio. 

Atsigėrė. Avčis Achmadas klausia: 

— Karavanbaši, tolimiausiuose kraštuose buvojote, viso ko matęs esi, 
o šitokio vaismedžio ar neregėjai?— rodo svečiui plačiašakį stebuklą. 

Karavano vedlys nusiskynė obuolį, po to — kriaušę nuo kitos šakos, 
nuo trečios — abrikosą, nuo ketvirtos — persiką, susimanė vynuogių pa- 
ragauti, paieškojo tankioje lajoje — rado svaringąsias kekes ir jau nebe- 
žino, ko čia jam susimanius: ,Stebuklas!'— tiek tepasakė karavano 
vedlys. 


— O vis dėlto kas tai per vaismedis?— staiga paklausė Avčis Achma- 
das.— Atspėsi — mano turtai bus tavo, neatspėsi — tavo turtai bus ma- 
no. Naė | 

— Gerai, — sutiko karavanbašis.— Pasitarsiu su žmonėmis,-- ir sukirto 
rankom, tikėdamasis, jog visi, vienon vieton suėję, pasitarę, tikrai ką 
nors sugalvos. .. | 

Pasitarę spėliojo, spėliojo — nepataikė: nei obelis, nei kriaušė, nei ab- 
rikosmedis, nei — dievaižin kas. Žodžiu, neteko žmonės karavano. Pali- 
ko kaip stovi Avčio Achmado kiemą ir kur tik ėjo, — kalbėjo žiną vais- 
medį, jo šeimininką, besididžiuojantį, kad niekas negali atspėti jo 
vardo. | 

Garsas aplėkė ne vieną šalį. 

Ėjo galvočiai — daug matę regėję — laimės bandyti, tačiau kas ką 
turėjo, tą ir paliko Avčiui Achmadui. Neapsakomai pralobo medžiotojas, 
net užmiršo, kas jis anksčiau buvo, ką baltajai gyvatei žadėjo, ir vis per 
tuos turtus!.. Nieko švento jam nebeliko — atspėk ir atspėk, — paskuti- 
nes kelnes numaus, paleis kaip ką tik gimusį. .. 

Įsismagino žmogus, apsipratęs su ta mintimi, kad niekas neatspėja jo 
paslapties. Baisiai dideliu ėmė dėtis. Net neslėpė to, iš aukšto į visus žiū- 
Tėjo, supraskit: kokie dideli mano turtai, toks ir aš. Rūmus pasistatė, 
daugybes langų prisidarė — pro visus iš viršaus į žmones žiūrėti. Vos 
ne padišachas tasai Avčis Achmadas. O koks puikus medžiotojas buvo! 
Et+4 | 

Bet paklausykit, kad ir prieš tokį atsirado sykį karavanbašis, po toli- 
miausius kraštus karavanus vedžiojęs, ir sako: 

— Avči Achmadai, toli apie tave garsas eina, ir ne tiek apie tave, 
kiek apie tavo vaismedį. į 

— Atspėk, — nebaigęs klausyti, išsišoko Avčis Achmadas. — Kas per 
medis. Atspėsi — viską atiduosiu, neatspėsi — viską atimsiu. 

— Tavo valia, Avči Achmadai,— sutiko žmogus iš toli karavaną ve- 
dęs. Ir sukvietė jisai savo bendrus, kartu su jais vaismedį apžiūrėjo, vai- 
sių paragavo, pasvarstė. Vienas tarė: 

— Granatmedis. 

Kiti atsiliepė: 

— Jeigu granatmedis, ko gi tie riešutai kabo? 

Trečiam pasirodė — lazdynas. Tačiau, jeigu būtų lazdynas, argi obuo- 
liai augtų? Bet ir ne obelis, nes mandarinai svarina to pačio medžio 
šakas... O tų šakų! Kiekviena vis kuo kitu apkibusi. 

Suprato karavano vedlys, jog nėra vilties atspėti, matyt, gaus atiduoti, 
ką prakaitu pelnė... 

Karavano Žmonės sunerimo: 

— Kaip tai?! Negali būti! Juk niekur nematėm, kad šitaip — ant vie- 
no medžio — įvairiausi vaisiai augtų... Čia kažkas netikra. .. 

— Ragavot?— paklausė Avčis Achmadas ir pats atsakė. — Ragavot. 
Skanu? Skanu. Tai malonėkit, kaip sutarėm, palikti karavaną! 

Ką mano maloningajam besakyti, atėmė Avčis Achmadas karavaninin- 
kų turtus, pačius gi elgetomis paleido. Tiktai karavano vedlys nenorėjo 
sutikti, kad ne jo žodis paskutinis...—,,Niekur toli neisiu — nusprendė 
jis.— Bus dar progos pasiderėti!.."— Ir įsiprašė piemeniu Avčio Ach- 
mado kaimyno bandon. Vasarą kalnuos ganė, žiemos metui atėjus, pie- 
menys grįžo į slėnius, arčiau namų, vakarai ilgi — vis ką nors žmogus 
savo malonumui sugalvoji — tai ir buvęs karavano vedlys ėmė suktis 
palei Avčio Achmado pačią: tu tokia, tu anokia, nesu nuostabesnės ma- 
tęs, o pačiam rūpi sužinoti, kas per medis pas jų slenkstį auga... į 

Apsalo moteriai širdis, į akis žiūri ir nieko daugiau, tik tai, ką girdi, 
mato... Traukia ją piemens žodžiai — jautrus pasitaikė žmogus. „Kad 
mums tokį prie bandos, tai ir iš avių vilnos daugiau būtų“, — pasvarstė 
kartą moteris prie vyro, o tas jai: „Pakviesk, pasikalbėsiu.“ 

Atėjo piemuo. 

— Salam aleikum,— nusilenkė šeimininkui. 

— Aleikum salam,— tiesus lyg stūnas atsiliepė Avčis Achmadas. 

— Girdėjau: piemens ieškote,— nedrąsiai pradėjo žmogus. 

— Ieškom. O ką, pats juo norėtum būti? 

— Norėčiau,— nudelbė akis ir porina:— Malonu pas lengvos rankos 
šeimininką tarnauti...— piemuo pakuteno Avčio Achmado savimeile. 
Daugiau kalbos ir nereikėjo: negi dabar toksai turčius, kaip Avčis Ach- 
madas, su prasčioku aušins burną!..' 

Didelis baisiai pasidarė Avčis Achmadas. Kalba jis, būdavo, o žmogui 
į akis nežiūri: nemato reikalo, net jeigu tu norėtum spėti, kas per medis 
pas jo slenkstį auga... Nematydavo Avčis Achmadas žmogaus, nes per 
ilga jam akyse tik turtai, daiktai stovėdavo... Užmiršo ir pačią. Gal 
tik retkarčiais atsimindavo. O piemuo kas mielą dieną gena bandą iš 
lankų, šeimininkei — gėlių, šypseną, širdį glostantį žodį, ir priėjo jisai 
prie paslapties: Avčio Achmado žmona atsiminė tas dienas, kada vyrelis 
buvo dėmesingas, visu kuo su ja dalindavosi, bet, va, išaugo vaismedis — 
ir išblėso jo meilė. 

— Taigi, taigi, — užjaučiamai atsidūsėjo piemuo.— O kaip tas medis 
išaugo? 

— Kaip?.. Kaip visi medžiai kad išauga — išaugo, ir tiek... Beje,— 
atsiminė ji, — tą pačią vasarą ir užmezgė... 

— Negali būti! Gal kokie metai praėjo,— netiki piemuo. 

— Tai kad atsimenu, aš gerai atsimenu, — tvirtino moteris, — bemat jis 
mane užmiršo. .. 

— Taigi, taigi... O ar nebus kartais vyras su piktom dvasiom susi- 
dėjęs? 

— Su piktomė— susimąstė moteris.—,,Tikrai, jis anksčiau toksai ne- 
buvo... Atėmė jį iš manęs piktosios dvasios..." — Tai ką man dabar 
daryti?! 

— Sužinok, kaip jisai tą medį sodino, o aš visuomet patarsiu,— paža- 
dėjo piemuo. 

Vakare Avčio Achmado pati meilinosi vyrui, o jisai — kaip nekūren- 
tas tanduras... 

— Savo barzdą dažniau, nei pačią glostai, ir tai, vadinasi, vyras! — ne- 
tvėrė Žmona, puolė į ašaras, 0 pro ašaras — tu toks, tu anoks, kaip tave 
žemė nešioja?! 

— Avde chude! — nustėro vyras.— Kas tau pasidarė? 

"— Klausi dar! Savo medžio paklaustum... Dabar jis tau už pačią... 
Va, nudraskysiu šakas, ir žinokis, mylėkis tada... 

— Avde chude! Palik tą medį ramybėje: per jį mes pralobome, garsas 
apie mus tolimiausius kraštus pasiekė, o tu sakai... 

— Ne tik sakau, bet ir padarysiu, ką sakau!-— neatlyžo moteris. 

— Avde chude! 

— Pamatysi! Štai — dangus, o štai — žemė, atversi man paslaptį — aš 
tavo, o jeigu ne — lik sveikas... 

Avčis Achmadas pasimetė: ką daryti? Žmona jį palieka. .. 

— Paskutinį kartą klausiu!-— jau tarpdury stovi savo daiktus susiėmu- 
si.— Sakai ar ne?! 

— Sakau,— vos girdimai sulemeno vyras. 

— Na!— ragino žŽmona.— Laukiu. 

— Uždaryk duris, dėl dievo meilės, dar išgirs kas! Eikš, aš tau į ausį... 

Priėjo žmona, o Avčis Achmadas jai kužda... Ilgai jisai pačiutei kuž- 
dėjo, jau ir kojos įskaudo, ir kalbos, ir visko jiems užteko iki paryčių. .. 

— Tik niekam nė žodžio, ką aš tau šiąnakt!..— perspėjo vyras, me- 
džioklėn išeidamas. 

— Nebijok, aš gi tavo!.. 

Vyras ją pertraukė: 

— Prasitarsi kam nors — nudžius, tankioje lajoje vaisių nebeliks. 

— Būk ramus, po viso to, ką sužinojau, kas dieną laistysiu, neleisiu 
nudžiūti. .. 

Išėjo Avčis Achmadas medžioti. Jo pati liko viena, laisto vaismedį, 
žemę purena, į tankų šakų vainiką dirsčioja, džiaugiasi moteris, kad vė- 
lei vyras ją myli, ir jau taip netelpa krūtinėje džiaugsmas, taip norisi 
su kuo nors žodžiu pasidalinti, nors ėmęs vaismedį kalbink: juk per jį 
tos ašaros, per jį ir džiaugsmas. ..— ,,„Ak tu medi šakotasai, kiekviena ša- 
kelė vis- kitokia, kiekviena šaknelė vis kitokia, o šerdis viena, kaip šir- 
dis — viena, ir niekas nepasakys, kad iš gyvatės uodegėlės išaugai, iš- 
lapojai, maitini mus, pavėsį teiki, ačiū tau, dievo medi, šakotasai. .."— 
ir dar ilgai moteris kalbino vaismedį stebuklingą, negailėjo širdies nei 
žodžiams, nei darbui: kiekvieną žemės pėdą išpureno, akmenėlius išrin- 
ko, o kad piemuo, tas pats, kuris ją anądien meiliai šnekino, stovi už 

trečio medžio, piktą mintį lyg akmenėlį užantyje slepia,— nežinojo mo- 
teris, nejautė, kaip lengvas vėjelis jos žodžius pasigaudamas neša anam, 
užu trečio medžio stovinčiam. ... 

Taigi, taigi, mano maloningasai, būna ir šitaip: žodžiai, vėjo pustomi,— 
nesugaunami... O tasai — vakar dienos karavanbašis — paskubėjo nu- 
simesti piemens drapanas, išsipustė, kaip kad prekijams įprasta, atėjo 
pas Avčį Achmadą ir klausia: . 

— Atsimeni? 

— Ką?— pirma atsiliepė, paskui, suvokęs, ką jis turėtų sis Av- 
čis Achmadas dėjosi nesuprantąs.— Mano atmintis — kaip vanduo pro 
pirštus, o kas ne vanduo, tas lieka saujoje... Khe, khe!-—- prajuko nema- 
loniai ir užgauliai.— Tai vėl karavaną man atvedei? 

— Vėl, — atsakė ateivis. 

— Kur jis? Kažkodėl nematau!.. 

— Pamatysi: viskam ateina laikas. 

— Aha... Na, tai spėk, kas per medis pas mano slenkstį auga? Khe, 
khe... Jeigu užmiršai jo vaisių įvairumą, gali pasižiūrėti. . . 

Žiūrėjo ar nežiūrėjo, ką kando — už lūpos dėjo, argi tai svarbiausia: 
buvo ir nebėr Avčio Achmado turtų, mat, ateivis neužmiršo sukirsti ran- 
kų, kad imasi medžio ir jo šeimininko paslaptį atverti, ir atvėrė: 

— Žemėn gyvatės uodegą užkasei, nebūtum užkasęs, nebūtų medis iš- 


augęs... 
Pabalo Avčis Achmadas, susverdėjo ir krito prie stebuklingojo vais- 
medžio. . 
— O mažu sakysi: neteisybė?! Galiu padėti šaknis atkasti, — tyčiojosi 
prekijas. 


— Nereikia, ne!— žemę graibstė Avčis Achmadas.— Tai mano. 

— Tavo! — pagiežingai atsiliepė karavanbašis. — Užteks, pasidžiaugei, 
dabar — mano eilė, — pakėlė Avčį Achmadą nuo žemės ir veda iš kiemo. 

— Čia dabar?!— nustėro Avčio Achmado pati — Kur jis tave veda? 
Kas jis toks! Žmonės!— šaukėsi pagalbos išsigandusi moteris. 

Susirinko kaimynai, atėjo mola, kazijas, bet jų įsikišimo nebereikėjo, 
nes Avčis Achmadas pakvaišęs sėdėjo ant žemės, ir su juo negalėjai su- 
sisšnekėti. 

Karavanbašis paėmė už rankos proto netekusį medžiotoją ir atvedė 
į trobą. Išsiskirstė smalsuoliai. Sutemo. Laikas miegoti. Naujasis šeimi- 
ninkas, apėjęs tvartus, pasigrožėjęs turtais, pravėrė Avčio Achmado 
moters kambario duris — tamsu kaip svetimoje sieloje. 


e 


212 


— Ar čia yra kas?— klausia nekviestasis. 

Niekas neatsiliepia. .. 

Ir dar ne sykį garsiai klausė, apgraibomis ieškojo... Niekas negali 
pasakyti, ką jisai ten rado, ko nerado, nes niekas daugiau nėjo į sve- 
timo moters miegamąjį ir niekas daugiau Avčio Achmado namuose ne- 
nį, kur kadaise baltajai gyvatei uodegą nukirto. 

— Ar tai tu, Avči Achmadai?— paklausė ji, užmačiusi žmogaus pa- 
vidalą. 

— Aš — Avčis Achmadas. Bet aš nebe tas Avčis Achmadas, — slopiu 
balsu atsiliepė panaktinis. | 

— Kas tau atsitiko? Ko tu čia vidurnaktį ieškai?— domėjosi baltoji 
gyvatė.— Juk tu turtingas, turi namus, dabar pats laikas miegoti, o tu 
mane pažadinai... 

Ir medžiotojas viską baltajai gyvatei — jo širdies gelbėtojai — ap- 
sakė... 

— Ak šit kaip! Aš gi tau sakiau: laikyk paslaptį! Nepaklausei ma- 


— Ką dabar daryti? 

— Ką daryti!-— nepatenkinta baltoji gyvatė.— Eik į akmenų šventovę. 

— Kur ji yra?— pertarė medžiotojas gyvatę. 

— Sek iš paskos, o kai prieisime, vienas vidun įžengsi, ten rasi faky- 
Ią, pasakysi, kad atėjai jo pakeisti sargyboje prie šventos ugnies. 

— O jeigu jisai nesutiks?— nerimavo Avčis Achmadas. 

— Duosi dešimt auksinių ir sutiks... Visą naktį melskis,— toliau mo- 
kė ir vedė baltoji gyvatė.— Melskis iki pat aušros, tik, atsimink, tavo 
maldos žodžiai pasieks visagalio ausį, jeigu į šalis po tamsą nesidairysi, 
tik į šventą ugnį žiūrėsi, ir pasirodys tau į pagalbą siųstasis. Prašyk jo, 
ko nori. Gal ir patenkins tavo norus, tai jau visagalio valia... Štai ir 
priėjom,— pagaliau baigė aiškinusi ir vedusi medžiotoją.— Matai ugnelę? 

— Matau. 

— Eik į ją, tenai mūsų šventovė, tenai besimeldžiantį fakyrą rasi. 
Na!— paragino baltoji gyvatė. 

Avčis Achmadas nuėjo akmenų šveniovėn. Tenai rado besimeldžiantį 
fakyrą. Davė jam dešimt auksinių ir liko vienas visą naktį prie amžinai 
gyvos ugnies. Meldėsi: prašė visagalio atleidimo už visa, ką yra blogo 
padaręs, ir išgirdo: 

— Avči Achmadai, eik namon, atkask plačiašakio vaismedžio šak- 

nis — ąsotį aukso rasi. Praverk savo ir jau nebe savo namo duris ir sa- 
kyk tam, kursai tavo pačią paveržė, sakyk jam: „„Deramės iš ąsočio auk- 
so, kad saulė rytuos nusileis, vakaruos patekės.“ Sukirsk tu su juo ran- 
kom, o aš pas akių šviesą — pas visagalį skubėsiu, ir bus, kaip niekad 
nėra buvę..." 

Kiaurą naktelę Avčis Achmadas klūpojo, meldėsi, net keliai nutirpo 
beklūpant, o jis vis murma maldos žodžius... Jau ir brėkšma naktį varo 
savo nebaigtus reikalus kitam kartui atidėti, o Avčiui Achmadui pats 
laikas „,„namon“, tarpais tarp maldos žodžių, tarp gilaus atsidūsėjimo vis 
girdėjo: ,,„...namon, atkask plačiašakio šaknis — ąsotį aukso rasi. Pra- 
verk savo ir jau ne savo namo duris ir sakyk tam, kursai tavo pačią 
paveržė...“ | 

Parėjo namo, atkasė vaismedžio šaknis, rado ąsotį aukso. Užkasė šak- 
nis: tegul niekam nebus žinoma... Beldžiasi į duris — į savo, lyg ir ne 
savo. .. . 

— Ko pačiam?— klausia išėjęs ant slenksčio, šiltas, ką tik iš patalo. 

— Man?— užsikirto Avčis Achmadas.— Man tai nieko, bet pačiam, 
sakau, gal ąsočio aukso reiktų, va,— rodo, ką rankose turįs. 

Anas, kaip greitas — šlept, šlept nuo slenksčio, tiesia rankas į ąsotį... 

— O gal deramės?— staiga pasiūlė medžiotojas.— Statau ąsotį, kad šį- 
ryt saulė patekės vakaruose... 

— Kvailystė!-— atsiliepė karavanbašis.— Dar niekad taip nėra buvę. 

— Kertame!— ištiesė ranką Avčis Achmadas. Sukirto juodu rankas: 
kieno bus teisybė, tam priešininko turtas atiteks. .. 

„Tegul sau,— galvoja karavanbašis.— Sukvailiojo žmogus, paskutinio, 
ką turi, atsisako..." 

Bet patekėjo saulė, pašoko nuo žemės linksma, tiktai, keista, ne toje 
pusėje, Kur visuomet... 

Karavanbašis, tiekos keliavęs, rytus, vakarus kaip savo abi rankas pa- 
žinojęs, nustėro: 

— Negali būti! 

— Kodėl gi negali?— šypsosi Avčis Achmadas, — šiandien čia patekė- 
jo, rytoj — kitur... 

— Kur kitur? 

— Šiandien — vakaruos, rytoj — rytuos. .. 


— Negali būti!-— ginčijosi karavanbašis.— Nerūstink visagalio! 
— Aš jo nurūstinų, o pats, matau, vis dar ant mano slenksčio sto- 
vi Mano chalatu apsivilkęs, savo žodžio netesi!.. 

— Negali būti, — pusbalsiu vapa buvęs karavanų vedlys. 

— Kur tau negalės?! Matai, kad jau,— porina medžioklis, — patekėjo . 
vakaruose, o nusileis rytuose. 

— Palaukim vakaro, — pasiūlė žmogus perbalęs iš baimės: nejau tokia 
trumpa jo laimė, nejau reikės palikti namus ir tų namų šeimininkę... 

Sulaukė vyrai vakaro, ir visi, kas tose apylinkėse gyveno, baiminosi: 
„Kas bus, kas bus! Rytmetį saulė vakaruos patekėjo, o kur ji susimanys 
leistis?! Ar bepatekės kitądien?“ 

Nusileido rytuose ir dar kartą patekėjo vakaruose. Tai Avčio Achma- 
do labui saulė taip neįprastai elgėsi. O kai karavanų vedlys paliko, ką 
privalėjo palikti medžiokliui, saulė, vidudangėn pasikopėjusi, nužvelgė 
visa, kas buvo regima, ir šyptelėjo iš pat ryto medžioklėn išsiruošusiam, 
suprask, tai tavo diena, medžiokli, mokėk ją nugyventi. Nemokėsi — 
bus paskutinė. Mokėsi — tęsis be pabaigos, sakytum nuostabiausia pa- 
saka... 

Ir ką mano maloningajam bepasakyti, Avčis Achmadas saulės šypsu- 
liui neliko abejingas: su juo kėlėsi, su juo dienų dienas medžiojo,— 
žolės šiurenimą, medžių ošimą, paukščių klegesį, žvėries artėjimą kas 
žingsnis jautė, suprato, lyg žmogaus žmogui būtų kalbėta... 


Lapė gudrininkė 


p er patį karštymetį, liežuvius nukorę, eina liūtas, lokys, vilkas, la- 
pė ir kiškis pas upelį. O upelio kaip nėr, taip nėr. 

Atėjo įlomėn, dairosi žvėrys — ir čia jo nėr. 

— Kur upelis?— klausia liūtas. 

— Kur upelis?— klausia lokys. 

— Kur upelis?— klausia vilkas. 

— Kur upelisė— klausia ir lapė. 

Kiškiui beliko tik atsakyti: 

— Eime, paieškosime dar... 

Ir vėlei pėdina keturkojai liežuvius iškišę — alsenos, ne žvėrys. Kiškis 
juos veda, tirta iš baimės: neatves prie upelio — bus blogai, iš paskos 
einą neatleis jam, ilgaausiui. ..—,,Kas bus, kas bus?!“ 

Bet tikra laimė, kad kiškis šulinį priėjo. Net pašoko iš to džiaugsmo 
galvoj: puolė žvėrys prie vandens ir per rentinį sukrito šulinin. 

Gėrė gėrė, visą vandenį išgėrė. 

— O kaip dabar išlipsime;— susirūpino lapė. 

— Atsigėrus būtų gerai užkąsti, — samprotauja "vilkas. 

— Bet pirma reikėtų iš šulinio išlipti — primena lapė. 

— Aha, — pritaria lokys.— Kas teisybė, tai ne melas... Reikėtų... O 
kad taip porą korių medaus!.. 

— Kur tu čia tų korių gausi?— širsta ilgauodegė.— Tau tik pilvą pri- 
kimšti, o apie draugus negalvoji!.. 

— Reikia, reikia pagalvoti, — prabilo ir liūtas. — Aš visuomet sakau: 
pirma reikia pagalvoti, o jau po to... 

Lapė pasistiepė ir kad kužda, kad kužda liūtui į ausį. Tasai linktelėjo 
galvą, atseit, pritariu. Lapė tarė: 

— Negi dabar badu dvėsime! Atsigert atsigėrėme, o kuo užkąsime? Aš 
jūsų klausiu!.. Nežinote. Tai va, siūlau pamąstyti, pasvarstyti, kursai 
čia iš mūsų labiausiai apkalbamas, tą ir sudoroti, taip sakant, daugumos 
labui... 

Liūtas pritarė lapei. 

Svarstė žvėrys, mąstė — ir visi balsu, ir kiekvienas sau tyliai nutarė: 
kiškis labiausiai apkalbamas, jis per savo bailumą vis kokion bėdon 
įkliūva. .. 

— Bet jo nėra!-— pertarė lapė įsismaginusius.— Vėl kur nors krūmuo- 
se kinkas drebina, o mes per jį čia badu galuojamės! 

— Pašauk jį čionai!-— paliepė liūtas. 

Šaukė lapė, šaukė lokys, ir vilkas, prie jų prisidėjęs, užstaugė. Atbė- 
go ilgaausis, atšokavo, pasistiepė, per šulinio rentinį persisvėrė, klausia: 

— Ar mane šaukėt? 

— Ką daugiau, jei ne tave!--— sulemeno laputė.— Kiškeli, čia tau van- 
“ dens palikome. Kurgi buvai dingęs? 

— O aš maniau, visą būsit išgėrę, — šyptelėjo skeltalūpis. 

— Na, per ką tu mus laikai?— dėjosi įsižeidusi lapė.— Šok pas mus, 
atsigersi. .. 

Įšoko šulinin ilgaausis. Nepasakytum, kad sėkmingai: liūtui leteną nu- 
mynė, vilkui žemių prikrėtė į akis, lapei snapei per nosį brūkštelėjo. .. 
Visa tai gal ir menkniekis, tačiau, antra vertus, pagalvokime: kas yra 
tas, kurio šulinyje nebuvo? Kaip draugą draugai pakvietė, norėjo pas- 
kutiniu lašeliu pasidalinti, o strakt lept,— vienam ant nosies, kitam ant 
kojos, trečiam žemių į akis ir nė neatsiprašo. .. 

— Vardu neminėsim, pirštu nerodysim,— baigė lapė savo kaltini- 
mus.— Visiems nukentėjusiems pritariant, skelbiu nuosprendį: sudoroti 
nedorėlį!.. 

Ne kažin kiek to kiškučio buvo: tik už dantų užkišti, ne alkį numarin- 
ti, o liūtui ir dešimties ilgaausių kažin ar būtų užtekę... 

Ir vėl vakarop žvėrys ėmė svarstyti, kurio gi dabar eilė aukotis dau- 
gumos labui. Ir nusprendė: vilkas. Jis dažniausiai piemenų ujamas, ave- 
les piauna, ėryčius gyvus ryja... 

— Kad ne, aš ne smauglys!-— bandė gintis teisiamasis. 

— Kas tu toks, puikiai žinome, — pertarė jį lapė. 

— Sudoroti!-— tvojo liūtas vilkui, tas ir išsitiesė paslikas. 

Šįkart žvėrys pasisotino iki valiai. Lapė nemačiom užpakalinėmis ko- 
jomis duobutę išsirausė, atsargiai pasidėjo vilkienos. .. 

Išmiegojo dar vieną naktį, reikia pusryčiauti. Lapė ir kušta liūtui į au- 
sį, esą sunkią valandą kiekvienas turi suprasti, jog užvis svarbiausia 
daugumos nuomonė, jog vienas turi aukotis visų labui, o šįkart viskas 
labai aišku — reikia papusryčiauti. .. 

— Mano tvirtu įsitikinimu,— lapės žvilgsnis, per visą jos kalbą klai- 
džiojęs klausančiųjų veidais, staiga susistojo prie lokio, — pats tinkamiau- 
sias lokys... 

— Kaip tai?!— nustebo šleivakojis,— kodėl aš tinkamiausias? 

Liūtas tvojo letena, ir nebereikėjo lokiui gilintis į ilgas lapės 
kalbas... 

Skaniai ir sočiai pasistiprinę, apsilaižę, liūtas su lape nuvirto pogulio. 
Kai tik žvėrių valdovas ėmė knarkti, laputė tylutėliai, tylutėliai priėjo 
prie savo slėptuvės, atkasė joje paslėptą mėsą ir visomis keturiomis ėmė 
rausti urvą. 

Išrausė, susivilko, kas buvo nuo pusryčių likę, ir patenkinta snūdu- 
riuoja. Bet .pabudo liūtas, mato: nebėra lapės!.. Dairykis nesidairyk, 
ieškok neieškojęs — nebėra ilgauodegės. .. 

— Lape, kur tu? 

— Aš čia, — atsiliepė lapė. 

Liūtas prisikišęs žiūri į urvą — nieko nemato: tamsu ten. 

— Lape, pasirodyk, ką darai? 

— Valgau, argi negirdi?!— čepsi lapė. 

— Ką tu valgai?— varvina seilę liūtas — po pusryčių jau gerokai lai- 
ko buvo praėję: metas pietauti... 

— Savo akį, — atsakė lapė. 

— Akį?— netiki liūtas.— Kodėl akį? 

— Ogi kad labai skanu... Pabandyk. 

Liūtas galvoja: teisybė ar neteisybė, betgi girdi valgančią. Nusprendė 
paragauti, ar skani sava akis... 

— Na kaip?— klausia gudruolė, tačiau iš urvo lauk nelenda ir vis ap- 
silaižydama čepsi. 

— Nieko, tik baisiai skauda, — prisipažino liūtas. 

— Antrą plėšk, tai ir pirmosios nejausi, o jau skanumėlio bus! Ką jau 
ten!— lapė pliaukštelėjo liežuviu.— Pabandyk. 

Liūtas išplėšė sau antrą akį: kuo jis už lapę prastesnis?! Ir tik aklas 
žvėrių valdovas suvokė, kas yra be akių likti... Lapė snapė, toji gud- 
ruolė, iš jo piktai pasityčiojo. 

Kažin ką liūtas atiduotų, kad jam kas akis sugrąžintų!.. 

— Nebranginai, kai turėjai, tai dabar nesigailėk po laiko!-— piktinosi 
lapė.— Vienas vargas man su jumis, tuščiagalviai akliai... Dvėstum 
greičiau, būtų rami galva... 

Pirmą dieną liūtas riaumojo, šulinio dugne ratu ėjo ir ėjo, antrą visai 
nusigalavo, tik pusbalsiu mykė, o į trečiosios pavakarę nusibaigė. .. Iš- 
lindo lapė iš savo slėptuvės, suleido negyvėlio šonan dantis — šiltas dar, 
nors ir nebegyvas. Ir ėmė lapė mėsinėti: nunėrė liūtui kailį — bus ko- 
joms patiesalas, nurovė nuo galvos gaurus — pagalvė išeis, na, o visa 
kita — pusryčiai, pietūs, vakarienė, ir dar kartą tas pat, iki viskas iš- 
sibaigs. .. 

Kurį laiką lapė sočiai gyveno, tačiau pasibaigė liūtiena, ir nors vilku 
stauk, lokiu riaumok — nebėra ką burnon dėti: 

Lapė įsispitrijo į dangų, meldžia aukščiausiąjį atkreipti savo akis... 

— O, jeigu ištrūkčiau iš šulinio, visiems kaimo vaikams saldžių vyn- 
uogių pririnkčiau... 

— Ar tikrai?— atskardeno sidabrinis balsas. 

Lapė sukluso: gal tik pasigirdo? Ir vėl pakartojo: 

— O, jeigu ištrūkčiau iš to šulinio, visiems kaimo vaikams saldžiausių 
vynuogių pririnkčiau... 

— Ar tikrai? 

— Tikrai tikrai!— suskato įtikinėti, melsti aukščiausiąjį. — O, jeigu tik 
ištrūkčiau. .. 

Ir pakilo viesulas, vėjo gūsis pasiautė šulinin, paverpetavo, paverpe- 
tavo, kaukdamas išlėkė, išsinešdamas ir lapę, o kai aprimo, lapė žneg- 
telėjo iš aukštybių žemėn, ir visai netoli vynuogyno... 

— Aha!-— atsiminė lapė, ką buvo žadėjusi.— Reikia vaikams priskinti! 
Tačiau ne ilgam užteko kantrybės, juoba kad dirstelėjusi šonan, pamatė 
du valstiečius, vynuoges turgun vežančius. 

Išbėgo lapė į kelią, krito aukštielninka, guli išdrikusi, tarsi negyva. 
Valstiečiai metė asilėnus, ir — prie lapės, viens už kitą greičiau. Suklupo 
beskubėdami, pargriuvo, kaktas prasimušė. 

Atsikėlę ginčijasi, kuriam radinys turėtų atitekti. Vienas sako — man, 
kitas — man, ir susipešė vidury kelio, stumdosi, nieko nemato, o jų aši- 
lėnai su vynuogių krepšiais eina sau... Tai argi lapė lauks, iki tie du 

mušeikos ją pusiau perplėš!.. Pašoko gudruolė, pasivijo asilėnus ir varo 
lyg šeimininkė... 

Nespėjo lapė prieiti kaimo, ir ją užmatė vaikai, atbėgo ir ėmė vaiky- 
ti... Vieni vaikė, kiti vynuoges iš krepšių valgė, asilėnus šnekino. .. 

Nuilso lapė per tas gaudynes — užvaikė ją vaikėzai, kaimo šunys, 
sliūkina baukščiai į šalis dairydamasi, dejuoja: 

— Vai, vai! Taip man ir reikia... Esi lapė, tai ir būk lapė, savo vietą 
žinok, bet — ne, vis gudrauji ir gudrauji, vieniems žodį, kitiems žodį, 
o kas tesės?!— pati savęs klausė lapė.— Kas tavo pažadus, lape, tesės? .. 
Ne, geriau niekam nieko nežadėti, — nusprendė lapė. 

Bet ar ilgam? 


Abuzebas 


Kauai broliai Kalchanas pechambaras ! ir Malchanas pechambaras, 
pasak Žmonių, gyveno po vienu stogu. Kalchanas buvo vedęs, o Mal- 
chanas — ne. 

— Broli, metas ir tau Žmonos pasiieškoti, — sykį sako Kalchanas. 

— Gal jau ir metas, jeigu sakai, — sutiko Malchanas. 

Tą pačią dieną Kalchanas sėdo ant arklio ir išjojo broliui pačios ieš- 
koti. Ilgai jisai ieškojo, gal mėnesį, gal du, o tinkamos merginos vis ne- 
rado. Ir šit miestą pasiekė. Mieste namų daugybė, gatvės žmonių pil- 
nos. Paklausė Kalchanas, kuris pačio Šarifo Kabatulos namas. Parodė 
jam žmonės. Ir įėjo Kalchanas, kurlink buvo rodyta. Pats namų šeimi- 
ninkas jį pasitiko. Pasisveikino juodu. O jau po divano būta: svečių 
nebėra, galima pasišnekėti, pasitarti, labai nesigarsinant. Tai va, Kal- 
chanas pechambaras ir sako: 

— Šarifai Kabatula, dangaus aukštybėse visagaliu pasikliauju, o že- 
mėje — tavimi, todėl ir įžengiau į tavo namus. Norėčiau susigiminiuoti: 
broliui pačios ieškau... 

— Malonu, labai malonu tave savo namuose rėgėti. Visagalis liudi- 
ninkas, ne kiekvieną dieną tokie svečiai lankosi... Luktelk, aš tuojau 
sužinosiu, kuri mano dukra būtų verta jūsų namų židinio,— ir Šarifas 
Kabatula išėjo. 


' Žynys. 

Šarifas Kabatula pravėrė žmonos duris, pasisveikino. Moteris jį malo- 
niai priėmė ir klausia: | 

— Šarifai Kabatula, argi jau išvažiavo tavo svečiai? 

— Ne, dar svečiuojasi. 

— Kaipgi?!— nustebo smalsuolė.— Jie be šeimininko svečiuojasi? .. 

— Avde chude, mano svečias kilmingos kilties, narsus bekas '. Atva- 
žiavo, nes nori su manimi giminystėn sueiti: ieško žmonos savo broliui. 
Tai va, aš ir manau: ar kuri nors tavo dukra nebūtų tinkama? .. Atmink, 
nepadaryk man gėdos: pačią tyriausią išrink! | 

— Ką tu, Šarifai Kabatula!— sugildė moterį tokie žodžiai.— Jos lyg 
džiaugsmo ašara tyros... Juk tai —tavo ir mano dalis.:. Nori, tuojau 
pat atvesiu kurią nors... 

— Neskubėk,— sulaikė pačią Šarifas Kabatula.— Pirma išvardink man 
septynias protėvių kartas pagal tėvą... Tėvo tėvas kas buvo? 

“ —- Aga — atsakė moteris. į 

— O tėvuko tėvas? 

— Aga,— pakartojo jauniausioji Šarifo Kabatulos žmona. 

Ir šitaip visas septynias kartas... 

— Avde chude,— apsidžiaugė Šarifas- Kabatula. — Mano svečias bus 
patenkintas, paėmęs vieną iš tavo dukterų per žmoną. Vesk kurią 
nors... | 

— Ar mane?— prabilo mergina, tuokart stovėjusi už širmos.— Tėve, 
tu mane nori ištekinti? O kas jis — mano būsimas vyras, ar ne tas sve- 
čias? | 

— Ne, svečio brolis — atsakė tėvas. 

— O ar negalėčiau paprašyti? 

— Prašyk, dukra mano. 

-— Nuveskit mane pas svečią, ir tegul jisai mane išklauso. 

Atėjo mergina, stovi priešais svečią, o prabilti nedrįsta. 

— Na, klausau, — padrąsino ją Kalchanas pechambaras. 

— Jūs, beje, daugelyje šalių buvote. Jūsų bet kuo nenustebinsi, bet 
jeigu jau esate mūsų namų svečias ir ketinate mane broliui per pačią 
imti, tai paklausykite, ką pasakysiu... 

— Na, na,— sukluso svečias. 


— Te bus man leista pasakyti, — pradėjo pasakoti mergina. — Visos 
septynios mano protėvių kartos neturėjo jokios ydos, garsas apie mus 


! Genties vadas. 

net jūsų tolimąją šalį pasiekė, bet, žinokit, pirmas kūdikis bus tamsaus 
gymio, berniukas it žemė — nepriekaištaukit! Tokio jau mes kraujo, net 
motinai pirmas keturias savaites naujagimis neteikia džiaugsmo. O jau 
vėliau, kiek žinau, kūdikis kas dieną priauga proto po pusę miskalo ! ir 
visą miskalą grožio. Ilgainiui tampa pasigrožėjimo vertu vaikinu, tačiau 
niekas tuo negalėtų patikėti, matydamas ką tik gimusį — tamsų it že- 
mė... Aš bijau, kad ir jūs užmiršite, ką dabar pasakiau, priekaištausite 
man... 

— Ką tu, mieloji! Anaiptol! 

— Ne, ne! Jūs man raštu pažadėkite, jog neužmiršite, ką pasakojau, 
nepriekaištausite dėl negražaus naujagimio. .. 

Kalchanas pechambaras davė merginai žodį, jog nieko panašaus nebus, 
ir ant popieriaus visą tai surašė, o tąjį popierių jai atidavė, taigi būk 
rami — važiuojame su manimi... 

Ir išsivežė vyresnysis brolis merginą — sužadėtinę namie laukiančiam. 
Ilgas buvo jų kelias: ne vienos dienos, ne vienos savaitės. Pavargo, iki 
namo parsigavo. Užtat linksmas vestuves šoko, dainavo plati brolių gi- 
minė. Bet va, paskutinę vestuvių dieną, pavakare, įėjo du kitataučiai, 
arabų emyro * pasiuntiniai, ir įteikė broliams raštą: „Skelbiu karą!" 

Broliai pažvelgė į kits kitą: tai bent naujiena! 

Jaunesnysis pakilo: 

— Einu. 

— Ne,— sulaikė jį brolis — lik namie, juk tu jaunavedys... 

— O tu tris mėnesius į tolimiausius kraštus keliavai, pavargai, kol 
man merginą suradai... 

— Broli! Argi tai vargas?! Lik namie: tavęs pačiutė laukia, o manęs, — 
ne itin linksmai šyptelėjo Kalchanas pechambaras,— karžygiai. .. 

Ir išėjo į karą. 

Ištisus metus Kalchanas pechambaras nematė namų: dieną naktį su 
priešu kapojosi, nė nemanė galvos nulenkti, kalaviją iš rankos paleisti, 
eiklaus žirgo atsižadėti — pirmu puolimu lyg žaibas trenkė arabų emyro 
pulkus, antruoju — kad ir kaip buvo ginkluoti — priešai nebepajėgė atsi- 
laikyti: pakriko arabų emyro kariauna — kur galva, kur koja, kur ran- 
ka, kalaviją laikiusi, ir nėra kam -paskutines jėgas sutelkti, o Kalchanas 
pechambaras tik žaibsti savo karžygių priešaky, kalaviju kerta, žirgo 
kojomis trypia arabų emyro žemę ir jo žmones. .. 


! Svorio matas lygus 4,26 gramo (aukso). 
2 Valdovas. 

Kiaurus metus Kalchanas pechambaras namie nebuvo, o kai grįžo 
arabų emyrą nugalėjęs, privertęs jį duoklę už septynetą metų į priekį 
sumokėti, oi, kokia šventė buvo! Iki išnaktų ne vieną dieną linksminosi 
brolių gentainiai. Ir per tas šventes jaunesniojo brolio — Malchano pe- 
chambaro — pati susilaukė kūdikio ir besilinksminantiems atnešė paro- 
dyti naujagimį. .. | 

— Kuro!-— nustebo vyresnysis brolis, kai jam ant kelių padėjo kūdi- 
kį. — Kas tai?— pasvarstė ant rankų.— Svaringas! Berniukas ar mer- 
gaitė? 

— Išvystykime,— tarė jaunesnysis brolis. 

— Oi, oi, koksai juodas! It žemė, — suraukė kaktą Kalchanas pecham- 
baras.— Svoriu gal ir mūsų kilties, bet jau tokio tamsaus gymio nėra 
buvę... Paimkit jį, kol aš jo, lyg varlės, į sieną netėškiau!.. 

Bemat visiems išgaravo girtumas. 

Motina laukė, kada gi į ją Žžvilgtels tuos niekingus žodžius ištarusis. .. 

Žvilgtelėjo — sakytum per veidą krito. Bet nieko nepasakė, nieko ne- 
atsiminė. .. | 

„Ką gi,— tarė pati sau jaunoji motina, pasiėmė kūdikį ir pasišalino, — 
priminsiu aš jam, ką užmiršo! .." 

Atlėgo šventės pakili nuotaika, jau dažnas dairėsi namų pusėn... 
Tačiau broliai neleido: negi dėl to juoduko karžygiai sau nuotaiką ga- 
dins! 

O motina susiėmė savo daiktelius, kas kūdikiui reikalingiausia, ir iš- 
ėjo, kur akys veda. Ėjo ėjo, arabų emyro žemes priėjo. Žmonės Žas 
į ganyklas gena, kiekvienas tik savimi susirūpinęs, nepastebi jos. . 

„Dieve, dieve, kur man dabar eiti, kam savo širdgėlą išsakyti?! — gal. 
voja moteris nešina kūdikiu, prieglobsčio ieškodama. 

Taip ją ir sutemo ir vėlei išaušo. 

Broliai tą patį vakarą, pasigedę motinos su kūdikiu, pasidairė, pa- 
ieškojo trobos pašaliais — nėra. 

— Ko nėra — neverta ieškoti, — galiausiai nusprendė jie. O tikriau 
pasakius, vyresnysis šitaip pasakė, jo brolis tiktai galva linktelėjo ir, 
kur sėdėjo, ten ir nuvirto miegoti — tiek jau buvo išgerta svaigaus gė- 
rimėlio. .. Ir kas žino, kokia ten jiems diena išaušo be kūdikio krykšta- 
vimo, be jaunos motinos džiaugsmo... Tegul sau pasilieka, o mes, pa- 
sekę išvarytąją su naujagimiu, būkime Pi ką jai 
žmonės sakys, kaip sutiks svečioje šalyje. . 

Taigi arabų emyras jau buvo pakilęs: iš kono ! išėjo, dairosi, ryto gai- 
va gėrisi. Atsiminė, kad kupranugarius reikėtų ne tiek nuganyton žolėn 
pavedėti, pašaukė tarnus, pasakė 1 tie nuskubėjo. Po kurio laiko 
emyras girdi: 

— Moteris! Emyre, tenai moteris. ..— ir veda jį tenai prie kupranu- 
garių. 

Tikrai: guli apglėbusi kūdikį šalia kupranugario, šildosi. .. 

— Pažadinkit ją,— paliepė emyras, koją liesdamas nepažįstamosios 
koją. Ir to užteko, kad, regis, net iš gilaus miego ji pabustų. 

— Iš kur pati būsi?— paklausė emyras. 

— Tėve, aš nevietinė, — pakilo moteris.— Vakare išėjau pasivaikščio- 
ti, na ir pasiklydau. „„ Gerai, kad jūsų kupranugarius priėjau — numigau 
truputį, pasišildžiau. .. 

— Dukra mano, kupranugariai — ne žmonės, — tarė emyras. — Eime 
pas mane,— paėmė ją už alkūnės, vedasi kūdikį nešančią, nei kaip rei- 
kiant miegojusią, nei ką burnoje turėjusią.— Eime. 

Parsivedė į koną. 

— Štai mano sesers dukra, — melavo emyras žmonai ir savo vaikams.— 
Sesuo numirė, o jos dukra, žmonių pasiklausinėdama, su kūdikiu atėjo 
pas mane. Prašom gerbti ir mylėti... 

Ėjo metai vieni po kitų, vieni po kitų, septyneri praėjo, užaugo vai- 
kiukas, motinos išgelbėtas nuo piktų dėdės užmačių... O tasai dėdė, nė 
sykio nematytas, negirdėtas — Kalchanas pechambaras susitaisė į arabų 
emyro šalį duoklės rinkti. Grobstė, kas po ranka pakliuvo. Žiauriai su 
vietiniais žmonėmis elgėsi. Rimbais per padus mušdami, duoklės reika- 
lavo. O ką žmogus duos, jeigu tiek ir teturi, kaip stovi... 

— Jau septyneri metai praėjo, emyre, mokėk duoklę už ateinančius 
septynerius!— reikalavo Kalchanas pechambaras. 

— Vargšai mano žmonės, badu galuodamiesi gyvena, o tu reikalauji! 
Ką jie duos, nieko neturėdami, — teisinosi emyras. 

— Kam nors kitam pasakok... Žinau aš jūsų įpročius: neturit, iki už 
gerklės nepaimi... Atrask! Koks tu emyras*!-- šaukė Kalchanas pecham- 
baras. 

Emyrui negarbė, kad visų akivaizdoje ant jo šaukiama, tačiau ką jisai, 
senas žmogus, prieš užkariautoją gali?! Nebe tos jėgos... | 

— Paskutinį kartą sakau: eik ir surask,— reikalavo Kalchanas pe- 
chambaras. 


! Klajoklių būstas. 

Emyras skėstelėjo rankomis: 

— Žodžiu netiki, o aš neturiu kuo įrodyti: tuščia, visur dabar mūsų 
žemėje tuščia... 

— Ką?— net pabalo raitas užkariautojas. 

Kitas tuo metu kad tvos emyrui per sprandą — kolozas nulėkė nuo gal- 
vos, pypkė iškrito iš burnos, vos ant kojų bepastovi emyras. 

Septynmetis berniukas pakėlė senelio kolozą, pypkę, padavė jam ir 
klausia: 

— Už ką jis tave, seneli? 

Emyras vaikui nieko neatsakė, tik ranka nušalino jį. 

— Už ką jisai tave, seneli?!— neatstojo vaikas. 

— Užsičiaupk! Ar maža man be tavęs bėdos!.. 

Berniukas įskaudintas nubėgo skųstis mamai: 

— Mane senelis barė. Aš paklausiau, už ką jį tie Žmonės muša, o jis 
liepė užsičiaupti. .. 

Motina vaikui pasakė, kas tie raitieji. | 

— Tu dar mažas, į jų reikalus nesikišk,— perspėjo motina, — šalinkis, 
kad ir tau per sprandą neužduotų!.. 

Vaikui buvo apie ką pagalvoti, ir ne vienai dienai... Ėjo metai, ir 
tas jo galvojimas augo — kėlė nerimą: kodėl šitaip? Seną Žmogų muša, 
o jisai turi tylėti. Tegul tik pabando! Tegul tik jie vėl čia pasirodo, kaip 
prieš septynerius metus, tada jis neklaus: „(Už ką tau, seneli?!" 

Ir pasirodė: vėl raiti, ginkluoti Kalchano pechambaro vyrai ir jis pats 
susimanė duoklę rinkti arabų emyro šalyje, vėl senasis valdovas sto- 
vėjo prieš užkariautojus nuleidęs rankas, nudelbęs akis. .. 

— Neturim, sakau jums... Vos galą su galu duriame... Po jūsų 
duoklės rinkimo per septynerius metus nespėjome atsigauti... 

Vienas iš ateivių, išvestas iš kantrybės emyro kalbos, tvojo jam kumš- 
čiu į galvą ir dar pasakė: 

— Pevazange !, baik pliauškęs niekus, jau visą savaitę klausomės ta- 
vo aimanų, o duoklės nematom. Tuojau pat, paskutinį kartą primena- 
me: nešk charčą, charačąŽ! Manai, visą mėnesį su tavimi terliosimės. .. 

Kol užkariautojai kalbėjo, keturiolikmetis berniukas pakėlė senelio 
kolozą, nupurtė žemes, paėmė pypkę, kuri gulėjo prie pat priešininkų 
arklio kojų. ž 


" Niekšas. 
2 Įvairių rūšių duoklės. 

— Įspirs!— išsigando motina. | | 

— Tegul pabando, — atsiliepė sūnus.— Tegul tik pabando. 

— Žiūrėk tu man!— piktai prajuko ant arklio sėdėjęs užkariautojas. 

Berniukas padavė seneliui kolozą, pypkę. Priėjo prie motinos, kuri 
atokiau vyrų prie kono stovėjo. | 

— Mama, aš jų gyvų nepaleisiu! 

— Chairan, na kam tau šito reikia?! Tu juk dar vaikas, — glostė sūnui 
galvą, ramino karštą jo kraują, nes pažinojo keturiolikmečio jėgą — 
prisižiūrėjo Žaidimų — visi ant jo vieno kalnu suvirsta, o jisai, žiūrėk, 
pasimuisto, ir tie sakytum sausi lapai nuo medžio krinta... Būgštavo mo- 
tina dėl sūnaus jėgos. Patį pasiučiausią jautį sykį, už ragų stvėręs, ant 
žemės paklupdė... 

Lyg ir aprimo glostomas. Ir motina nusiramino. Paliko jį vieną, nuėjo 
prie savo reikalų. Ir kai tik nuėjo, pusbalsiu vaikinas pats sau tarė: 

— Aš jiems parodysiu, kaip seną žmogų įžeidinėti!— Išbėgo pievon, 
pirmą papuolusį arklį apžergė ir nudulkėjo įkandin Kalchano pecham- 
baro ir jo duoklės rinkėjų. 

Pasivijo ratuotus — vežusius pasigrobtąjį turtą, raitus, aukštai iškėlu- 
sius savo išdidžias galvas. 

— Sustokite,— paliepė vaikinukas. 

— Ko pačiam? 

Vaikinukas nulipo nuo žirgo ir ėmė kišenėse raustis. Duoklės rinkėjai 
sukluso: gal ką duos! Kas iš ratų, kas nuo arklio — susispietė apie vai- 
kinuką. 

— Na, ką čia turi?— sukišo nosis. 

To vaikiui ir tereikėjo, tvojo vienam — galva nuo pečių nusirito, ki- 
tam už veido griebė — be odos paliko, trečiam, plačiai išsižiojusiam,— 
dantį išrovė ir kakton suvarė, bėgančius gaudė, perpus plėšė, tiktai vie- 
ną gyvą paliko, tą, kur su dantimi kaktoje. 

— Eik ir savo šeimininkui, ar kas jis tau, pasakyk: laukiu aš jo — 
kariausim, nėra čia ko, per daug jau įsismaginot plėšti žmones ir kiek- 
vieną kartą mano senelį mušti... Eik,— dar sykį paragino tą su dantimi 
kaktoje.— Žiūrėk, neužmiršk pasakyti, ką girdėjai. | 

Pats gi apgręžė prisigrobto turto kupinus ratus ir važiuoja namo. 

Žmonės nustebo: 

— Koks čia vežimas, pilnas turtų? 


Atėjo vaikinuko senelis. Tas irgi nesupranta: 
— Iš kur dabar važiuoji? 

— Seneli, aš pasivijau tuos, kurie mus engia, ir... 

— Na ir ką+!— nekantravo arabų emyras. 

— Atėmiau, ką buvo prisiplėšę. 

— O jie? 

— Jie?.. Jų nebėr. 

— Kurgi jie? 

— Tenai, — mostelėjo atgalia ranka, — liko begulį... Nebegyvi. 

— O tu ar žinai, kas dabar bus?!— išsigando emyras. 

— Žinau — karas. 

— Taigi jie visus mus išžudys! 

— Neišžudys. Tegul tik pasirodo, aš jiems!— sugniaužė vaikis kumš- 
čius. 

Mato arabų emyras, kad savo žodžius vėjais laido: žmonės skuba 
dalintis turtus iš vežimo ir tik protarpiais stebisi: ,„Vai, vai! Kas bus, 
kas dabar bus!.." 

Jau žmonės skirstėsi, palikę tuščią vežimą, o jų emyras dejavo: 

— Oi, tas vaikėzas: ką susimano, tą ir daro. Viską man sugadino... 
Būčiau žinojęs, kad toks užaugs, o, jeigu būčiau žinojęs. ..— susiėmė už 
galvos.— Kas dabar bus! Ateis užkariautojai, sugriaus mano miestą... 
Ne, reikia tą vaikpalaikį pamokyti — ir pakvietė vaikio motiną.— Dukra 
mano, keturiolika metų gyvenai po mano stogu, sūnų užauginai, aš jam 
žirgą padovanojau, tau — kupranugarį. Ko dar norėtum, prašyk, tik jau 
palik mano namus... 

— Tėve, brangusis, tavo valia, tik sakyk, už ką? 

Emyras skaudama širdimi išdėjo viską, kas jam rūpėjo, ir prašė: 

— Išeikit, geruoju jums sakau... 

Ką gi, moteris susikrovė ant kupranugario reikalingiausius daiktus, at- 
sisėdo pati, o sūnus ant žirgo ir iškeliavo. Skubėti nebuvo kur, prie pir- 
mo upelio sustojo, pasistatė lapinę, pernakvojo. O dieną motina valgį 
taiso, sūnus apylinkėse medžioja. Eina pro šalį karavanas — apiplėšia, 
pavieniai žmonės — gyvų nepaleidžia. Ir paėjo tas kraštas kalbomis apie 
nematytos jėgos raitelį. Kiekvienam jisai vaidenosi — kėlė siaubą, tačiau 
nebuvo to, kursai pasakytų: „Mačiau. Vos ištrūkau...“ Net galingesni 
dviejų kraštų valdovai — broliai Kalchanas pechambaras ir Malchanas 
pechambaras gavo susimąstyti... O kaipgi! Grįžta jo duoklės rinkėjai, — 
kur duoklė? Nėra. Kur žirgai, kur žmonės? Nėra. Vienas tiktai, ir tas 
pats subiaurotas,— dantis kaktoje... 


— Aš tam arabų emyrui!-— niršo Kalchanas pechambaras. 

— Arabų emyras gražiuoju davė, ko reikalavom, tik va pasivijo mus 
vaikėzas... Norit tikėkit, norit netikėkit — vaikėzas, o ką jisai padarė, 
ką jisai padarė! ..— pasakojo gyvas likęs. 

Kalchanas pechambaras įsakė mušti didįjį karo būgną. Susirinko kar- 
žygiai. Vedlys jų tarė: į 

— Naktį pulsime arabų emyrą. Regis, jo — sukriošėlio to — atmintis 
trumpa: keturiolika metų praėjo, verta jam priminti anuos metus... 

Arabų emyrui, matyt, vėjas atnešė nemalonią žinią, kad priešas arti- 
nasi prie jo žemių, nes tą patį vakarą, kai Kalchanas pechambaras vedė 
savo būrius, arabų emyras, sušaukęs žmones, įsakė: 

— Suneškite, ką iš vežimo buvot paėmę, ir kai tik pasirodys priešinin- 
kai, pirma, nei ims mus žudyti, atiduokite jiems. Tegul žino — ne mes 
kalti: užpuolė plėšikai... Argi maža jų visose apylinkėse bastosi. Pra- 
šykim, kad ir mums padėtų nuo jų gintis. 

— Aha, prašykim!-— pritarė arabai savo emyrui, žilam galudieniui. 

O jau naktį visi aliai vienas ėjo prie miesto vartų pasitikti Kalchano 
pechambaro būrių ir prašė: 

— Neniokokit mūsų krašto. Štai duoklė už septynetą metų pirma lai- 
ko,— rodo į vežimą.— Čia ir charčas, ir charačas... Mes niekuo dėti, 
kad jus plėšikai užpuolė. Jie ir mums neduoda ramybės, ir nieko mes 
jiems negalim padaryti... 

„Aha, — galvoja Kalchanas pechambaras, — plėšikų įsiveisė...“ — ir 
liepė mušti dafą, pūsti zurną. | 

Ta jų muzika pasiekė plėšiku vadinamojo ausis. Jis ir klausia motinos: 

— Kas tenai per šventė? 

— Ne šventė, lao, tai duoklę renkančiųjų muzika... O gal emyro 
priešininkai karą skelbia! ..— įsiklausė motina.— Ne, jie, rodos, į mūsų 
pusę eina... Lao, gelbėkimės! Jie tave užmuš! 

Sūnus klauso motinos ir nesupranta: 

— Kaip tatai! Negi ims ir užmuš? ..— Vaikis nė nemano slėptis. 

Štai jau pasirodė raitieji, ginkluotieji, didžiuliuose ratuose — arabų 
emyro duoklė, o pirm visų — dafas, zurna — muzikantai ir broliai du — 
raitųjų, ginkluotųjų vedliai. | 

Moteris juos — vedlius — atpažinusi, sako sūnui, jau pasiruošusiam 
kautis: 

— Būk atsargus... 

— Nė nemanau — visus ištalžysiu,— pertarė vaikis motiną. 

— Saugokis, lao! Jų tarpe du žilstelėjusius, barzdotus vyrus pamatysi, 
tai būk atsargus, bet jų nežudyk, gyvus paimk ir atvesk, aš jiems į BE 
pažiūrėsiu, aš juos nudobsiu. . 

— (Gerai, mama,— tarė vaikis ir viesulu nulėkė į būrį besiartinančių, 
sujaukė jų gretas, persmeigė dafą podraug su jį nešusiu, zurnininkui 
galvą nukirto. Pakriko ateiviai, jų pačių ginklai nepakeliama našta vir- 
to, nes tokio — vėju sparnuoto, žaibu ginkluoto — priešo nebuvo matę. .. 

Ir ką jau mano gerbiamajam besakyti, vaikis ištrenkė raitą žilabarzdį 
iš. balno, užsivertė sau ant žirgo ir nusinešė prie lapinės, kur jo motina 
su verpste rankose laukė. 

— Ar šitas, mama?— klausia drąsuolis. 

— Te būsiu aš tavo auka, lao, vienas iš tų dviejų, kurių seniai nema- 
čiau ir noriu į akis pasižiūrėti. — artinosi moteris.— Tu ir antrojo pa- 
ieškok. 

— Gerai, mama, — nušuoliavo vaikis. 

O moteris paėmė už rankos žilabarzdį belaisvį, įsivedė į lapinę, paso- 
dino ir kaip garbingam svečiui liepė nusiauti, esą, ji kojas jam maz- 
gosianti. 

Žilabarzdis pakluso paslaugiai moteriai. Pypkę gavo parūkyti. 

— Tai kas, kad belaisvis, — patarnaudama žilabarzdžiui prie stalo, pa- 
sakojo moteris.— Ir belaisviais reikia rūpintis, kad jie pajustų Žmoniš- 
kumo skonį... Negi visi žmonės žvėrys... Žvėrims sudraskyti išvarytas 
žino žmogiškumo vertę, — užuominom kalba moteris ir vaišina žilabarzdį. 

O tuo tarpu vaikis jau antrąjį beatnešąs iš kautynių lauko. Prijojęs 
prie lapinės, šūktelėjo: | 

— Mama, ar šitas? 

— Tas pats, — tarė motina. 

— Tai pasiimk,— nustūmė belaisvį žemėn.— Aš tuojau sugrįšiu, liku- 
sius iškaposiu, kad nekeltų triukšmo... Šakalus užleisiu, tegul papuo- 
tauja... 

— O gal nebereikia, sūnau! Gal jau jie patys nebenori karo... 

— Na gerai, pažiūrėsiu. — nujojo vaikinas priešininkų pusėn, užsimo- 
jęs kirsti, lėkė, tačiau jokio priešininko nesutiko. 

— Prisikariavom. Užteks. Tik nežudyk mūsų,— prašė ateiviai, nulipę 
nuo arklių, ginklus iš rankų paleidę. 

— Ką gi, tegul taip ir bus — nežudysiu, jeigu žmonėms jų turtus grą- 
žinsite. 

— Grąžinsim, tikrai grąžinsim,— sukilo balsai. — Tik leisk mums čia 
poilsio palapines pasistatyti, — prašė nugalėtieji. 

Vaikinas jiems leido ilsėtis, o pats namo parjojo. Motina jį pasitiko, 
žirgą už pavadžių paėmė, veda. 

— Mama, o kur tie? 

— Eik į lapinę, lao. 

Vaikis —į lapinę, motina nuima balną, apynasrį ir -paleidžia žirgą 
ganytis. | 

— Ma!-— nustebo sūnus, jau iš lapinės einąs.— Tu juos vaišini?! 

— Lao, vienas iš jų — tavo tėvas. 

— Kaipgi taip! 

— Taip, sūnau, taip: vienas — tavo tėvas, kitas — dėdė. 

Lyg suakmenėjęs vaikis pastovėjo pastovėjo šalia lapinės, paskui pus- 
balsiu sako: 

— Mama, pakartok. 

Motina pakartojo. 

— Vadinasi, aš savo kariaunos žmones beveik visus išžudžiau. O juk 
jie galėjo būti man ramstis! Kodėl pirma nieko nesakei? Neteisingai tu, 
mama, padarei... 

— Lao, eime į lapinę. Atsisėsim, aš viską išpasakosiu, ir tu suprasi, 
kodėl tik dabar ryžausi visa tai pasakyti... 

Įėjo į lapinę, susėdo, pavalgė nė žodžio netarę, mat, motina buvo 
sūnų perspėjusi: neskubėk pradėti kalbos. .. 

Ir štai moteris išsiėmė prie krūtinės laikomą kiseką !, išvyniojo lapelį 
popieriaus ir padėjo jį vienam žilabarzdžiui ant kelių. 

Kalchanas pechambaras atpažino savo raštą, visas pabalo. O moteris 
nenuleidžia nuo jo akių ir sako: 

— Kalchanai pechambarai... 

— Ką?— lyg nudiegtas atsiliepė žilabarzdis. 

— Kaip tau mano sūnus patinka? 2 

— Oho!— išsižiojo žilabarzdis. 

— Sunkią ranką turi, a? 

— Ką ir besakyti!.. Sesuo mano, atleisk man, aš pats — sau priešas. 

— O savo sūnėnui?— klausia moteris. 


— Ne, kur ten! Gink dieve pakelti ranką prieš tokią. rankai: 
Ir visi prajuko. 


! Ryšulėlis. 

Ilgai dar vyrai klausėsi moters pasakojimo apie tai, kas buvo ir pra- 
eityje liko, ir jie gėrėdamiesi žiūrėjo į priešais sėdintį vaikiną, vienam — 
sūnų, kitam — sūnėną. 

Išaušo rytas. Naujiena pasiekė ir tuos, kas palapinėse naktį išmiegojo. 

— Ir būna gi! Perniek šitiek vyrų krito... Vai, vai, kokia nelaimė! 
Nors amžiais daugiau neimk į rankas kalavijo... Ir vis per nesusiprati- 
mą... Vai, vai, — skirstėsi lemties išsaugotieji, jų kadai jau laukė pa- 
čios, vaikai, seserys... Ir ne tiktai grįžtančiųjų laukė, deja... 

— Važiuojam kartu, nejau čia — vėjų perpučiamoje lapinėje manai 
gyventi su tokiu sūnumi!.. 

O moteris neskuba taisytis kelionėn ir nieko ją šnekinantiems nesako. 
Pagaliau apsisprendusi tarė: 

— Niekur mes iš čia nevažiuosime, kol neatsiprašysite arabų emyro, 
kol jam negrąžinsite, ką esate pagrobę... 

— Gerai, — sutiko Kalchanas pechambaras ir Malchanas pechamba- 
ras.— Viską grąžinsime ir atsiprašysime. 

Tuojau pat ir išjojo į arabų emyro miestą. Šisai, juos pamatęs, per- 
sigando: „Nejau vėlei duoklės reikalaus!..“ 

O žilabarzdžiai broliai ir-sako: 

—- Tėve, atleisk mums už visas padarytas skriaudas, ir gyvenkime 
santarvėje. - 

Arabų emyras patenkintas glosto savo nutriušusią, lyg ir ne dažnai 
glostomą barzdelę, linguoja galvą, — supraskite,— atleidžiu. .. Ta proga 
gal ir pavaišintų, bet, patys žinote: viską, ką turėjo, vakar duoklės rin- 
kėjams atidavė... 

Na taip, nebuvo vaišinami broliai už jų gražius žodžius, o ir gerklės 
išdžiūvo, ir ne trumpas kelias laukia... Tiek jau to. Atsisveikino su ara- 
bų emyru, paliko jo rūmus, jo miestą. Prijojo upelį, lapinę šalia upelio. 

— Ruoškitės namo,— tarė Kalchanas pechambaras.— Nėra čia ko la- 
pinėje lindėti. 

Moteris susikrovė daiktus ant kupranugario, vyrai ir vaikinas arklius 
apžergė ir išjojo. Rytą išjojo, vakare namie jau buvo. O kokia buvo 
šventė, kokia puota, patys galite įsivaizduoti — visa plati giminė suėjo, 
ne rūmuose, 0 po plynu dangumi linksminosi, Malchano pechambaro pa- 
čios ir sūnaus sugrįžimą minėjo. 


Seva Selingas 


(a yveno kadaise padišachas. Turėjo jisai tris sūnus ir tris dukras. 
Ilgainiui suseno, visai galudieniu tapo padišachas. Sukvietė sūnus, duk- 
ras ir pačią. Sukvietė ir sako: . 

— Vaikai jūs mano, moterie tu mano, nebe kas man beliko smilkti po 
šiuo dangumi. 

Arti kits kito susispietė sūnūs, dukros, jų motina, klausosi merdinčio 
pamokymų. O padišachas kalba: 

— Vaikai mano, aš mirštu. Įsidėmėkite, kas troboje bepasirodytų, 
žmogus ar žvėris, būkite svetingi; atsisės ant kiursio ' — išleiskite už jo 
vyriausią seserį. Po to — vidurinę. O kas trečias ateis ir atsisės garbin- 
gon vieton — jauniausią. 

Ir štai po kurio laiko, kaip lemtis lėmė, gal po mėnesio, o gal po de- 
šimties dienų, gal net po keturių, pamokęs gyventi liekančius, padiša- 
chas mirė. 

Po jo mirties, už metų, o gal už dvejų broliai mato: pėdina lokys tie- 
siog trobon pro praviras duris, įėjęs, kaip niekur nieko, sėdasi ant 
kiursio. 

Vyresnieji broliai suskato lokį varyti lauk, stebisi: „Kas čia per sve- 
čias? Žiūrėkit, ant kiursio atsisėdo.“ 


! Suolas besiperšantiems. 

Jaunesnysis tarė: 

— Ne, broliai. Atsiminkite, ką tėvas sakė: kas troboje bepasirodytų,— 
žmogus ar žvėris, — būkite svetingi, pirma vyriausią seserį išleiskite. 

Taigi... Pasitarė broliai, paėmė vyriausią seserį už rankos, privedė 
prie lokio, atseit, veskis su savimi. Lokys ir išsivedė. 

Tiesa, lokys tik iš pažiūros buvo "OEY8, iš tikrųjų — žmogus lokio 
kailiu. 

Tegul sau lokys vedasi mergelę, o mes pabūkime troboje pas likusius. 

Netrukus ateina vilkas. Jis irgi be žodžio sėdasi ant kiursio. 

Išlydi broliai vidurinę seserį. 

Nepraėjo nė metai, ką ir besakyti mano gerbiamajam, erelis atlėkė, 
nusileido ant slenksčio, eina į trobą, tupia ant kiursio. 

Vyresnieji broliai nustėro: ; 

— Džanem, lokys ir vilkas, suprantama, žeme vaikšto, o čia — paukš- 
tis! Kuo jis gali tikti mūsų seseriai? 

Jaunėlis, Mirza Mamudas, brolius pertarė: 

— Atsiminkite, ką tėvas sakė. Mes ją privalome atiduoti ereliui. 

Taip jie ir jauniausią seserį išlydėjo. Žodžiu, liko vieni broliai, nes ir 
motina jų pasimirė, ir namų turtai po to tirpte ištirpo — liko broliai kaip 
stovi, patys sau valdžia. Pagalvojo, pasvarstė: savame mieste ieškoti dar- 
bo lyg ir gėda būtų padišacho sūnums. 

— Ką daryti? Praradome tėvo turtus, tėvo valdžią. Kaip žmonėms pa- 
sirodysime*?!— taip kalbėjo vyresnysis. 

— Tėvo turtus, tėvo valdžią praradome, o patys nieko nemokame, 
taigi nėra ko žmonėms į akis lįsti — pasakė vidurinysis. 

— Net piemenauti negalime: negi tėvo vardą teršime,— krimtosi jau- 
niausias. 

Taigi... Pagalvojo, pasvarstė ir nutarė: galvos ant pečių, kojos jau-. 
nos, tvirtos, einam po pasaulį pasidairyti. Likimas lems, tai ir turėsime, 
ką burnon dėti, savo amžių nugyventi. 

Sutartą dieną su saulės patekėjimu sėdo broliai ant arklių veidu į sėk- 
mę, nugara į lemtį ir išjojo. 

Kaip žmonės pasakoja, broliai lankais, strėlėmis buvo ginkluoti. Pir- 
mąją dieną vyriausiasis paleido strėlę, ir, kur ji nukrito, ten broliai, die- 
ną joję, nakvojo palei nuostabų šaltinį. Jaunesnieji sumigo, vyresnysis 
pas ugnelę budėjo, vandenį virino, kad sulig aušra būtų kuo vidurius pa- 
sišildyti. 

Išaušo diena, kaip jums, taip ir broliams. Vyresnysis pažadino mie- 
gančius, tie atsikėlė, nusiprausė, pavalgė ir toliau raiti keliauja. 

Antrą naktį, kur viduriniojo brolio strėlė nukrito, irgi buvo tyras šal- 
tinis. Kol du miegojo, vienas sergėjo ugnį ir brolių ramybę, virino van- 
denį pusryčiams. 

Su brėkšma vidurinysis pakėlė brolius — metas jau praustis, pusry- 
čiauti ir keliauti. | 

Kiek keliavę pakeliavę, žirgais šuoliavę, nusprendė, kad pats metas 
jauniausiam strėlę leisti. Paleido jaunėlis strėlę. Likimui lėmus, lėkė ji — 
švilpė, skrosdama orą, ir nukrito prie užakusio šaltinio. Ten broliai ir 
įsikūrė trečiai nakčiai. - 

Vyresnieji miega, jauniausiasis ugnelę kursto ir galvoja: ,,„Džanem, 
yra juk lemtis, jų strėlės prie tyro vandenėlio krito, o mano... Ką ir be- 
kalbėti, nors mes ir padišacho sūnūs, bet ir mums yra lemtis. Broliams 
ji palankesnė, o man, matau, nebus gyvenimo. ..-— nejuokais susimąstė 
jaunėlis ir užsnūdo. 

Vos tik sudėjo bluostą, ugnelė pelenuosna pasislėpė, kur jai ne tiek 
vėsu, Matyt, irgi užmigo. Kad visi — tai visi... 

Tačiau pūstelėjo vėjelis — pažadino miegalį ugnies sergėtoją. Pašoko 
vaikis: ką daryti! Laužas užgesęs! Brolius kelti? Ne, tegul miega. Py- 
los duos. 

Apsidairė jauniausiasis brolis, pakaušį kasydamasis, išeities ieškoda- 
mas, ir tolumoje, gal už kokių trisdešimt ar keturiasdešimt minučių ke- 
lio, ant kalvos pamatė žiburėlį žibuliuojantį. 

Ėjo vaikinas ton pusėn ir priėjo žmogų — seną senutėlį, tikrai, ne pra- 
simanymas: priėjo jisai, kalvon užlipęs, sveikinasi: 

— Salam aleikum. 

— Aleikum salam, — atsiliepė senukas, vyniojęs siūlus iš kamuolio 
į kamuolį. 

Lyg ir tuščias tas jo darbas, lyg kažką reiškia... 

Jaunuolis susidomėjęs klausia: 

— Senuk, jei ne paslaptis, pasakyk, ką čia veiki? 

— Ne paslaptis, sūnau mano, tai — diena, o tai — naktis, rodo siūlų 
kamuolius — vieną tarp kojų besiritinėjantį, kitą — rankose. 

— Nejau tai — naktis, o tai — diena!— stebisi Mirza Mamudas. 

— Taigi, taigi. Baigiu nakties kamuolį, matai, jau šviečiasi kiti siūlai... 

— Argi šitiek nakties beliko? į 

— Šitiek. 

— Būtų gerai, tėvuk, jei kiek lėčiau vyniotum,— paprašė vaikinas. 

— Negaliu, sūnau, nakties pratęsti. Negaliu. 

— Tėvuk!— apglėbė Mirza Mamudas senuką per pečius.— Man labai 
reikia, Man reikia, iki išauš, suspėti gerą darbą padaryti. 

— Argi geriems darbams dienos maža?— pakėlė akis senukas. 

Mato vaikinas, kad žmogus nesukalbamas,; ką beveiks — surišo nepa- 
klusniajam rankas, apraizgė jo paties siūlais ir sako: 

— Pasilsėk, iki sugrįšiu. 

Nuėjo Mirza Mamudas žiburėlio link, užkopė į kalvą, ir visai keli 
žingsniai beliko iki laužą apsėdusių galiūnų. 

— Salam aleikum,— pasisveikino nakties svečias. 

— Aleikum salam,— atsiliepė laužą apsėdę, į katilą spoksą, matyt, iš- 
alkę, tokie nekalbūs. .. 

— „Aha,— sumojo Mirza,— jie už tų trijų ąsų nuo ugnies katilą nu- 
kelia... Nenukėlęs jo, kuragalio nepaimsi. ..'— Mirza Mamudas nedels- 
damas kibo į ąsas, nukėlė katilą nuo laužo, pasiėmė nuodėgulį, kaip jam 
pasirodė, patį tinkamiausią: tokį, kad nešamas neužgestų, o dar labiau 
įsipliekstų, ir vėl ant laužo užkėlė katilą, pilną grūdų. 

Galiūnai tik susižvelgė: oho, turi jėgos vaikis, vertas dėmesio. .. Stvė- 
rė jam už skverno. 

— Kurba, ko jums?— truktelėjo atgal skverną Mirza Mamudas. 

— O tau? 

— Man va ugnies: laužui įkurti. 

— Ne, tu pirma mūsų norą — vieną tokį turime — išpildyk,— tebelai- 
kė Mirzą Mamudą už skverno, matyt, vyresnysis galiūnų brolis. 

— Kokį norą? 

— Klausyk, —- ėmė pasakoti tas pats galiūnas.— Vienas padišachas turi 
tris dukteris, mes jau septinti metai tykome, o pagrobti jų negalime: 
labai jau aukšta ir tvirta siena padišachas apsitvėręs, miesto vartus prieš 
saulėlydį pats užrakina, o rakto niekam neduoda. 

— Džanem, aš labai skubu, turiu darbo. Pažadu dar ateiti... 

— Ne,— vienu balsu atsiliepė galiūnai, ir nė nemano paleisti vaiki- 
no.— Padėk mums. 


Mato Mirza Mamudas, jog nėra kas bedarą, reikia galiūnams paklus- 
ti, pakišo kuragalį po katilu ir sako: 


— Eime, 
Broliai galiūnai pastvėrė rąstigalius, jau puls griauti padišacho sieną. .. 

— Ką jūs!-— nustebo galiūnų vedlys.— Sargybą pažadinsit, sukils pa- 
dišacho kariauna, ims laidyt strėles iš lankų — neatsiginsim. 

— O ką daryti? 

Mirza Mamudas paėmė iš galiūno rankų rąstigalį, įrėmė galu į sieną, 
per kitą galą sudavė kumščiu, ir sakytum rąstigalis — kaip ten buvęs, 
jau sienoje; kyšo jo galas, gali užsilipti, atsisėsti. Mirza Mamudas taip 
ir padarė. | 

— Kitą paduokite,— paprašė. 

Padavė galiūnai. Mirza Mamudas ir tą sienon suvarė, ant kyšančio 
galo užsiropštė, vėlei duok jam kitą... Ir iki pat viršaus užlipo. 

— Dabar lipkite jūs, — paliepė Mirza Mamudas galiūnams.— Po vieną. 
Aš anapus sienos palauksiu. 

Lipa galiūnai po vieną, sienos viršų pasiekė, jau versis į kiemą, o čia 
Mirza Mamudas negaišuodamas čikšt jam galvą peiliu — verskis!.. Ir 
krinta galva sau, liemuo sau. 

Nupiovė nuo kiekvienos galvos po ausį, susmaigstė ant durklo, o durk- 
lą suvarė sienon iki pat rankenos. Rąstigalius gi vieną po kito kumščio 
smūgiu sulig siena sukalė, kad niekas neįstengtų jais iki durklo paly- 
pėti. .. Na, ir sugrįžo Mirza Mamudas prie galiūnų laužo. Košė jau buvo 
išvirusi. Pavalgė, sterblėn prisikrėtė ir broliams neša. 

Priėjo surištąjį senuką, palaisvino jam rankas, atsiprašė, kad truputį 
užtruko. O senukas jam: 

— Te visagalis sergi tavo namus, bet labai jau negerai padarei: pusę 
tamsios nakties Žmonėms per prievartą įbrukai. 

— Niekis, tėvuk, tu savo atsiimsi, o žmonėms dienos šviesos naktį 
galėtum duoti... 

— Negaliu. Viskas turi būti teisingai. 

— O aš ką sakau! Susivėlinai, tai vykis. Tik neskubėk: aš prieš brėkš- 
mą turiu iki brolių nukakti! 

— Gerai, eik jau, neskubėsiu,— pažadėjo senukas. 

Mirza Mamudas sterble košės nešinas pasileido nuokalne link užakusio 
šaltinio, kur jo broliai gal kelintą sapną sapnavo. 

O mes, kol jaunėlis skuba, kol vyresnieji sapnuoja, jeigu dar nespėjo 
sukilti, prie galiūnų košės susispiesti, pasidairykime po tąjį aukštą siena 
aptvertą padišacho jelą. - 


Sargyba anksčiau, nei kas kitas, pabudo, — tam ji ir sargyba, nors, 
žinia, tikra sargyba kiaurą naktį nesumerkia akių, — viską mato, viską 
žino, Neatsistebi: 

— Čia dabar kas? 

— Įsibrovėliai!-— atsišaukia supratingesnis. 

— Be galvų? | 

— Galvas jie anapus paliko, aure, pasižiūrėk,— persisvėręs iš kiemo 
pusės, rodo sargybinis savo bičiuliui. 

— Aha! Ką padišachui sakysime? 

— Ką! Sieną gynėme, užpuolėjams galvas nukapojome, juk pats ma- 
tai... 

— Kad matau, tai teisybė, betgi. ..— dvejojo neryžtingasis. 

— Žiūrėk manęs ir pamatysi — geriau, negu reikia, bus,— padrąsino, 
regis, viskam greitas sargybinis, ir jau pats savo akyse didvyriu iš- 
augęs... 

Susirinko jelo žmonės, samprotauja: kaip čia yra, kad galvos vienoje 
pusėje, kūnai — kitoje? 

Sargybiniai jiems viską apsakė. 

— A! Žiūrėkit man, kas čia buvo, — užpuolė! Trys galiūnai... O jūs — 
šnirkšt, šnirkšt — ir nėra galvų... Vyrai, tai bent vyrai, — gyrė susirin- 
kusieji. į 

Į žmonių sambūrį atėjo ir pats padišachas, lydimas savo patarėjų — 
vizirių, vakilių, kazijaus. 

— Kas čia tasai drąsuolis? Savo dukrą už jo išleisiu. ..— prabilo pa- 
dišachas ir dairosi.— Na, laukiu pasirodant... 

Pasirodė, ir ne vienas. 

— O ko tos ausys prismeigtos?ė Kieno durklas?—- klausia valdovas, 
siekia sienon įsmeigtojo durklo, deja, nepasiekia.— Kas pasieks, a? 

— Aš!-— vienu balsu keli atsiliepė. 

— Na, na,— kieno? Pasiekit, ištraukit ir man padovanokit, tai patikė- 
siu, savo dukrą už to išleisiu... 

Padišacho žodžiai visus sujaudino: ar juokas — dukrą atiduos ir, beje, 
šalia savęs pasisodins. .. Stengėsi apsišaukėliai — šokinėjo palei sieną, 
tačiau durklo pasiekti neįstengė. O čia ir broliai beartėjantys prie padi- 
šacho jelo. Vyresnysis sulaikė žirgą ir sako: 

— Mirza Mamudai, tu jaunesnis, lėk pirmas, sužinok, ką ten žmonės 
veikia. 

Jauniausias brolis spustelėjo pentinais, žirgas jį kaip mat nunešė prie 
jelo sienos. Linksma jam buvo bešokinėjančius stebėti. Užsispoksojo. 
Šit ir broliai atjoja. .. 

— Ko dabar pats?.. Liepėm pasižiūrėti ir mums pranešti, o tu ir nuo 
arklio nulipai įsispoksojęs. .. 

— Padišachas savo dukrą pažadėjo tam, kuris ištrauks durklą, įsmeig- 
tą sienon, — atsikirto Mirza Mamudas. 

' — Pabandom, a?— susižvelgė vyresnieji. 

— Kam jums, broliai, vargintis? Pastovėkit, pažiūrėkit, kaip aš tąjį 
durklą ištrauksiu... 

— Te nesugriauna visagalis tavo namų, bene juokauji? Šitiek vyrų 
bandė, matai, kokie žaliūkai rankas nuleido... 

— Broliai, viskas visagalio valioje: kaip lems, taip ir bus,— tarė Mir- 
za Mamudas ir nuėjo durklo iš miesto sienos traukti. 

Taigi... Trumpai sakant, priėjo prie sienos, paėmė sargybinio ietį, 
užsimojęs suvarė ją sienon, pasikėlė ant ieties, durklas čia pat,. belieka 
ištraukti — vieni juokai, juk pats jį suvarė, galiūnų ausis prismeigė. .. 

Ištraukė Mirza Mamudas durklą, dairosi iš viršaus: kur čia padišacho 
dukra? Padišachą tai mato, apstotą vizirių, vakilių, o jo dukros — ne. 
Nušoko nuo sienon įsmeigtos ieties, eina prie padišacho, durklą jam 
duoda, galiūnų ausis rodo. į 

Padišachas nušvitęs visas: atsirado žmogus, vertas jo dukters rankos, 
ir pagarsino vestuves. | 

— Ne, aš nesutinku, — pareiškė Mirza Mamudas. Ė 

— Kaip tai?— pastatė akis padišachas. Atsisakai? 

— Aš ne vienas, va broliai mano. Išleisk, padišache, ir kitas dvi savo 
dukras, kad jos be sesers neliūdėtų. .. 

— Oi! Šelmis tu bernelis... Iš kur toksai būsi? 

— Iš toli. Tai ar sutinki, padišache?— prisispyręs klausia. | 

Padišachas pasitarė su viziriais, vakiliais, tie, kad ir nenoriai, bet, ne- 
žinodami, ką daryti, .padišachui atsakyti, linktelėjo galvomis, atseit, te- 
gul jau broliai ima valdovo dukras. 

Smagios buvo vestuvės. Grojo zurna, dafas pritarė jai, visi jelo žmo- 
nės linksminosi, džiaugėsi. Ir toli sklido garsas. Bet ne visiems už jelo 
sienų tasai džiūgavimas buvo mielas. Ypač vienam piktam, žmonių be- 
sišalinančiam, kurs jau seniai taikė į jauniausios padišacho dukters žen- 
tus, nepatiko padišacho pasirinkimas. ..—,,Na, nieko, aš jam priminsiu, 
kad esu..." — Ir nuėjo pikčiurna, susiraukėlis, niekad į saulę akių. nepa- 

keliantis, nuėjo pas išminčių, gyvenantį tarpukalnėje prie gyvojo van- 
dens. Sako jam: taip ir taip — ir patarimo prašo. Išminčius — geras žmo- 
gus, visiems geras, toli nuo visų apsigyvenęs, patarė: 

— Eik prie mėlynosios jūros ir lauk mėnesienos — išplauks marių ku- 
melė su kumeliuku, tai tik suspėk, vos jis pasirodys, pakaustyti jį. Su 
kalviu prie jūros eik, pagalbininkų pasiimk, kad nuturėtum kumeliuką, 
kad jisai visomis keturiomis pakaustytas stotųsi ant žemės, kad jau bū- 
tų pabalnotas ir apynasris uždėtas... Nesuspėsi — kumeliuko neturėsi, 
Jau kiek metų niekam nepasiseka pakaustyti, pabalnoti kumeliuką anks- 
čiau, negu jisai atsistos ant kietos žemės. 

— O man pasiseks, — giriasi savimi pasitikįs. 

— Ką gi, eik,— tiek tepasakė išminčius. 

Anas ir nuėjo. Gal savaitę ar dvi be poilsio pėdinęs, pasiekė mėlyną- 
ją jūrą, gerai į ją įsižiūrėjo: ar tikrai ji — mėlynoji, ar išties ji — 
jūra?.. 

„Rodos, čia,— nusprendė ateivis,— belieka mėnesienos laukti.“ 

Laukė jisai, laukė — susilaukė vakaro ir tik tuomet savimi pasitikįs 
atsiminė, jog reikėtų kalvį pasikviesti. 

— Tfu!-— piktai nusispiovė.— Ieškok dabar kalvio... 

Kiek atlėgus pykčiui, išėjo ieškoti. Susirado. Dabar jau dviese: vienas 
laikys, kitas kaustys kumeliuką. 

Laukia dieną — nakties, naktį — marių kumelės. 

Sulaukė — oi, kas per kumelė, karčiai vilnyja, putoja, pati žvilga vi- 
sa — nesuprasi, kokio plauko žaižarakė, spindinčiom kanopom, nerami — 
kanopom žemę tik rumžia... 

— Jau, metas jau!-— niuktelėjo kalvis šalimais stovinčiam.— Eime. 

Ir vos jie priėjo prie kumelės — štai ir kumeliukas. Kalvio vikraus 
vyro būta: paskutines kojas kumeliukui kaip mat pakaustė. Taikosi su- 
griebti už pirmutinių, o anas dvi laiko, kad žemės nepasiektų. Pabalnojo 
irgi pačiu laiku. Ir dar ant galvos apynasrį spėjo užmauti. Beliko pirmu- 
tines pastverti ir pakaustyti. Tačiau neišlaikė du vyrai kumeliuko — pa- 
lietė jisai žemę dar nekaustyta koja, ir ji nunyko. Trikojis — Seva Se- 
lingas. Jei ne ta yda, kaip du vandens lašai būtų buvęs panašus į mo- 
tiną: ir tokie pat karčiai, ir akys, ir sidabru tviskančios kanopos. Žodžiu, 
tokio žirgo niekas nėra matęs: tik laikyk už apynasrių — viesulu veržia- 
si lėkti. Ir niekas nepasakytų, jog jis trikojis: žiūri — atsižiūrėti negali, 
kvapą gniaužia, koks tai žirgas! Bet grįžkime pas tris brolius — padiša- 
cho sūnus, atšokusius savo vestuves. Kaip jie gyvena?— jūs manęs klau- 


- 


240 


siate. Ogi visai gerai, medžioja. Begrįžtančių žmonos jau laukia, išėjusios 
pasitinka. Ir taip kas dieną, o tądien, na, sakykim, kaip šiandien — 
irgi vakaras, grįžta broliai, juos jaunos žmonelės pasitinka, o Mirzos Ma- 
mudo — niekas. 

Įsižeidė jauniausias brolis. 

Iš medžioklės grįžę sėda prie stalo, broliams jų žmonos patarnauja, 
Mirzai Mamudui — irgi, tačiau jam jau ne valgis kišasi... 

— Mirza Mamudai, kas tau?— susirūpino pati. 

— Džanem, kodėl manęs nepasitikai?— nė akių nepakelia vyras. 

— Nereikalauk, kad vakarais eičiau iš trobos, vėliau pats gailėsies,— 
atsakė žmona. 

— Kaipgi taip? — susibėga antakiai viršum nosies. 

— Nereikalauk, prašau tavęs, — slopiu balsu kalba moteris ir, žodis 
po žodžio, pasako, kodėl ji vengia vakarais eiti iš trobos, esą, piktas 
žmogus šešėly, nežinia kuriame, tūno, jos tyko. 

— Ė! Ką kalbi?.. Negali būti, kad čia koksai slapukautų ir nebijotų 
su manimi susitikti... O gal aš turiu jo bijoti, kaip tu manai? .. Ką žmo- 
nės pasakys! Mirzos Mamudo pati iš medžioklės grįžtančio nepasitinka: 
bijo kažkokio slapuko, ir Mirza Mamudas bijo... O juk tai netiesa. 

— Gerai. Jeigu taip nori, pasitiksiu tave, tik vėliau manęs nekaltink 
ir saves nekeik... 

Mirza Mamudas pakėlė į pačią akis, atlaidžiai šyptelėjo, o kitą dieną, 
prieš saulėlydį, kada nutįsę saulės atšvaitai toli pasiekia ir žmogus toli 
mato, išėjo seserys pasidairyti: ar negrįžta medžiokliai. .. 

Ramus buvo pavakarys, o čia — viesulas užėjo, dulkes nuo žemės pa- 
kėlė, pasūkuriavo, pasūkuriavo ir,— seseris net alpulys apėmė, — nėra jų 
jauniausiosios. 

"— Kur ji?! O juk greta stovėjo!-— susiėmė moterys už galvų, plaukus 
raujasi, veidus sau drasko, tačiau — po visam... Ką vyrams pasakyt? 

Grįžta medžiokliai. Mirza Mamudas iš toli regi — žmona jo nelaukia. 
Pikta žmogui: „Ji su savo baime man gėdą daro! Bet aš ją priversiu...“ 

Neprivertė, nes, patys žinote, nebuvo ką versti, nebuvo kam prieš sau- 
lėlydį išeiti, grįžtantį medžioklį pasitikti... Dabar jį kita mįslė kamuo- 
ja: kas jis per vienas, tas viesulu užėjęs, moterį pagrobęs? .. 

— Ar tik ne Seva Selingas — trikojis viesulo žirgas bus ją nusine- 
šęs!-— spėliojo žmonės, Mirzą Mamudą mokė:— Pabandyk septynių jūrų 
saloje paieškoti... Rodos, arčiau mėlynosios jūros ta sala... 

O padišachas atkalbinėja: 

— Sūnau mano, kad ją Seva Selingas nusinešė, nėra abejonės, bet aš 
nenorėčiau, kad ir tu kažkur savo galvą paliktum. .. Sutryps tave viesu- 
lo trikojis žirgas, kaip gyvą mane matai... 

— Aš ją žūt būt turiu surasti — nepermaldaujamas Mirza Mamudas. 

Ir susiruošė jauniausiasis brolis kelionėn. Vyresnieji išvedė žirgą. Jau- 
niausiasis nusilenkė visiems išlydintiems, sėdo ant žirgo veidu į sėkmę, 
nugara į lemtį ir išjojo. | 

Ne vieną dieną, ne vieną naktį jojo Mirza Mamudas, nuvargo, slogios 
mintys apniko, tarsi lemtis tyčia jį be kelio, be takelio vedžioja — suve- 
džioja, neatima paskutinės vilties, leidžia dar kažko tikėtis... 

Tačiau, kai Mirza Mamudas, užkopęs į kalvą, apsidairė ir tolumoj pa- 
matė namuką, ties juo virvantį dūmelį, nebeliko jokių kitų troškimų, tik 
vienas — kuo greičiau pasiekti namuką: ten kažkas gyvena! 

Prijojo keliauninkas grytelę, nusėdo nuo žirgo. Beldžiasi į duris. At- 
siveria jos... 

— (Oi, Mirza, tu šiuose kraštuose?!— išplėtė akis vyresnioji sesuo. 

— Nejau čia tu!— nustebo Mirza Mamudas, apglėbė ją, pamylavo 
kaip brolis seserį. 

Ir ilgai jie negalėjo atsišnekėti, vienas kitu atsidžiaugti. 

— Tuojau mano vyras sugrįš iš medžioklės, — staiga moteris tarė.— 
Per dieną nuvargsta, su žvėrimis besigalynėdamas, labai jau piktas būna, 
todėl, broli, neužsigauk, jeigu aš tau patarsiu...— ir užsikirto. 

— Ką patarsi?— sukluso svečias. 

— Matai, broli, mano vyras, su žvėrimis besigalynėdamas, baisiai nu- 
vargsta... 

— Aha. 

— Piktas grįžta, tai aš ir sakau: ar nebūtų geriau, jeigu tu pasislėp- 
tum, kad nesudraskytų. .. | 

— Ak taip!— susimąstė Mirza Mamudas. 

O sesuo baiminosi: jau jau turi parsirasti vyras ir paskubom sako: 

— Aprims, lokio kailį nusimes, tai ir visai kaip žmogus bus... Pama- 
tysi... Aš judu supažindinsiu. .. 

Mirza Mamudas neprieštaravo: 

— Tegul bus taip, sesuo. Tu kalbi — tu žinai! Slėpk mane. 

Sesuo paslėpė brolį po kulavu, o čia ir jos vyras žengia per slenkstį. 
Pauodė, pauodė orą ir sako: 

— Žmon, jaučiu žmogienos kvapą! 

— O loky, te visagalis tvirtina tavo namus, kokia dabar čia gali būti 
žmogiena: nei aš ką nužudžiau, nei žmogžudys koks buvo užėjęs... 

— Žmon! Jaučiu žmogaus kvapą, — nerimsta lokys, baltakiuoja. 

— Mielasai, negi ir tuomet šitaip šnairuotum, jeigu, sakykim, mano 
broliai pas tave į svečius ateitų... 

— Vala! Jeigu tavo broliai ateitų, ypač Mirza Mamudas, dembliu po 
jo kojų virsčiau... 

Apsidžiaugė lokio pati: 

— Tai juk Mirza Mamudas ir atėjo!.. 

— Žmonele, kur jisai? — piestu atsistojo lokys, nusimetė kailį. — Na, 
rodyk savo brolį, aš jam ranką paspausiu... 

Moteris atidengė kulavą, ir jos brolis atsistojo priešais kresną vyrą, 
malonaus veido, užsimetusį lokio kailį, kaip kad paprastai medžiotojai 
ir atrodo, na, o toks blogo nedarys. ; 

Taigi... Apsikabino vyrai, vienas kitu džiaugiasi, juk kadai kada tas 
buvo, kai lokys ant kiursio sėdėjo... Bet argi tai buvo šventė? Užtat 
dabar Žmoniškai atsidžiaugs, atsišnekės. . . 

Taip jiems kiaurą naktį užteko kalbos. Paryčiu Mirza Mamudas 
klausia: 

— O kur kitos mano seserys? 

— Kitos su mano broliais, vilku ir ereliu, gyvena. Aš juos pakviesiu, 
bet pirma nors kiek numikim,— pasiūlė žmogus lokio kailiu. 

Atsigulė sapnų sapnuoti, tačiau tąkart žemiškieji rūpesčiai juos labiau 
traukė, ir jie, vos sudėję bluostą, pakilo, nusiprausė, papusryčiavo. Lo- 
kys išėjo brolių su žmonomis kviesti. O grįžęs padėjo pačiai stalą deng- 
ti, valgius tiekti. | 

Atėjo vilkas su žmona, erelis atlėkė su savąja. Sveikinasi, glėbesčiuo- 
jasi, klausinėja brolį apie jų gimtąjį jelą, apie tėvą. Mirza Mamudas ir 
papasakojo seserims, ką jūs, mano gerbiamasai, jau žinote. 

— Aha...— galvoja lokys, vilkas ir erelis, balsiai jie visi galvoja, 
aiškiai kalba.— Reikia mūsų žmonų broliui padėti, septynių jūrų salą 
surasti... 

Kad reikia — gerai, bet, pasitarus, pasirodė, jog lokys ne toliau, kaip 
ligi savo žemių ribos, vilkas ne toliau, kaip ligi savo gali Mirzą Mamu- 
dą lydėti, o erelis tik jam skirtoje erdvėje skrajoja... Tačiau iš savo 
aukštybių tolumoje yra regėjęs septynių jūrų salą. 

— Pakeltum mane į aukštį, parodytum salą, tai aš ir žeme eidamas su- 
rasčiau,— prašė Mirza Mamudas. 

— Ką tu, broli!-— prakalbo seserys.— Neik į tą salą, jūrose paskęsi. .. 

— Eisiu, — neperkalbamas Mirza Mamudas. f 

— Argi geriau žūti, nei gyvam likti! .. Paklausytum mūsų trijų, — kal- 
bina broliai — lokys, vilkas ir erelis. 

— Ne, neatkalbėsit manęs — eisiu septynių jūrų salos ieškoti, o toje 
saloje, kas bus, tas bus, likimu pasikliausiu... Metas jau man: kas sve- 
čiuosna, tam ir. išeiti reikia... Palydėkit mane, kas kiek galite,— papra- 
šė Mirza Mamudas. 

Susiėmė broliai už rankų — pasiruošė svečią lydėti, o jis apžergė žir- 
gą — joja. 

Visi trys — lokys, vilkas, erelis ir jų moterys lydėjo Mirzą Mamudą 
iki lokio žemių ribos. Atsisveikino brolis su vyriausiąja seserimi ir jos 
vyru. Toliau vilkas ir erelis rodė kelią, iki priėjo ribą vilko valdų, čia 
atsisveikino su viduriniąja seserimi, padėkojo jos vyrui už vaišingumą. 

— Lipk, Mirza Mamudai, nuo žirgo,— staiga sako erelis — sėsk man 
ant nugaros, aš tau salą parodysiu. 

Nulipo svečias nuo žirgo, vilkas už pavadžio ristūną paėmė: palaikys, 
kol Mirza Mamudas iš padebesių į tolius tolimuosius žiūrės. .. 

Suplasnojo erelis, pakilo. 

— Laikykis, Mirza Mamudai, tuoj aš tau parodysiu septynių jūrų salą. 

— Laikausi,— atsiliepė Mirza, o pačiam per užpenčius pagaugai eina: 
pirmą kartą jisai į tokias aukštybes kyla... 

— Matai, aure kur debesėliai. .. 

— Matau debesėlius, o salos — ne. 

— Laikykis, Mirza Mamudai, aš dar aukščiau iškilsiu, ir tau debesė- 
liai lyg lengvos plunksnelės ore tvyros, salos neužstodami. 

Pakilo erelis vos ne iki pačios saulės. 

— Na, o dabar?— klausia.— Matai? 

— Matau, ereli, matau. Gali žemėn leistis. 

— Įsidėmėk, kur toji sala, kad žemėje rastum. 

— Įsidėmėjau, ereli... 

Nusileido padangių skrajūnas, vilkas atidavė žirgo pavadį, Mirza Ma- 
mudas paskubom sėdo ant savo ristūno — jau lėks. Erelis jį perspėjo: 

— Būk atsargus! Prijosi jūrą — apžvelk ją iš visų pusių, ar ne mėly- 
noji kartais... Mėlynosios jūros sala — įsidėmėk — gryno juodžemio. 
Apeik jūrą, susirask brastą, iš tos pačios pusės augs švendrės. Žiūrėk, 
Mirza Mamudai, būk atsargus, kad Seva Selingas tavęs neužmatytų. 

— Būsiu, — pažadėjo svečias ir, pentinais spustelėjęs žirgą, nušuoliavo 
tarpukalnėm, įlomėm septynių jūrų link. 

Te raitelį lydėję grįžta namolio, o mes kartu su juo ieškokime septy- 
nių jūrų salos... 

Sunku, oi, sunku buvo Mirza Mamudui: po metų pasiekė pirmąją jū- 
rą — reikia aplinkui apjoti, nes, ką žinai, gal tai ji — mėlynoji, reikia 
įsižiūrėti, kur čia brasta, kur čia juodžemio krantas, švendrėmis ap- 
augęs... - | | 

Ir taip kiekvieną jūrą. Septyneri metai praslinko, septintąją jūrą pri- 
ėjo — tuoj suprato, jog ji — mėlynoji. Vanduo kaip giedras dangus, ir 
juodžemio krantas iš vienos pusės švendrėmis apaugęs. .. 

„Čia ir palauksiu, — tarė sau Mirza Mamudas švendrėse pasislėpęs.— 
Išauš diena — eisiu pasidairyti.“ 

Išaušo diena. Mirza Mamudas išėjo iš švendrių pasidairyti po salą, ir, 
ką jūs manote,— ji čia ir besanti, o toj saloj — namukas... 

— Vai! Mirza Mamudas!— atpažino jį žmona anksčiau, negu tas tro- 
bon įžengė, tekina atbėgo pasitikti per brastą bebrendančio.— Slėpkis! 
Pagūžom, arčiau švendrių eik,— mokė jį žmona, tiekos metų nematyta!.. 

— Avde chude, kur mane vedi, grįžkim atgalios, ten švendrėse ma- 
no žirgas laukia. 

— Mirza Mamudai, atsižadėk tu manęs, negalėsi manęs išgelbėti: ką 
per mėnesį nujosi, per valandą jie tave pasivys, tave nužudys, mane at- 
gal į salą susigrąžins. .. 

— Avde chude, ką tu šneki? Šitiek tavęs ieškojau, suradau, o dabar, 
sakai, rankas nuleidęs turiu namo grįžti. Ką broliams pasakysiu? Kaip 
tavo seserims į akis pažiūrėsiu!? Ne, ne, ruoškis, tau čia nėra ko veikti. 

— Gerai, leisk susiruošti, — prašė moteris. 


Ir jie sutarė, kad Mirza Mamudas netoli jos pagrobėjo namų slėpsis, 
naktį pernakvos, o kitądien... Bet jau tą patį vakarą, iš medžioklės 
grįžęs, nuo Sevos Selingo nulipęs, piktasis žmogus moters veide pajuto 
permainą. 

— Sakyk, svečių turi? 

— Džanem! Sala tarp septynių jūrų, iš kur čia gali būti svečių? Tu 
juk raitas ant Sevos Selingo, tau vieni niekai viršum jūrų marių lekioti, 
o kiti paprastus arklius balnoja, dienų dienas iš vieno jelo į kitą kinkno- 
ja... Pagalvotum, kuo mane kaltini!-— gynėsi vargšė... 

Tačiau greitai moteris vyrą įtikino, ir jis nusiramino. 

Praėjo naktis, išaušo diena, moteris Sevos Selingo raitelį išlydėjo 
medžioklėn, o pati — švendrynan. .. 

— Na, kaip miegojai?— klausia ji Mirzą Mamudą. 

— O tu jau pasiruošusi į kelionę? 

— Mirza Mamudai, dar ne... Dar naktį, kitą pakentėk... 

— Naktį gal ir pakentėsiu, o kitos — neprižadu, nėra čia ko tūnoti: nei 
tau čia namai, nei aš čia svečias. Broliai, seserys laukia, ruoškis. .. 

— (Gerai, — pažada moteris. 

Mirza Mamudas švendrėse laukia vieną naktį, kitą, trečią ir ketvirtą... 

— Ne!— galiausiai trūko jam kantrybė.— Nėra čia ko atidėlioti, sė- 
dame ant mano žirgo,— koks yra, toks, nors ir ne Seva Selingas,— jo- 
jame! | 

Pakluso moteris vyrui, joja juodu, Mirza Mamudas glaudžia prie savęs 
žmoną, spaudžia pentinais žirgą, vėjas tik švilpia pro ausis — nei ką 
girdi, nei ką mato, tiktai kelią į namus... 

O raitelis ant Sevos Selingo grįžo iš medžioklės — namai tušti. 

— Čia dabar! — nusistebėjo.— To dar betrūko, kad mane apvogtų!—- 
Sėdo ant Sevos Selingo ir viesulu nulėkė ton pusėn, kur — jau iš vir- 
šaus užmatė — dviese joją, nušoko nuo arklio, laukia, iki viesulas pra- 
eis... 

O jis nepraėjo pro šalį: nubloškė, Mirzą Mamudą nuo moteries, Se- 
va Selingas — kanopomis jį, kanopomis į gabalėlius suplėšė. Neliko Mir- 
zos Mamudo, moters akivaizdoje į nieką pavirto... 

Piktasis žmogus džiaugiasi: 

— Na, dabar pati matai, ko jis vertas? > 

— Matau. Tačiau leisk man jo kūno dalis surinkti, į vieną vietą su- 
dėti — tegul žirgas parneša namo, broliai palaidos. 

Sevos Selingo raitelis leido. 

Taigi... Kaip jau sykį sakiau: moteris vyrą beregint savo valiai pa- 
lenkia, ir nėra kitokio vyro, kitokios moters. 

Mirzos Mamudo pati gražiai sudėjo visas jo kūno dalis vienon vieton, 
skepeta surišo, skepetą — prie žirgo balno, o pati jam į ausį kušta: 

— Brangusis, lėk, iš kur esi atlėkęs, nešk savo raitelio kūną... 

Ką gi, Seva Selingas nerimauja, piktas, savimi perdėm pasitikįs,— at- 
seit, nėra čia ko spoksoti į Mirzos Mamudo kuiną, laikykis Sevos Selin- 
go — viesulo žirgo. .. 

Tegul sau, o mes neišleiskime iš akių Mirzos Mamudo žirgo, liūdnai 
kinknojančio ištikimo keturkojo... Visagalis jam suteikė žmogaus nuo- 

voką, ir besiganydamas jis priėjo lokio trobą. Mirzos Mamudo sesuo 
pasitiko brolio žirgą, palietė ryšulį ir, viską supratusi, sukliko: 

— Vai! Visagalis liudininkas, tai mano brolio palaikai... Vai, vai! 
Vargas man, vargas, — skaudžiai pravirko moteris.— Nebėr mano brolio, 
nebėr! ..— draskė sau veidą ir plaukus sau rovė. 

Grįžo iš medžioklės lokys, mato: žmonos veidas kruvinas, o šalia jos — 
patys žinote, kas šalia jos, — baisu net pasakyti. .. 

— Kas čia?— klausia lokys. 

— Te sugriūva tavo namai! Argi nematai — mano brolio palaikai... 
Vai, vai! Kas aš be brolio — argi sesuo?! — nepaliauja raudojusi. 

Į lokio kalbinimus, raminimus — nė motais. Lokys suprato, jog nebėra, 
kas darą, reikia brolius kviestis, tartis. Vienas jis bejėgis prieš moteTs 
ašaras. 

S ES broliai — lokys, vilkas ir erelis, pasitarė ir nusprendė: reikia 
gelbėti Mirzą Mamudą, juk kadaise savo vyresniesiems broliams pri- 
minė tėvo žodžius: kas beatsisėstų ant kiursio, už to turite išleisti se- 
serį... 

— Aš jo kūno dalis į vieną susisiūsiu,— tarė lokys. 

— O aš gyvojo vandens atnešiu,— pasisiūlė erelis — užlašinsiu jam 
ant liežuvio, ir atgis Mirza Mamudas, tik, loky, tu gražiai visas kūno 
dalis susiūk į vieną. , 

Ką ir besakyti mano garbingajam, erelis atnešė gyvojo vandens, šva- 
riai kiekvieną Mirzos Mamudo kūno dalį juo nuplovė, vilkas gražiai su- 
dėstė, lokys susiuvo į vieną, erelis laštelėjo gyvojo vandens negyvėlio 
burnon, ir tas atgijo: 

— Och!— pasirąžė, atsimerkė.— Kokį sapną sapnavau!.. Kam paža- 
dinote4 

— Pažadinome,— veik vienu balsu atsiliepė broliai. — O tu atsimink, 
kur buvaiė 

— Kur buvau?..— galvoja, lyg per miglą atsimena.— Rodos, buvau 
sukapotas. | 

— Taigi, o ką mes tau sakėme! Neik, Mirza, neik... Vargais negalais 
surinkome padrikas tavo kūno dalis, gyvuoju vandeniu nuplovėme. .. 

— Gerai, kas buvo — pražuvo, — pertarė brolius Mirza Mamudas, pa- 
kilo,— išsimiegojau, naujų jėgų įgavau... Kur mano žirgas? 

— Kam jis tau?— susižvelgė broliai. 

— Josiu žmonos parsinešti — atsakė Mirza Mamudas. 

— Džanem! Vardan visagalio, paklausyk mūsų! 

— Ne, veskite čionai mano žirgą! Per ką jūs mane laikote, ar aš jau 
nebe raitelis, savo pačiai nebe vyras?! 

Mato lokys, vilkas ir erelis, jog tuščias darbas perkalbėti užsispyrėlį. 

— Klausyk, Mirza Mamudai, neskubėk savo žmonos vaduoti, pirma 
sužinok jos pagrobėjo paslaptį: kaip jisai savo žirgą šaukia, iš kur jį 
tokį, viesulu lekiantį, ėmė? Ir jau šįkart būk atsargus. 

Pažadėjo Mirza Mamudas neužmiršti gerų patarimų, atsisveikino su 
savo seserimis, jų vyrais — lokiu, vilku, ereliu, ir išjojo septynių jūrų 
pusėn. 

Ilgai jojo, nors jau ir buvo žinomas kelias, tačiau septynios jūros — ne 
viena: kiekvieną reikia prijoti, aplinkui apjoti, įsižiūrėti, ar ji tiek mėly- 
na, kad jau būtų galima mėlynąja vadinti. 

Taigi... Prijojo tą juodžėmio krantą, tas švendres, per brastą nubrido 
į salą, pagūrom, pagūrom iki trobos atsėlino, tačiau vakarop negali eiti 
į vidų — Seva Selingo raitelis namie... Ką gi, palauks aušros: išjos anas 
medžioklėn, visą dieną bus laiko pasišnekėti su žmona — sužinoti Se- 
vos Selingo ir jo raitelio paslaptį... 

Visą naktį Mirza Mamudas po plynu dangumi išbuvo: švendrių prisiro- 
vęs, patiesalą pasidarė, jomis užsiklojęs, ramiai išmiegojo. Brėkšma, 
paukščių ulbesys jį pažadino. Mėlynojoje jūroje nusiprausė ir, kai neži- 
nia iš kur užėjęs sūkurys ėmė švendres sulig vandeniu lenkti, Mir- 
za Mamudas po vandeniu pasislėpė. 

Viesulu pralėkė Seva Selingas, Mirza Mamudas iš vandens tekinas — 
trobon. 

— Vai! Mirza Mamudas,— nustebo moteris.— Tu gyvas? 

— Avde chude, jeigu nebūčiau gyvas, argi su tavimi kalbėčiausi! 

— Teisybė. Bet aš sykį sakiau: nesirodyk šiuose kraštuose, palik ma- 
ne, bergždžios tavo pastangos Sevai Selingui ir jo raiteliui priešgyniau- 
ti... Pats matei, koksai viesulo žirgas! Sutryps tave, Mirza Mamudai!.. 

— Nesistenk manęs perkalbėti, geriau pasakyk, kokio gymio tasai 
tavo pavergėjo žirgas? 

— Kad nežinau. 

— Sužinok. 

— Gerai, Mirza, sužinosiu. Ryt tuo pačiu laiku ateik, tačiau gink dieve 
būk žemesnis už žolę, tylesnis už vandenį, kad Seva Selingo raitelis 
nepastebėtų tavęs. 

Mirza Mamudas paliko moterį, švendrėsna pasislėpė, laukia vakaro, 
nakties, ryto. O jo žmona nerimauja: ;Sugrįš piktuolis, nemielas žmo- 

gus, lieps kojas mazgoti, valgį į stalą nešti, o kaip iš jo sužinosiu, ko 
Mirza Mamudas prašė, kaip aš paslaptį išgausiu, kad baigtųsi tasai ver- 
gavimas: dienos be meilės, naktys be meilės, vien tuščių žodžių kalbėji- 
mas arba niūrus tylėjimas..." 

— Vai! Jau sugrįžta, — moteris suprato iš pakilusio vėjo.— Medžių ša- 
kas laužo, uolienas ardo, jūroj bangas kelia — niekas jam nė motais, jam 
tik lėkti, jam tik siaubą kelti... Kas bus, kas bus?— pajuodo moteris iš 
baimės. 

O jis — Sevos Selingo raitelis — jau čia pat. Nulipo nuo žirgo, vėjus 
viesulus sulaikęs, veda už pavadžio neramų ristūną, kuriuo dienų dienas 
pati saulė stebisi, tik jam — Sevos Selingo raiteliui, sakykim, Chasanui 
viziriui, arba viziriui Aliui, taigi viziriui Aliui visiškai vis tiek: atšiau- 
rus jisai žmogus, niekuo nesidžiaugia, niekuo nesistebi. 

Įėjo viziris Alis į trobą, mato: jo moteris dejuoja. 

— Kas tau?— lyg šiaip sau paklausė, atsisėdo, laukia.— Kas kojas 
mazgosį 

— Aš sergu, Ali, mirštu iš ilgesio: tarp septynių jūrų vienui viena 
savo jaunas dienas praleidau, o tau kad bent kas, tu nematai, kad aš jau 
senstu, tau tik Seva Selingu lekioti, o viso kito gali ir nebūti... Tai ko 
mane saloje tarp septynių jūrų laikai? 

— O ko tu geidautum?— šaltas tarsi gelmių giliausių vanduo tas Alis. 

— Bent ant Sevos Selingo leistum su tavimi pajodinėti, po pasaulį 
pasidairyti... 

— Tau negalima. 

— Kodėl giė 

— Todėl, kad Seva Selingas viesulu lekia. 

— (O iš kur jisai toks ėmėsi? 

— Iš kur?— įtariai smelkiasi Alis į moters akis.— O kam tau reikia 
žinoti? 

— Kaip sau žinai, — nepasimetė ji — Aš norėjau kuo nors tau padėti, 
jaustis šalia tavęs esanti, o tu mane atstumi, ir, Manai, neskaudina tai 
manęs? Ašaros raukšlėja man veidą, per jas kas dieną senstu. O kam 
aš tau — sena — būsiu reikalinga, ar pagalvojait— vėlei moteris pratrū- 
ko verkti. 

— Nepagalvojau, tikrai nepagalvojau, — prisipažino Sevos Selingo 
raitelis.— O ką turėčiau daryti? 

— Neatstumk nuo savęs, bent šiuo tuo dalinkis. 

— Kuoė 

— Na, kad ir tuo, ką matei, ką girdėjai. Papasakotum — bemat širdy 
man pašviesėtų. Arba leistum Sevą Selingą nors kartą iššukuoti, pa- 
glostyti. .. | 

— Jis piktas, neprisileis. 

— O kodėl tave prisileidžia? 


— Priprato. 
— Ir prie manęs pripras, tik papasakok, kaip tu jį prisipratinai, 
Ali? ..— žodis po žodžio, ir sužinojo moteris Sevos Selingo paslaptį... 


Net išties pašviesėjo jai širdyje. 

— Tik nesusimanyk viena pati be manęs prie Sevos Selingo lįsti: 
įspiIrs. 

„ — Gerai, eisime abu, iššukuosime,— prašė moteris. 

— Jau iššukavau. 

— Netikiu: parodyk šukas. 

— Šukas?— nustėro Alis lyg už rankos pagautas vagis. Kiek patylėjo 
ir pakuštomis į ausį pasakė:— Tu — moteris, tau jų į rankas imti negali- 
ma — jose Sevos Selingo siela ir jėga... 

— Gaila, labai gaila, — nusileido vyrui, o viena sau galvoja: patikrin- 
siu, kiek čia tu man teisybės sakei, o kiek pamelavai. .. 

Taigi pasikalbėjo, o jau ir miegoti metas. 

Išaušo diena visiems, kas po saule gyvena, jums, gerbiamieji, ir 
jiems — Sevos Selingo šeimininkams. Alis pasibalnojo žirgą, viesulu iš- 
lėkė medžioti. Atėjo Mirza Mamudas, jo ir, deja, ne vien jo moteris 
papasakojo, ką vakar vakare iš Sevos Selingo raitelio išgavo. 

— Avde chude, netikiu. Jis meluoja. 

— Netiki... Aš irgi netikiu, o ką daryti? 

Taip besišnekėdami, susilaukė vakaro. Reikia skirtis, o Kšigišria, kaip 
būtų galima padaryti, kad rytdiena liktų be atšiauraus Sevos Selingo 
raitelio prievartos. 

— Eik, Mirza Mamudai, švendrynan, metas jau... 

— O gal tu ką užmiršai, ko nors svarbaus neįsidėmėjai? — klausia 
Mirza. 

— Pagalvosiu... Eik. 

Išėjo Mirza Mamudas slėptis švendrynan. Motefis liko grįžtančio lauk- 
ti. Laukia ir galvoja: „Ko neįsidėmėjau, ką iš minties išleidau? ..'— 
O rankos, kas šalia buvo — kažkokią skepetą, žirgo šukas — paėmė ir 
vynioja, vynioja... 

— Čia dabar!— nustebo moteris.— Lyg būtų lėlė...— šnekina šerpėta- 
veidę skudurinę.— Kuo tu vardu? Tyli... Sielos neturi?.. O ką aš sa- 
kiau, viskas melas, apgavystė. .. 

— Kas apgavystėt— prabilo moteriai už nugaros atsiradęs, ką tik nuo 
žirgo nušokęs raitelis. — Kas?— palietė: jai smakrą.— Žiūrėk man į akis 
ir atsakyk!— reikalavo atšiaurusis žmogus. 

— Otuį ją pasižiūrėk,— rodo skudurinę.— Paklausk jos, ar atsakys?.. 
Neatsakys, nes neturi sielos, nes ji — melas, apgavystė, nes ji neturi 
nieko tikro... Kam ji man tokia reikalinga? — įsiaudrino moteris ir svie- 
dė skudurinę lėlę į liepsnojančią ugnį... 

Sevos Selingo raitelis gūžtelėjo pečiais, atseit, kvailioja moteris, Žai- 
džia lyg maža, tikrai, gal jau senatvės užgaidos — suvaikėjo. .. Bet tegu 
ją plynė,— numojo ranka: argi vyrui turi rūpėti bobų reikalai? 

Taigi, mano gerbiamieji, taigi jūs, beje, numanot — Sevos Selingo jė- 
gos jau kitądien ėmė greitai mažti. Raitelis tai pajuto. Grįžo iš medžiok- 
lės, tuojau — trobon. 

— Ko taip anksti?— stebisi moteris. — Ar atsitiko kas? 

— Atsitiko...— artėja prie jos. — Ar Sevos Selingo neuždavei kuo, 
sakyk! 

— Ką sakyti?— dedasi nesuprantanti. 

— Kuo apšėrei, klausiu! 

— Pats šeri, pats šukuoji — manęs juk nė artyn neleidi... 

— O kur šukos? — atsiminė raitelis, jog nei vakar, nei šiandien ne- 
šukavęs... 

— Šukos?— delsė moteris.— Šukos tau bežiūrint sudegė. 

— Kada? Kur? 


— Vakar, ugny,— kuo ramiausiai atsako Mirzos Mamudo pati.— Ro- 
džiau gi lėlę, o tau, kaip visuomet, mano reikalai nerūpi. .. 

— Ten buvo šukos? Sevos Selingo šukos! ..— susiėmė už galvos.— Ką 
tu padarei?! Viskas — nebėra žirgo... Tokio žirgo!.. Ką tu padarei, mo- 
terie!— kumščius jai aukščiau galvos iškėlė, regis, jau tvos. 

— Pala! O argi Sevos Selingo kumelė daugiau nebeišplauksė.. 

— Kas tau sakė tai? 

— Niekas, tu tik sykį buvai užsiminęs. .. 

— Ar buvau?— įtariai smelkiasi moteriai į akis atšiaurusis žmogus. 
"— Papasakotum viską smulkiai, gal tau padėčiau... 

— Sakai?— vis dar netiki trikojo žirgo raitelis, o vienas sau galvoja: 

„Tikrai, reikėtų naktį kokią nemiegoti, gal vėlei jūros kumelė iš- 
plauks...“ 

Ir jis papasakojo, kaip viskas buvo, beje, gal laimė lėmėja ir šįkart 
jo neapeis, juk, rodos, po mėnesio jūros kumelė mėnesėtą naktį turėtų 
išplaukti į juodžemio krantą, kursai tankiai švendrėmis apaugęs. .. 

„Moteris klausosi ir stengiasi nieko neužmiršti: „Svarbiausia — laiku 
pastverti jos kumeliukui už kojų, neleisti jam atsistoti ant žemės, iki bus 
pakaustytas ir pabalnotas.“ 

— Tik apie tai niekam nė žodžio!-— perspėjo Sevos Selingo raitelis. 

— Te sugriauna visagalis tavo namus, kam aš pasakosiu? Viena tarp 
septynių jūrų saloje gyvendama. ..— dedasi nustebusi, o viena sau gal- 
voja apie Mirzą Mamudą, apie save, apie jūros kumelę, apie nuostabų 
žirgą, kursai niekam kitam, tik jiems — per prievartą išskirtiems, be ga- 
lo kits kitą mylintiems — atiteks. .. 

Taip ir buvo, mat, Mirza Mamudas, sužinojęs paslaptį, grįžo pas lokį, 
vilką ir erelį, papasakojo jiems: taip ir taip, reikia skubėti... 

— Kas reikia, tai reikia, — sutiko broliai — Mes tau padėsim, visi prie 
mėlynosios jūros eisim, nors mums nėra leista toliau, kaip iš savo Že- 
mių nė žingsnio žengti... 

— Tai gal aš kartu su žmona — ji saloje manęs laukia, — pakaustysiu 
kumeliuką. .. 

— O jeigu nepakaustysi?— susirūpino lokys.— Kas tada bus? Sutryps. 
jus abu kumelė, tik širdgėla mums beliks, ir jau nieko daugiau nepada- 
rysi... Lemtis silpnų nemėgsta. Eisime visi kartų, tai ir jėgos užteks... 

Kaip tarė, taip padarė: keturiese prie mėlynosios jūros atėjo, lapinę 
sau, kur juodžemis prie švendrių prieina, pasistatė ir laukia tos nakties, 
vienintelės metuose, kada jūrų kumelė į krantą su kumeliuku išeina. 

Ir sulaukė. O, kas per kumelė — karčiai vilnyja, putoja, visa pati žvil- 
„ga — nesuprasi, kokio plauko žaižarakė, spindinčiom kanopom, nerami — 
žemę tik rumžia... 

— Jau metas, jau!-— sumojo broliai, iš vienos pusės lokys ir vilkas, iš 
kitos erelis su Mirza Mamudu stojo. 

Vos tiktai pasirodė kumeliukas, vilkas jį pakaustė, pirma priekines ko- 
jas, paskui užpakalines, lokys pabalnojo, o kiti trys kumeliuką pakėlę 
nuo žemės laikė, o galiausiai erelis apynasrį užmovė, ir sužvingo kume- 
liukas, su ereliu į padebesius iškilo. 

— Mirza Mamudai, — tarė staiga kumelė. — Tu, juodaplauki žmogau, 
sakyk, ko nori, ir beregint turėsi... 

— Kumeliuko noriu... 

— Jis ir taip yra tavo, — sužvengė kumelė, pašaukė erdvėje laigantį 
kumeliuką.— Laikyk jį už pavadžių, tik pentinais, kai atsisėsi, šonų ne- 
rėžk, neskaudink nei man, nei jam širdies, antraip beregint žemėje at- 
sidursi, ir liksi joje palaidotas... 

— Gerai, nerėšiu jam šonų, — pažadėjo Mirza Mamudas,— aš puikiai 
žinau, ką gali tavo kumeliuko kanopos, beje, keturios — ne trys. 

— Sevą Selingą matei?— sukluso kumelė. 

— Mačiau, — nenoromis atsiliepė Mirza Mamudas, — būčiau geriau 
nematęs... 

— Nesikrimsk, Mirza Mamudai, kas buvo, jau nebebus, nes tu man 
padėjai... Ogi kiek metų tuščiai praėjo, maniau — be palikuonio liksiu. 
Ačiū tau, Mirza Mamudai, veskis mano sūnų, o su Seva Selingu brolis 
susitars, pamatysi — abu jie tau tarnaus... 

Taip ir buvo: vieną aiškų saulėtą rytą, kai viziris Alis ruošėsi me- 
džioklėn,— atsisėdo ant Sevos Selingo, o čia per visą dangų — skardus 
žvengimas. 

— Ėhė!— apsidžiaugė Seva Selingas.— Juk tai mano brolio balsas!— 
piestu atsistojo, atsišaukė tuo pačiu, skardžiu žvengimu.— Ką sakai?! 
Raitelį žemėn blokšti?.. Negeras jis?t.. Ėhė! — kanopomis jį — žemėn 
nukritusį. — Viskas!-— džiaugiasi Seva Selingas, pasitikdamas brolį. 

Mirza Mamudas nužengė nuo viesulus lenkiančio, oru skriejančio žir- 
go, atsivedė jį už pavadžio prie Sevos Selingo. Kol du žirgai vienas 
kitu gėrėjosi, Mirza Mamudas pasodino savo vienatinę, tiekos metų sa- 
loje tarp septynių jūrų gyvenusią. Seva Selingas, iš to džiaugsmo įga- 
vęs stiprybės, nė nepajuto, kad kas ant jo sėdi, ir jo brolis nejautė rai- 
telio, tik lėkė sparnuotieji, viesulą lenkiantieji žirgai. Septyniais šuoliais 
per septynias jūras — jau ir namie. 

— Pristabdyk čia,— tarė moteris.— Nepralėkim tavo seserų, matai, iš 
apačios moja. 

— Aha, matau, — sulaikė Mirza Mamudas žirgą, nusileido žemėn. 

Kelias dienas svečiavosi jie pas lokį, vilką ir erelį ir jų žmonas — 
Mirzos Mamudo seseris, bet reikia ir namo skubėti: broliai laukia. .. 
"Sunku buvo atsisveikinti, malonu buvo svečiuose, bet šit ir padišacho 
jelas. 

Sulaikė raiteliai žirgus skrajūnus, nulipo nuo jų prie pat miesto sie- 
nos, bet tuojau pat sumojo, jog reikia pasiųsti žmogų, kad jis perspėtų 
padišachą: dukra ir jos vaduotojas grįžta... 

Davė Mirza Mamudas vaikiui kelis auksinius ir tarė: 

— Kurba, pasveikink padišachą. Jeigu klaus, kokia proga, i iš- 
eik už jelo sienos ir pamatysi. . 

Taip ir buvo: išėjo Ladenas lydimas patarėjų, Likas dafo ir 
zurnos muzikos, o žmonių, žmonių, sekusių jam iš paskos — minia! Vi- 
siems aišku, jog ne šiaip sau padišachas eina už jelo sienos. 

Atėjo padišachas, pasveikino dukrą ir žentą, ir vėlei septynias dienas 
ir naktis netilo dafas ir zurna, toli sklido jų garsas, net mūsų dienas jis 
pasiekė. 

Tai ir džiaukitės savo laime, sūnų ir dukterų laime. 


Viesulo raitelis 


Gyveno valdovas, turėjo tris sūnus. Mylėjo visus juos, kaip vieną 
vienatinį kad mylėtų. Tačiau užvis labiau buvo prisirišęs prie savo 
sodo. Jau, rodosi, nežinia ką atiduotų, kad tiktai subujotų, lapojęs — Žy- 
dėtų, žydėjęs — vaisius megztų. Bet vis ne tai: lapojęs — nežydi, žydė- 
jęs — nemezga.... Tr šitaip iš metų į metus. 

— Nebėra vilties man, senam, nebėra. ..— dejavo valdovas, vaikščio- 
damas po sodą. 

O čia — nei kviestas, nei lauk varomas — mola priešais stovi, regis, 
turi ką pasakyti, o tyli... 

— Tai ką, mola, tu kitaip manai?— klausia padišachas. 

— Tavo šviesybei leidus — kitaip. .. 

— Na, ir ką gi tu manai? 

— Aš manau, jog šarur bulbul! tavo sode turi lizdą susisukti, tai ir 
vaismedžiai ims megzti... 

— Sakai? 

— Sakau, valdove,— žemai nusilenkė mola ir atatupstas, atatupstas, 
lyg šešėlis, nežinia kur nuslinko, kol padišachas galvojo, kurgi jam tąjį 
šarur bulbul radus?.. 

— Aha... Reikėtų šarur bulbul.... Reikėtų, — pats su savimi kalbasi 
valdovas, po sodą vaikščiodamas. 


! Lakštingala. 

Ir taip ne dieną, ne dvi. Visai pakriko žmogus: pats su savimi šnekasi, 
nieko nemato. 

Sūnūs motinos klausia: 

— Daje, argi mes jam ne sūnūs, kad nieko nepasisako mums? 

— Lao, — ramina motina sūnus.— Jums neaišku, betgi jūs jau suaugę, 
galima sakyti, vyrai esate, patys galvas turite ant pečių, klauskite — ir 
atsakys, ieškokite — ir surasite... 

Sūnums tai buvo pamokymas... O kam nežinoma, jog raktas į vyro 
slaptąsias mintis — jo moteris? 

Tą patį vakarą valdovą, grįžtantį iš sodo, pasitinka žmona ir sako: 

— Būk sveikas, padišache, ko dienų dienas vaikščioji lyg nesavas? 
Juk tu — padišachas, o ne kiekvienam laimė lėmėja lėmė juo būti... 

— Avde chude,— ilgai tylėjęs, prabilo valdovas, — duok ramybe mano 
vargšei galvai, nejau maža tau, ką matai, nori, kad žodžiais sau širdį 
gildyčiau!.. 

— Telydi tave stiprybė, padišache, kokia nelaimė tau atsitiko, kad ši- 
taip graužiesi? .. | 

Tyli valdovas: turi jisai savo rūpestį sopulį, ir niekam neketina jo 
patikėti... 

Ilgai moteris klausinėjo, žodžius lyg trauklapius ant atviros žaizdos 
dėjo, ir atlyžo žmogus, kad ir skaudama širdimi pasakė: 

— Avde chude, gyvenimas mano baigiasi, sodu kaip įmanydamas rū- 
pinausi, užaugo medžiai, žaliai sulapojo, šviesiausiais žiedais nužydėjo, 
o vaisių kaip nėr, taip nėr... Ir niekas negali patarti: nebuvau dar su- 
tikęs tokio išminčiaus, kursai man atsakytų, kodėl šitaip neteisingai 
mano dienos po saule bėga, ar aš prieš visagalį nusidėjęs? Ar čia tokia 
žemė, kad gyvam belieka į ją lįsti... 

— Valdove, te sergsti tave visagalis, nei žemė, nei tu čia niekuo dėtas, 
jei nemezga vaismedžiai, vadinasi, anksti: juk joks paukštis jo šakose 
dar nečiulbėjo. .. 

— Taip, moterie, joks paukštis dar nečiulbėjo vaismedžių šakose. ..— 
ir vėl ilgam nutilo valdovas, užsidarė savo divane, nieko nenori matyti, 
nieko nenori girdėti, jam kad tik šarur bulbu! sučiulbėtų. .. 

Pasitarė sūnūs ir nusprendė eiti ieškoti giesmininkės sparnuotosios, 
kad vaismedžiai megztų, kad tėvo širdies sopulys negniaužtų. 

— Lao, — perspėjo juos tėvas,— sunkų kelią išsirinkote: tasai kelias 
dar nepramintas, tam keliui nėra dar nė takelio... 

— Bavo!, visagalis regi, mes viskam pasiryžę, — tarė sūnūs. 

— Ką gi, — nusileido tėvas, — eikite ir suraskite šarur bulbul, parsivi- 
liokite mūsų sodan, laiminu aš jus, sūnūs... 

Ėjo, ėjo jaunikaičiai ir priėjo kryžkele, trys keliai kryžiavosi, kiekvie-. 
nas vis kitur kvietė: pirmasis — bebaimiam, nė mirties nebijančiam, ant- 
rasis — lengvai klumpančiam, lengvai kylančiam, trečiuoju keliu pasi- 
šovęs eiti turi ligos saugotis. 

— Tai kas kuriuo keliu pasuksim?— klausia jauniausiasis. 

Tyli vyresnieji. 

-- Suprantu aš jus, broliai. — vėlei kalba jaunėlis.— Nei vienas iš jū- 
sų nenori eiti pirmuoju keliu!.. Gal mane juo leiskite... O kai, atgal 
grįždami, šitą vietą prieisite, tai po akmeniu man raštelį palikite, kad 
žinočiau, jog nereikia jūsų ieškoti... 

Taip jie ir sutarė. Atsibučiavo, išsiskyrė, kiekvienas savo keliu nuėjo: 
Mirza Machmudas — pirmuoju, kuriuo negrįžtama, vyresnieji broliai 
palaukė, iki nutols jaunėlis, ir abu patraukė antruoju keliu. —,, Lengvai 
suklupę, lengvai pasikelsime“,— galvojo jie. 

Kad nelygus tasai kelias buvo, tikra teisybė, galima sakyti, paknops- 
tom ėjo, kol nepažįstamą miestą priėjo. Vyresnysis brolis kepykloje ėmė 
kepėju dirbti, o vidurinysis — pirty garbingiems asmenims nugaras 
šveitė. 

Taigi... Tegul sau darbuojasi vyresnieji broliai, o mes pasižiūrėkime, 
kur Mirza Machmudas nukaks. 

Šaltinį priėjo. Tą šaltinį juodi akmenys užgulę, o iš po: jų ledinis van- 
duo teka... Nusiprausė Mirza Machmudas, išsiėmė žiauberę duonos, už- 
kando, atsigulė ant juodos žemės ir užmigo, juodon saulėn bežiūrėda- 
mas... Kodėl ji tokia, lyg suodžiais apneštas puodas, nekėlė sau klau- 
simo: nuvargęs buvo, miegas pakirto... 

Jį bemiegantį aptiko to krašto valdovo, Juodojo galiūno, dukra. 

— Oi, — stebėjosi mergina.— Šisai žmogus knarkia, net žemė dreba, 
ir jam visiškai vis tiek, kieno žemė!.. 

Parėjo mergina namo, tarnui paliepė pažadinti šalia šaltinio užmigusį. 

— Ir tu jam pasakyk,— pavymu tarė“ mergina, — jog tai Juodojo ga- 
liūno valdos. Joks paukštis nėra čia užskridęs, nes bijo juodosios saulės. 
Tegul eina, iš kur atėjęs... Beje, paimk duonos paplotį, gal alkanas. ..— 
Ir primink, jog mano tėvas iš žmonių kaukolių tvirtovę statosi... Te ne- 
delsdamas bėga iš čia, jei nori likti gyvas... 


1 Tėve. 

Kavazas ! nuskubėjo prie miegančiojo, timptelėjo už kojos. Mirza 
Machmudas pabudo ir klausia: 

— Kurba, ko tau? 

— Man įsakyta pranešti, jog svetimšaliui čia ne vieta... Jog svetim- 
šalis galvos neteks, jeigu Juodojo galiūno nepaisys. .. 

— Kokio galiūno?— nesuprato Mirza Machmudas. 

— Juodojo... Jisai bet kuriuo metu gali pasirodyti aukštybėse, tuo- 
met tai nebepašislėpsi. .. Eik iš čia, svetimšali, va tau duonos: valdovo 
dukra įdavė ir liepė negaišuoti. ..— Skuba kavazas arklį pievoje gaudyti. 

— Palik jį ramybėje, tegul paėda... Be to, po šitokios tavo kalbos aš vi- 
sas iš baimės virpu, vargu ar užlipsiu ant žirgo, kad kažkur jočiau.. 
Geriau jau pasakyk, iš kurios pusės tasai sparnuotas pabaisa gali pasi- 
IOodyti? 

— Kai tik pamatysi juoduojantį debesį, tai ir lauk... Paprastai prieš 
saulės laidą iš medžioklės parskrenda... Saugokis, svetimšali, kol galvą 
ant pečių nešioji... Žiūrėk, aš tave perspėjau,— pasakė kavazas ir pali- 
ko Mirzą Machmudą. 

Netrukus pasirodė juodas debesis. 

Atplasnojo Juodasis galiūnas, ant kalvos nusileido, į daubą žiūri ir 
šaukia: 

— Hei, hei! Iš kur pats mano žemėse atsiradai? Ar ne kurišanų Ž gen- 
ties būsi? — patenkintas šiepiasi bedante burna.— Gerai būtų, gerai... 
Jau septynetas metų Žžmogienos nesu ragavęs, dantys genda... Pačiu 
laiku atsiradai. Gerai, labai gerai. . r 

— Kam gerai, o kam — blogai. Vėliau pamatysim, O dabar sakyk, 
kurio eilė smogti pirmam?— klausia Mirza Machmudas. 

— Mano, sveteli... Jeigu jau atėjai, tai — prašom. ..— sviedė galiūnas 
luitą uolienos, išlaužtą iš kalvos. 

Mirza Machmudas lyg mažas paukštelis šoktelėjo šalin. Kalvos luitas 
žemę sudrebino, dulkes sukėlė, nė erelis per jas nebūtų ką įžiūrėjęs... 

— Na, o dabar mano eilė, — pasakė Mirza Machmudas, netikėtai atsi- 
radęs šalia sparnuotojo galiūno, ir kirto kardu per galvą... Bedantė — 
barkšt, pabarkšt — per slėnį nuriedėjo. Mirza Machmudas — įkandin jos, 
pasivijo bedantę, ausis nupiaustė, kišenėn susidėjo. Užkopė ant kalvos, 
kur žirgas laukė. Apžergė eiklų ištikimą draugą ir tiesiog į Juodojo 
galiūno rūmus nukūrė. 


1! Tarnas. 
2 Musulmonas. 

— Džanem!-— išplėtė akis jį pasitikusi mergina.— Tu pasiklydai? 

— Ne, aš tavęs ieškojau, — šypso Mirza Machmudas. 

— Džanem, argi tavęs kavazas neperspėjo? Tuojau tėvas iš medžiok- 
lės grįš: aš jau griausmą tolumoje girdėjau, juodą debesį regėjau. .. 

— Tasai debesis išsisklaidė, — švyti linksmuolis. 

— Aš nejuokauju, aš jo — Juodojo divo ' — dukra. 

— O štai jo ausys, — parodė vaikinas. 

— Vai! Tu jį nugalėjai?— neslėpdama džiaugsmo, klausė mergina ir 
papasakojo, koks siaubas buvęs jos tėvas. 

Besišnekėdami priėjo rūmų slenkstį. 

— Kaiskit vandens, — paliepė mergina tarnams, o svečiui pasiūlė mau- 
dytis.— Iš kelio juk! Žiūrėk, visas apdulkėjęs. .. 

Išsimaudė Mirza, sėdo prie stalo. Vienu du, prieš kits kitą, valgo, 
šnekučiuojasi, nakties laukia. 

O iš ryto mergina nenori jo paleisti, vis maldauja: 

— Prisiek, kad sugrįši. | 

— Prisiekiu, — atsiliepė Mirza Machmudas. 

Taigi... Anksčiau priesaikos žodžiais nesisvaidė: ką žadėjo— tesėjo. 

Išaušo jiems diena, kaip ir jums, pasakos klausytojai, kiekviena nauja 

išaušta, einate veido praustis, rankų plauti, duoną į rankas imate, paval- 
gę darbų dairotės, o jis, mūsų keliauninkas, sėdo ant žirgo. 
— Mirza Machmudai,— tarė mergina, — te mano galva bus tavo auka! 
Iš kelio nesukdamas, saulėlydžio pusėn jok, netoliese pastebėsi Raudo- 
nojo divo kraštą. Jis už mano tėvą dar žiauresnis, saugokis jo, neįženk 
į Raudonąsias žemes! 

— Avde chude, būk rami, pasisaugosiu, tarpekliais josiu, atkalnių 
šliesiuos, kad nepastebėtų manęs... | 

Išjojo. Ton pusėn, kur saulė iš vidudangės žvelgė, Mirza Machmudas 
žirgą eiklųjį leido. .. Galiausiai prijojo lankas kraujo raudonumo, upelį 
virvantį per jas, irgi sakytum krauju dažytą... Net akmenys, ir tie, lyg 
ugnyje kaitinti, švietė. .. 

Nulipo Mirza Machmudas nuo žirgo, upelyje nusiprausė, užkando, ką 
užantyje turėjęs, kelionėn įsidėjęs, ir užmigo. O čia kur buvus, kur ne- 
buvus to krašto valdovo dukra, susimaniusi skaisčiai raudoname vande- 
nyje savo veidelius prausti, kad jie skaistumu visas pasaulio mergeles 
pranoktų... | 


1 Galiūnas. 

— Ė! Čia dabar kas?— nustėro gražuolė.— Prie pat vandens miega... 
Įgarmės dar!— Buvo betiesianti ranką, pažadinti ketino, bet, nežinia ko 
pasidygėjusi, šoko šalin ir tekina nuskubėjo į rūmus, — Džari !!— šūkte- 
lėjo vos įžengusi. — Bėk prie upelio ir pažadink ten miegantį. Pasakyk, 
kad mano tėvas „iš svetimšalių kaulų tvirtovę statosi. Tegul slepiasi, 
kol gyvas, kol mano tėvas jo neužmatė... Štai duonos paplotis, nunešk, 
gal jis alkanas. Troškulys kamuos, tegul iš upelio atsigeria, bet jau kuo 
greičiau nuo tėvo piktos akies te slepiasi. 

Džari nuskubėjo prie upelio. Pažadino Mirzą Machmudą, davė jam 
duonos. Kaip buvo pamokyta, įspėjo, kodėl nevalia čia, plynoje vietoje, 
miegoti. Ir dar, ką jai chanumė apie šalies valdovo užmačius buvo sa- 
kiusi; išdėstė. .. 

— Nejau iš žmonių kaulų stato?— vis netikėjo Mirza Machmudas. 

— Tikrai, vieno skeleto betrūksta... Saugokis, svetimšali! Chanumė 
prašė, aš perspėjau, o dabar žinokis. .. 

— Gerai, pasisaugosiu, bet sakyk, iš kurios pusės jo laukti? 

— Kurba, štai iš šitos pusės, — rodo džari— Kai tik dangų nuplieks 
raudona pašvaistė, žinok — tai jo sparnai! Kuo greičiausiai slėpkis. .. Ir 
tuoj pat,— sakė chanumė,— palik mūsų kraštą. 

Mirza Machmudas pažadėjo neužsibūti. Ką ir bekalbėti — kiekvienam 
brangi sava galva... 

Žirgą už pavadžio paėmė, ves jau, dar visagalio palaiminimo papra- 
šys, nes tik juo ir gali pasikliauti svečioj šaly... O čia visą dangų apėmė 
raudonis, jis lyg prie saulės prikepęs, ir vėjas dar lenkia palei pačią 
žemę didžiausius medžius... O ką jau apie žmogų kalbėti... 

— Ėchė! Ką matau,— sugriaudėjo balsas, — Kurišano išpera!.. Pats 
atėjai, o aš tavęs septinti metai ieškau, dantys man be saldžios mėsytės 
genda... Eikš, eikš,— tiesė rankas žemėn nusileidusis. 

— Pirma atsikąsk, paskiau liežuviu pliaukšk — skanu ar neskanu... 
Ginkis!-— išsitraukė kardą Mirza Machmudas. 

Raudonasis divas išrovė medį podraug su visais paukščiais, žvėreliais 
ir sviedė į priešais stovintį, atkalnės besišliejantį. 

Mirza Machmudas spėjo atšokti. Lūžo medis, sukliko paukščiai, žvėrys, 
pakilo dulkės, per žingsnį nieko nesimatė. Mirza Machmudas tuo tarpu 
arti galiūno priėjo, ir, kai tik truputėlį aiškiau pasidarė, kirto, divo gal- 
va barkšt pabarkšt nusirito į pragarmes. .. 


| Tarnaitė. 

Atjojo Mirza Machmudas į Raudonojo divo rūmus. Mergina jį pasiti- 
ko, jos akyse išgąstis. į 

— Džanem! Tuojau grįš tėvas, argi tau gyvybė nebrangi?! 

— Brangi gražuole, dešimteriopai brangesnė už štai šitas ausis. .. 

Kada jisai galiūnui ausis nupiaustė, tik jis vienas težinojo. .. 

Ir nuėjo jaunikaitis su mergina. Tarnai svečiui vonią paruošė, jo žir- 
gui avižų padavė. 

Išsimaudė Mirza Machmudas, sėdo prie stalo. Sočiai pavalgė, pernak- 
vojo, o anksti rytą pakilo, taisosi į kelionę. Mergina nenori jo išleisti. 

Prisiek, kad grįši — maldavo ji. 

— Prisiekiu... 

Išjojo Mirza Machmudas. 

Dieną balne praleido, nė guzkšnio, nė kąsnio burnoje neturėjo, vaka- 
rop šiaip taip įkopė į kalvą, ir, ką jūs manote, nušvito akyse. Bet ne 
saulės šviesa tai buvo: viskas aplink žilpino savo baltumu — ir lankos, 
kur joks gyvis nesiganė, ir medžiai, kur joks paukštis nečiulbėjo, tik 
viena, kas garsinosi, jog ne viskas čia taip, kaip Baltasis divas nori, — 
sraunus upelis... 

Mirza Machmudas prijojo prie jo, nulipo nuo žirgo, žemai upeliui nu- 
silenkė, nusiprausė, atsigėrė ir beregint užmigo šalia vandens. O visaga- 
liui lėmus, to krašto dukra pas upelį eiti susimanė, tenai miegantį aptiko. 
Pati nežadino, bet rūmuosna grįžus, tarnaitei paliepė: 

— Skubėk ir sužinok, kas per vienas ant kranto prie upelio guli?.. 
Pažadinusi liepk eiti, kur akys veda, ir kuo greičiau... Prašys pinigų, 
va, duok jam šituos auksinius... Alkanas gal — duonos nunešk, tik grei- 
čiau: kad tėvas neužkluptų,— pamokė, visko prisakė, duonos, pinigų 
įdavė, ir pasiuntė Baltojo divo dukra savo tarnaitę. 

Ta taip ir padarė: pažadino miegantį, pasiteiravo, kas jis per vienas, 
davė duonos, pinigų ir prašė negaišuojant apleisti Baltojo divo kraštą, 
nes joks neprašytas lig šiol neliko gyvas. .. 

— Jis net skrendančio paukščio sparnus pakerta, vos tik užmato ko- 
kį... 

Mirza Machmudas klausėsi, klausėsi visokiausių baisumų, nebeištvėrė 
ir pertarė greitakalbę. 

„ — Tu manęs negąsdink... 

— Cha! Kurba, ar tu žinai, koks jis divas? Jokios gyvasties nepaken- 
čia: nei žvėrelio, nei paukštelio niekur nesutiksi — tuščia, kaip ugnimi 
išdeginta... Slėpkis, juodagalvi, jei brangi tau sava gyvastis... 

— Ak, jau ir man baisu, kojos iš vietos nekyla. ..— sako Mirza Mach- 
mudas... 

— Pavalgyk, atnešiau gi duonos, vandens gyvojo iš upelio atsigerk ir 
skubėk, svetimšali, chanumė labai prašė: jos širdis ir taip tėvo nuodėmių 
užguita... Eik iš čia, svetimšali, kol nevėlu. .: 

Kas kitas gal ir būtų paklausęs, o Mirza Mechmudas — nė krust,— ro- 
dyk jam, iš kurios pusės divas atlėks. .. 

Mergina parodė: 

— Pamatysi baltą, sūkuriuojantį viesulą — tai jisai. Saugokis, kad ne- 
isuktų! Kaip mat uždusins... Bent jau chanumės širdies pagailėtum, sve- 
timšali, eitum sau, iš kur atėjęs... 

Mirza Machmudas neperkalbamas: 

— Nėra man kuo pasikliauti šitoj šaly be gyvybės. O visagali, duok 
jėgų įveikti Baltąjį divą. .. 

Vos tik ištarė šiuos žodžius, viesulas sūkurį pasiuntė nuo žemės iki 
aukštybių aukščiausių. .. 

— Hai-ja-hai! Juodagalvi, seniai aš tavęs ieškau. ..— pasigirdo kraują 
stingdantis balsas. — Dantys mano jau kliba: šviežios žmogienos labai 
trūksta!— ir pliaukštelėjo liežuviu, sakytum botagu, tebesūkuriuojantis 
Baltasis divas. | 

— Pirma atsikąsk, o paskiau liežuviu pliaukšėk! — šūktelėjo Mirza 
"Machmudas.— Kieno eilė kirsti pirmam? 

— Kirsti?— sukluso įsišėlęs.— Tu moki kirsti? Na, eikš artyn! 

— Tu eikš!-— atsiliepė Mirza Machmudas. 

— Hai-ja-hai!— vėl kad pasileis sūkuriuoti. — Laikykis, juodagalvi, 
einu! 


Žemė su dangumi maišėsi. Iš to smagumo Baltasis divas net į uolą 
atsitrenkė, sužaibuliavo jam akyse... 

— Ar jau,— klausia, — ar jau kirtai?— dairosi, kur čia juodagalvis. 

—- Jau!-— sulig šiuo žodžiu Mirza Machmudas kirto iš peties, net kar- 
das sužvangėjo... Ir nusirito divui galva — barkšt pabarkšt. .. 

Mirza Machmudas nulipo nuo žirgo, ausis Baltajam divui nupiaustė, 
galvą paspyrė, kad nuokalne ir toliau sau barškėtų — tuščia ir niekam 
nebaisi... O pats į rūmus nujojo, kur mergina nuo slenksčio tolumon 
žvelgė, dairėsi, jaudinosi, ar begyvas mielas, gražus jaunikaitis. .. 

Kaipgi?! Gyvas! Sveikink jį, mergele, tavo širdies pagailėjusį, Baltąjį 
divą nugalėjusį viso, kas gyva, engėją. 

Pasitiko mergelė Mirzą Machmudą, o tas jai rodo: 

— Štai divo ausys... 

Ir nebeliko abejonių. Nešė vandenį rankoms plauti, veidui prausti, 
kvietė prie stalo. Valgė podraug susėdę, vienas kitu grožėjosi, meilius 
žodžius vienas kitam šnekėjo. | 

— Nemyli tu manęs, — sako ji pro ašaras. 

— Myliu... Kaip seserį myliu, — atsako svečias. 

— Tai ir nemyli, juk ne sesuo aš tau! — nesiliauja šnirpštavus, — Bo- 
diesi manimi, taip ir sakyk.. 

— Nesakysiu aš taip: man L Žikasjė didelis neramumas — kokia rytoj 
diena išauš, ar pasieksiu aš tikslą? 

— Kokį tikslą?— nustebo mergina. 

Mirza Machmudas viską papasakojo: ir kūr jau yra buvęs, ir kodėl 
jam nevalia iš pusiaukelės: grįžti: z 

— Tėvo sodas nemezga, suprask, jis ir nemegs, jeigu šarur bulbul 
mūsų sode nečiulbės. Kaipgi aš be šarur bulbul namo grįšiu? 

— Ką gi, tavo valia, — nusileido mergina ir prašo:— Tik, kur bebūtum, 
neužmiršk manęs. 

— Neužmiršiu,— pažadėjo Mirza Machmudas. Išsimiegojęs pakilo, pa- 
skubom papusryčiavo, atsisveikino ir išjojo. Dieną ar dvi kojų žemėn 
nenuleido, nei gėrė, nei valgė, dykynę prijojo, o jos krašto nesimato. 

— Čia dabar kas?— sulaikė žirgą Mirza Machmudas.— Ne, negali ši- 
taip būti!-— vėl spustelėjo pentinais savo ištikimąjį draugą.— Turi gi pa- 
sirodyti upelis. . . 

— O upelio kaip nėr, taip nėr. Trečia kelionės naktis kelią jam pa- 
stojo. Įsižiūrėjo Mirza Machmudas į tolumą ir, ką jūs manot,-— žiburėlį 
pastebėjo. 

— Dar truputėlį, dar...— varė raitelis pailsusį žirgą. 

Galiausiai prijojo senuką, ugnelę kurstantį. 4 

— Salam aleikum, tėvuk. 

— Aleikum salam, Mirza Machmudai. 

— Iš kur žinai, kad aš Mirza Machmudas?— klausia raitelis. 

— Kaip čia nežinosi!.. Sėskis, pailsėk, arkliui leisk pasiganyti... Ne- 
bijok, vilkų šiose vietose nėra... Tegul sau pasigano, nors žolė ir ne- 
kokia, bet, rasi, ką pažiaumos. ..— guviai šnekėjo senukas, nors ir žilas, 
dvilinkas: kuprelę už save didesnę nešiojantis, bet iš balso, — nepasaky- 
tum,— vyras pačiam smarkume.. 

Atsisėdo Machmudas šalia senuko, valgė, gėrė ką tasai jam davė, pas- 
kui miegoti nuvirto. 

Išaušo rytas žemėje visiems, taigi ir jiems. Žilas žmogus, vos pakilęs 
klausia: 

— Ko, jaunikaiti, šiuose kraštuose ieškai? 

— Ieškau, tėvuk, ir ne vien šiuose kraštuose...— ėmė pasakoti Mir- 
za Machmudas.— Mano tėvas turi sodą, tačiau nė vienais metais vaisme- 
džiai nemezgė... 

— O šarur bulbul sode ar čiulba?— paklausė senukas. 

— Taigi, kad ne... Jau treti metai ieškau, noriu tėvo sodan .parsi- 
gabenti, bet vis nerandu... 


— O! Jeigu šitiek laiko užteko jėgų ir valios, tai šarur bulbul bus ta- 
vo rankose. Tik įsidėmėk, va, kaip rodau, rankos tiesumu jok ir prijosi 
jūrą, ant jos kranto juodą akmenį pastebėsi. Pakelk akmenį — apynasrį 
rasi, pamirkyk jį jūros vandenyje, ir, kai tik marių žirgas į krantą iš- 
eis, spėk apynasrį užnerti. Raitas ant jo užšokęs, laikykis, kad nenupul- 
tum, kai per jūrą tave į kitą krantą neš. Ten irgi juodą akmenį paste- 
bėsi, apynasrį po juo padėk, marių žirgui į akis pabučiuok ir paleisk, 
sakydamas: ,„Grįžk namolio, žirge, kaip kad bangos grįžta, o kai pašauk- 
siu — nesusivėlink..." Taigi... Padėsi apynasrį po juodu akmeniu ir eik, 
iki jelą prieisi. Beeidamas šuns dubenėlį rasi, pakelk jį, pasveikink. Du- 
benėlis paklaus, kuo tu vardu, atsakyk, „Niekas aš..." Ir toliau keliauk. 
Vilką kairėj; aviną dešinėj kelio pririštus pamatysi, abu jie alkani: 
vienas bus prie žolės, kitas — prie mėsos... Sukeisk juos vietomis ir 
toliau pėdink. Pamatysi tokį, kaip aš, žilą, tik su dviguba kupra, batus 
siuvantį. Prieisi, o žmogus bus baigęs siūlą... Senas žmogus gal ir pa- 
siektų netoliese ant šakos kabantį maišiukėlį, kur kažkada, pradėjęs dar- 
bą, įsidėjo siūlus, tačiau per ilgą į dvigubą kuprą suaugęs, nebepasike- 
lia, užtat iš barzdos plaukus rauna, adaton veria ir siuva... Varganas 
seno žmogaus darbas. Padėsi jam siūlus pasiekti, adatą įverti, už tai jis 
tave palaimins. Sėkmingai miesto sieną prieisi, kur pamatysi keturias- 
dešimt vartų, neuždarytų nakčiai. Uždaryk juos, žmonės tau bus dėkingi. 
Toliau eisi — keturiasdešimt žibintų, vos nevos smilkstančių, regėsi — 
dagčius išsuk, o kitų, pernelyg įsiplieskusių, įtrauk,— žmogus atsipūtė, 
pavargo, vienu gaistu šitiek pasakęs.— O paskui, tiesiai eidamas šarur 
bulbul trobelę prieisi. Atmink, Gula Gulzada ją saugo, nugara į duris 
atsišliejusi. Ji keturiasdešimt dienų ir naktų budi, keturiasdešimt — mie- 
ga. Kai prieisi — miegos. Būk atsargus, nepažadink. Jei nepažadinsi, tai 

kambario duris praversi, vidun įeisi, kur narvelyje šarur bulbul tupės. 
Šalia narvelio, nišoje, rasi obuolį, pusę jo atsikąsk, kitą pusę palik Gu- 
lai Gulzadai, pabučiuok jai į skruostą ir tik tuomet pasiimk šarur bul- 
bul... Taigi...— atsikvėpė žmogus, — kai išeisi į kelią, akmenys šauks: 
„Išsinešė!“ Medžiai tą patį kartos, tačiau nesidairyk į šalis ir gink dieve 
neatsigręžk! Kaip mat kiaurai žemę nugarmėsi. .. 

Neatsigręši — šuns dubenėlį prieisi. Jis tavęs paklaus: „Kuo vardu?“ 
Sakyk: „Niekas aš“. Iki jūros nukaksi, juodo akmens dairykis, atversi 
jį, apynasrį pasiimk, jūroje pamirkyk, ir išeis iš bangų žirgas, tik spėk 
apynasrį užmauti. Ant jo šokdamas, žemėn nenupulk, tai ir bus gerai, 
perneš tave per jūrą. Atsisveikindamas su marių žirgu, neužmiršk jam 
į akis pabučiuoti, o apynasrį po juodu akmeniu padėk. Po to pėsčias 
ar raitas mane, čia besėdintį, rasi. Neužmiršk manęs, gerai? 

— Gerai, — pažadėjo Mirza Machmudas, už viską senukui padėkojo ir 
nujojo. 

Pusdienį jojęs, išvydo jūrą. Prie vandens nušoko nuo arklio, palei- 
do — te pasigano, ir dairosi juodojo akmens... Surado. Pavertė ant šo- 
no — apynasris! Teisybę sakė senukas... O jeigu vandenyje pamir- 
kius? ..— pamirkė, ir, ką jūs manote, beregint į krantą beartėjanti di- 
+ džioji banga ėmė putoti. Geriau įsižiūrėjus, pasirodė, jog tai — karčiai. 
Paskiau ir visas jis,— žvilgantis marių ristūnas, didžiaakis, neramus lyg 
jūra išėjo į krantą. Mirza Machmudas susyk apynasrį jam ant galvos už- 
metė, pats užšoko ir ėhė!-— Viesulu per bangas nulėkė, o ten,— kitame 
krante jūros, — nulipo, pabučiavo žirgui į akis, paleido jį. Apynasrį po 
juodu akmeniu pakišo ir nuėjo pėsčias. Kelio dulkėse rado šuns dubenį, 
nežinia, kada išlaižytą, užmirštą. Žemai jam nusilenkė Mirza Machmu- 
das, pasisveikino, tačiau savo vardo nepasisakė: „Niekas aš“, ir viskas. 
Toliau eidamas vienoje pusėje kelio pamatė pririštą vilką, o šalia jo — 
žolės padėta, kitoje pusėje kelio — avis, o jai mėsos padėta. Sukeitė 
vilką ir avį vietomis, kad neliktų alkani, ir toliau sau pėdina Mirza 
Machmudas. Priėjo didžkuprį. Padėjo jam adatą įverti. Tas keliauninką 
palaimino, sėkmės palinkėjo, ir, ką mano gerbiamajam klausytojui be- 
sakyti, sekėsi Mirzai Machmudui: išsinešė jisai šarur bulbul iš Gulos 
Gulzados trobelės. O kai namolio skubėjo, skmenys, medžiai pavymu 
šaukė: „Išsinešė!“ „Išsinešė!“ Tačiau Mirza Machmudas neatsigręžė, 
kiaurai žemę nenugarmėjo. Marių žirgu jūros kitą krantą pasiekė, pa- 
dėkojo jam: į akis pabučiavo ir paleido atgal į bangas. Apynasrį po 
juodu akmeniu paslėpė. Savo žirgą, jau pasiganiusį, iš pievų pašaukė, 


265 


sėdo ant jo ir Baltojo divo kraštą pasiekė. Čia, žuvus jo valdovui, viskas 
ėmė beregint keistis: žemė žaliavo, paukščiai čiulbėjo. Jei ne divo duk- 
ra, kažin, ar Mirza Machmudas būtų suvokęs, kur atsidūrė. 

Mergina pasitiko raitelį, atnešė vandens rankoms plauti, veidui praus- 
ti, prie stalo sodino, skaniai vaišino, meiliai į akis žiūrėjo. 

— Sakei, mylėsi mane, kai šarur bulbul bus tavo rankose. .. 

— Dar ne viskas: šarur bulbul nečiulba... 

— Kai pamilsi mane, tai ir čiulbės... 

— Ne, šarur bulbul privalau į tėvo sodą nugabenti, tuomet ir tu mano 
būsi, ir nuostabusis paukštis ims čiulbėti. .. 

— Ką gi, tegul taip bus, kaip. tu sakai, — nusileido mergina. 

Išmiegojo naktį. Dienai išaušus, Mirza Machmudas divo dukrai liepė 
ruoštis į kelionę. Susiruošė. Išjojo. Visą dieną balne išsėdėjo. Į pava- 
karį prijojo Raudonojo divo kraštą, dabar jau nebe raudoną, o žalią, 
vešlių žolynų prižėlusį, marguojantį nuo įvairiaspalvių gėlių. Pasitiko 
juos Raudonojo divo dukra, puolė su seserimi glėbesčiuotis. Iš džiaugsmo 
abi pravirko. Paverkė ir, kai ašarų nebeliko, stojo abipus šaunaus vai- 
kino, viena ranka nešančio šarur bulbul, kita — arklį vedančio. Šitaip 
trise jie įėjo į rūmų kiemą. Arklį pas ėdžias paliko, o šarur bulbul Mir- 
za Machmudas rūmuosna nusinešė. 

Išaušus dienai, trise iškeliavo. Ilgai jojo. Naktis jiems kelią pastojo. 
Apsidairę tolumoje žiburį pamatė. Tai ir patraukė jo link. Priėjo rūmus, 
pasibeldė. Įsileido juos Juodojo divo dukra. Paverkė seserys, vyriausią- 
ją sutikusios. Pasiguodė už stalo susėdusios: jų vaduotojas šalia, vienų 
nepaliks nesibaigiančios nakties nykumoje. Tai ir palinkėkime jiems klo- 
ties, o patys skubėkim ton kryžkelėn, kurią vyresnieji broliai priėję 
ilsisi, svarsto, ką jie — gudruoliai — pasiekė, lengvai klupę, lengvai ki- 
lę... Ogi nieko ypatingo: vienas pirty besiperiantiems nugaras trynė, 
kitas kepykloje tešlą minkė. Vos galą su galu dūrė, vėdarus sau šiuo 
tuo užkimšdami. p 

Sykį atsiminė vyriausiasis brolis, kursai tešlą kepykloje minkė, ir ta- 
rė jaunesniajam: 

— Džanem, visai iš galvos išpuolė, ko gi mes iš namų išėjome, ką 
jaunėliui žadėjome. .. Gal jau metas būtų kryžkelėn grįžti? 


— Gal ir metas, — sutiko nugarų plovėjas, ne ką gero nuveikes, ma- 


lonumo iš savo darbo nepatyręs. .. 
Ir jie — tiek to turto teturėję, kad patys kaip stati save nešę — pėstu- 
te grįžo kryžkelėn. Nespėjo atsipūsti, žiū — Mirza Machmudas ir trys 

gražuolės keliu į juos beartėją. Broliai savo akimis netiki, kad jų jau- 
niausias greta tokių sidabru, auksu siuvinėtom drapanom apsitaisiusių 
joja... Gražios ir nepaprastos mergelės... Trina broliai delnus, bet 
neskuba pasitikti. Vyriausiasis netgi sako: 

— Didelio džiaugsmo nėra čia ko rodyti. Supratai? 

— Supratau. 

Taip ir buvo: niūrūs jaunėlį pasitiko. Mirza Machmudas nustebo: 

— Kas jums, ar kokia nelaimė atsitiko? 

— O kaipgi!— pasigavo žodį vyriausias brolis— Tiekos laukėm: ban- 
dą avių išpiovėm, kasdien vis po vieną... Negi badmiriausi? O pievų — 
pats matai: kryžkelė... 

Mirza Machmudas patikėjo, bet nenusiminė. 

— Bus tų avių, broliai! Žiūrėk, šarur bulbul!-— rodo narvelyje tupintį 
paukštį. — O čia tau žmona,— veda vyriausiąją iš seserų — Juodojo divo 
dukrą.— Ir tau, viduriniajam,— Raudonojo divo dukrą. Sau jauniausiąją 
pasilieku. Ar neprieštaraujate, broliai? 

— Neprieštaraujam,— tiek tepasakė tuodu. 

— Tai gal traukiam namolio?— per šypseną jaunėlio lūpos neaptenka 
dantų.— Džiaugsis tėvas, netuščiomis grįžtančius pamatęs. .. 

— Taigi, džiaugsis. ..— sakytum iš šulinio dugno atsiliepė broliai, sa- 
vo mintis slėpdami giliai, giliai... Ir tik tuomet pagyvėjo, kai priėjo 
šulinį. 

— Reikėtų vandens pasisemti, — prabilo vyriausiasis, — kuris pirmas 
leisimės? Gal tu, Mirza? Pats jauniausias — pats lengviausias. 

Mirza Machmudas sutiko: išties jis pats jauniausias — pats lengviau- 
sias... Virve apsijuosė, keliskart sumezgė jos galą, kad tvirčiau laikytų, 
o laisvąjį broliams įdavė. 

— Laikykite,— lipa Mirza Machmudas į šulinį, indą vandeniui semti 
pasiėmęs. 

Nusileido į patį dugną — sausa: nė lašo vandens. Bet jau erdvumas! 
Dairosi. Kairėn, dešinėn eina. Akys apsiprato su prieblanda, ir ką jis 
mato! Trys gražuolės sėdi rankas ant kelių susidėjusios, .. 

— Salam aleikum, gražuolės! 

— Alam saleikum,— pusbalsiu atsiliepė ios. 

Įsišnekėjo. Pasirodo, vargšės už tėvo nuodėmes kartu su jo žirgais 
skradžiai žemės nugarmėjo. 

— O tėvas?..— klausia Mirza Machmudas. 

— Tėvas mūsų — Viesulas — tris gyvenimus turėjo, bet be visų tri- 
jų liko: į žemės dulkę pavirto. .. 

— Kaip tai atsitiko?— nekantrauja jaunuolis. 

— Kaip!.. Juodojo divo krašte jisai pirmojo gyvenimo neteko, nes 
divas neįstengė ateivio įveikti...— atsakė vyriausioji sesuo. 

— Raudonojo divo valdose,— įsiterpė vidurinioji sesuo,— antrasis jo 
gyvenimas kartu su divo galva nusirito... 

— Baltojo divo akinamai baltose žemėse paskutiniųjų jėgų neteko... 
Nuo to karto mes čia ir sėdime, — užbaigė jauniausioji sesuo nelinksmą 
istoriją. 

— Džanem! O kodėl jums iš čionai neišsikapsčius? Aš padėčiau...— 
pasisiūlė jaunuolis. 

Merginos mielai sutiko. Mirza Machmudas padėjo joms susiruošti, 
kiekvienai savo bochčą ! surišti ir, vieną po kitos virve apjuosęs, bro- 
liams šaukė: 

— Kelkit! 

Dvi merginas iškėlė iš šulinio dugno. Jauniausioji nesutinka: 

— Pirma tu juoskis virve... 

— Kodėl? — nesupranta Mirza Machmudas. 

— Visko gali būti...— s2ko toliaregė Viesulo dukra.— Tavo broliai, 
mane išvydę, apkvais, ir jau ne tu jiems rūpėsi... 

— Negali būti! Aš jiems tiek gero padariau...— netiki Mirza Mach- 
mudas. | 

— Ką gi, žinokis...— nusileido mergina.— Bet jeigu broliai tave ap- 
gaus, pasidairyk šulinio dugne — rasi duris. Kai įeisi, leisk akim su tam- 
sa apsiprasti, nes už anų durų bus kur kas tamsiau, o kai apsiprasi, pa- 
matysi tėvo žirgus. Išsyk prie jų neik — pirma prisipratink: apie juos 
šlavinėdamas artinkis, ir kai ausimis nebekarpys, neskersakiuos, gali ir 
už pavadžio imti... Tik neskubėk, staigus nebūk, nesuerzink jų, antraip 
neišsigelbėsi — sutryps tave, vien ausys beliks... Bet jeigu jautrus būsi, 
nelįsi prie jų, kol dar neapsipratę, tai ir kiš miš? iš tavo rankų ims... 
Rasi ten maišą, šalia ėdžių pakabintą... Beje, neužmiršk iš karčių ir 
uodegos išsipešti ašutų. Mazgeliu juos surišk, prie savęs turėk, tada tik 
ant žirgo sėskis... Ir dar ten, nišoje, rasi mūsų kraitį... 

Mirza Machmudas įdėmiai klausėsi merginos pamokymų, net pačiam 
norėjosi, kad viskas taip ir būtų, didelio čia daikto — broliai šuliny jį 


1 Ryšulys. 
2 Džiovintos vynuogės. 

paliks, užtat Viesulo žirgais lėks, kur susimanys, nors ir į pasaulio kraš- 
tą... Ne, Mirza Machmudas neatsisakys tokių, nors ir pavojingų, bet 
viliojančių nuotykių... 

Taip ir buvo: broliai iškėlė iš šulinio jauniausiąją Viesulo dukrą, įsi- 
stebeilijo į ją, apžavėti neapsakomo grožio, susyk tie savanaudžiai su- 
mojo: reikia jauniausiojo atsikratyti, — kur tik žengia, ten jam sekasi... 
Tegul pats išlipa. 

— Tau trys ir man trys, — pakuštomis sako vyriausiasis brolis. 

—- Gerai, — paskubėjo sutikti suokalbininkas, tačiau, pamatęs, jog bro- 
lis ką tik iškeltą mergele vedasi prie savo arklio, užginčijo:— Šitą man 
palik! Aš nesutinku! Abi jauniausias susigriebei, o juk tu vyresnis už 
mane, jos tau ne pagal metus!.. Einu Mirzai Machmudui pasakyti. .. 

— Pala,— sulaikė jį brolis.— Nekelk triukšmo, jis tau nieko nepadės: 
savo dalį pasiims, tai neteksi ir to, ką dabar turi. O kad abiem būtų 
ramiau, eikš, — pasikvietė brolį prie šulinio, persisvėrė abu per kraštą ir 
šaukia: — Mirza! Apsijuosk virve, keliam... 

Mirza Machmudas apsijuosė. Broliai jį iki vidurio šulinio pakėlė ir 
paleido. 

— A-ja-jai! Virvė nutrūko!-— dėjosi nekalti, —ir paliko jauniausiąjį 
brolį šulinyje, atseit, tėvas namie šarur bulbul laukia — reikia skubėt. 

Taigi, būna ir šitokių brolių... Te keliauja sau. O mes su Mirza Mach- 
mudu likime. | 

Atsipeikėjo jisai, pakilo, surado tas duris, už kurių buvo laikomi Vie- 
sulo žirgai. Teisybę jauniausioji Viesulo dukra sakė: atsargiai reikia 
prie jų artintis, va, jau karpo ausimis, baltakiuoja, prunkščia, nerimsta 
vietoje. .. | 

— Arkleliai, aš jūsų šeimininkas, atėjau apšluoti, aptvarkyti, pašer- 
ti, — pusbalsiu šnekino žirgus ir šluotele šlavinėjosi palei duris. 

Ir taip kas dieną vis arčiau žirgų tvarkėsi. Per ilga prisipratino. Jau 
ir kiš miš iš rankų švelniomis lūpomis žirgai ėmė. Leidosi šukuojami. 
Patikėjo, jog Mirza Machmudas — jų šeimininkas. 

O ką gi vyresnieji Mirzos Machmudo broliai per tą laiką nuveikė? 
Prijojo gimtojo jelo sieną, pasiuntė ten sutiktą žmogų, esą, jle, valdovo 
sūnūs, iš kelionės grįžtą, tegul tėvas išeina pasitikti. . 


— Kuro, o kur jūsų brolis“— pirmiausia paklausė tėvas. 
Tie susižvelgė — nežino, kuriam pirma prabilti... 
— Ar kas atsitiko Mirzai Machmudui?— sunerimo padišachas. 

— Bavo, Mirza Machmudas buvo labai jaunas, nepatyręs, nei su žvė- 
rimis, nei su kuo kitu neturėjo progos susidurti: niekur toliau namų 
nežengė, tai ir neatlaikė jo širdis, jau pirmąją naktį plyšo iš baimės. .. 

Tėvas patylėjo ir tarė: | 

— Galėjo viso to ir nebūti, bet ką dabar padarysi!.. Šlovė visagaliui, 
kad jūs gyvi... Ir šarur bulbul, matau, jūsų rankose, ir sužadėtines par- 
sivežėt... Tai eime į rūmus... 

Sugrįžo nedorėliai į tėvo namus. Tegul. Juk Mirza Machmudas irgi 
gyvas. Viesulo žirgus prisipratino. .. Ir dar, kas atsimintina, surado jisai 
nišą, kurioje mergelės savo kraitį paliko. O dar koks tas kraitis, jūs, 
žinia, tik numanote, tačiau, jei ką galvojate, sau pasilaikykite, o aš jums. 
pasakysiu: nei regėtas, nei girdėtas buvo kraitis — trys auksiniai padėk- 
lai. Vos tik ant Žemės vieną tokį padedi — auksinis skalikas padėklo 
pakraščiu auksinę lapę vejasi... Ir loja... Aha. O kai kitą ant žemės 
pastatai, auksinis katinas auksinę pelę gaudo po padėklą. Trečiame pa- 
dėkle, vos tik jį ant žemės pastatai, pasirodo dedeklė, auksinius kiauši- 
nius dedanti... 


Tai šit koksai buvo mergelių kraitis. O kuris kurios, Mirza Machmu- 
das nežinojo. Bet jam ne tas rūpėjo: pratinosi žirgus, taikėsi prieiti prie 
vieno, prie kito, prie trečio... Galiausiai išsirinko paklusniausią, šukuo- 
damas išpešė vieną ašutą iš karčių, kitą — iš uodegos, abu sumezgė, ir 
žirgas atsiklaupė priešais savo šeimininką, atseit, sėskis, nunešiu tave 
nors į pasaulio kraštą... 

Atsisėdo Mirza Machmudas, išnešė jį žirgas iš šulinio ir skriste skren- 
da, žemės kanopomis nesiekia... Gerai, kad raitelis atsiminė sumezgtus 
ašutus: truktelėjo — nutrūko jie, žirgas nusileido. Mirza Machmudas 
nušoko žemėn, pabučiavo Viesulo žirgą, padėkojo jam, liepė atgalios 
grįžti, bet ir ašutų iš karčių ir iš uodegos išsipešti neužmiršo. 

Viesulo žirgas nulėkė. Mirza Machmudas per lanką nuėjo. Priėjo ban- 
dą, užkalbino piemenį: 

— Salam aleikum. Kurba, papiauk man kurią nors avelę ar ožką... 
Kad ir pačią prasčiausią... Aš tau gerai užmokėsiu. 

— Kiek duosi?— klausia piemuo. | 

— O kiek tu nori?— klausia Mirza Machmudas.— Bet, žinok, aš tau 
mėsą paliksiū — ir širdį, ir visą kitą... Man tiktai kailį atiduosi, gerai? 

—- O kam tau neišdirbtas kailis?— Jeigu skrandos reikia, galiu savo 
lopytą, bet ne skylėtą duoti, — kalbina nepažįstamąjį piemuo. 

— Duok,— sutiko Mirza Machmudas. Galvą apsimuturiavo skepeta, 
kaip kad kečalai daro, skrandą užsimetė ant pečių.— Na, lik sveikas!— 
atsisveikino Mirza Machmudas. | 

Eina. O kur eina — nežino. Priėjo jelą, tenai zerkarą ! susirado. 

— Salam aleikum, zerkare. 

— Aleikum salam,— atsakė namų šeimininkas. 

— Kurba, ar tau nereikia piemens? | 

Zerkaras nužvelgė ateivį: panašus į piemenį, dargi kečalas, ne šiaip 
vaikėzas. .. , 

— Žąsis ar ganytum?— klausia zerkaras. 

— Kodėl ne?— sutiko Mirza Machmudas. 

O jelo valdovas tuo metu ruošėsi sūnų vestuvėms. Visi apie tai kal- 
bėjo, bet vis negalėjo suprasti, kodėl jau kuris laikas vestuvių diena 
atidėliojama? 

Gi Viėsulo dukros, kai joms pasipiršo valdvo sūnūs, pareikalavo: 

— Atgabenkite mūsų kraitį! 

Vyriausias brolis kas vakarą įtikinėjo vyriausiąją Viesulo dukrą: 
„Kam tau kraitis, jei ir be jo aš tave imu?“ O mergina: ne ir ne, nors 
tu ką jai sakyk... 

— Paskutinį kartą keturiasdešimt dienų laiko duodu,— pareiškė vy- 
riausioji Viesulo dukra.— Arba atgabensi mano kraitį, arba aš niekad 
netekėsiu. .. 

— O koks jis, tas tavo kraitis? 

— Sakiau juk, auksinis padėklas... Skalikas jame lapę vejasi. .. 

— Vejasi, kodėl vejasi?— nesuprato besiperšantis. 

— Koks tu vyras, jei ne medžiotojas, koks tu medžiotojas, jei tokio 
paprasto dalyko nesupranti? | 

— O kur tavo kraitis?— kelintą kartą klausia užsispyrėlis. 

— Viesulo žirgu jodamas prijosi, pėsčias eidamas, iki gyvas būsi, ne- 
prieisi — atsakė mergina. 

„Ką darytič!'— suko galvą vyriausiasis brolis. Su jaunesniu pasitaręs, 
nuėjo pas zerkarą. 

— Salam aleikum, zerkare. 

— Aleikum salam, sūnau padišacho. Būk malonus, sėskis. 

Atsisėdo svečias. 


— Koks gi rūpestis padišacho sūnų pas mane atvarė? 


! Auksakalys. 

— Man, zerkare, reikia auksinio padėklo. 

— Gerai, bus... . 

— Man ir skaliko auksinio reikia... 

— Vieną padarau ir imuos kito. 

— Man ir auksinės lapės reikia... 

— O ką aš sakau? Bus ir lapė, — pažadėjo zerkaras. 

— Man reikia, kad skalikas lapę po padėklą gaudytų... 

Zerkaras pastatė akis: 

— Te nesugriauna visagalis tavo namų! Aš juk ne šventasis, kad 
įkvėpčiau dvasią, aš — zerkaras: galiu huliedinti, nukalti iš aukso, o ko 
negaliu, tai negaliu... 2 

— Tu man akių nevartyk!— perspėjo padišacho sūnus zerkarą.— Jei 
iki aušros nepadarysi, ko prašiau, tai daugiau neprašysiu, o makaulę 
tau nuo pečių nurisiu!— trenkė durimis ir išėjo. 

Ką bedarys vargšas zerkaras? Pačiai pasakoja: taip ir taip, padišacho 
sūnus stebuklo įsigeidė, o aš juk paprastas zerkaras... 

— Ir susimanyk tu man, ko net visagaliui galvon netoptelėjo: auksi- 
nis skalikas, anot jo, auksinę lapę po auksinį padėklą turi vaikyti... 
Argi taip būna?! 

Aimanuoja zerkaro moteris: 

— Avde chude, vadinasi, neteksi galvos... 

Visai sugniužo žmogus, sėdi galvą rankomis susiėmęs, o čia Mirza | 
Machmudas iš ganyklos — į trobą, dairosi, ką užvalgius: stalas tuščias, 
šeimininkas vienoje kertėje, pati jo — kitoje kiurkso be šviesos. 

— Bavo, dėl dievo meilės, kas atsitiko? 

— Džanem! Tavęs čia tik betrūko.... 

— Bavo, visagalis baudžia ir gydo! Sakyk, kas atsitiko? 

Ir zerkaras papasakojo... 

— Te nesugriauna visagalis tavo namų! Dėl tokio nieko argi verta 
krimstis? 

Zerkaras pastatė akis, rodos, jau puls piemenį: bene tyčiojies tu? 

— Aukso atnešė?— klausia piemuo. 

— Atnešė,— atsako zerkaras. 

— Tai eik į turgų, nupirk man maišą riešutų: aš, iki išauš diena, pa- 
darysiu, ką padišacho sūnus liepė... 

Ką ir besakyti mano gerbiamam pasakos klausytojui, zerkaras nusku- 
bėjo į turgų, nupirko maišą riešutų, neša namo, galvoja: „,„Kėčalas — suk- 
čius, riešutų susimanė... O gal ir padarys, ką žadėjo, tik jau auksinis 

skalikas negaudys auksinės lapės: kad ir brangus auksas — negyvam 
dvasios neįkvėpsi..."— Bet vis viena neša žmogus maišą riešutų savo 
piemeniui. | 

Mirza Machmudas, gavęs riešutų, užsidarė zerkaro dirbtuvėje, pirma 
namų šeimininką perspėjęs, kad jam netrukdytų, nes, esą, negyvam daik- 
tui suteikti gyvybę galima tik niekam nematant!.. 

Ir štai Mirza Machmudas zerkaro dirbtuvėje bilsnoja — gliaudo rie- 
šutus, lyg ir dirba... Už durų esą klauso ausis pastate, rankas ant kelių 
sudėję, o jau ir miegoti laikas. 

Taip jie sėdėdami ir užmigo. Mirza Machmudas, išgliaudęs riešutus, 
susižėrė juos į kišenes, kurių neįstengė suvalgyti, o kevalus su padišacho 
auksu po kulavu pakišo. Išėjo laukan, išsiėmė Viesulo žirgo ašutus, maz- 
geliu juos surišo ir... sužvingo kviestasis. .. 

Mirza Machmudas apsidžiaugė, ištikimąjį draugą regėdamas... Sėdo 
ant žirgo, raudonu apsiaustu, kuris čia pat prie balno buvo pritvirtintas, 
apsisiautė, ir nunešė jį Viesulo ristūnas ton pusėn, kur saulė tekėdama 
nepateka, kai Viesulo žirgas lekia... Todėl Mirza Machmudas, su brėkš- 
ma išlėkeęs, tik tik patekėjus saulei pargrįžo. Pabučiavo Viesulo žirgui 
į akis, paleido jį namolio, bet ir ašutų išsipešti kitam kartui neužmiršo. 

Pabudo zerkaras, jo pati akis prasitrynė — dirbtuvės durys atlapos, 
piemuo sėdi ant žemės ir nežinia, į ką spokso... 

Pakilo senukai. 

— Ei,— nustebo zerkaras, priėjęs prie piemens, išsižiojo ir nieko ne- 
gali pasakyti: tikras stebuklas? Auksinio padėklo pakraščiais bėga auk- 
sinis skalikas, vejasi lapę — irgi auksinę! Vejasi ir loja!.. 

Gal jisai sapnuoja? Niuktelėjo pačiai, atseit, žiūrėk!.. 

Ir moteris savo akimis netiki... 

— Avde chude, tu mums teisybę sakyk, ar visa taip ir yra, ar mums 
tiktai rodosi?— neiškentė nepaklaususi zerkaro pati. 

— Jeigu norite, kad būtų, ką regite, tai taip ir yra. O jeigu vis dar 
netikite, tai jau nieko negaliu jums padėti... Ką galėjau, tą padariau, 
visą naktį nemiegojau, va jau ir išaušo... Bavo, duok man savo arklį: 
raitas į ganyklą josiu... 

— Lao, žmonės apjuoks: kas gi raitas žąsis gano? O dar nei balno, 
nei gero apynasrio neturiu. 


— Bavo, balną iš skudurų, apynasrį iš čavo! pasidarysiu. .. 


1 Žalios žolės virvė. 


18. Viesulo raitelis 273 


Davė Zerkaras piemeniui seniai nejodinėjamą gyvakarą arklį. Mirza 
Machmudas, kaip sakė, iš skudurų balną, iš čavo apynasrį pasidarė, ap- 
žergė kuiną ir joja... 

Kas matė, pirštais badė, akmenimis svaidė, visokiausius juokus  iš- 
darinėjo. 

Mirza Machmudas kentė dantis sukandęs: „Kad jus visus kur paraliai! 
Pamatysite, kaip dar bus!..'— bet tvardėsi, kad, ko gero, vaikėzai su 
visu arkliu jo nepargriautų. .. 

Atsibodo šaipūnams darkytis, kas kur patraukė, o Mirza Machmudas, 
kai jokia pikta akis nebematė, sulaikė kuiną, nulipo žemėn, nusimetė 
skrandą. Viesulo žirgo ašutus, kuriuos giliai kišenėje slėpė, išsiėmė, su- 
mezgė, ir beregint iš padebesų ristūnas sparnuotasai nusileido. Ugninė 
skraistė, lekiant žirgui, lyg liepsna plevėsavo. Mirza Machmudas nusegė 
ją nuo balno, užsimetė ant pečių, užšoko ant ištikimojo ristūno ir nukū- 
rė... Kur daugiau! Aišku — į padišacho jelą. 

Ne kažkiek lėkęs, zerkarą keliu pėdinantį pamatė: eina sau, padėklą * 
ant galvos laiko, vadinasi, pas padišachą drožia. .. 

— Ėhė! Salam aleikum!— šūktelėjo raitelis, žirgą sulaikęs,— Bavo, ką 
čia ant galvos neši? | 

Te bus man atleista, negražiai zerkaras atsiliepė: šunsnukiu raitelį pa- 
vadino, tai raudonskraistis trenkė jam atgalia ranka... 

Ilgokai išgulėjęs, zerkaras pakilo: padėklas šalimais ant žemės, auksi- 
nis skalikas auksinę lapę gaudo, pagauti negali... Aha, reikia nešti jį 
padišacho sūnui... 

O Mirza Machmudas jau ten, kur palei jelo sieną stipriausieji varžosi 
ieties metimu, žirgų eiklumu. Čia ir dafas, zurna netyla. Visi jelo žmo- 
nės džiaugiasi būsima padišacho sūnų laime... Deja, padišacho sūnūs 
nežino, ko stvertis, kad laimė išties būtų jų... Išplėtę akis, laukia zer- 
karo... | 

— Ai-ja-jai!— visus apstulbino iš nežinia kur atlėkusio raudonskrais- 
čio raitelio balsas.— Kuris čia drąsiausias, kieno žirgas eikliausias? Iš- 
eik! 

Nėra drąsių, visų akys krypsta į vyriausiąjį padišacho sūnų... 

— Ai-ja-jai! Išeik, padišacho sūnau! Pavysi mane — turėsi kuo savo 
išrinktajai pasigirti... O gal tu jos nevertas“ Cha-cha-cha-cha! — skar- 
džiai nusijuokė raudonskraistis. 

Pajuoktasis tiekos žmonių akivaizdoje delsti negalėjo. Padišacho vy- 
riausiasis sūnus pentinais spustelėjo žirgą, štai vejasi raudonskraistį, 
kaip kad tame padėkle skalikas lapę, 0 pavyti negali... 

Skalikas skalikų, ir lapė čia niekuo dėta — Mirza Machmudas staiga 
apgręžė Viesulo žirgą ir akis į akį pasitiko brolį. 

— Trauk ietį! 

Kol anas susigraibė, pasijuto žemėje begulįs: Mirza Machmudas bu- 
kuoju ieties galu smogė broliui į pašonę ir nulėkė sau, rodos, į pačius 
debesis. .. į | 

— Gaudykite jį!— šaukė Žmonės.— Jis padišacho sūnų užmušė!.. 

Šaukiančių buvo daug, o gaudančių — plynas laukas... Kas gi Viesu- 
lą pagaus? 

Sugrįžo Mirza Machmudas ton vieton, kur zerkaro kuiną ir žąsis pa- 
liko besiganančias, Viesulo žirgui pabučiavo į akis, ašutą iš karčių, ašutą 
iš uodegos neužmiršo išsipešti, raudonąją skraistę prie balno prisegti, ir 
tarė: 

— Lėk, žirgeli, namolio. Kai reikės — pašauksiu. .. 

Viesulo žirgas nulėkė. Mirza Machmudas piemens drabužiais apsiren- 
gė, galvą apsimuturiavo — kečalas, ir tiek! Niekas nepasakys, jog tai 
Mirza Machmudas. .. | | - 

Vakarop gena žąsis namo, o vaikėzai ir suaugesni linksmuoliai laukia 
jo, akmenų prisirinkę. .. | 

Susigūžė Mirza Machmudas, susiėmė už galvos ir baksnoja kuiną kul- 
nimis: 

— Greičiau tu, greičiau, jeigu gyvas nori likti... 

Vargais negalais prasigavo.pro besityčiojančius, tačiau kelių žąsų 
neteko: pamušė vaikėzai ir čia pat ėmė plunksnas pešti, laužą kurti... 

Grįžo namo, o zerkaras vos galvą nuo priegalvio pakelia, 

— Bavo, kas tau? 

— Džanem, ar čia tu?..— dirstelėjo viena akimi.— Kečelai, eik ša- 
lin nuo mano vargšės galvos: negaliu aš į tavo akis žiūrėti — visai tokias 
pat kelyje sutikau... Ir ką jis man padarė? Už ką jis man atgalia ranka 
vožė? - 

— Gal jį įžeidei?— klausia piemuo. š 

Zerkaras dejavo ir pasakojo, kas jam tądien nutiko ir kaip jisai viesu- 
lu atlėkusį pavadino. .. 

— Matai, pats kaltas: nereikėjo užgauti žmogaus. 

— O ko jis kaip tas Viesulas žmones gąsdina?— bandė teisintis zer- 
karas.— Nešiau padėklą, maniau, padišacho sūnus man atsidėkos, o jisai, 
vargšas, Žmonių apstotas, guli, nieko nepažįsta. Ką jam pasilenkęs besa- 
kytum, neatsiliepia. Jį tas pats Viesulu atlėkęs, raudonskraistis raitelis, 
partrenkė... Aš ir sakau: ne žmogus tasai Viesulo neštas... 

— Bavo, daug kalbi,— pertarė zerkarą Mirza Machmudas,— sveikatai 
pakenks!.. 

Liovėsi zerkaras kalbėjęs, pavalgė ir užmigo. O išaušus dienai, kažkas 
beldžiasi. 

— Kas ten?— skuba prie durų Mirza Machmudas, nespėjęs žąsis iš- 
ginti į pievas. 

— Padišacho viduriniojo sūnaus pasiuntinys, — atsiliepia anapus durų 
esąs. 

„Gal ir pasiuntinys, — pagalvojo Mirza Machmudas, — bet jo balsas la- 
bai jau į brolio balsą panašus..." 

Įleido svečią, pats pasišalino nuo durų kaip menkas žmogus ir klauso- 
si, ką įėjusis zerkarui sako. 

Tuodu kalbasi, na, ir kaip jūs manote, reikalauja, kad auksarankis pa- 
darytų stebuklą. Mat, padišacho viduriniojo sūnaus sužadėtinė reika- 
lauja! Pasakoja svečias, kaip tasai stebuklas turi atrodyti, pats nė sykio 
nematęs. .. J 

— Nepadarysi — galvos neteksi!-— pridūrė baigdamas ir išėjo. 

— Vai, vai!-— dejavo zerkaras.— Padaryt padaryčiau, bet kaip jiems 
gyvybę įkvėpsiu? | 

Mirza Machmudas paliko zerkarą susiėmusį už galvos, išginė žąsis 
į pievas. Su saulės laida grįžo, o zerkaras tebeaimanuoja... 

— Bavo, te būna visagalis gailestingas! Kas atsitiko? 

— Džanem, nespėjau po vakarykščios atsipeikėti: galva plyšta... 

— Bavo, dievas davė ligą, dievas duos ir vaistą... Sakyk, ko tasai, 
šįryt atėjęs, reikalavo? 

— Nes tasai — padišacho sūnus — liepė iki rytojaus padaryti auksinį 
padėklą, kad jame auksinė katė auksinę pelę vytųsi... 

— Aukso atnešė?— klausia Mirza Machmudas. 

— Atnešė. O kas iš to? Jie mano: auksas viską gali... O tu paban- 
dyk įkvėpti gyvybę! 

— Bavo, nenusimink,— pertarė piemuo zerkarą,— įkvėpsiu... Atnešk 
man maišą riešutų, naktelę padirbėsiu, ir. turėsi tąjį anąjį, kaip jis va- 
dinasi? 

— Auksinis padėklas — viduriniojo padišacho sūnaus sužadėtinės 
kraitis... | | 

— Gerai. 

— Ir kad auksinė katė jame bėgiotų, pelę gaudytų!-—- pabrėžė zer- 
karas. 

— Gaudys. Nešk maišą riešutų. 

Nors ir sunkia galva keliasi zerkaras iš patalo, eina turgun pirkti rie- 
šutų. Mirza Machmudas tuo metu gano žąsis. O su saulės laida grįžęs, 
imasi naktinio darbo... 

— Tik netrukdykite man, nė pro rakto skylutę nežiūrėkite: dvasią 
įkvėpti ne toks paprastas daiktas! — perspėjo senukus Mirza Machmudas. 

Zerkaras ir jo moteris atsigulė. Širdys jiems krūpčiojo, kai anas įsi- 
smagino plaktuku kaukšėti... Moteris ir sako: 

— Kad jisai jos neužmuštų! .. 

— Ko? 

— Gyvybės gi, kurią žada įkvėpti... ' | 

— Gal dar neįkvėpė, kad šitaip duodasi, — pakuštom atsako zerkaras. 


Išgliaudė Mirza Machmudas riešutus. Valgo. O zerkaras su pačia knar- 
kia. Tegul sau. Mirzai Machmudui pats laikas eiti kieman, Viesulo žir- 
gą kviestis... 

Taip jis ir padarė: tyliai išėjo pro duris, sumezgė ašutus, ir Viesulo 
ristūnas iš padebesų žemėn su žaibais, griausmais nusileido. Mirza Mach- 
mudas apsisiautė raudonąja, prie balno prisegta skraiste ir nulėkė, kur- 
link jį žirgas nešė... 

Ką ir besakyti mano gerbiamajam klausytojui, žaibu — žybt-Žybt, ir 
Mirza Machmudas — kieme, tik jau auksiniu padėklu nešinas eina į tro- 
bą. O Viesulo žirgą, kaip visuomet, į akis pabučiavęs, sau porą ašutų 
išsipešęs, paleido, kad prireikus vėlei galėtų pašaukti... 

Netrukus ir diena išaušo, kaip kad atsitinka kiekvienam, kas gyvas po 
saule... Pabudo zerkaras ir skuba savo dirbtuvėn. O jos durys atlapos, 
piemuo sėdi, ant žemės pasidėjęs auksinį padėklą, ir grožisi auksine kate, 
gaudančia auksinę pelę... 

— Lao, te mano ir mano senės galva bus tavo auka! Kaip tu visa 
tai padarei, kečalai? 

— Bavo, neklausinėk manęs: metas jau žąsis ginti į pievas, o aš per- 
nakt nė bluosto nesudėjęs, vos ant kojų laikausi... Duok man savo 
arklį... 

—- Lao, anądien vaikėzai tave akmenimis apmėtė, ko gero, ir vėl tas: 
pats bus... Saugokis, kad į galvą nepataikytų, akies neišmuštų. 

Mirza Machmudas pažadėjo saugotis. Kaip ir pirma, iš skudurų balną, 
iš čavo apynasrį pasidarė. Sėdo ant kuino. Vytele pašmagodamas, žąsis 
į pievas išginė. O kai vaikėzų akmenys lėkė pro ausis, lenkėsi Mirza 
Machmūdas ir pusbalsiu keikėsi: „Kad jus kur paraliai trenktų, kad jūs 
kur galą gautumėt.“ Pramuštgalviai negirdėjo, ką kačalas vapa, jiems 
kad tik būtų linksma. O kai atsibodo —- atstojo. Na, o Mirza Machmudas 
issiėmė Viesulo žirgo ašutus, sumezgė juos į vieną tvirtą mazgelį — be- 
regint žaibu iš dangaus atlėkė obuolmušis skrajūnas: karčiai jo sulig 
žeme, vėjų šukuojami, kanopos gi — sidabrinės, tai jos aukštybėse žaibs- 
ti, kai Viesulo žirgas lekia... 

Apsisiautė Mirza Machmudas raudona, prie balno prisegama skraiste, 
sėdo ant Viesulo žirgo ir nulėkė link padišacho jelo. Iš aukštybių jisai 
pamatė keliu einantį zerkarą. Nusileido žemėn. Žirgas karštas, nerimsta, 
nepratęs žingine eiti, skersuoja. 

— Salam aleikum, bavo!-— sveikinasi raitelis. 

— Aleikum salam,— atsiliepia padėklu nešinas. 

— Bavo, ką čia ant galvos neši? 

— Ei, džanem! Vakar lygiai toks pat suskis pasipainiojo ir to paties 
klausė... 

— Te bus man visagalio atleista, tu pats suskis!—ir atgalia ranka 
kad tvos zerkarui, tas keliskart per galvą apsivertė, pusvalandį be nuo- 
monės išgulėjo, o pakilęs nunešė padišacho rūmuosna padėklą ir ant jo 
visokius lakstančius... Viesulo viduriniajai dukrai įteikė jos kraitį. 
Mergina labai apsidžiaugė, padėkojo zerkarui ir galvoja: „Kas gi dau- 
giau — Mirza Machmudas parūpino... Ačiū dievui, jisai gyvas..." 

O Mirza Machmudas jau prie jelo sienos... | 

— Ai-jai-jai! Kuris čia drąsiausias? Kieno žirgas eikliausias, išeik! 

Nėra drąsių, visų akys krypsta į vidurinį padišacho brolį: vyriausiasis 
serga, jauniausiojo Žmonės seniai jau nemato... 

Ž Ai-jai-jai!— nerimsta raudonskraistis raitelis.— Išeik, padišacho sū- 
nau! Jei pavysi mane, turėsi kuo pasigirti savo išrinktajai... O gal tu 
jos nevertas? Cha-cha-cha!— skambiai nusijuokė raudonskraistis. 

Pajuoktasis spustelėjo arklį pentinais ir pasileido įkandin raudon- 
skraisčio, deja, pavyt jo neįstengė: kur tau — šitaip lekia žaibas — ne 
žirgas. O Mirzai Machmudui argi tai svarbiausia? Nedidelė gėda tam, 
kas jo nepaveja: kiekvienas būtų gudrus, ant Viesulo žirgo sėdęs, o tu 

balne išsilaikyk, susiėmęs su priešu! Šit kodėl Mirza Machmudas apgrę- 
žė eiklųjį žirgą, atstatė ietį bukuoju galu ir, iš paskos lėkusis nespėjo 
išsilenkti, krito žemėn, liko paslikas begulįs. 

— Gaudykit jį!|— šaukė žmonės.— Padišacho sūnų. užmušė! .. 

O kaip jį, Viesulo raitelį, pagausi? 

Taigi... Apliejo Žmonės padišacho sūnų vandeniu, ir atsigavo vaiki- 
nas, atsisėdo, paskui atsistojo ir šiaip taip, draugų padedamas, paršlu- 
bavo į rūmus. 

— Vai, vai! Nelaimė po nelaimės. ..— priekaištavo padišachas sū- 
nums,— tik gėdą mano žilai galvai darote... 

Taigi... Tegul senas žmogus moko vaikus, o mes neužmirškime Mir- 
zos Machmudo... Viesulo žirgui pabučiavo į akis, padėkojo jam — išti- 
kimajam, nė sykio neapvylusiam, patapšnojo per kaklą, ašutą iš karčių, 
ašutą iš uodegos išsipešė ir tarė: 

— Lėk, eiklusis. Reikės — pašauksiu! 

Mirza Machmudas parginė žąsis iš pievų, įėjo trobon, girdi, kaip zer- 
karas vaitoja: 

— Vai, mirštu! Vai, mirštu! 

— Bavo, kas atsitiko? 

— Kačelai, ar tai tu?! 

— Aš. | 

— Nešdinkis! Negaliu aš tavo balso girdėti! Tu man aną žudiką pri- 
meni... 

— Bavo! Kokį žudiką?! 

Kad ir nenoriai, bet žodis po žodžio papasakojo zerkaras, kas jam 
kelyje į padišacho rūmus nutiko. 

— Bavo, gal tu jį įžeidei? Nejau visiškai be jokio reikalo užpuolėi— 
klausė piemuo. 

— Visiškai be reikalo: pasakiau, ką galvojau, o jis man — atgalia 
ranka kad tvos!.. Galvos nepakeliu, pats matai... 

— Matau, bavo,. matau... O gal jis tavo netikusias mintis norėjo iš 

galvos iškrėsti!? 
| Tyli zerkaras. 

— Ką tu galvoji, bavo? 

— Galvoju, kad jis nelabojo išpera... 

Mirza Machmudas nesusivaldė ir tvojo zerkarui atgalia ranka. Tas iš- 
syk užsičiaupė ir užsimerkė. 

Žerkaro moteris grįžtelėjo nuo židinio ir klausia: 

— Ar jau užmigo, kad nebevaitoja? | 

— Taigi... Miega... Ir man jau metas gulti: ryt anksti keltis... 

Vos išaušo, beldžias į duris... 

„Kas ten toks ankstyvas?“— galvoja Mirza Machmudas ir eina įleisti. 

— Salam aleikum,— sveikinasi slenkstį peržengęs padišacho viziris. 

— Aleikum salam. 

— Zerkaras miega dar? 

* — Tuojau prikelsiu— Mirza Machmudas šeimininką krestelėjo už pe- 
ties, tasai žiopt, žiopt — kvapą gaudo ir sėdasi lovoje.— Diena prašvi- 
to, metas jau keltis, bavo... 

— O man pasirodė, kad mane muši,— prabilo zėrkaras. 

— Viziris, va, gali pasakyti... 

Ir viziris pasakė, pirma — ką zerkaro piemuo norėjo, paskiau — kas 
jam pačiam buvo svarbu... Ir auksinių saują pažėrė ant stalo, tik pa- 
daryk jam padėklą auksinį, vištelę auksinę, ir kad ji auksinius kiauši- 
nius dėtų... Mat, sūnaus išrinktoji, tolimų kraštų gražuolė, vestuvėms 
įsigeidė tokios dovanos. 

— Avde chude, mano galva jau trečia diena plyšta, o tu reikalauji,- 
kad padaryčiau didžiausią pasaulyje stebuklą. .. 

— Padišacho sūnums padarei, o manasis tau per prastas? Žiūrėk, zer- 
karai, galvos, kad ir skaudamos, gali netekti! ..— Pagrasė viziris ir išėjo. 

— Rytoj ateis, o ką aš jam parodysiu? Vai, vai, negi savo vištelę ant 
auksinio padėklo tupdysiu!.. 

— Bavo, tu man tą vištelę atiduok, o pats į turgų paskubėk... 

— Ar vėl riešutų? — klausia zerkaras. 

— Riešutų, bavo, jeigu nori, kad tavo skaudama galva liktų ant pečių. 

— Tu dar klausi? Sava galva, nors ir skaudama, už svetimą sveiką 
brangesnė. ..— paskubomis susiruošė zerkaras į turgų, Mirza Machmu- 
das — žąsų ganyti. 

Vakare parsivarė jas namo. Zerkaras ir jo pati jau laukė pargrįžtan- 
čio, nekantravo: kad tiktai greičiau piemuo imtųsi darbo, .. 

— Bavo, pirma vandens rankoms plauti, veidui prausti atnešk, valgyt 
duok, o tik po to prie darbo varyk, aš gi visą dieną žąsis ganiau! 

— Lao, viską padarysiu. Tik imkis darbo, nesusivėlink: viziris iš pat 
ryto ateis!.. 

— Bavo, viziris iš ryto ateis, o tau galvą jau dabar skauda, argi tai 
gera galva?! 

— Lao, — užsikirto zerkaras,— tavo galva— visų galvų galva, eik 
į dirbtuvę, užsidaryk, mes netrukdysim. .. 

— Ne, pirma vandens rankoms plauti, veidui prausti ir charisio košės 
su vištele padėk ant stalo, — pareikalavo piemuo. 

Ką zerkaras veiks — kruta, juda ir savo moterį ragina, kad tiktai grei- 
čiau kečalas imtųsi darbo... 

Pagaliau, sočiai: pavalgęs, Mirza Machmudas užsidarė zerkaro dirbtu- 
vėje ir gliaudo riešutus... 

— Aš neužmigsiu,— skundžiasi zerkaro pati — Taip jis beldžia plak- 
tuku! Lyg per galvą... | 

— Kentėk, jeigu tau mano galva brangi! 

Kentėjo moteris dėl vyro galvos, bekentėdama ir užmigo. O Mir- 
za Machmudas, riešutų prisivalgęs, ilgai dar bilsnojo plaktuku, kad mie- 
gas neimtų. Apyaušriu duobėje po kulavu paslėpė vizirio auksą, riešu- 
tų kevalus ir dar negliaudytus riešutus, o pats išėjo į kiemą. Sumezgė 
Viesulo žirgo ašutus, ir sužaibavo aukštybėse, subildėjo. Visa, kas jau 
ne kartą buvo, pasikartojo: žaibu nulėkė, žaibu parlėkė Viesulo raitelis. 
Ištikimajam ristūnui pabučiavo į akis, ašutą iš karčių ir iš uodegos iš- 
pešė; juk reikės dar Viesulo žirgo! Be jo, kad ir koks teisingas būtum, 
lyg be rankų... Mirza Machmudas jau spėjo tuo įsitikinti. O ir jūs, 
gerbiamieji, neturėtumėt abejoti — juk visa tai buvo. Jei nebūtų buvę, 
argi žmonės pasakotų? 

Taigi... Išaušo diena jiems, apie kuriuos pasakoje sekama, ir jums, 
kurie klausotės tos pasakos. Zerkaras baisiai apsidžiaugė, pamatęs auksi- 
nį padėklą, o ant padėklo — auksinę vištelę. Bet, geriau įsižiūrėjęs, su- 
sirūpino: 

— Ar ji gyva? 

— Gyva, gyva: ant kiaušinių tupi... Kai auksinius viščiukus išperės, 
galėsi viziriui nešti, dabar gi man savo kuiną duok: josiu žąsų ganyti, 
vos kojas bepavelku, per naktį tavo labui dirbęs... 

— Lao, saugokis vaikėzų: vėlei akmenimis apmėtys! 

Mirza Machmudas pažadėjo saugotis, tačiau, kaip ir anuos kartus, tik 
vargais negalais sveiką galvą išnešė. Atsikratęs persekiotojų, sumezgė 
ašutus, ir beregint žaibu į Žemę iš padebesų Viesulo žirgas atlėkė. Mir- 
za Machmudas sėdo ant jo, raudoną skraistę ant pečių užsisiautė ir — 
dairykitės: kur nors netoli jelo sienos Viesulo raitelis. .. 

Taigi... 

— Salam aleikum, bavo! 

— Aleikum salam. 

— Bavo, ką čia ant galvos neši? 

— Džanem, aklas tu, ar ką? Matai gi — padėklas. ..— ir eina sau bur- 
buliuodamas. — Maišosi čia visokie, o tu jiems pasakok: ką neši, kur 
neši. 

— Basio: su 

—- Eik šalin, nėra man kada liežuviu plakti su kiekvienu. 

— Bavo, aš juk nieko blogo nepasakiau!.. 

— To dar betrūko!-— užsiplieskė zerkaras— Jis man nieko blogo — 
girdėjot? Eik šalin, sakau, — užsimojo zerkaras. 

Zerkaras užsimojo, o raudonskraistis raitelis plaštaka tvojo per ausį. 
Taip sakant — še, įsiklausyk, kaip skamba? .. 

Krito žmogus su. visu padėklu ir liko begulįs — padėklas sau, zerka- 
ras sau. | 

Atsipeikėjo, pasiėmė auksinį padėklą, kelias ne artimas, eina koja už 
kojos, neša savo sunkią galvą ir padėklą ant jos... 

Kol jis eina, pasižiūrėkime, ką Mirza Machmudas pas jelo sieną vei- 
kia... Tądien žmonės iš visų pusių plūdo vizirio sūnaus vestuvėsna. Pa- 
lei jelo sieną raiteliai bandė žirgų eiklumą ir savo drąsą. Kokios gi kitos 
progos Mirza Machmudas beieškos! 

— Ai-jai-jai! — šūktelėjo raudonskraistis, kai jam atsibodo spoksoti 
į aplink sustojusius.— Kuris čia drąsiausias?! Kieno žirgas eikliausias, 
išeik — pasirodyk! 

Neatsirado drąsesnių už vizirio sūnų, o antra, visų akys į jį krypo: jo 
vestuvių dieną jam ta garbė ir paliekama... 

Spustelėjo vizirio sūnus žirgą pentinais, šuoliu iš vietos metėsi įkandin. 
raudonskraisčio raitelio. O anas per petį dirsčioja, tyčiojasi: 

— Pavyk, jeigu nenori prieš savo išrinktąją apsijuokti...— ir leidžiasi 
pavejamas. ..— O dabar ginkis,— staiga ieties bukuoju galu Mirza Mach- 
mudas smogė vizirio sūnui, tas ir krito žemėn... 

— Vai!-— sudejavo žmonės.— Užmušė... Laikykit jį, laikykit!.. 

Bet kaip tu Viesulo raitelį sulaikysi, jeigu jo laimė — jo rankose... 

Taigi... Vestuvės laidotuvėmis-virto, o laidotuvės — vestuvėmis, nes. 
pati Gula Gulzada, keturiasdešimt dienų ir naktų miegojusi, šarur bul- 
bul pasigedusi, iš toli atkeliavo pikta: „Ne aš būsiu, jei nerasiu to aki- 
plėšos, kursai mano paukštę pagrobė. Taigi ji su savo raiteliais apstojo 
valdovo jelą, ir reikalauja: 

— Padišache, tavo sode, girdžiu, šarur bulbu! čiulba!.. 

— Čiulba, gerbiamoji, kaipgi!.. Sūnūs man parnešė nuostabų paukš- 
tį. ..— skubėjo pasigirti valdovas. 

— Sūnūs, sakai? 

— Taigi, taigi, gerbiamoji. .. 

— Te pasirodo tie drąsuoliai, aš noriu jiems į akis pažiūrėti... 

Išėjo padišacho sūnūs iš už jelo sienos. 

— Ar tai tu iš mano namų šarur bulbu! pagrobeit— piktai paklausė 
Gula Gulzada. 

— Ne!— gynėsi vyresnysis. .. 

— Tai gal tu? — dūrė pirštu į jaunesnįjį. 

— Ne! Nė nesapnavau... 

— Tai kas gi buvo mano namuose? 

Broliai susižvelgė: keistas klausimas! Vyresnysis ir prasižiojo: 

— Gal Mirza... 

— O kur Mirza?— sukluso Gula Gulzada.— Kas jis toks? 

— Jis — mūsų brolis... Kartu su juo išėjome šarur bulbul ieškoti, bet 
kryžkelėje išsiskyrėme. .. 

— O kur jis dabar!— skvarbiu žvilgsniu degino Gula Gulzada bro- 
liams akis.— Kur?! 

— Jis dabar... 

— Dabar jis... 

Pasimetė begėdžiai. O tuo metu iš padebesų žaibu žemėn smigo, ak- 
menis pusiau skėlė Viesulo žirgas... Raitelis jį sulaikė prie jelo sienos, 
šūktelėjo: 

— Ai-jai-jai! Kuris čia drąsiausias?! Kieno žirgas eikliausias — išeik! 

Broliai veik vienu balsu prabilo: 

— Tai jis! 

— Mirza?— sukluso Gula Gulzada. 

— Ne, tai raudonskraistis, žmonių žudikas, persekioja mus!.. .— susi- 
gūžė broliai. 

Gula Gulzada paniekinamai pažvelgė į brolius ir tarė: - 

— O jūs dar giriatės?!— numojo ranka ir nujojo prie Mirzos Mach- 
mudo.— Aš noriu su tavimi pasivaržyti. . 

— (Gula?— nustebo raudonskraistis Viesulo raitelis. 

— Tu mane pažįsti?! 

— Pažįstu, kaipgi nepažinsiu,— šypso vaikinas. 

— Vai!-—- nušvito Gula Gulzada.— Tai tu — Mirza Machmudas? 

— Aš. 


— Tu ir šarur bulbul išnešei? 

— Aš. 

— Duokš ranką, — ištiesė mergina savąją, ir jie — greta kits kito — 
atjojo prie padišacho. 

Tėvas atpažino savo jauniausiąjį sūnų: 

— Mirza! Kur tu buvai dingęs? .. 

— Bavo, brolių klausk, tegul jie tau pasako, o gal jiems liežuviai ne- 
beapsiverčia?! 

Taigi, ką mano gerbiamajam klausytojui besakyti, Mirza Machmudas 
ir jo išrinktoji — Gula Gulzada — septynias dienas ir naktis šventė ves- 
tuves, ne vien džiaugdamiesi savo laime: nuostabusis paukštis visiems 
čiulbėjo, visokiausi vaisiai sodo šakas svarino — tik imk ir raškyk, val- 
gyk ir skonėkis. .. Ir jūs, gerbiamieji, džiaukitės savo skirtimi, savo židi- 
niu, savo tėvais ir vaikais. 


Pabaigos žodis 


Pateikiamų pasūkų šaknys — kurdų žemėje, kur susieina Irano, Irako, Turkijos ir Si- 
rijos valstybės. Ir ko tiktai ji nėra mačiusi! Per ją ėjo apsukrių prekiautojų karavanai, 
nešę Mezopotamijos, Finikijos, Urartų valstybės materialines ir dvasines gėrybes. Čia bu- 
vo jaučiamas pasaulinės civilizacijos pulsas. Čia ir kardai kryžiavosi — keitėsi valstybių 
pavadinimai. Tačiau vienos dr kitos tautos charakteris, jos kūrybinė potencija per ilgą 
laiką susikristalizavo įvairiose folkloro formose. 

„Kiekvienas kurdas, kiekviena kurdų mergina,— rūGšė armėnų literatūros klasikas 
Chačaturas Abovianas,— iš prigimties — poetai, Visi jie nuostabiai improvizuoja, papras- 
tai ir darniai perteikia savo kalnuotos šalies grožį, šlovina žirgus, moterų išaustus kili- 
mus, vyrų drąsą.“ . 

Nuo neatmenamų laikų eina garsas apie kurdus — Rytų riterius. Geru žodžiu juos 
mini ir pirmieji graikų istorikai — Herodotas ir Ksenofontas. Kurdų literatūros paminklai 
siekia V—VII amžių. Ne vien Artimuosiuose Rytuose yra žinomi kurdų viduramžių poe- 
tai — Ali Chariri, Achmedas Mela Džeziri, Foki Teiranas, Achmedas Chani,. 

Kurdų Artimuosiuose Rytuose gyvena apie devyni milijonai, o Tarybų Sąjungoje 
(Armėnijoje, Gruzijoje, Azerbaidžane, Turkmėnijoje) šiuo metu yra per šimtą tūkstančių. 
Jie jaučia daugianacionalinės ir draugiškos šeimos šilumą, turi savo mokyklas, laikraštį 
„Rijtaza“ („Naujas kelias"), leidyklos leidžia kurdų rašytojų knygas. Kurdas inžinierius, 
gydytojas, agronomas Užkaukazėje ar Vidurinėje Azijoje — nebe retenybė. 

Esu laimingas, kad turėjau progą keletą metų bendrauti su kurdais, kad galėjau 
perprasti skambios jų kalbos žodžius. Už tai ruoširdžiausiai dėkoju filologijos mokslų 
kandidatui, poetui Ordychanui Džalilui, jo broliui istorijos mokslų kandidatui Džalilui 
Džalilui, kurie patikėjo man savo išleistas kurdų liaudies pasakų knygas: „Gulčin“ 
(„„Puokštė", 1972), „Čiroke džimeta kchurda“ („Kurdų liaudies pasakos", 1974). Kai ku- 
Iios pasakos paimtos iš priežodžių ir patarlių rinktinės, kur jomis iliustruojamas priežo- 
džių ar patarlių atsiradimas („Mesele u metheloke džimeta kchurda", 1971). 

Šio atsakingo darbo ėmiausi drauge su profesionale vertėja Zine Džalil. 

